
Sacinak 


Bevezetés 


ÖRÖK ÉS FOGLYOK 


1789. július 2-án Sade márki idegei felmondták a 
szolgálatot. Két hónap híján tizenegy évet töltött már 
börtönben, nem csoda, ha úgy érezte, nem bírja tovább. A 
hatalmas papírtekercsből, amelyre véget nem érő regényeit 
írta, hosszú hangtölcsért formált, kidugta az ablakon, és 
torkaszakadtából kiabálni kezdett. Azt ordította, hogy a 
börtön foglyait le akarják mészárolni, és könyörgött az utca 
népének, hogy szabadítsa ki fogságából. Mire meglepett 
őrei berohantak, és elvonszolták az ablaktól, odalent, a 
Saint-Antoine úton jókora csődület keletkezett. A járókelők 
izgatottan tárgyalták meg a történteket, de a márki 
vádaskodásait aligha vették komolyan. Ki hallott még 
olyat, hogy egy civilizált országban lemészárolják a 
börtönök foglyait?! Micsoda képtelenség! 

Sade-ot a történtek miatt hamarosan átszállították a 
charentoni elmegyógyintézetbe — és ezzel megfosztották a 
nagy francia forradalmat attól a kétes sikertől, hogy 
mindmáig leghíresebb  megmozdulásával, a Bastille 
elfoglalásával visszaadja a hírhedt márki szabadságát. 

Launey-t, a Bastille kormányzóját alaposan felzaklatta 
az eset. Alig két hónapja történt, hogy a szomszédos 
városnegyed, a Saint-Antoine külváros népe fellázadt, a 
Réveillon-féle  tapétagyárat kirabolta, berendezését 
megsemmisítette. 


A gyár tulajdonosa, a szerencsétlen Jean Baptiste 
Réveillon, akire ráfogták, hogy a munkabérek csökkentését 
javasolta, kénytelen volt a Bastille-ba menekülni. Gyára a 
Saint-Antoine út és a Montreuil utca sarkán állt, a lázadók 
ellen kivezényelt francia és svájci gárdisták az erőd mellett 
vonultak el. A falakról még órákig lehetett hallani az 
ordítozást és a lövöldözést, amíg a rend helyreállt. Launey 
kormányzó jól emlékezett minderre. Még csak az hiányzik, 
hogy ez a félőrültnek tartott fogoly, aki írásban örökíti meg 
perverz álmait, és következetes logikával bizonygatja, hogy 
a kegyetlenség a természet törvénye, az utca népét a 
Bastille ellen ingerelje! Sade elszállítása után a kormányzó 
erődítési  — munkálatokat rendelt el, és feletteseit 
létszámemelési kérelmekkel kezdte ostromolni. 

Hasonló beadványai korábban süket fülekre találtak. 
Miért kellene megemelni egy állami börtön helyőrségének 
a létszámát, ahol nyolcvankét katona és több tiszt alig fél 
tucat foglyot őriz? A kormányzó fizetése évi hatvanezer 
livre, az állam tartja el a rabokat, fizeti az őröket, a 
személyzetet... A kincstárnak már így 15 éppen elég drága 
mulatság a Bastille fenntartása. 

Most azonban Launey kérése mégis teljesült. 1789. 
július elején a kormány harmincezer katonát vont össze 
Párizs körül, és nyíltan beszélték, hogy az uralkodó a 
lázadó . Nemzetgyűlés feloszlatására készül. Ilyen 
körülmények — között már nem is tűnt akkora 
képtelenségnek a legnagyobb párizsi erőd személyzetének 
kiegészítése. A Párizs körüli haderők főparancsnokának 
helyettese, Besenval báró július 6-án maga elé rendelte 
Louis Deflue-t, a Salis-Samande ezred svájci gránátosainak 
kapitányi feladatkörében tevékenykedő hadnagyát, és 


megparancsolta neki, hogy egy kisebb egység élén másnap 
vonuljon át a Bastille-ba. 

Deflue 7-én, reggel kilenckor harminckét gyalogos 
lövész és egy őrmester kíséretében hagyta el a Mars-mezei 
tábort. A Mars-mező akkoriban Párizs nyugati szélén volt, 
a Szajnától délre, ma itt áll az Eiffel-torony. Új 
állomáshelyük felé vonulva keleti irányban át kellett 
vágniuk egész Párizson. 

Nem szabad persze a mai Párizsra gondolnia annak, aki 
maga elé akarja képzelni a XVIII. századi francia fővárost. 
Ha az utcák mai nevét használjuk, akkor a sűrűn lakott és 
egyenletesen beépített területet 1789-ben északon és 
keleten a Grande bulvár, délen a Montparnasse bulvár, 
nyugaton a Concorde tér határolta. A városfalak ennél 
jóval messzebb húzódtak: északon a Montmartre alatt, 
nyugaton ott metszették a Champs-Élysées-t, ahol ma a 
Diadalív áll, délen a Blangui bulvár vonaláig, keleten a 
Nation térig értek. Ezek a városfalak 1789-ben mindössze 
négyévesek voltak, a hatóságok nem is védelmi, hanem 
vámkezelési célokkal emelték. 

A falak között ekkoriban hozzávetőlegesen 650 000 
ember élt, Párizs London után Európa legnépesebb városa 
volt. A párizsiak közül mintegy tízezren tartoztak a papi, 
ötezren a nemesi rendbe, a polgárok száma negyvenezerre 
tehető, a többiek kisiparosok, kiskereskedők voltak, vagy 
bérmunkából, napszámból éltek. A legtöbb bérmunkás 
ekkor még - a közhiedelemmel ellentétben — nem a 
Bastille-on túl elterülő, Saint-Antoine külvárosban élt, 
hanem a városközpontban, a vásárcsarnok vidékén. 
Párizsnak ez a része még meglehetősen középkori látványt 
nyújtott: szűk utcák, sikátorok, átjárók keresztezték 


egymást, az egyház hatalmát számtalan templomtorony és 
kolostor jelképezte. A XVII. század elején még a 
központtól keletre elterülő városrész, a Marais volt az 
arisztokrácia kedvelt lakhelye, a XVIII. század végére 
azonban ez a negyed meglehetősen elhanyagolttá és 
elhagyatottá vált. A pénz és a divat hatalmasságai a 
városközponttól nyugatra telepedtek le: itt épült fel az 
Opera, itt állt a tőzsde és a Palais-Royal. 1789-ben 
Párizsban már megindult a modern nagyváros 
kifejlődésének folyamata: a  hidakról lebontották az 
épületeket, a temetőket a külvárosokba telepítették, az 
utcákon megjelent a járda, az építkezések üteme 
felgyorsult. Szinte máról holnapra paloták nőttek ki a 
földből, az Operát hetvenöt nap alatt, a Bagatelle kastélyt 
hat hét alatt építették fel. 

Deflue és katonái minden bizonnyal a Saint-Antoine 
úton vonultak kelet felé, amelynek végében ott magasodott 
a Bastille, Párizs legnagyobb és leghíresebb erődje. 
Hatalmas kőtömbjei az évszázadok során megsötétedtek, s 
ezért meglehetősen nyomasztó és fenyegető látványt 
nyújthatott. 

A Saint-Antoine útról egyáltalán nem lehetett egyenest 
az erődbe masírozni. A Bastille-t húsz méter széles és öt- 
hat méter mély árok vette körül, amelyet egy csatorna a 
Szajnával kötött össze. 1789 nyarán a folyó alacsony 
vízállása miatt sem az árokban, sem a csatornában nem volt 
víz. Aki a falak közé akart jutni, az befordult a Saint- 
Antoine út jobb oldalának utolsó kapuján. A bejárat 
általában nyitva volt, mert odabent a helyőrségi 
barakkokkal szemben levő épületeket a legkülönbözőbb 
árusok vették bérbe az erőd kormányzójától. Ez az 


úgynevezett átjáróudvar — vagy kaszárnyaudvar — az árok 
mentén balra kanyarodott, onnan egy kis felvonóhíd 
vezetett a következő, úgynevezett kormányzói udvarba, 
amelynek egyik oldalán a kormányzó lakosztálya állt, a 
másik oldalon pedig ott magasodott az erőd három méter 
vastag és huszonöt méter magas fala. Az árok felett két 
felvonóhíd nyúlt át, egy nagyobb a szekerek és egy kisebb 
a gyalogosok számára. 

A: Barwide 


A Bastille nyolc, falakkal összekötött toronyból állott, 
amelyek egy 66x30 méteres, kissé szabálytalan téglalap 
mentén helyezkedtek el. Minden toronynak saját neve volt: 
Sarok-torony (Tour du Coin), Kápolna-torony (Tour de la 
Chapelle), Kincstár-torony (Tour du TIrésor), Grófság- 
torony (Tour de la Comté), Kút-torony (Tour du Puits), 
Szabadság-torony (Tour de la Liberté — akit itt szállásoltak 
el, az szabadon sétálhatott az erődben), Bertaudiére-torony 
és Basiniére-torony. Mindegyik ötemeletes volt, kivéve a 
Szabadság-tornyot. A Kápolna-torony és a vele szemben 
álló Szabadság-torony között egy épület osztotta két részre 
az erőd belső terét. Aki a Grófság- és a Basiniére-torony 
közti két kapu egyikén belépett a Bastille-ba, a Nagy- 
udvarba (Grande Cour) jutott, balra egy kápolnát, jobbra 
egy régi kaput látott. Ez volt valaha a Párizst övező régi 
városfal egyik bejárata; Saint-Antoine kapunak hívták, 
réges-régen használaton kívül állott, nem is vezetett 
sehová: másik oldalán az árok tátongott. A felvonóhíddal 
szemben levő falon egy díszes óraszerkezet mutatta az időt 
— ezért Óra-udvarnak is nevezték. A számlapot egy férfit és 
egy nőt ábrázoló, megláncolt szoborpár tartotta vállain, 
mintha a börtönben leláncolt időt szimbolizálnák. Az óra 
alatti átjárón keresztül lehetett bejutni a jóval szűkebb, 
úgynevezett Kút-udvarba (Cour de Puits). Az erődtől 
keletre, az árok túloldalán, de még a csatorna közepén egy 
ódon, széles, alig pár méter magas bástya terpeszkedett. A 
régi, középkori városfal maradványa volt, Launey 
kormányzó konyhakertet létesített benne. 

A Bastille építését még 1369-ben rendelte el V. Károly 
francia király, akit Bölcs Károlynak neveztek. Valóban 


bölcs lehetett, mert sikerült rávennie a rendi gyűlést, hogy 
annyi adót szavazzon meg számára, amennyiből 


lét az ab 


újjászervezheti  hadseregeit és megerősítheti városait. 


Ekkoriban - a százéves háború harminckettedik 
esztendejében - nagy szükség is volt a főváros 


megerősítésére, mert az angolok sorra aratták győzelmeiket 
Franciaország területén. 

A Bastille Párizs keleti kapuját védelmezte. Neve erődöt, 
bástyát jelent. 1370-ben kezdték meg az építését, és 1383- 
ban, VI., azaz Együgyű Károly uralkodása idején fejezte be 
Hugues Aubriot, a párizsi kereskedők elöljárója. A 
hagyomány szerint ő lett az erőd első foglya. 

A francia történelem polgárháborús időszakaiban, 
amikor a király kiskorúsága vagy tehetetlensége miatt a 
központi hatalom meggyengült, a fővárossal együtt a 
Bastille is gyakran gazdát cserélt. A Caboche-lázadás 
idején, 1413-ban a párizsi nép foglalta el. 1418-ban a 
burgundiai párt, majd két év múlva a megszálló angol 
csapatok kezére került, akiket csak 1436-ban, a százéves 
háború vége felé sikerült elűzni az erődből és a fővárosból. 
A XVI. századi vallásháborúk utolsó szakaszában, 1588- 
ban a Guise herceg vezetése alatt álló katolikus Liga 
foglalta . ely és a következő évben hatvan, 
megbízhatatlannak tekintett parlamenti tanácsost zárattak a 
Bastille börtöneibe. Miután IV. Henrik király 1594-ben 
bevonult Párizsba, az erőd kormányzójává miniszterét, a 
híres Sully herceget nevezte ki, aki az ország pénzügyeinek 
újjászervezése során a Saját számára 15 nagy vagyont 
halmozott fel. A XVII. század közepén, az úgynevezett 
Fronde-lázongásokkal a francia főnemesség megkísérelte 
visszaszerezni politikai hatalmát, amelytől az abszolút 


monarchia megfosztotta. 1652. július 2-án a Bastille 
tornyairól Montpensier hercegnőnek, az elűzött király 
unokanővérének parancsára ágyútűzzel fogadták a Párizs 
visszafoglalásáért harcoló királyi csapatokat. 

Ez volt az utolsó fegyveres akció az erőd környékén — 
Párizs terjeszkedésével a Bastille hamarosan minden 
katonai jelentőségét elveszítette. A francia főváros kinőtte 
a régi  városfalakat, a Bastille városvédő erődből 
fokozatosan állami börtönné változott. Innen kísérték 
utolsó útjára a IV. Henrik ellen összeesküvő Biron 
herceget, ide záratta főnemesi ellenfeleit Richelieu bíboros, 
és ide került Nicolas Fouguet, XIV. Lajos sikkasztással 
vádolt pénzügyi főintendánsa. A Bastille-ban raboskodott 
1698-tól 1703-ig a legendás  Vasálarcos, akinek a 
hagyomány által vasnak tekintett, de valójában bársony 
álarca mögött valószínűleg az itáliai Matteolinak, XIV. 
Lajos titkosügynökének az arca rejlett. Az előkelő politikai 
foglyok és főnemesi összeesküvők helyét a XVII. század 
végétől meggondolatlan írók, engedetlen katonatisztek, 
javíthatatlan párbajhősök, protestánsok, janzenisták és 
hamisítók foglalták el — közrendű, , közönséges" bűnözők 
csak a párizsi börtönök rendkívüli túlzsúfoltsága idején 
juthattak be a Bastille-ba. 

Negyvenkét rabot lehetett egymástól elkülönítve a falak 
közé zárni, de a létszám szinte sohasem volt teljes. XVI. 
Lajos uralkodása idején évente átlag tizenhat fogoly élt az 
erődben. A Bastille-nak ekkor már csak a híre volt a régi: a 
kínvallatást megszüntették (korábban is csak a törvény által 
előírt mértékben alkalmazták), a föld alatti cellákat és a 
láncokat 1776-tól használaton kívül helyezték — még az 
óraszerkezetet díszítő szobrokról is levették a láncokat, és 


egy nagy hurkot formálva belőlük, az óra fölé akasztották. 
A foglyok írhattak, olvashattak, vendégeket fogadhattak 
mindkét nemből. Szobáikat maguk rendezték be, inasaik 
elkísérhették őket, az előkelőbbek a kormányzó asztalánál 
étkeztek, a megbízhatóbbakat még a városba is kiengedték. 
Rohan bíboros, a híres nyakláncper vádlottja két 
lakosztályt foglalt el a Bastille-ban, három inas állt a 
rendelkezésére, esténként pedig pezsgős  vacsorákat 
rendezett látogatói és ügyvédei számára. A forradalmi 
megmozdulások elején, 1788-ban letartóztatott tizenkét 
breton előkelőség még egy biliárdasztalt is behozatott, 
hogy jobban teljen az idő. Sade márki aligha csinált jó 
cserét, amikor meggondolatlan akciója 
következményeképpen a charentoni elmegyógyintézetbe 
került. Bármennyire is különösen hangzik, el kell 
ismernünk, hogy a Bastille a XVIII. század egyik 
legelviselhetőbb börtöne volt. 

Minek köszönhette hát félelmetes hírnevét? 

Elsősorban annak, hogy a titokzatosság légköre vette 
körül. A közrendű párizsiaknak fogalmuk sem lehetett az 
erődben uralkodó állapotokról, és azt sem tudták, hány 
fogoly él odabent. Csak annyit láttak, hogy néha 
lefüggönyzött ablakú hintó gördül át a felvonóhídon, és az 
őrök ilyenkor hátraarcot csinálnak. Mindenki hallott 
valamit a Bastille leghíresebb foglyairól, tudták, hogy ide 
zárták be a francia felvilágosodás több vezető 
személyiségét, Voltaire-t, Morellet-t és Marmontelt. Azt 
már kevesebben tudták, hogy Voltaire a kormányzó 
asztalánál étkezett, itt írta meg Henriade című eposzának 
nagy részét, Moreilet a Bastille-ban készítette el az 
, Értekezés a sajtószabadságról" című röpiratát, Marmontel 


pedig még kiszabadulása után is sokáig dicsérte a kiváló 
börtönkosztot. 

A Bastille-ba általában a rettegett királyi 
elfogatóparancsokkal került be valaki, amelyeken nem 
kellett feltüntetni sem a letartóztatás okát, sem várható 
időtartamát. Ilyen parancsot persze nem adtak ki akárki 
ellen. Csak a lakosság igen szűk rétege, a kicsapongó vagy 
ellenzékieskedő arisztokrácia és a hivatalos ideológiával 
élesen szembeszálló értelmiség számára jelentett közvetlen 
veszélyt. Ők viszont — és itt rejlik a Bastille rendkívüli 
népszerűtlenségének másik oka — mindent elkövettek, hogy 
saját  fenyegetettségüket — valamennyi francia közös 
kiszolgáltatottságaként tüntessék fel. , A Bastille olyan hely 
— hirdették —, ahová bárki bekerülhet, rangra, korra, nemre 
való tekintet nélkül, nem tudva miért, és ott maradhat, nem 
tudva, meddig, várva, hogy kiszabaduljon, nem tudva, 
hogyan." A nyakláncperbe belekeveredett hírhedt kalandor, 
Cagliostro, aki szintén a Bastille foglya volt egy ideig, a 
következő , szózatot" intézte Londonból a franciákhoz: 
, Nektek, — franciák, — mindenetek — megvan, ami a 
boldogsághoz szükséges... Nem hiányzik nektek, barátaim, 
más, mint egy csekélység: hogy biztonságban fekhessetek 
ágyatokban, ha kifogástalan emberek vagytok." A franciák 
túlnyomó többsége azonban csak az egykori foglyok 
emlékirataiból ismerte meg a Bastille-t. 

Henri Masers de Latude udvari intrikákba keveredett 
XV. Lajos uralkodása idején, és Madame Pompadour, a 
király — leghíresebb  kegyencnője elfogatta. Kisebb 
megszakításokkal 1749-től 1784-ig raboskodott különböző 
francia börtönökben, s számtalan kiadást megért 
emlékirataiban a lehető legsötétebb színekben festette le a 


Bastille-t. A gúnyiratáért bebörtönzött Nicolas Linguet két 
évet töltött az erődben, és kiszabadulása után önálló kötetet 
jelentetett meg , Emlékiratok a Bastille-ról" címmel. Egyik 
szellemes anekdotáját gyakran idézték: 

,— Kihez van szerencsém, uram? 

— A Bastille borbélya vagyok... 

— Hát akkor miért nem borotválja le a föld színéről?" 

A vicc szomotú csattanójára azonban csak később került 
sor. A forradalom, amely végül , leborotválta? a föld 
színéről a Bastille-t, keményebb bírája volt Linguet-nek, 
mint XVI. Lajos, és 1794-ben a , nemzeti borotvá"-nak 
becézett guillotine alá küldte őt. 

A Bastille mindezektől függetlenül persze kellemetlen 
hely maradt, s akit falai közé száműztek, aligha vigasztalta 
a billiárd, a levelezés és a jó koszt. Elképzelhető, hogy 
ártatlanul — bebörtönzött személyek is raboskodtak 
tornyaiban — de hát melyik ország jogrendszerének sikerült 
teljesen kiküszöbölnie az ártatlanok bebörtönzésének 
lehetőségét? 1789 júliusában mindössze hét fogoly volt az 
erődben, és aligha tekinthetjük bármelyiket is a zsarnokság 
áldozatának. Az angol Whyte de Malleville gróf kémkedés 
gyanújával került az erődbe, ahol hamarosan kiderült róla, 
hogy elmebeteg. Tavernier sem volt épelméjű, őt még 
1759-ben fogták el, annak a Damiens-nek a cinkosaként, 
aki merényletet követett el XV. Lajos király ellen. Solages 
grófot saját családja kérésére vették őrizetbe, gyilkossággal 
és egyéb , aljas bűnök"7-kel gyanúsították. A többi fogoly, 
Jean Antoine Pujade, Bemard Laroche, Jean la Corrége és 
Jean Béchade köztörvényes bűnöző volt, 1787 elején 
hamisításért kerültek a Bastille-ba. 

Közönséges hamisítók Biron herceg, Rohan bíboros, 


Fouguet főintendáns és a többi előkelőség egykori 
celláiban... A Bastille a XVIII. század végén szemlátomást 
a , végét járta". Tetemes fenntartási költségei miatt a 
hatóságok is fontolóra vették felszámolását. Necker első 
minisztersége idején (1776-1781) konkrét terveket készített 
a Bastille lebontására. 1784-ben egy Corbet nevű építész 
parkot tervezett a Bastille helyére, középen XVI. Lajos 
szobrával, amelynek talpazatát a megsemmisített erőd 
egykori láncai díszítenék. (A terv tulajdonképpen meg is 
valósult, az erőd helyén ma Párizs egyik legnagyobb tere 
található, csak éppen a szobor nem készült el...) 1789. 
június 8-án Davy de Chavigné építész egy hasonló tervet 
nyújtott be a Királyi Építészeti Akadémiához, amelyben azt 
javasolta, emeljenek a Bastille romjain emlékművet XVI. 
Lajos, a Felszabadító számára. Houdon, a kor egyik 
legnagyobb francia szobrásza szenvedélyesen támogatta a 
tervet, s egy Palloy nevű, élelmes vállalkozó fel is ajánlotta 
szolgálatait a bontáshoz. 

, A Bastille lerombolásának gondolata tehát már sbenne 
volt a levegőbencx, mielőtt még megtámadták volna" — írja 
Jacgues Godechot francia történész. A politikai válság 
miatt azonban a kormány 1789 júliusában megváltoztatta 
véleményét, és inkább a Bastille megerősítését tekintette 
időszerűnek. 


Az erősítés — harmincnégy svájci zsoldos személyében — 
július 7-én vonult be a Bastille-ba. Deflue hadnagyot maga 
Bernard René Jourdan de Launey, az erőd kormányzója 
fogadta. Launey negyvenkilenc éves volt ekkor. A Bastille- 


ban született, amelyet előtte apja kormányzott, s amelyet ő 
1776-ban vett át. Fennmaradt arcképei egy sokkal 
idősebbnek tűnő, csontos arcú, magas homlokú, gyanakvó 
pillantású — öregembert ábrázolnak.  Deflue ideges, 
határozatlan katonatisztként mutatja be emlékirataiban, aki 
állandóan kikérte mindenki véleményét mindenről, majd 
éppen az ellenkezőjét tette annak, amit tanácsoltak neki. 

Launey bemutatta Deflue-nek az erőd tisztikarát: Puget 
hadnagyot, a szomszédos Arsenal, az állami lőporraktár 
parancsnokát, Miray  alhadnagyot és  Losme-Sabray 
számvevő tisztet. Az erőd legénysége mindössze 
nyolcvankét invalidusból - nyugdíjas vagy rokkant 
katonából — állt, a harminckét svájcival együtt tehát most 
száztizennégy közkatona, egy svájci őrmester és öt tiszt 
tartózkodott a Bastille-ban. Tizenöt nyolcfontos golyókat 
lövő ágyú és tizenkét másfél-kétfontos golyókat lövő, 
kisebb löveg állott a rendelkezésükre. Lőszerrel bőségesen 
el voltak látva. 

Launey végigvezette Deflue-t az erődön, felment vele a 
tornyokba is, és mindenütt felhívta a figyelmét az általa 
kezdeményezett erődítési munkálatokra. Több lőrést és 
ablakot befalaztatott, máshol pedig, ahol megfelelőbbnek 
találta, újakat töretett. Az erődtől keletre fekvő, ódon 
bástya egyik oldalán új falat építtetett (talán a konyhakertet 
akarta védelmezni?), a Bastille felvonóhídját kijavíttatta, de 
a korlátot eltávolította róla, hadd zuhanjanak az árokba az 
esetleges támadók. A tornyok tetejére több kocsirakomány 
követ hordatott fel, hogy legyen mit az ostromlók fejére 
szórni, sőt, hatalmas vasfogókat is beszerzett, amelyekkel 
szét lehet majd verni az erőd kéményeit, ha már elfogytak a 
kövek. Ezek az ésszerűtlen, középkori várostromhoz illő 


előkészületek meggyőzték a svájci tisztet arról, hogy új 
felettese sem kellő szaktudással, sem megfelelő katonai 
tapasztalatokkal nem rendelkezik. ,,... Az erőd védelmére 
tett intézkedéseiből — írta pár nap múlva egyik levelében 
fivéreinek —, amelyekben nem volt sem összhang, sem 
ésszerűség, valamint állandó aggodalmaskodásából és 
határozatlanságából világosan látszott, ha megtámadnának 
minket, nagyon rossz vezető irányítása alatt állnánk." ( ! ) 

Deflue, a többi tiszttel együtt hiába próbálta meggyőzni 
Launey-t, hogy felesleges nyugtalankodnia: a Bastille több 
méter vastag falai között bármilyen támadást könnyűszerrel 
átvészelne a helyőrség, amíg a Párizs körül állomásozó 
hadseregek egyike a segítségükre nem siet. Launey-t ezek 
az érvek nem nyugtatták meg. Tudott arról, hogy pár hete a 
Francia Gárda több katonája kijelentette: nem hajlandó 
fellépni a Nemzetgyűlés ellen, s amikor Chatelet ezredes a 
lázadás hangadóit az Abbaye börtönbe záratta, a párizsiak 
kiszabadították őket. Ezek a katonák sietnének a Bastille 
segítségére, ha a párizsi nép megtámadja az erődöt? Vagy 
talán saját embereiben jobban megbízhat? A Bastille 
helyőrsége nem is ,igazi" katonákból áll, csak afféle 
invalidusokból, akik szabad idejüket a külvárosi 
kocsmákban töltik, rengeteg , civil?" ismerősük van — ők 
fognak talán a csőcselékre lőni? Még jó, hogy itt vannak a 
svájciak... 

Ahogy néhány nap múlva egyre több hír érkezett a város 
forrongásáról, úgy növekedett Launey nyugtalansága. 
, Annyira meg volt rémítve — írja Deflue fent idézett 
levelében -, hogy a fák és más tárgyak árnyékát 
ellenségnek — nézte, s ezért nekünk egész éjjel 
riadókészültségben kellett állnunk." Július 9-én és 10-én 


ismét köveket hordatott a tornyokba, mintha sejtette volna, 
hogy közeledik az ostrom ideje. 

Magatartása XVI. Lajos király viselkedésére emlékeztet, 
aki az angol forradalomról írt történelmi művek 
tanulmányozásával próbált eligazodni a francia forradalom 
viharaiban. Az előkészületek és az előtanulmányok 
azonban egyikükön sem segítettek. A katonatiszteknek és a 
politikusoknak egyaránt a konkrét helyzet alapján kell 
határozott döntéseket hozniuk, de az ehhez szükséges jó 
ítélőképesség és határozottság mind a királyból, mind a 
kormányzóból hiányzott. Ha szimbólumokat keresünk, a 
Bastille nem azért jelképezheti a francia abszolút 
monarchiát, mert börtön volt, inkább azért, mert vezetése 
ugyanolyan tehetségtelen és határozatlan kezekbe került, 
mint Franciaországé. 

Július 12-én a városból visszatérő invalidusok riasztó 
híreket hoztak: Necker miniszter elbocsátásának hallatára 
nyílt lázadás tört ki. A tüntetők összetűztek a katonasággal, 
s most mindenki fegyverek után kutat. Puget, az Arsenal 
parancsnoka féltette a gondjaira bízott puskaport — az 
állami lőporraktár épületei a Bastille és a Szajna között 
álltak, erődítmények egyiket sem védték, a lőport csak 
néhány fős személyzet őrizte. Az erődhöz legközelebb álló 
épületben, az úgynevezett kis Arsenalban lakott Lavoisier, 
a híres kémikus, ő volt a lőporgyártásból származó állami 
jövedelem egyik igazgatója. Július 12-én utasítást kapott: a 
lőporkészletet el kell szállítani Párizsból. Egy uszályt a 
Szajnán az Arsenal mellé vontattak, de az értékes 
szállítmányt biztosító katonák nem érkeztek meg. Az 
aggódó Puget erre felkérte közvetlen felettesét, Launey 
kormányzót, hogy a lőporkészletet szállítsa át a Bastille 


biztonságos falai közé. 

Vajon sejtette az erőd tisztikara, milyen következménye 
lesz ennek az intézkedésnek? Ha a felkelők hiába keresik a 
lőport az Arsenalban, aligha kétséges, milyen irányba 
fordul majd haragjuk. De akármit is gondoltak a tisztek, 
nem hagyhatták, hogy a gondjaikra bízott hadianyag 
illetéktelen kezekbe jusson. Launey parancsot adott a 
svájciaknak a lőpor átszállítására, és Deflue katonái a július 
12-ről 13-ra virradó éjszakán kétszázötven hordó puskaport 
hordtak át a szomszédos épületből a Bastille udvarára. A 
tornyokon álló őrszemek ezalatt távoli tüzekre lettek 
figyelmesek: először messze északnyugaton, a Clichy kapu 
mellett csaptak fel a lángok, majd a városfal többi pontjain 
15. A párizsiak már felgyújtották a vámhivatalok épületeit. 
Jó lesz sietni azokkal a lőporos hordókkal! 

Launey még ezen az éjszakán kiadta a parancsot: minden 
katona hagyja el a külső udvart, és a kaszárnyákból 
költözzenek át az erődbe! Deflue és a tisztek vitatkozni 
próbáltak: egyelőre szó sincs támadásról, de ha erre 
kerülne is a sor, a külső épületekből sokkal 
eredményesebben védekezhetnének. Erre 15 készültek, ezért 
nyitottak lőréseket a házak falán. Ráérnek akkor 
visszavonulni az erődbe, amikor már nem tudják tartani a 
külső udvarokat! A svájci hadnagy arra is figyelmeztette a 
kormányzót, hogy saját embereinek csak három napra való 
kenyerük és egy napra való húsuk van, az invalidusoknak 
pedig még ennyi élelemkészletük sincsen. 

Az élelemkérdésnél már csak az jelenthetett nagyobb 
problémát, hogy az erődben víz sem volt. A kormányzó, 
aki hetek óta készült az ostromra, erről az egy tényezőről — 
úgy látszik — tökéletesen megfeledkezett. De hiábavalónak 


bizonyult minden ellenvetés, a katonának 
engedelmeskednie kell, ha felettese kiadja a parancsot. 
, Így aztán — írja Deflue — hamarosan nyolcvan láb magas 
és tizenöt láb széles falak mögött találtuk magunkat, 
amelyek nagyobb biztonsággal töltöttek el bennünket a 
kormányzó képességeinél." (2) 

Másnap hajnalban, július 13-án egymás után szólaltak 
meg a párizsi templomok vészharangjai, és aki felment a 
Bastille tornyaira, minden irányból füstoszlopokat láthatott. 
Pergett a dob, néha egy-egy lövés is csattant, majd késő 
délelőtt, a Chátelet börtön felől szabályos sortűz dördült el. 
Deflue nyugtalanul nézegette az erőd udvarán lerakott 
lőporos hordókat. Ha a gyújtogatás és a lövöldözés tovább 
folytatódik, előbb-utóbb ők is harcra kényszerülnek, s 
akkor aztán elég lesz egyetlen rossz irányban elsült puska 
15, hogy az erőd, látványos tűzijáték közepette, eltűnjön a 
föld színéről. A svájci hadnagy keresett egy száraz, 
biztonságos pincehelyiséget, megmutatta Puget-nak és 
Launey-nak, akik úgy határoztak, hogy itt raktározzák el a 
puskaport. A feladattal ismét a svájciakat bízták meg, akik 
az egész éjszakát és a rákövetkező reggelt is a hordók 
cipelésével töltötték. Launey minden katonát két Lajos- 
arannyal jutalmazott. Élelemről azonban ekkor sem 
gondoskodott, mindössze két zsák lisztet hozatott. 

Estefelé a város felől már ágyúdörgés hallatszott. Úgy 
látszik, a felkelők tüzérségre is szert tettek. Vagy talán a 
királyi hadseregek szánták el végre magukat a támadásra? 
De akkor miért nem értesítik erről a Bastille-ban rekedt 
társaikat? Egyáltalán, mit jelent ez a nyugtalanító hallgatás 
a hadsereg vezérkara részéről? 

Ezen az éjszakán hét alkalommal dördültek el lövések az 


erőd közvetlen tőszomszédságában. Launey mindannyiszor 
riadóztatta a helyőrséget, s mialatt a svájciak odalent a 
hordókat gurították a pince felé, a tornyokról nézelődő 
invalidusok szeme elé különös látvány tárult. Párizs 
fényben úszott, valamennyi ablakot kivilágítottak, mintha 
ünnep lenne... Mire készül ez a város? És mi történik itt 
egyáltalán? A katonák többsége már a második éjszakát 
töltötte álmatlanul, fáradtan álltak őrhelyeiken, és várták a 
hajnalt. 
1789. július 14. hajnalát. 


I. Az ancien régime válsága 


A nagy Írancia forradalom egy történelmi korszakot zár 
le. Ez a korszak, amelyet több történész -— francia 
kifejezéssel élve — ancien régime-nek, vagyis , régi rend"- 
nek nevez, élesen elkülöníthető mind a középkortól, mind a 
XIX-XX. század világától. Kezdete a XVI. század elejére 
tehető, , amikor a nagy földrajzi felfedezések 
eredményeképpen a különböző kontinensek civilizációi 
között tartós kapcsolatrendszer épült ki. Mind ez ideig a 
civilizációk  — egymástól többé-kevésbé függetlenül 
fejlődtek, s a szorosabb értelemben vett, egységes 
világtörténelmi folyamat csak e kortól veszi kezdetét. 

A földrajzi felfedezések és az ezt követő gyarmatosítás 
felgyorsította a nyugat-európai polgári fejlődést. Nem 
szabad azonban megfeledkeznünk arról, hogy az ancien 
régime még az ipari forradalom előtt álló agrártársadalmak 
világa, amelyek sokkal több szállal kötődnek feudális 
múltjukhoz, mint kapitalista jövőjükhöz. 

Az ancien régime két szakaszra tagolódik. Az első, 
hozzávetőlegesen másfél évszázadra kiterjedő korszakban 
Európa területén egymást követték a  népfelkelések, 
polgárháborúk és politikai zavargások. Az áremelkedés a 
szegényebb rétegeket, — az abszolút monarchiák 
megerősödése a hatalmát veszni érző feudális arisztokráciát 
késztette felkelésekre. A reformáció megtörte a katolikus 
egyház politikai hatalmát, s ugyanakkor felszította a vallási 


fanatizmust. A XVII. század első felében ráadásul a 
fokozott napfolttevékenység következtében csökkent az évi 
középhőmérséklet, hűvös, nedves nyarak követték 
egymást, egyes történészek némi túlzással  ,kis 
jégkorszakáról" beszélnek. Gyakori volt az éhínség, s az 
alultáplált lakosság egyáltalán nem volt képes ellenállni a 
járványoknak. E gazdasági, politikai, vallási és 
meteorológiai fordulatok egybeesése tartós társadalmi 
válságot eredményezett. 

A XVII. század első felében a kortársak számára már 
úgy tűnt, hogy Európa haláltáncát járja. A kontinensnek 
szinte valamennyi államában  parasztfelkelések, rendi 
lázongások és polgárháborúk robbantak ki, Párizs utcáin 
megjelentek a barikádok, az angol király feje a porba 
hullott, s Közép-Európán végigsöpört a harmincéves 
háború. A fel s alá vonuló hadseregek járványokat 
terjesztettek, s még azt a kevés gabonát is felélték, ami a 
kedvezőtlen időjárási viszonyok közepette megtermett. 
Európa népessége, amely a XV. században 60 millióról 
mintegy 81 millióra nőtt, s a XVI. század végére elérte a 
100 milliót, 1600 és 1650 között mindössze 5 millióval 
gyarapodott. 

A felkelések, lázadások és polgárháborúk korát a 
viszonylagos társadalmi béke mintegy 120 éve követte. Ez 
a korszak sem volt mentes a háborúktól, de ezek államok, 
dinasztiák  összecsapásai voltak, s néhány kisebb 
éhséglázadástól eltekintve, osztályharcos 
megmozdulásokra és polgárháborúra viszonylag ritkán 
került sor. Erre az időszakra, az ancien régime , békés 
korszaká"-ra nyúlnak vissza a francia forradalom gyökerei, 
s ha a forradalom genezisére vagyunk kíváncsiak, kissé 


bővebben kell megismerkednünk a korral. 

Nehéz átfogó képet nyújtani az európai történelemnek 
arról az időszakáról, amelynek éppen az a legjellemzőbb 
vonása, hogy felerősítette a kelet-európai és a nyugat- 
európai történelmi fejlődés eltérő vonásait. A XVIII. 
században nyugaton létrejöttek a polgári átalakulás 
előfeltételei, keleten pedig még fennmaradt a földesurak és 
jobbágyok világa. 

A gazdasági élet alapja azonban a XVIII. század 
folyamán is mindenhol a mezőgazdaság maradt: Európa 
lakossága 8590-ának a mezőgazdasági munka töltötte ki az 
életét, s a fennmaradó 1590 nagyobb része a parasztság 
által nekik juttatott járadékból élt, vagy a parasztság 
vásárlóerejétől függött. A rossz termést az egész 
társadalom megsínylette, a válságok a mezőgazdaság 
területéről terjedtek át az ipar és a kereskedelem világába, 
nem pedig fordítva, mint a XIX. és XX. században. A 
mezőgazdasági technika fejlesztésére csak Angliában és 
Hollandiában került sor - Európa többi részén a 
kisbirtokos parasztságnak sem eszközei, sem hajlama nem 
volt a kísérletezésre. A XVIII. század közepéig még többé- 
kevésbé sikerült Európa lakosságát élelemmel ellátni a 
hagyományos mezőgazdasági technikával is, a kontinens 
azonban gazdaságilag nem készült fel egy esetleges 
népességnövekedésre. 

Az ipar sokkal lassabban fejlődött a kereskedelemnél, s e 
korban csak Nagy-Britannia, a németalföldi államok, Svájc 
és — Északnyugat-Franciaország területén tett szert 
jelentőségre. A gyarmatbirodalmak kiépülése 
következtében rohamosan növekedett a távolsági 
kereskedelem: Nagy-Britanniából 1720 körül 8 millió, 


1763-ban pedig már 15 millió font értékű árut exportáltak. 
A francia kivitel értéke 1716-ban 120 millió livre volt, 
1789-re azonban már az 500 milliót 15 meghaladta. A nagy 
kikötővárosokban — (Bordeaux, Marseille, — Glasgow, 
Liverpool, Amszterdam stb.) kialakult a gazdag kereskedő 
polgárság. Az állam merkantilista gazdaságpolitikával 
támogatta a kereskedelmet, és megindult az államközi 
küzdelem a távolabbi piacok megszerzéséért. 

Az ancien régime társadalma jogilag rendek szerint 
tagozódott: a papság, a nemesség és a közrendűek 
csoportjára. A XVIII. században azonban a rendi 
válaszfalak egyre  jelentéktelenebbé  zsugorodtak, a 
rendeken belül viszont megnövekedett a vagyoni 
különbségek jelentősége. Sokkal könnyebb volt az egyik 
rendből átjutni a másikba, mint egy rend alsóbb rétegeiből 
feljutni a felsőbb rétegekbe. A polgár vásárolhatott nemesi 
rangot, s fiát küldhette papi pályára, a nemesből is válhatott 
püspök, de a kisiparost a bankártól, a plébánost az érsektől, 
az elszegényedett vidéki nemest az udvari arisztokratától 
egy világ választotta el. 

Minden európai államban az arisztokrácia, a nemesség 
felső rétege töltötte be a politikai, társadalmi és kulturális 
irányító posztokat. Maga a nemesség, az európai 
népességnek mintegy 2-390-a a megművelt földterületek 
30-4090-át birtokolta, a társadalomban betöltött szerepük 
azonban az egyes országokon belül igen nagy eltéréseket 
mutat. Magyarországon, Svédországban és 
Lengyelországban a nemesség kezében volt a politikai 
hatalom. Franciaországban, Spanyolországban, Dániában 
és a kisebb német államokban a nemesség megtartotta 
társadalmi presztízsét, a legfényesebb állami, katonai, 


egyházi és diplomáciai pozíciókat az arisztokraták töltötték 
be, politikai befolyásukat azonban az abszolutizmus 
alaposan megnyirbálta. Poroszországban és 
Oroszországban az abszolutizmus végleg felülkerekedett, a 
nemesség számára kötelezővé lett az állami szolgálat. 

Az — európai — nemesség — többsége birtokainak 
jövedelméből, jobbágyai vagy bérlői szolgáltatásaiból 
próbált megélni. Társadalmi presztízsük féltése, az üzleti 
élet ismeretlen világának veszélyei s a lakosság csekély 
vásárlóereje egyaránt távol tartotta őket az ipartól és a 
kereskedelemtől. Azokban az országokban viszont, ahol ezt 
az előrehaladott polgári fejlődés megkönnyítette, a 
főnemességnek egy jelentős rétege bekapcsolódott a 
kapitalista árutermelésbe: XVI. Lajos uralkodása idején 
Coeuvres márki és Croy herceg a Valenciennes melletti 
szénbányák kiaknázásával foglalkozott, Penthiévre herceg 
Champagne-ban, Lorges marsall Burgundiában tartott fenn 
vasöntödét, Waldner márki és Deux-Ponts herceg pedig 
létrehozta az első elzászi textilgyárakat.13] Más nemesek 
földbirtokaik jövedelmeinek hatékonyabb, alaposabb 
kiaknázására törekedtek. Rég feledésbe merült járadékokat 
követeltek — bérlőiktől, s ezzel jelentős mértékben 
megnövelték a parasztság terheit. Egyes történészek 
, feudális reakció"-nak nevezik ezt a jelenséget, holott 
Franciaország egyes vidékein inkább azt jelzi, hogy a 
nagyobb gazdaságosságra törekvő, kapitalista jellegű 
gazdálkodási eljárások beszivárogtak a falvak világába is. 

Európa lakosságának hozzávetőlegesen 290-a tartozott az 
egyházi rend tagjai közé, a katolikus államokban a 
termőföldek 10-2090-a volt a birtokukban. A protestáns 
egyházak már állami ellenőrzés alatt álltak, de a katolikus 


uralkodók is fokozatosan lazítottak egyházuk Rómához 
fűződő kötelékein. Az egyházi rend azonban inkább 
foglalkozásnak számított, mint társadalmi osztálynak. 
, Egysége tisztán spirituális volt — írja Georges Lefebvre —, 
társadalmilag az egyház nemesekre — a felső papság, a 
püspökök, kanonokok és apátok tartoztak ide -— és 
közrendűekre tagolódott. Ez utóbbiak közé sorolható 
csaknem valamennyi plébános és a szerzetesrendek legtöbb 
tagja." (1) 

A városok lakóinak számaránya az összlakossághoz 
képest (a németalföldi államoktól eltekintve) egyetlen 
európai országban sem emelkedett 2090 fölé. A polgárság 
gazdasági jelentősége Nyugat-Európában megnövekedett, a 
XVIII. század közepére már néhány tipikusan polgári 
foglalkozás is —- ügyvédi, kereskedői, orvosi — 
tekintélyesnek számított. A kereskedelem révén 
meggazdagodott, vagy állami hivatalokba bekerülő 
polgárok számára megnyílt az út a nemesi rendbe: a század 
folyamán — királyi adományozás vagy nemességgel járó 
hivatal megvásárlása révén -— Franciaországban egyes 
történészek szerint 6500, mások szerint 10 000 fő lépett át 
a — harmadik rend soraiból a nemesség közé.(5]) 
Elszegényedett — arisztokrata családok gyakran úgy 
, aranyozták újra címerpajzsukat", hogy tagjai házassági 
kapcsolatra léptek valamelyik gazdag  polgárcsalád 
leányával. 

Európa  — népességének túlnyomó többsége — — 
Franciaországban a lakosság 8090-a — paraszti sorban élt. 
Nyugat-Európa országaiban már felszabadultak a személyi, 
jobbágyi függés alól, és szabad bérlővé váltak, az állami, 
egyházi és -— bérelt földjeiket terhelő — földesúri adók 


azonban igen nagy megterhelést jelentettek számukra. ,,A 
nép napról napra tengődik — írta Taine —, s ha az aratás 
rossz, nincs kenyere. Ha fagy, jégeső vagy áradás jön, az 
egész tartomány nem képes megélni a jövő évi termésig; 
sok helyen még a nedves tél egymaga is felemészti az 
élelmet... A nép hasonlít azon emberhez, aki egy tóban 
gázol, a víz a szájáig ér, s ha a talaj csak legkevésbé is 
enged, ha a legcsekélyebb hullámzás támad, elveszti lába 
alól a talajt, lebukik és megfúl... A víz színének kellene 
esnie, a víznek valamely széles csatornán lefolynia. Míg ez 
nem történik, a szerencsétlen csak néha-néha lélegezhet fel, 
és minden pillanatban a megfulladás veszélyének van 
kitéve."(6) 

Nyugat-Európa parasztságát a XVIII. században már új 
irányból fenyegette támadás: a földesúri jogok jelentős 
része a polgárság kezébe ment át, s aki megvette e jogokat, 
minél nagyobb hasznot akart kisajtolni a bérlőkből. Az 
alaposabb, polgári jellegű ügyintézés a parasztok számára 
csak a kizsákmányolás további fokozódását jelentette, s 
amikor majd harcot indítanak a földesúri jogok eltörléséért, 
ez a harc egyaránt irányul e jogok régi, nemesi és új, 
polgári birtokosai ellen. A század második felében egyre 
jobban kiéleződött a falu és a város ellentéte. A parasztok 
elnyomó, parazita rétegnek tekintették a városlakókat, akik 
elszívják a környező vidék gazdagságát, a városi polgárok 
pedig rettegve figyelték az erőszakos, kulturálatlan 
parasztokat, ha azok ínségesebb időkben a városba 
özönlöttek munkát keresni. A polgárok többsége meg volt 
győződve arról, hogy a vidékiek felverik az élelmiszerek 
árát, és ha jólétben élnének, nem lennének hajlandóak 
dolgozni. A város és a falu ellentéte a nagy francia 


forradalom idején a vendée-i parasztfelkelésben kulminált. 
Az ancien régime idején az államot még egyáltalán nem 
tekintették — egységes politikai szervezetnek, — mint 
manapság, inkább egymással több-kevesebb kötelékkel 
összefűzött tartományok laza szövetségének, amelyek 
közös uralkodó alá tartoznak. A központi hatalom és az 
állampolgár között számtalan kisebb-nagyobb szervezet 
állt, saját törvényhozói, végrehajtói és igazságszolgáltatási 
hatalommal felruházva. Franciaország több tartományában 
önálló rendi gyűlések tevékenykedtek, a spanyol városok 
egy része uralma alá vonta a környező falvakat, a 
Habsburg-birodalom egyes tartományaiban pedig 
törvénytelennek tekintették azokat az intézkedéseket, 
amelyeket más tartományban akadálytalanul végre lehetett 
hajtani. A királyi abszolutizmus csak arra volt képes, hogy 
háttérbe szorítsa a közvetítő hatalmakat, felszámolásukhoz 
nem volt ereje, ezért a központi hatalom tisztviselői együtt 
tevékenykedtek a tradicionális, rendi vagy tartományi 
testületek képviselőivel. (Kivételt ez alól csak Oroszország 
képezett, ahol a cár hatalmát egyetlen testület sem 
korlátozhatta.) A XVIII. században a központi kormány 
szerepe megnövekedett, a királyok mellett már specializált 
tanácsok — a minisztériumok elődei — látták el a végrehajtás 
feladatait,  intézkedéseiknek azonban a központoktól 
távolabb eső tartományokban nem sok foganatja volt. Az 
uralkodók számára az egységes adóügyi-pénzügyi rendszer 
hiánya jelentette a legnagyobb problémát: az állam a 
közlekedési és hírközlési viszonyok elmaradottsága, a 
számtalan helyi kiváltságos szervezet ellenállása miatt nem 
tudta felmérni polgárai vagyoni helyzetét, és képtelen volt 
végrehajtani rendelkezéseit. A legtöbb uralkodó ezért 


előbb-utóbb rákényszerült, hogy fellépjen a hatalmát 
korlátozó kiváltságok ellen. 

A , kiváltság? az ancien régime egyik kulcsfogalma. 
Voltak kiváltságos rendek, mint a nemesség és a papság, és 
kiváltságos tartományok, mint Franciaországban Bretagne, 
amely nem fizetett sóadót, vagy a spanyolországi baszk 
tartományok, amelyek egyáltalán nem fizettek adót, és 
nyelvileg is elkülönültek a környező vidéktől. Egyes 
városok számára adókedvezményt vagy önkormányzatot 
biztosítottak , privilégiumaik", a városokon belül pedig a 
céhek, egyetemek, vallási csoportok és polgári testületek 
őrizték féltékenyen előjogaikat. Még a 
legszegényebbeknek is voltak kiváltságaik: egyesek 
legeltethettek a falu közös földterületein, összegyűjthették 
az elhullott gyümölcsöt vagy kalászt, míg másoktól 
megtagadták — ezeket a jogokat. A tartományok 
kiváltságaiban természetesen a közrendűek is osztoztak, a 
breton paraszt például sokkal kevesebb adót fizetett más 
vidéken élő társainál. A XVIII. században a , kiváltság" 
nem a társadalmi igazságtalanság eszköze, hanem az 
egyéni és közösségi szabadságjogok garanciája volt, 
amelyből valamilyen formában mindenki részesült. 

A század közepétől azonban a kiváltságok rendszerét 
egyre gyakrabban érték támadások. Az uralkodók és az 
abszolút monarchia hívei a privilégiumok felszámolásával 
akarták megnövelni az állam hatalmát, a felvilágosult 
filozófusok pedig — ezekben látták a racionális 
társadalomszervezés legnagyobb akadályát. Mire az ancien 
régime a század harmadik harmadában ismét válságba 
kerül, már egyre többen lesznek azok, akik minden 
gazdasági és társadalmi problémáért a kiváltságokat 


okolják majd, és síkraszállnak eltörlésükért. 

A XVIII. századot a felvilágosodás korának nevezik, 
pedig az új eszmék csak igen szűk, nemesi-polgári 
kisebbség körében terjedtek el. Európa lakosságának 
túlnyomó többsége hű maradt a tradicionális vallási 
hiedelmekhez, hitt a csodákban, a boszorkányokban és a 
démonokban. A felvilágosult — értelmiség az ég 
meghódítására készülve léggömböt bocsátott a magasba, 
amit a parasztok égi szörnyetegnek néztek, és lehullása 
után szétvagdalták, mint egy vadállatot... 

A társadalmi béke korszakának a hétéves háború után 
váratlanul vége szakadt. A XVIII. század utolsó 
harmadában Európa országaiban ismét kiéleződtek a 
társadalmi ellentétek: — nemesi csoportok szőttek 
összeesküvéseket az uralkodók ellen, a parasztság több 
tartományban fegyvert fogott, a városok utcáin barikádok 
emelkedtek, s a szegények megrohanták a gazdagok házait. 
Mindezek az események három tényezőre vezethetők 
vissza, amelyek az egyes országokon belül különböző 
mértékben érvényesültek ugyan, de hatásuk mindenhol 
kimutatható. 

Az első tényező a népességnövekedés volt. Európa 
népessége a középkorban egyenletesen növekedett, 1300 
körül mintegy 79 millióra becsülhető. A XIV. században 
azonban 25-3090-kal csökkent, s csak a XV. század végére 
érte el ismét a korábbi szintet. A XVI. század a demográfiai 
növekedés kora volt (1600 körül 100 millió európai élt), a 
XVII. században azonban ez a növekedés lelassult, egyes 


demográfusok stagnálásról beszélnek. A népesség száma 
csak a század végére emelkedett 120 millióra. A 
demográfiai válság valószínűleg arra vezethető vissza, 
hogy a népességnövekedés nem állt arányban az 
élelemtermelés fejlődésével, a járványok és a háborúk 
pedig tovább növelték az éhínségek gyakoriságát. 

A XVIII. században a járványok visszahúzódtak, a pestis 
eltűnt Nyugat-Európából (utoljára 1720-ban bukkant fel 
Marseilles-ben). A század második-harmadik évtizedétől 
kedvezőbbre fordult az időjárás is: ritkább lett a kemény 
tél, s gyakoribb a bő termés. A közlekedési viszonyok lassú 
javulása jóvoltából a kisebb, helyi jellegű éhínségeket már 
sikerült leküzdeni, és Európában egyre jobban elterjedtek 
az igénytelen, de nagy tápértékű amerikai növények 
(kukorica, burgonya, bab stb.). 

A háborúk a XVIII. században sem lettek ritkábbak, de 
egyre kevesebb emberáldozatot követeltek. A hadvezéreket 
már nem a vallási és még nem a politikai elfogultság 
irányította, hanem a hidegfejű számítás: a polgár akkor hajt 
hasznot az államnak, ha dolgozik — a háború a hivatásos 
katonák dolga. Nagy Frigyes porosz király szerint a 
polgároknak nem is kell észrevenniük, hogy háború folyik. 
(Az általános mozgósítást csak a francia forradalom fogja 
, feltalálni".) 

A járványok visszahúzódása, a javuló élelmiszer-ellátás 
és a háborúk , civilizálódása" következtében ugrásszerűen 
megnőtt Európa népessége. 1700 körül 120 millióan, 1750 
körül 140 millióan, a század végén pedig már 180 millióan 
éltek a kontinensen. A növekedés persze nem volt minden 
országban azonos mértékű. A század második felében 
Északnyugat- és Kelet-Európa lakossága 3390-kal, a 


mediterrán régió lakossága pedig 1490-kal gyarapodott. 
Franciaországnak 1700-ban 22 millió lakosa volt, majd ez 
a szám a század közepére 24 millióra, a század végére 
pedig 29 millióra növekedett. Spanyolországban 1756-ban 
8 millióan, 1787-ben 104 millióan éltek, a leggyorsabban 
azonban Anglia népessége gyarapodott: a szigetországnak 
a század közepén 6,5 millió, a század végén pedig már 9,6 
millió lakója volt.17] 

A megnövekedett népesség számára azonban csak igen 
kevés ország nyújtott biztos megélhetést. A lassan javuló 
élelmiszer-ellátás csak 1770-ig tudott lépést tartani a 
lakosság ugrásszerű növekedésével, s ha nagyobb 
éhínségekre nem is került sor, a társadalom alsóbb rétegei 
krónikus alultápláltságra ítéltettek. A népességnövekedés 
következtében létrejött munkaerő-felesleget még nem tudta 
felszívni az ipar, s ezért a falvakban tovább osztódtak a 
szegényparaszti telkek. A növekvő kereslet felverte az 
élelmiszerárakat, az alultáplált és  alulfoglalkoztatott 
rétegek életkörülményei rohamosan romlottak. A vidéki 
nincstelenek a városokba áramlottak, ahol megnövekedett a 
munkanélküliek zavargásra és felkelésre kész csoportja. 

A népességnövekedés okozta feszültségeket a válság 
második tényezője, az Európa-szerte növekvő infláció 
tovább fokozta. 

A pénzgazdálkodás általánossá válása óta Európában 
inflációs — és  deflációs  gazdaságtörténeti korszakok 
váltogatták egymást. 1733 körül egy különösen hosszú 
inflációs korszak kezdődött, amely egészen 1817-ig tartott. 
Az infláció elhúzódásának fő oka a pénzforrások váratlan 
megsokasodása volt. A világon 1701-től 1720-ig 335 ezer 
kilogramm ezüstöt és 12 820 kilogramm aranyat termeltek 


ki, a következő 20 év folyamán azonban már 431 200 
kilogramm ezüst és 19 080 kilogramm arany áramlott be 
Európába. Az aranykészlet ezután lassabban gyarapodott, 
ezüstből azonban évről évre többet termeltek ki a világ 
nemesfémbányáti: 1741-től 1760-ig 533 145 kilogrammot, 
1761-től 1780-ig 652 740 kilogrammot, a század utolsó két 
évtizedében pedig már 879 060 kilogrammot. (A termelés 
növekedése főleg a Mexikóban feltárt nemesfém- 
lelőhelyeknek tulajdonítható.1 8] ) 

Az infláció 1758-ig csak lassan növekedett, a század 
utolsó harmadában azonban egyre jobban felgyorsult. 
Ernest Labrousse francia gazdaságtörténész huszonnégy 
árucikk — árának növekedését vizsgálva arra a 
következtetésre jutott, hogy ha az 1726 és 1741 közötti 
árakat vesszük alapul, akkor 1771-től 1789-ig átlagosan 
4590-kal emelkedtek az árak, az 1785 és 1789 közötti 
áremelkedés — azonban önmagában véve  659-os. 
Leggyorsabban természetesen az élelmiszerek drágultak: a 
búza ára a forradalom kirobbanása előtti években 6590-kal, 
a húsé 6790-kal nőtt. A bérek követték, de nem érték utol 
az árakat: az 1726-1741-es bérszintekhez képest 1771-től 
1789-ig átlagosan 1790-kal növekedtek. A reálbérek tehát a 
névleges béremelkedés ellenére is csökkentek, a bérből élő 
rétegek életszínvonala romlott. Az élelmiszertermelőknek, 
vagyis a parasztságnak elméletben csak hasznot hajtott az 
áremelkedés, valójában azonban a parasztcsaládok a 
megtermelt élelem nagy részét felélték, s nem voltak 
képesek készleteket felhalmozni. Rossz termés esetén csak 
a legszerencsésebbek voltak képesek az önellátásra. 

A kistermelők gyors elszegényedése egy olyan 
időszakban csökkentette az állami adóalapot, amikor az 


uralkodóknak egyre nagyobb szükségük lett volna a 
pénzre. A XVIII. század válságának harmadik tényezője 
ugyanis az államközi konfliktusok megsokasodása volt. 
Poroszország és Oroszország nagyhatalmi rangra 
emelkedett, agresszív fellépésükkel, területi igényeikkel 
felborították az európai hatalmi egyensúlyt, Nyugat-Európa 
államai között pedig megindult a versengés a gyarmatokért. 
1700-tól 1789-ig tizenegy háború költségei terhelték az 
európai uralkodók államkasszáit, akik közül egyre többen 
ismerték fel, hogy a kormányzás hovatovább lehetetlenné 
válik a pénz- és adóügyi problémák rendezése nélkül. A 
kiváltságos rendek és testületek azonban szabadságuk 
elleni támadásnak tekintették a kormányzat 
korszerűsítésére tett intézkedéseket, — és —— minden 
rendelkezésükre álló eszközzel ellenszegültek a központi 
hatalomnak. 

A népességnövekedés, az áremelkedés és az államközi 
konfliktusok sokasodása következtében a XVIII. század 
végén kiéleződtek a szegény és a gazdag, valamint az állam 
és a társadalom közötti konfliktusok. 

Oroszországban Jemeljan Pugacsov vezetésével lezajlott 
a század legnagyobb parasztfelkelése. 1775-ben a rossz 
termés és az éhínség hatására a csehországi parasztok 
keltek fel, 1784-ben pedig Horea, Closca és Crisan 
vezetésével Erdélyben robbant ki lázadás. 

A drágaság a nyugat-európai  néptömegeket is 
aktivizálta. 

Franciaországban az 1774-es rossz termés és a 
gabonakereskedelmet korlátozó intézkedések eltörlése 
következtében 1775 májusára a kenyér ára egyes 
tartományokban több mint 3090-kal emelkedett. Észak- 


Franciaországban a —— tömegek megtámadták a 
gabonakereskedők raktárait, s több helyen erőszakot 
alkalmazva, leszállított áron kiárusították a lisztet és a 
kenyeret. A versailles-i királyi palota előtt nyolcezres 
tömeg tüntetett, s a rend csak négyszáz letartóztatás és két 
akasztás árán állt helyre. Londonban egy katolikusellenes 
gyűlés résztvevői 1780. június 2-án több napos 
tüntetéssorozatot kezdeményeztek. A tömeg azonban 
hamarosan megfeledkezett a mozgalom vallási indítékairól, 
s a katolikus kápolnák felgyújtása után megrohanta a 
boltokat és a gazdagabb polgárok házait. Június 7-én már 
több mint harminc épület lángolt egyidejűleg a város 
különböző pontjain, hét börtönt megtámadtak, foglyait 
szabadon bocsátották, s az angol nemzeti bank is komoly 
veszélybe került. A felkelést, amelynek során mintegy 
kétszázan vesztették életüket, csak június 9-én sikerült 
felszámolni. A sebesültek száma a háromszázat is 
meghaladta, négyszázötven főt tartóztatott le a rendőrség, 
és közülük huszonöten végezték akasztófán. 

Miközben a néptömegek mozgalmai Európa-szerte 
megélénkültek, a pénzügyi nehézségekkel küzdő uralkodók 
és minisztereik több országban is kísérletet tettek a 
központi hatalom megerősítésére, az állam modernizálására 
és a kiváltságok megnyirbálására. Ebben a korszakban 
azonban az államnak még nem voltak meg az eszközei 
ahhoz, hogy a társadalom befolyásosabb részének 
ellenállása mellett is keresztülvigye akaratát, és a 
kiváltságosokkal szembeszálló politikusok valamennyien 
vereséget szenvedtek. 

Pombal márkit, Portugália nagyhatalmú miniszterét, aki 
elűzte a jezsuitákat, s fontos gazdasági és politikai 


reformokat vezetett be, a főpapi és főnemesi körök 1777- 
ben megbuktatták és száműzették. Johann Friedrich 
Struenseet, Dánia első miniszterét, aki pénzügyi és jogi 
reformjaival a központi hatalom megerősítésére és a 
parasztság terheinek csökkentésére törekedett, a dán 
arisztokraták 1772-es államcsínye után bebörtönözték, 
majd kivégezték. 

Franciaországban 1771-ben került sor határozottabb 
reformkísérletekre: XV. Lajos megelégelte, hogy a hivatali 
nemesség állandóan szembeszegül akaratával, s feloszlatta 
e testület , fellegvárai"-t, a parlamenteknek nevezett 
legfelsőbb törvényszékeket. Maupeou kancellár, Terray 
abbé, a pénzügyek főfelügyelője, s Aiguillon herceg, a 
külügyminiszter több hasznos reformot vezetett be: 
felszámolták a hivatalok megvásárolhatóságát, biztosították 
az — ingyenes  igazságszolgáltatást, s az adóügy 
átszervezésével megnövelték a kincstár bevételeit. A 
reformok hosszabb távon feltétlenül kedvező hatást 
gyakoroltak volna a francia társadalomra, közvetlen 
hatásuk azonban a miniszteri , zsarnokság" elleni általános 
felzúdulás volt. XV. Lajos halála után utóda, XVI. Lajos 
1774-ben a nyugalom  helyreállításának céljával 
elbocsátotta . Maupeou-t, — Terray-t — és  — Aiguillont, 
reformjaikat pedig -— amelyek segítségével alighanem 
elkerülhetővé vált volna a tizenkét év múlva bekövetkező 
pénzügyi válság — eltörölték. 

A leglátványosabb csőd II. József osztrák főherceg és 
magyar király nevéhez fűződik. A tartományi 
önkormányzatot és a nemesi előjogokat figyelmen kívül 
hagyó politikája ellen Osztrák Németalföldön (a mai 
Belgium területén) 1788-tól rendi felkelés bontakozott ki, a 


magyar — nemesek pedig — már a Habsburg-ház 
trónfosztásának lehetőségét latolgatták. II. József halálos 
ágyán csaknem valamennyi rendelkezését visszavonta, S a 
németalföldi felkelést csak utódának, II. Lipótnak sikerült 
felszámolnia 1790-ben. Az osztrák hadseregek ekkor az 
egy évvel korábban elűzött liége-i püspököt is 
visszaültették egyházfejedelmi székébe. 

Egy ideig úgy tűnt, hogy III. Gusztáv svéd király kora 
egyik legsikeresebb uralkodója: amikor a nemesi pártok 
viszályai 1772-ben már anarchiába taszították az országot, 
a király államcsínyt hajtott végre, az arisztokrácia politikai 
hatalmát felszámolta, s minden felségjogot saját kezében 
egyesített. A svéd nemesség azonban összeesküvést szőtt 
ellene, és 1792-ben egy jelmezbálon meggyilkolták. 

Az abszolutizmus ellen síkraszálló társadalmi rétegek 
többnyire csak kiváltságaikat féltették, Nagy-Britannia 
amerikai gyarmatain és néhány nyugat-európai országban 
viszont már egy új, demokratikusabb társadalmi-politikai 
rend érdekében indult meg a küzdelem. 

Az észak-amerikai brit gyarmatok népessége a 
bevándorlások és a születések magas száma következtében 
gyorsan növekedett, a brit kormány azonban megtiltotta, 
hogy a farmerek az Appalache-hegységen túl telepeket 
hozzanak létre. A nagy pénzügyi áldozatokkal járó hétéves 
háború után a brit parlament úgy gondolta, hogy a 
gyarmatoknak jelentősebb részt kell vállalniuk a kincstár 
terheiből, és különböző adókat, illetékeket és vámokat 
róttak ki a lakosságra. Az amerikaiak tiltakozó 
megmozdulásokat szerveztek, a tüntetések a brit 
katonasággal való összecsapásokhoz vezettek, a lakosság 
ellenséges érzelmeit a megtorló intézkedések csak 


fokozták, s az 1775-ös lexingtoni sortűzzel megkezdődött a 
függetlenségi — háború. Az  1776-os Függetlenségi 
Nyilatkozat és a fiatal köztársaság alkotmányos élete 
magára vonta az európai közvélemény figyelmét. A 
felvilágosodás hívei úgy érezték, hogy a köztársaság az ő 
elveiket ülteti át a gyakorlatba, s egyre többen 
hangoztatták, hogy új korszak veszi kezdetét az emberiség 
történetében. Az amerikai alkotmányokat 1776 és 1786 
között öt alkalommal adták ki Franciaországban, s a párizsi 
és amszterdami előkelő körökben körülrajongták a 
tengerentúlról érkező diplomatákat, Franklint és John 
Adamset. Az Egyesült Államok példája hatására az 
emberek Európában is konkrétabb formákban és 
racionálisabb módon kezdtek gondolkodni a politikáról, és 
egyre — kritikusabb szemmel figyelték kormányaik 
tevékenységét. 

1782 áprilisában Genfben robbant ki forradalom: a 
felfegyverzett . kis- — és  középpolgárság elűzte a 
városállamból a politikai hatalmat kisajátító gazdag 
patríciusokat. A felkelés vezetői között ott volt Marat 
fivére, s Claviére, akiből 1792-ben majd Franciaország 
pénzügyminisztere lesz. A száműzöttek külföldi segítségért 
folyamodtak: a Szárd Királyság négyezer, Franciaország 
hatezer, Bern és Zürich kantonok pedig ugyancsak hatezer 
katonát küldtek a forradalmi város ellen. A genfi 
forradalmárok létrehoztak egy Biztonsági Bizottság 
elnevezésű szervezetet, amely felfegyverezte a polgárokat, 
a gyanús személyeket letartóztatta, és kinyilvánította, hogy 
a város lakói , szabadon akarnak élni és meghalni". A 
támadók katonai fölénye miatt azonban megadásra 
kényszerültek, a demokraták elmenekültek, s a július 2-án 

visszatérő patríciusok helyreállították a régi rendet. 

Az 1780-as évek közepén a Németalföldi Egyesült 
Tartományokban (a mai Hollandiában) vált feszültté a 
belpolitikai helyzet. V. (Orániai Vilmos helytartó a 
tartományi önkormányzat  visszaszorítására S Saját 
hatalmának megerősítésére törekedett, a vele szemben álló 
liberális nemesek és polgárok pedig létrehozták a , hazafias 
párt"-ot, és fegyverkezésre buzdították a demokratákat. 
1786-ban Utrecht, Amszterdam és Zwolle népe felkelt a 
helytartó ellen. Orániai Vilmos a poroszoktól kért 
segítséget, s egy év múlva húszezer porosz katona hatolt be 
az országba. Több mint negyvenezer holland állampolgár 
hagyta el hazáját, a legtöbben Osztrák Németalföld és 
Franciaország területére menekültek. 

A XVIII. század harmadik harmadában tehát az egész 
európai ancien régime válságba került. Az a forradalom 
azonban, amely az utókortól elnyerte a ,nagy" jelzőt, 
Franciaországban robbant ki, ahol a ,közös"? európai 
válságtényezők hatását sajátos, helyi gazdasági, társadalmi 

és politikai válságtényezők erősítették fel. 


II. Franciaország válsága 


Az ancien régime felbomlásának jelei a XVIII. század 
második — felében — egyre szembetűnőbbé váltak 
Franciaországban. 

A század a franciák számára a gazdasági és társadalmi 
változások kora volt, amelyekhez egy merev, 
abszolutisztikus államgépezetnek nem sikerült 
alkalmazkodnia. A polgári fejlődés nyilvánvaló volt: az 
országból kivitt áruk mennyisége 1716-tól 1787-ig 
megháromszorozódott, s a gazdagodó polgárság felső 
rétege egyre nagyobb arányban áramlott be a nemesi rend 
tagjai közé. A pénz világának hatalmasságai nemesi 
ranggal járó hivatalokat vásároltak fiaik számára, 
leányaikat pedig hercegekhez adták feleségül. Necker 
miniszter 1789-es számításai szerint a francia nemesség 
közel 5090-a az elmúlt kétszáz év során szerezte meg 
nemesi rangját. A polgár legkönnyebben állami hivatalok 
megvásárlásával léphetett a nemesség soraiba, s a 
forradalmat megelőző másfél évszázadban egy új, 
hivatalnoki nemesség jött létre, , a talár nemessége". A 
régebbi, katonai erényeivel büszkélkedő nemesség, ,,a kard 
nemessége" persze lenézte a , felkapaszkodottak"-at, s 
mindent elkövetett, hogy a vezető állásokból kiszorítsa az 
újonnan nemesített családok tagjait. 1781-ben például 
elrendelték, hogy tiszti rangot csak az kaphat, aki négy 
generációra visszamenőleg igazolni tudja nemességét. A 


legfényesebb hivatalokba természetesen a királynak 
bemutatott, a palotában forgolódó , udvari nemesség" tagjai 
emelkedhettek a legkönnyebben, akiket ezért vidéken élő 
nemesi társaik veszedelmes és önző  parazitáknak 
tekintettek. A régi és új nemes, udvari és vidéki nemes 
ellentétét gazdasági és kulturális különbségek is fokozták. 
Az arisztokrácia egy része bekapcsolódott az árutermelésbe 
és hatalmas vagyont halmozott fel, másokat azonban csak 
kopott címerük és előjogaik maradványai különböztettek 
meg a parasztoktól. A nemesség felső rétege elsajátította a 
felvilágosodás eszméit, s a politikai hatalomból való 
nagyobb részesedés érdekében még előjogai egy részéről is 
hajlandó volt lemondani. Olyan társadalomról ábrándozott, 
amelyben a tehetség és a vagyon szabadon érvényesülhet, s 
a nemesek a brit felsőházhoz hasonló gyűlést alkotva, 
testületileg részesülnek a törvényhozó hatalomból, így az 
ország kormányzását nem az udvar intrikái irányítják. A 
forradalom első szakaszában e nemesi réteg tagjai a 
polgársággal vállvetve fognak harcolni az udvar ellen. 

Franciaországban tehát a XVIII. század második felében 
nem volt egységes, összetartó uralkodó osztály. A lakosság 
0,5-1,590-át jelentő nemesség egymással versengő 
csoportokra bomlott, s a politikai válság, majd a 
forradalom idején sem lesz képes határozott, összehangolt 
fellépésre a régi rend védelmében. 

A polgárság osztálya sem volt sokkal egységesebb a 
nemességnél: az adóbérlőket és a bankárokat egy világ 
választotta el a boltosoktól és a műhelytulajdonosoktól. 
Abban azonban valamennyien hasonlítottak egymásra, 
hogy vágyaik netovábbja a nemesi cím megszerzése volt: a 
forradalom demokrata polgári szárnyának majdani vezetői 


1789 előtt még d Antonnak és de Robespierre-nek nevezték 
magukat. Figaro kigúnyolta a színpadon gazdáját, az 
üresfejű arisztokratát, de a vígjáték írója, Beaumarchais 
nemesi rangot vásárolt magának. 1789 előtt még nem állt 
egymással szemben egységes, öntudatos polgári és nemesi 
osztály: osztályöntudatuk és antagonisztikus ellentétük 
csak a gazdasági, társadalmi és politikai válság talaján 
kibontakozó forradalom első összecsapásai során jött létre. 

Mindez persze nem jelenti azt, hogy a francia polgárság 
a forradalom előtt elégedett lett volna helyzetével. A 
társadalmi mobilitás csatornái egyre  szűkebbnek 
bizonyultak a fokozódó nyomással szemben: az 1730-as 
évektől kevesebb lett a megvásárolható állami hivatal, áruk 
viszont az inflációval mind magasabbra szökött, a 
polgárság felső rétege tehát egyre nehezebben tudott 
beilleszkedni a nemesség soraiba. A régi és az új nemesség 
viszálya 15 megnehezítette a polgárság előbbre jutását a 
társadalmi ranglétrán. Egyes polgári foglalkozások 
művelőinek létszáma — például az ügyvédeké — olyannyira 
megnövekedett, hogy sokan már munkát sem találtak 
maguknak, s egyre nagyobb ellenszenvvel figyelték a 
vezető állásokban pöffeszkedő, öntelt, tehetségtelen 
udvaroncokat. A nagykereskedők a hétéves háborúban 
elvesztett gyarmatokat sajnálták, az ipar fejlődését a belső 
vámok és a céhek kiváltságai akadályozták. A Nagy- 
Britanniával megkötött 1786-os kereskedelmi szerződés 
hatására az olcsóbb angol szövetek elárasztották a francia 
piacot, és jelentős mértékben visszavetették a hazai 
textilipar fejlődését. Kisebb-nagyobb sérelmei tehát a 
polgárság valamennyi csoportjának voltak, s egyre 
általánosabbá vált az a vélemény, hogy az ország 


kormányzati rendszere módosításokra szorul. 

Módosításokra — de milyenekre? Egyesek a kiváltságos 
testületek előjogait támadták, amelyek megakadályozzák 
az ésszerű reformok bevezetését, mások az állami 
abszolutizmust, amely háttérbe szorítja az egyéni és 
testületi szabadságjogokat. , A középosztály dilemma előtt 
állt — írja Norman Hampson brit történész, középosztályon 
a polgárságot értve -, az abszolutizmust támadva az 
arisztokratikus kiváltságot és a partikularizmust támogatja, 
az ország gazdasági egysége felé pedig, úgy tűnt, a királyi 
despotizmus vezet. E kérdésekről a osfilozófusokx is 
különböző nézeteket vallottak. — Amikor — Maupeou 
gyakorlatilag felszámolta a  parlamenteket, Voltaire 
támogatta őt, míg írótársainak többsége tiltakozott a királyi 
despotizmus ellen. A polgári szabadságot és társadalmi 
egyenlőséget kombináló program csak akkor született meg, 
amikor a középosztály maga is bekapcsolódott a politikai 
küzdelmekbe." (9) 

A parasztok, bérmunkások és kispolgárok figyelmét a 
politikai küzdelmek helyett a megélhetés gondjai kötötték 
le. Az 1730-as évektől az 1770-es évekig ezek a gondok 
fokozatosan enyhültek: a francia mezőgazdaság virágzott, a 
terméshozam növekedett. Az ország lakossága 1700 és 
1789 között 19 millióról 26 millióra emelkedett, és mi sem 
bizonyítja jobban a mezőgazdaság sikereit, mint az a tény, 
hogy ezt a rohamosan növekvő népességet el tudta látni 
élelemmel. Az 1770-es években azonban a fejlődés 
megtorpant. 1770-ben és 1774-ben a rossz termés felverte a 
gabona árát, 1778-ban pedig a kedvezőtlen időjárás miatt a 
szőlőtermelők kerültek válságba. 1782-ben és 1784-ben 
több tartományban kisebb mezőgazdasági válság zajlott le, 


1785-1786-ban a szénahiány következtében az állattartás 
került nehéz helyzetbe. 1788-ban valódi meteorológiai 
katasztrófa következett be: a több hónapos szárazság után 
július 13-án pusztító vihar tört ki, amely végigsöpört az 
ország gabonatermő vidékein, és még azt a kevés búzát is 
megsemmisítette, amit az aszály meghagyott. 

A mezőgazdasági válság átterjedt az iparra: a lakosság 
vásárlóereje csökkent, a piacot az olcsó, angol textiláruk 
uralták, a  bérmunkások életszínvonala rohamosan 
hanyatlott. 1788-1789-ben ráadásul szokatlanul kemény tél 
köszöntött Franciaországra. Az utakat eltorlaszolta a hó, a 
folyók befagytak, az élelem- és tüzelőszállítás lehetetlenné 
vált. 

A kenyér ára már 1788 augusztusától növekedni kezdett. 
Párizsban egy négyfontos cipó ára 9 souról szeptemberre 
11, novemberre 12, decemberre 14 soura emelkedett, 1789 
februárjára elérte a 14,5 sout, és nyár végéig ezen a szinten 
15 maradt. Egy építkezésen dolgozó napszámos ekkoriban 
30 sout keresett naponta, figyelembe véve azonban azt a 
tényt, hogy a forradalom előtt, az egyházi ünnepek nagy 
száma miatt 111 munkaszüneti nap volt egy évben, 
mindössze 18 sou körüli összeget költhetett el egy nap. 
, Normális" gazdasági viszonyok közepette keresetének 
5090-át fordította kenyérre, 1690-át egyéb élelemre, 1590-át 
ruházkodásra, 590-át fűtésre, 190-át pedig világításra. 1789 
februárjától azonban már arra kényszerült, hogy fizetése 
8090-át kenyérre költse.(10] Amikor a párizsi nép körében 
elterjedt, hogy egy Réveillon nevű tapétagyáros a bérek 
csökkentését javasolta, felkelés tört ki a fővárosban. Április 
27-én és 28-án megtámadták és kirabolták Réveillon 
gyárát, a katonaság összecsapott a lázadókkal, s az utcai 


harcok mintegy háromszáz halálos áldozatot követeltek, 
sokkal többet, mint a Bastille három hónappal későbbi 
bevétele. 

A feszültség vidéken is növekedett. A parasztság 
(Franciaország népességének 8090-a) többsége személyét 
tekintve szabad volt, földje után azonban földesúri terheket 
viselt, fizette a papi tizedet és az állami adókat: a 
vagyonadót, a fejadót, a huszadot, az útépítési pótadót, a 
sóilletéket és a fogyasztási cikkeket sújtó kisegítő adókat. 
Ezek a terhek a gazdasági fellendülés időszakában sem 
voltak jelentéktelenek, a gazdasági-pénzügyi válság idején 
azonban  elviselhetetlenné váltak. A nép nem 
tulajdoníthatta a demográfiai fejlődésnek és a gazdasági 
válságnak a váratlan ínséget, haragja inkább a hatalom 
helyi képviselői, a földesúr, a gazdag szerzetes és az állami 
adószedő ellen  fordult.1789 tavaszán országszerte 
támadások indultak a pékségek és a gabonaraktárak ellen, a 
parasztok több helyen megtagadták a papi tized fizetését, és 
arról beszéltek, hogy , a jó király gonosz tanácsadói" ki 
akarják éheztetni a népet. 

A gazdasági válság tehát társadalmi feszültséget 
eredményezett. Nyilvánvaló volt, hogy május és augusztus 
között, amikorra a gabonakészletek elfogynak, országszerte 
felkelések, éhséglázadások robbannak majd ki. Ilyen 
megmozdulásokra nemegyszer sor került már a francia 
történelemben. 1789-ben azonban ezek a lázadások 
történelemformáló erővé válhattak, mert egybeestek egy 
több éve húzódó politikai válság tetőpontjával. 


A francia állam élén 1774 óta XVI. Lajos állt. Békésebb 
történelmi időszakban valószínűleg népszerű uralkodó lett 
volna. Jóindulatú, intelligens, művelt ember volt, aki 
mélyen átérzett felelősségtudattal viselte koronáját. 
Tökéletesen hiányzott azonban belőle a politikai érzék, a 
határozottság és a kitartás, amelyre e válságos időszakban a 
legnagyobb szüksége lett volna. 

Előnytelen külseje (nagyon kövér volt) és szexuális 
problémái miatt állandó önbizalomhiánnyal küszködött 
elegáns és hedonista udvaroncai között. Képtelen volt arra, 
hogy következetes politikát folytasson. A kormányzat 
minden intézkedésével maga ellen fordította az 
arisztokrácia valamelyik frakcióját, s ha ennek a 
csoportnak sikerült huzamosabb ideig nyomást gyakorolnia 
a királyra, a gyenge és határozatlan uralkodó előbb-utóbb 
engedett nekik, és visszavonta intézkedéseit. Így aztán 
XVI. Lajos bizonyos ponton túl egyetlen miniszterét sem 
támogatta. A végső konfliktushelyzetek elől kitérve hol 
ettől, hol attól a csoporttól hagyta befolyásolni magát, és 
egyetlen elhatározását sem hajtotta végre következetesen. 
Maga 1s érezte, hogy másképp kellene viselkednie, és nem 
sok öröme telt az uralkodásban. Amikor egyik minisztere 
beadta lemondását, XVI. Lajos e szavakkal búcsúzott tőle: 
, Maga szerencsésebb nálam, mert leköszönhet." 

Felesége, Marie Antoinette, Mária Terézia osztrák 
főhercegnő és magyar királynő leánya vonzó külsejű, 
átlagos szellemi képességekkel felruházott, kissé felületes 
asszony volt. Egyáltalán nem volt viszont léha és pazarló, 
mint ellenségei hirdették róla, fiatalsága elmúltával 
megkomolyodott, s ha nem tör ki a forradalom, 
valószínűleg visszahúzódó, családjának élő királyné vált 


volna belőle. Forradalmak és társadalmi válságok idején 
azonban az uralkodók külföldi származású feleségei ideális 
bűnbakká válnak: alattvalóik csak az idegent látják bennük, 
s a , hazafiak" szemében hamarosan ők testesítik meg a régi 
rend minden valóságos és elképzelt bűnét, s az új rend 
ellen elkövetett valamennyi árulást. Így járt Gertrúd, II. 
András magyar király merániai felesége; Henrietta Mária, 
I. Károly angol király francia felesége; Alekszandra 
Fjodorovna, II. Miklós orosz cár német felesége; és ez lett 
a sorsa Marie Antoinette-nek is, akit már jóval a 
forradalom előtt e névvel illettek alattvalói: , az osztrák 
nő". 

Az uralkodópár legnagyobb hibája az volt, hogy nem 
ismerte az országot, és nem 1s törekedett megismerésére. A 
Párizstól mintegy tizenkét kilométerre fekvő versailles-i 
palotában töltötték napjaikat — XIV. Lajos kora óta ez volt 
a francia királyok székhelye -— és teljesen eltemetkeztek az 
udvar intrikáktól áthatott belvilágában. Mindössze három 
alkalommal tettek utazást királyságukban: először 1775- 
ben, amikor Reimsben megkoronázták őket, másodszor 
1786-ban, a cherbourg-i kikötő átadásakor, harmadszor 
pedig 1791-ben, amikor szökni próbáltak Franciaországból. 
A fenyegető politikai válsággal egy határozatlan és 
tapasztalatlan királynak kellett szembenéznie, aki még saját 
országát sem ismerte kellőképpen. 


mk 


A politikai válság a pénzügyi válságból bontakozott ki. 
1786. augusztus 26-án Charles Alexandre de Calonne, a 
pénzügyek főfelügyelője (manapság pénzügyminiszternek 


hívjuk ezt a tisztséget) közölte királyával, hogy az állam a 
csőd szélén áll. 

Calonne szerint a királyság bevétele 1786-ban 475 millió 
livre volt (1 livre 20 sounak felelt meg), kiadása azonban 
587 millió livre lesz. A két összeg különbségét, a 112 
millió livre-es deficitet kölcsönökből kell fedezniük, 1776 
óta azonban már 1250 millió livre kölcsönt vettek fel, s az 
elkövetkezendő nyolc év alatt évente 50 millió, rövid 
lejáratú kölcsön visszafizetése válik esedékessé. Mit 
tehetnek? Kiadásaik nagy részét a hadsereg emészti fel, 
amelynek a létszámát nem szoríthatják vissza, mert ezzel 
Franciaország nemzetközi tekintélyét veszélyeztetnék. Az 
adományok, a járadékok és a királyi udvartartás 
költségeinek csökkentésével legfeljebb 30-40 millió livre- 
et takaríthatnak meg, ez az összeg azonban az éves deficit 
egyharmadát is alig fedezné. Az államcsőd bejelentése 
megalázó lenne, s melyik bank kölcsönözne ezek után egy 
csődbe ment kincstárnak? Az adókat az évszázad folyamán 
többször is felemelték, további emelésük a kedvezőtlen 
gazdasági helyzetben lázongásokat, felkeléseket váltana ki. 

, Könnyűszerrel kimutatható — mondta Calonne -, hogy 
lehetetlen tovább fokozni az adót, végzetes lenne tovább 
folytatni a kölcsönzést, és nem elegendő gazdasági 
reformokra elszánni magunkat. A dolgok jelenlegi 
állapotában szokványos módszerekkel nem érjük el 
célunkat. Az egyetlen hatékony gyógymód, az egyetlen út, 
amely még nyitva áll előttünk, a pénzügyek 
rendbehozatalának egyetlen eszköze nem más, mint az 
egész állam újjáélesztése, alkotmánya hibás részeinek 
átdolgozásával."( 11) 

A miniszter átfogó reformprogramot terjesztett az 


uralkodó elé, amelynek lényege több kisebb adó eltörlése, s 
egy általános, papi, nemesi és polgári földbirtokra egyaránt 
kiterjedő földadó bevezetése volt. E földadó begyűjtését a 
már meglevő, vagy újonnan létrehozott tartományi 
gyűlések irányítanák. XVI. Lajos elfogadta a programot, és 
Calonne hozzálátott végrehajtásához. 

Egy királyi rendelet azonban csak akkor emelkedett 
törvényerőre, ha a parlamentnek nevezett legfelsőbb 
törvényszékek, ,a  talár — nemességéinek  fellegvárai 
beiktatták a többi törvény közé. A kiváltságaikat 
féltékenyen őrző parlamentek azonban esküdt ellenségei 
voltak minden reformnak, s Calonne megpróbálta nélkülük 
elfogadtatni a francia társadalommal a reformokat. 

1786. december 29-én bejelentették az  Előkelők 
Gyűlésének összehívását. Ez a 144 fős testület a királyság 
vezető tisztviselőiből állt: hercegekből, püspökökből, az 
államtanács tagjaiból és a városok elöljáróiból. Calonne 
abban bízott, ha ezt a magas fórumot sikerül megnyernie 
reformjainak, akkor nem kell huzakodnia a parlamentekkel. 

Az Előkelők 1787. február 22-én kezdték meg üléseiket. 
Calonne nem boldogult velük: többségük nem érezte 
felhatalmazva magát arra, hogy a nemzet egésze nevében 
elfogadja az adóügyi reformokat, mások nem bíztak 
Calonne-ban, s voltak, akik egyszerűen kiváltságaikat 
féltették. A miniszter megpróbált a közvéleményhez 
fellebbezni. — Reformjavaslatait — röpiratok formájában 
kinyomtatta és közzétette. A társadalom felfigyelt a 
válságra, de a franciák többsége csak az adók 
megemelésére tett kísérletnek tekintette  Calonne 
reformjait. Politikai ellenfelei viszont aktivizálódtak, a 
királyt  Calonne ellen fordították, aki április  8-án 


elbocsátotta miniszterét. 

XVI. Lajos az új kormány élére Étienne Charles de 
Loménie de Brienne-t, Toulouse érsekét nevezte ki. 
Brienne feltárta az Előkelők Gyűlése előtt a kincstár 
elszámolásait, és módosításokat eszközölt  Calonne 
programján, amelyet a fenyegető pénzügyi helyzet miatt az 
új kormány sem vethetett el. Az Előkelők azonban a 
módosított programot sem voltak hajlandók elfogadni, s 
kijelentették, hogy adóügyi kérdésekben csak az országos 
Rendi Gyűlés határozhat. — Ezzel — hosszú időre 
megfogalmazták a nemesi ellenzék programját. A Rendi 
Gyűlést utoljára 1614-ben hívták össze, s az abszolút 
monarchia híveinek szemében már afféle elavult, középkori 
intézménynek számított. 

Brienne javaslatára a király május 25-én feloszlatta az 
Előkelők  Gyűlését. A központi kormányzatnak az 
arisztokrácia ellenállása miatt nem sikerült békés 
eszközökkel megoldania a pénzügyi válságot. Kénytelen 
volt tehát erélyesebb eszközökhöz folyamodni. Kezdetét 
vette az , előforradalom" időszaka. 

Az új minisztérium Brienne és Lamoignon főpecsétőr 
vezetésével felvilágosult jellegű, összetett 
reformprogramot dolgozott ki, amely érintette a jog, a 
nevelésügy, a hadügy és a pénzügy kérdéseit. Biztosították 
a polgárjogokat a protestánsok számára is, akik idáig nem 
számítottak teljes jogú állampolgárnak. A reformokhoz 
hozzácsatolták  Calonne programját, és a tervezetet 
elküldték a parlamentekhez, beiktatásra. Az ellenzéki 
mozgalom vezetését ekkor már a parlamentek ragadták 
magukhoz: megtagadták az adóügyi rendeletek beiktatását, 
és a Rendi Gyűlés összehívását követelték. 


1787. augusztus 6-án a király személyesen elnökölt a 
párizsi parlament ülésén (ezt az eljárást nevezték , királyi 
ülés"-nek), és megparancsolta a rendeletek beiktatását. A 
parlament másnap érvénytelennek minősítette ezt a lépést, 
mire a király augusztus 15-én vidékre száműzette a 
parlamenti tanácsosokat, 19-én pedig betiltott minden 
politikai "klubot és  vitakört a fővárosban. Párizs 
lecsendesedett, a vidék azonban nem. 

Brienne-nek végül sikerült kiegyeznie a parlament 
tagjaival. Lemondott az új adókról, helyettük a régi 
, huszad" kiterjesztését javasolta, és ígéretet tett arra, hogy 
1792-re összehívja a Rendi Gyűlést. A párizsi parlament 
tanácsosai diadalmenetben tértek vissza a fővárosba, s egy 
kis ideig úgy tűnt, hogy a válság megoldódott. 

A kormánynak azonban addig is fedeznie kellett 
valahogyan a kiadásait, amíg az adókat beszedik, s ezért 
november 19-én a párizsi parlament ülésén a király egy 
újabb kölcsön beiktatását kérte. Vita bontakozott ki, s az 
uralkodó megparancsolta, hogy hajtsák végre utasításait. 
Orléans hercege ekkor felállt, és így szólt: 

- — Felség, engedje meg, hogy törvénytelennek 
minősítsem parancsát! 

, Egyedi esemény ez a királyság történetében — írta 
Talleyrand emlékirataiban. — A királyi hercegek már nem 
egyszer szegültek szembe a királlyal fegyverrel a kézben, 
de még sohasem próbálták alkotmányos korlátok közé 
szorítani hatalmát." ( 2) 

XVI. Lajos felháborodottan hagyta el az ülést, a 
parlament pedig természetesen a hercegnek adott igazat, és 
nem iktatta be a kölcsönt. Orléans hercegét másnap vidéki 
birtokaira száműzték, két parlamenti tanácsost pedig 


börtönbe vetettek. Az uralkodó és az arisztokrácia között 
kiújult a konfliktus. 

1787 novembere és 1788 májusa között a tartományi 
gyűlések és a vidéki parlamentek sorra megtagadták az új 
rendeletek beiktatását. A párizsi parlament a kormány 
ellencsapására felkészülve május 3-án kijelentette, hogy a 
királyság , alaptörvényei" szerint adót csak a Rendi Gyűlés 
beleegyezésével vethet ki a kormány, s a bírói eljárás 
nélküli bebörtönzést törvénytelen, zsarnoki intézkedésnek 
bélyegezte. A megtorlás nem sokáig váratott magára. 
Május 8-án a kormány rendeleti úton felszámolta a 
parlamentek politikai befolyását, a királyi rendeletek 
beiktatásának jogát az újonnan megalapítandó , plenáris 
törvényszékek"-re ruházták. 

A parlamentek természetesen megtagadták az utasítás 
végrehajtását, — tiltakozó levelekkel s  röpiratokkal 
árasztották el az országot, amelyekben a , zsarnokság"-ot 
támadták és a Rendi Gyűlés összehívását követelték. A 
mozgósított tömegek az utcákra özönlöttek, több vidéki 
városban utcai harcok robbantak ki.  Rennes-ben 
megostromolták a királyi hadsereg parancsnokának házát, 
Grenoble-ban a lakosság június 97-én meghátrálásra 
késztette a katonákat. Dauphiné tartomány nemesei 
összehívták a rendi tartománygyűlést, amelyben a 
parlamentek régi jogkörének visszaállítását és az országos 
Rendi Gyűlés összehívását követelték. Itt jelentették ki 
először, hogy a harmadik rendnek, amely Franciaország 
közrendű polgárait, kézműveseit és parasztjait képviseli 
majd, annyi képviselővel kell rendelkeznie, mint a 
nemességnek és a papságnak együttvéve, és azt is 
kimondták, hogy a Rendi Gyűlés megalakulásakor a 


tartomány hajlandó lesz lemondani helyi kiváltságairól. 

A kormány feje felett egyre jobban összecsaptak a 
hullámok. A vidéki nemesség delegációkat indított útnak 
Versailles felé, amelyek a rendeletek visszavonását 
kérelmezték az uralkodótól. A királyi hercegek kollektív 
levélben tiltakoztak a  Brienne-minisztérium reformjai 
ellen. Az egyházi rend időről időre , önkéntes adomány"- 
nyal járult hozzá az államháztartás költségeihez, most 
azonban a kért 8 millió livre helyett csak 1,8 millió livre-et 
volt hajlandó megszavazni. A , plenáris törvényszékek" 
tisztségeit senki sem akarta elfogadni. A kegyelemdöfést a 
pénzügyi összeomlás adta meg: a bizonytalan helyzetű 
kormánynak egyetlen bankház sem hitelezett, s augusztus 
16-án fel kellett függeszteni a kincstári kifizetéseket. 

A minisztérium — és vele együtt a francia abszolút 
monarchia — pénz híján kénytelen volt kapitulálni. Brienne 
a Rendi Gyűlés összehívásának időpontját előrehozta 1789 
májusára, majd augusztus 24-én lemondott, és azt javasolta 
a királynak, hogy Jacgues Neckert állítsa az új 
minisztérium élére. 

Ez a svájci bankár 1776-tól 1781-ig a királyság pénzügyi 
főfelügyelője volt. Nagy népszerűségre tett szert, amikor 
adóemelés nélkül biztosította, hogy Franciaország 
bekapcsolódhasson az amerikai függetlenségi háborúba. 
1788. augusztus 25-én a király első miniszterré nevezte ki, 
s Necker Brienne és Lamoignon valamennyi rendeletét 
eltörölte. Pénzügyi kapcsolatai révén sikerült kölcsönt 
szereznie kormányának, s az áremelkedés miatt aggódó 
tömegeket azzal a bejelentéssel nyugtatta meg, hogy állami 
ellenőrzés — alatt fogja tartani a  gabonakészletek 
szétosztását. A párizsi parlament harangzúgás és 


népünnepély közepette újra elfoglalta régi helyét, a 
zavargásokhoz hozzászokott párizsi nép pedig ennek 
örömére tüntetéseket szervezett, és összecsapott a 
rendfenntartó egységekkel. 

A parlament első feladata az volt, hogy törvénybe 
iktassa a Rendi Gyűlés összehívását. A beiktatás 
megszövegezése azonban hatalmas erejű botrányt keltett, 
és fordulatot idézett elő a politikai küzdelmekben. A 
parlament ugyanis szeptember 25-én kimondta, hogy a 
Rendi Gyűlés az 1614-es szabályok szerint fog ülésezni: 
1614-ben a rendek azonos számú küldöttet választottak, 
egymástól elkülönítve tanácskoztak, s minden rendnek egy 
szavazata volt. Ha 1789-ben is ezt az eljárást fogják 
követni, akkor a papi és nemesi rend könnyűszerrel 
leszavazhatja majd a nemzet 9890-át képviselő harmadik 
rendet. A liberális nemesség és a felvilágosult polgárság 
tagjaiból kialakuló ,hazafias párt" hatalmas méretű 
propagandakampányt indított a parlament határozata ellen. 
Azt követelték, hogy a harmadik rend annyi képviselőt 
választhasson, mint a papság és a nemesség együttvéve, a 
három rend együtt tanácskozzon, és minden képviselő 
önálló szavazattal bírjon. 

Ha a , hazafias párt"-ról beszélünk, nem szabad a XIX- 
XX. század politikai szervezeteire gondolnunk, inkább 
olyan laza társasági körökre, amelynek tagjai azonos 
politikai véleményen vannak, s minden hivatalos keret 
nélkül találkoznak egymással. Az 1788 második felére 
kialakuló , hazafias párt" tagjai a felvilágosult, liberális 
reformok hívei voltak, legnevesebb képviselői között 
papokat, nemeseket és polgárokat egyaránt találhatunk. 
Közéjük tartozott La  Rochefoucauld-Liancourt és 


Aiguillon herceg, Lameth, Ségur és Clermont-Tonnerre 
gróf, Le Franc de Pompignan, Champion de Cicé és 
Boisgelin érsek, Lubersac és Talleyrand püspök, Duport, 
Hérault de Séchelles és Le Pelletier parlamenti tanácsos, 
Target és Bergasse ügyvéd, Volney és Lacretelle iró, 
valamint Condorcet, a filozófus, Laborde, a bankár, Rabaut 
de Saint-Étienne református lelkész és Mirabeau, a 
deklasszálódott nemes. Szabadkőműves páholyokban, a 
nagyvilági szalonokban és a párizsi  Palais-Royal 
kávéházaiban találkozgattak egymással. Két szorosabb 
jellegű szervezetük Adrien Duport tanácsos és Orléans 
hercegének személye körül jött létre. Az előbbi, az 
úgynevezett Harmincak Társasága kiterjedt levelezést 
folytatott a különböző vidéki klubokkal és vitakörökkel, s 
körleveleik nagy szerepet játszottak a közvélemény 
tájékoztatásában. . A dúsgazdag Orléans hercege 
ügynökhálózatot szervezet megbízottai jelentős 
propagandatevékenységet folytattak, S abban 
reménykedtek, hogy XVI. Lajos esetleges bukása után 
trónra juttathatják a herceget. Nem szabad azonban 
eltúloznunk e két szervezet jelentőségét: elősegítették 
ugyan a reformeszmék elterjedését, de a tömegeket nem a 
propaganda mozgósította, hanem a gazdasági és politikai 
válság. 

1788 őszéig a polgári és nemesi ellenzék együtt harcolt 
az udvar abszolutizmusa ellen, a Rendi Gyűlés szervezeti 
kérdéseiről kibontakozó vita azonban egyre jobban 
eltávolította egymástól a polgári és nemesi álláspontokat. 
Necker november 6-ra ismét összehívatta a királlyal az 
Előkelők Gyűlését, hogy megtárgyalja velük a Rendi 
Gyűlés szervezeti kérdéseit. Az Előkelők ragaszkodtak az 


1614-es szabályzathoz, s öt királyi herceg nyilvános 
levélben óvta az uralkodót minden újítástól. A röpiratok 
ettől kezdve egyre élesebb hangnemben támadták a 
kiváltságos rendek önző magatartását, s a kormányhoz 
december végéig mintegy nyolcszáz beadvány érkezett a 
Rendi Gyűléssel kapcsolatban. 

Necker december 27-én tette közzé a kormány 
határozatait: a harmadik rendet annyian képviselik majd a 
gyűlésben, mint a két másik rendet együttvéve, a szavazás 
és az ülésezés kérdéseiről azonban majd az összegyűlt 
képviselők fognak határozni. A legfontosabb kérdés tehát 
nyitott maradt, mert hiába kétszerezték meg a közrendű 
képviselők számát, ha minden rendnek egyetlen szavazata 
lesz. A kormány nagy hibát követett el: nem döntötte el 
hatalmi szóval a vitát, és a döntés elodázásának a Rendi 
Gyűlés megosztottsága lett a következménye. 

A röpiratkampány folytatódott. 1789 januárjában jelent 
meg Sieyés abbé , Mi a harmadik rend?" című röpirata, 
amelyben a szerző már azt fejtegette, hogy a nemesség nem 
tagja a nemzetnek, — hiszen semmiféle hasznos 
tevékenységet nem végez. Mailet du Pan, a svájci újságíró 
így írt ugyanebben a hónapban: ,Az ellentétek 
átrendeződtek. Király, zsarnokság, alkotmány — ezek már 
másodlagos kérdések. A háború a harmadik rend és a két 
másik rend között folyik." 

A kormány 1789 januárja és áprilisa között dolgozta ki a 
választási szabályzatot. Minden huszonöt év feletti, 
adófizető férfit szavazóképesnek tekintettek, a papság és a 
nemesség közvetlenül, a harmadik rend közvetett módon, 
, kétlépcsős" eljárással választotta meg képviselőit. A 
kormány a februártól megkezdődő választások idején 


tökéletesen passzív maradt. Nem állított jelölteket, nem 
folytatott propagandát, meg sem próbálta befolyásolni a 
választókat, holott a papság és a közrendűek nagy részét 
minden bizonnyal sikerült volna megnyernie. A , hazafias 
párt" tagjai azonban mindent elkövettek a közvélemény 
liberális irányú befolyásolására. A Harmincak Társasága és 
Orléans — hercegének ügynökei reformjavaslatokat, 
röpiratokat és a követutasításokhoz készített tervezeteket 
küldtek szét az országban. Jelentős mértékben azonban 
aligha sikerült befolyásolniuk a választások kimenetelét. 

A liberális nemesek csak a párizsi választásokon arattak 
elsöprő győzelmeket, a nemesi rend képviselőinek 
többsége a konzervatív, vidéki nemesség soraiból került ki. 
Az egyházi rend választásain az alsó papság számbeli 
fölénye bizonyult meghatározónak: képviselőik 
kétharmada plébános volt, és csak egyhatoduk püspök. A 
harmadik rend képviselői valamennyien polgárok voltak, 
egyetlen paraszt vagy kézműves sem került be közéjük. 
2590-uk ügyvéd, 4390-uk hivatalnok vagy tisztviselő volt. 

Minden választókerületben úgynevezett 
, panaszfüzetek"-et készítettek, amelyben a választók 
összefoglalták képviselőik számára sérelmeiket és 
változtatási javaslataikat. E dokumentumok egyértelműen 
bizonyítják, hogy 1789-ben a francia társadalom 
valamennyi rendje egyetértett abban, hogy az ország 
politikai és — kormányzati reformokra szorul, az 
adókivetéshez a Rendi Gyűlés egyetértésére van szükség, 
az egyéni szabadságjogokat pedig alkotmánnyal kell 
biztosítani. A királyi hatalom szükségességét senki sem 
vonta kétségbe, a korlátlan abszolutizmust azonban 
egyöntetűen elítélték. A kiváltságos rendek készen álltak 


bizonyos kisebb jelentőségű kiváltságok feladására, és 
elvben a közteherviseléssel is egyetértettek. A papság és a 
nemesség küldöttei azonban elvetették a vallásszabadság, 
illetve a teljes állampolgári egyenlőség eszméjét, amelyek 
központi helyet foglaltak el több polgári , panaszfüzet"- 
ben. A rendek közötti és a rendeken belüli nézeteltérések 
dacára 1789 első hónapjaiban még mindenki abban bízott, 
hogy a Rendi Gyűlés a társadalmi egyetértés szellemében 
és a királysággal együttműködve fog tevékenykedni. 

A Rendi Gyűlésen azonban olyan komoly nézeteltérések 
merültek fel a kiváltságos rendek és a harmadik rend, 
valamint maga a gyűlés és a monarchia között, hogy a 
nemzeti egység létrejöttéhez s az abszolutizmus 
visszaszorításához egy új erő, a néptömegek beavatkozása 
vált szükségessé. A néptömegek fellépése pedig 
rákényszerítette a Rendi Gyűlés képviselőit a régi rend 
teljes megsemmisítésére. 

A Rendi Gyűlés 1789. május 4-én nyílt meg Versailles- 
ban. A háromszáz nemesi, háromszáz papi küldött, s a 
harmadik rend mintegy hatszáz képviselője ünnepélyes 
menetben vonult végig a városon, hogy részt vegyen a 
Szent Lajos templomban tartott istentiszteleten. Az 
általános lelkesedés azonban már másnap keserű 
kiábrándultsággá változott, amikor meghallgatták a király, 
Necker és Barentin főpecsétőr megnyitó beszédeit. A 
miniszterek csak pénzügyi, jogi és oktatási reformokat 
emlegettek, politikai kérdésekről egyetlen szó sem esett, 
XVI. Lajos pedig így beszélt: 

- A legpontosabban fel fogom tárni önök előtt a 
pénzügyi helyzetet, s önök kijelölik számomra a 
leghatékonyabb eszközöket a pénzügy rendezésére, a 

hitelképesség megerősítésére. Ez a nagy és üdvös feladat 
lesz tanácskozásaik fő tárgyal!... 

A nemesség és a papság képviselői elvonultak saját 
üléstermeikbe, hogy hozzálássanak a tanácskozáshoz, a 
harmadik rend azonban megindította a harcot az együttes 
ülésezésért. Felszólítást küldtek a kiváltságos rendekhez, 
hogy csatlakozzanak hozzájuk. A papság és a nemesség 
képviselőinek többsége azonban nem akarta kitenni magát 
a harmadik rend közvetlen nyomásának. A nemesség 
elsöprő  szavazattöbbséggel elvetette a csatlakozási 
javaslatot, mindössze negyvenhat nemes szavazott 
mellette. A papság már jobban megoszlott: 133-an 
szavaztak a csatlakozás ellen és 114-en mellette. A 
harmadik rend nem volt hajlandó belenyugodni a kudarcba, 
s újabb tárgyalásokat kezdeményezett az egyesülés 
érdekében. Egy egész hónap telt el eredménytelen 
huzavonával, s a Rendi Gyűlés, amelytől egész 
Franciaország azt remélte, hogy varázsütésre megold 
minden problémát, még csak hozzá sem látott munkájához. 

Necker helyzete ezalatt megrendült a minisztérium élén. 
A király elsőszülött fia, a nyolcéves trónörökös július 4-én 
meghalt. Az uralkodócsalád mélységes gyászában 
visszavonult marly-i kastélyába, ahol XVI. Lajos Necker 
politikai ellenfeleinek a hatása alá került. Az országban 
egyre gyakoribbá váltak a zavargások, s a kenyérhiány 
miatt lázongó nép már nemcsak ,a király rossz 
tanácsadói"-t vádolta, hanem az önző kiváltságos rendeket 
15, akik megakadályozzák, hogy a harmadik rend megoldja 
a válságot. 

Ilyen körülmények között került sor a polgárság első, 
valóban forradalmi jellegű lépéseire. Június 10-én a 


harmadik rend úgy döntött, hogy még egyszer, utoljára 
felszólítja a papságot és a nemességet a csatlakozásra, majd 
egységes gyűlésként kezd tevékenykedni, függetlenül a 
felszólítás eredményétől. , Itt az ideje, hogy elvágjuk a 
köteléket!" — jelentette ki Sieyés abbé, a harmadik rend 
képviselője. A papság és a nemesség küldötteinek nevét 
egyszerűen felírták a távolmaradottak listájára. Az erélyes 
fellépés eredménnyel járt: június 13-án a papi rend három 
képviselője már jelentkezett a névsorolvasásnál, pár nap 
múlva pedig tizenhat társuk is velük tartott. Június 17-én a 
harmadik rend felvette a Nemzetgyűlés címet, határozatilag 
kimondta, hogy a kivetett adók csak addig tekinthetők 
törvényesnek, amíg a Nemzetgyűlést fel nem oszlatják, s az 
államadósság visszafizetéséért a nemzet nevében 
felelősséget vállalt. Ezekkel a dekrétumokkal voltaképpen 
kiragadták az adóügy és pénzügy ellenőrzését a király 
kezéből. XVI. Lajos már nem volt szuverén uralkodó 
Franciaországban. 

Június 19-én a király elhatározta, hogy 23-án , királyi 
ülés"-t tart, és érvényteleníti a gyűlés határozatait. A 
harmadik rend üléstermét három napra bezárták, hogy a 
, királyi — ülés"-hez szükséges belső átalakításokat 
elvégezhessék, a képviselőket azonban elmulasztották 
minderről értesíteni. Június 20. reggelén a képviselők ott 
álltak tanácstalanul a szabad ég alatt, a szemerkélő esőben, 
üléstermük bezárt ajtaja előtt. Felháborodva bevonultak 
egy közeli épületbe, amelyben labdajátékokat szoktak 
tartani, s ott ünnepélyesen megesküdtek, hogy nem 
oszlanak szét, ameddig ki nem dolgozták Franciaország új 
alkotmányát. Két nap múlva egy templomban gyűltek 
össze, ahol 149 papi és 3 nemesi képviselő csatlakozott 


hozzájuk. A rendek egyesülése tehát már majdnem 
befejezett ténnyé vált, mielőtt még a király fellépett volna 
ellene. 

Necker abban reménykedett, hogy az uralkodó 
kiegyezést hoz létre a három rend között, de amikor 
megtudta a király valódi szándékait, benyújtotta 
lemondását, és távol maradt a ,királyi ülés"-ről. XVI. 
Lajos ugyanis június 23-ra teljesen az udvar reakciós 
tagjainak hatása alá került, és a , királyi ülés"-en fenyegető 
hangnemben megparancsolta, hogy a rendek külön 
termekben tanácskozzanak. A harmadik rend határozatait 
érvénytelennek nyilvánította, s bár elvben elismerte a 
közteherviselést, kijelentette, hogy ,a földdel vagy 
hűbérbirtokkal rendelkező személyek kiváltságait és 
előjogait" fenn kell tartani. A reformok hívei előtt 
nyilvánvalóvá vált, ki mellett áll a király: ahelyett, hogy a 
nemzet egészének érdekeit képviselné, reakciósabbnak 
mutatkozik a kiváltságos rendeknél, hiszen e rendek 
képviselőinek nagy része már elfogadta az együttes 
ülésezést. 

Miután az uralkodó elhagyta a termet, a harmadik rend, s 
a két kiváltságos rend több tagja a helyén maradt. Dreux- 
Brézé márki, a szertartásmester így szólt hozzájuk: 

— Uraim, hallották, mit parancsolt a király! 

—- Úgy gondolom, a gyűlésező nemzetnek nem lehet 
parancsokat osztogatni —-— felelte szárazon Bailly, a 
Nemzetgyűlés elnöke, Mirabeau márki pedig így kiáltott: 

— Igen, uram, hallottuk, mit sugalltak a királynak! De ön, 
uram, aki a Nemzetgyűlés előtt nem lehet a király 
szószólója, ön, akinek itt sem helye, sem szava, sem 
felszólalási joga nincs, ön nem emlékeztethet minket a 


király szavaira! Menjen, és mondja meg azoknak, akik 
küldték, hogy mi a nép akaratából vagyunk itt, és csak a 
szuronyok hatalmának engedünk! 

A szertartásmester riadtan kihátrált a teremből, s a 
képviselők úgy döntöttek, hogy kitartanak határozataik 
mellett. 

Ez már nyílt ellenszegülés volt a királyi hatalommal 
szemben. Másnap a papság képviselőinek többsége, 
harmadnap pedig negyvenhét nemesi küldött hagyta el 
üléstermét, és csatlakozott a Nemzetgyűléshez. A lázadók 
tábora megnövekedett. 

XVI. Lajos számára nem maradt más hátra, mint a 
, királyok végső érve", a fegyveres erővel való fellépés. A 
hadseregek összevonásához azonban idő kellett, s ezért az 
uralkodó színleg elismerte vereségét. Felkérte Neckert, 
hogy maradjon meg hivatalában, s június 27-én 
felszólította azokat a papi és nemesi képviselőket, akik 
még megőrizték különállásukat, hogy csatlakozzanak a 
Nemzetgyűléshez. Miközben azonban a képviselők a 
létrejött egység felett örvendeztek, az országutakon királyi 
futárok vágtattak, tarsolyukban mozgósítási parancsokkal. 

A Soissons-ban állomásozó svájci zsoldosok számára 
már június 22-én kiadták a parancsot, hogy vonuljanak 
Párizsba. A június 23-i sikertelen , királyi ülés" után három 
nappal hat ezredet mozgósítottak: a Bouillon-Infanterie, 
Nassau-Infanterie és Provence-Infanterie ezredek összesen 
2700 gyalogosát, a  Royal-Allemand ezred 400, a 
Dauphins-Dragons ezred 300 és a Maistre de Camp 
Général de Cavalerie 300 lovasát. Július 1-én újabb 
parancsok érkeztek a vidéki helyőrségekhez, amelynek 
következtében a metzi Castela ezred 900 svájci dragonyosa 


és a  Soissons-ban állomásozó  Toul-Artillerie tüzér 
zászlóalj i5 megindult Párizs felé. Július 7-én Verdunból 
indítottak útnak 300 huszárt. Július második hetében Párizs 
körül már mintegy 30 000 katona állomásozott, akik közül 
17 730 a június 23-i , királyi ülés? után érkezett a főváros 
vidékére. 

A Nemzetgyűlés aggódva figyelte a hadseregek 
gyülekezését. Július 6-án Versailles-ban a képviselőkkel 
rokonszenvező francia gárdisták összetűztek a külföldi 
zsoldosokkal, s egy huszáregységet megfutamítottak. 38-án 
Mirabeau márki a Nemzetgyűlés szószékén dörgedelmes 
beszédet tartott a csapatösszevonások ellen. Párizsban még 
nagyobb volt az izgalom. A kenyér ára nem csökkent, 
minősége viszont romlott, s egyeseknek még a boltok előtti 
több órás ácsorgás után sem jutott belőle. A forrongó 
tömeg a város körüli vámőrségnek tulajdonította a 
drágaságot, s július 8-án lovasokkal kellett szétoszlatni a 
vámállomások előtt tüntető sokaságot. A párizsi gárdisták 
körében , veteránok tanácsa" alakult, s több katona 
megfogadta, hogy nem vesz részt olyan akcióban, amely a 
Nemzetgyűlés ellen irányul. Július 10-én két 
munkanélkülit, akiket egy huszártiszt megtámadása miatt 
letartóztattak, társaik  kiszabadítottak, s a katonaság 
meghátrált a fenyegető tömeg előtt. Este az Invalidusok 
Székházának tüzérei fellázadtak, nyolcvanan közülük 
kivonultak a nép közé, s nagy ünnepélyt rendeztek 
tiszteletükre. 

A párizsi választásokat csak május 23-án fejezték be. Az 
elektorok mintegy négyszáz fős testülete, amely a 
kétlépcsős választás második szakaszában megválasztotta a 
főváros képviselőit, a feszült politikai helyzet miatt nem 


oszlatta fel önmagát, hanem tanácskozó testületté alakult és 
rendszeres üléseket tartott. A júliusi zavargások már ezt a 
tekintélyes polgárokból álló gyülekezetet is megriasztották. 
10-i ülésükön Bancal des Issarts elektor azt a javaslatot 
tette, hogy alakítsanak polgárőrséget a rend fenntartására, 
hiszen a városok önvédelmi joga még a királyság jogainál 
15 ősibb eredetű. 

Párizs szemmel láthatólag kezdett kicsúszni XVI. Lajos 
kezéből. A nép az éhínség miatt lázongott, a helyőrség egy 
része nyíltan melléjük állt, a polgárság pedig azon 
igyekezett, hogy átvegye a város irányítását. A feszültség 
elérte azt a fokot, amikor már egyetlen szikra 1s elegendő a 
robbanáshoz. 


III. Hét nap története 


JÚLIUS 11. —- HÁROM ÜLÉS 


Thomas Jefferson, az Amerikai Egyesült Államok 
majdani elnöke, aki 17835 óta hazája teljhatalmú 
diplomáciai képviselőjeként tartózkodott Franciaországban, 
1789. július 11-én, szombaton a következőket írta Thomas 
Paine-hez címzett levelében: 

,-.. A Nemzetgyűlés (mert ezt a nevet vették fel) 
tevékenysége minden fázisában nyugalmat, bölcsességet és 
akkora határozottságot tanúsított, hogy kész lett volna 
inkább a négy sarkán lángra lobbantani a királyságot, és 
vele pusztulni, mintsem egyetlen jottányit is engedni a 
kormányzat teljes megújításának programjából. Ma már 
vitathatatlanul övé a hatalom: a végrehajtó szerv és az 
arisztokrácia a lábainál hever, a nemzet, a papság és a 
hadsereg többsége vele tart, a régi kormányzatot 
megsemmisítették, és most hozzálátnak, hogy az alapoktól 
kiindulva létrehozzanak egy újat."(!3) 

Jefferson meglehetősen  derűlátóan körvonalazta a 
politikai — helyzetet. — Az arisztokrácia konzervatív 
szárnyának és a királynak — akit a fiatal észak-amerikai 
köztársaság képviselője egyszerűen csak , végrehajtó 
szerv"-ként emlegetett — esze ágában sem volt a 
Nemzetgyűlés lába elé borulni. Legjobban maguk a 
Nemzetgyűlés - vagy ahogy két napja mondták: 


Alkotmányozó Nemzetgyűlés — képviselői voltak ezzel 
tisztában, amikor július 11. délelőttjén megnyitották 
ülésüket a versailles-i Hotel des Menus-Plaisirs (a Kis 
Élvezetek Palotája) nagytermében. 

A legkülönbözőbb híresztelések terjedtek körükben: 
katonákkal fogják szétkergetni a Nemzetgyűlést, a király 
fivérei feketelistákat készítenek, az ellenzék tizenkét 
vezetőjét fel fogják akasztani... A képviselők feszült 
hangulatban foglalták el helyüket. 

Mint minden ülés kezdetén, most is közzétették a 
napirendet, majd felolvasták a beérkezett leveleket, ezúttal 
Bordeaux, Poitiers és még néhány kisebb város üzenetét. 
Montargis választókerületének nemesei levélben tudatták a 
gyűléssel, hogy képviselőiket a feszült politikai helyzetre 
való tekintettel korlátlan képviseleti jogokkal ruházzák fel. 
Egyes választókerületek ugyanis pontosan előírták, milyen 
politikát kell követniük képviselőiknek. 

Az üzenetek meghallgatása után Le Franc de 
Pompignan, az idős vienne-i érsek emelkedett szólásra, aki 
július 3. óta a Nemzetgyűlés elnöke volt. (Az elnöki 
megbízatás tizenöt napra szólt.) Az érsek az előző napon 
egy küldöttség élén a királynál járt, és felkérte XVI. Lajost, 
hogy vonja vissza a Párizs és Versailles körül állomásozó 
hadseregeket. Most felolvasta a király válaszát: 

—- Közismert tény, hogy Párizsban és Versailles-ban, 
szemeim láttára és a Rendi Gyűlés színe előtt rendszeresen 
zavargásokra kerül sor... 

Már az első mondat is felért egy arculcsapással. XVI. 
Lajos a ,Rendi Gyűlés" kifejezést használta, tehát 
változatlanul nem hajlandó tudomásul venni a június 17. 
óta bekövetkezett változásokat. 


—... Itt az ideje, hogy felhasználjam a rendelkezésemre 
álló eszközöket a főváros és környéke rendjének 
helyreállítására — és fenntartására, hiszen legfőbb 
kötelességeim közé tartozik a közbiztonság megőrzése. 
Ezek azok az okok, amelyek arra indítottak, hogy 
csapatokat vonjak össze Párizs körül. Nyugtassák meg a 
Rendi  Gyűlést, hogy a csapatoknak nincs más 
rendeltetésük, mint az újabb zavargások meggátolása, a 
nyugalom, a törvényes rend fenntartása és a 
tanácskozásaikhoz "szükséges szabadság biztosítása. 
Tanácskozásaiktól távol kell tartanunk mindennemű 
kényszert, lármát és zavargást. Csak rosszindulatú egyének 
téveszthetik meg alattvalóimat elővigyázatossági 
rendszabályaimmal kapcsolatban. Mindig  alattvalóim 
boldogítására törekedtem, s úgy érzem, biztos lehetek 
abban, hogy szeretnek, és hűek hozzám. Ha azonban a 
csapatoknak a szükség által parancsolt Párizs körüli 
állomásoztatása továbbra is aggodalmat keltene, hajlandó 
vagyok a Rendi Gyűlést saját kívánságára Noyonba vagy 
Soissons-ba áthelyezni, magam pedig Compiégne-be 
költözni, hogy továbbra is kapcsolatban maradjunk 
egymással.( 14) 

Az utolsó mondat már nyílt fenyegetést sugallt. Csak 
egy saját hadseregeitől körülvett uralkodó kínálhatja fel 
ilyen gúnyos magabiztossággal népe képviselőinek, hogy 
, Saját  kívánságukra"  , hajlandó"? eltávolítani őket a 
pártjukon álló főváros közeléből egy csendesebb, vidéki 
városkába, ahol persze teljesen ki lesznek szolgáltatva az 
udvar kénye-kedvének. 

A terem felzúgott, többen is felugrottak és szót 
követeltek. Elsőként Crillon gróf lépett a szószékre. 


Felháborodott képviselőtársait azzal próbálta 
lecsendesíteni, hogy kijelentette: kénytelenek tudomásul 
venni az elhangzottakat, hiszen: 

—... Egy becsületes király szava áthághatatlan akadály! 

A Nemzetgyűlés tagjai nem is kételkedtek XVI. Lajos 
becsületességében, jellemszilárdságában és 
határozottságában azonban már korántsem bíztak annyira. 
Aggályaiknak a következő felszólaló, Mirabeau gróf adott 
hangot. 

Az ötvenéves Honoré Gabriel Riguetti, Mirabeau grófja 
a gyülekezet egyik leghíresebb, vagy inkább leghírhedtebb 
személyisége volt. Élettörténete csak a XVIII. század nagy 
kalandorainak,  Casanovának vagy  Cagliostrónak a 
pályafutásához  — mérhető.  — Botrányos dőzsölésetért, 
párbajaiért és szerelmi kalandjaiért háromszor került 
hosszabb-rövidebb időre börtönbe, egy férjes asszony 
megszöktetéséért halálra is ítélték. Kiszabadulása után 
válópere kavart fel nagy port, majd ontani kezdte a 
politikai és közgazdasági röpiratokat. Berlini és londoni 
utazásai során titkos diplomáciai feladatokat teljesített, és 
bárki szolgálatában hajlandó volt kamatoztatni 
íráskészségét. Miután mind családja, mind az arisztokrácia 
kivetette soraiból, a Nemzetgyűlésen a harmadik rend 
követeként jelent meg. Kitűnő szónok volt, bármikor 
készen állt a legszellemesebb  rögtönzésekre és a 
legcsattanósabb válaszokra, az alkotmányos monarchia 
híveként nagy népszerűségre tett szert az abszolutizmus 
elleni támadásaival. Képviselőtársai azonban ismerték 
individualista, nagyravágyó természetét, tudtak 
megvásárolhatóságáról, tökéletes erkölcsi 
gátlástalanságáról, és nem bíztak meg benne. 


Külsejéből sajátos vitalitás áradt. Lenyűgözően csúnya 
férfi volt, akiért bolondultak a nők. Hatalmas fején dús, 
szétálló hajkorona keretezte himlőtől elcsúfított, kiélt arcát. 
Egyik rajongója népszerűsége csúcspontján levelet írt neki, 
és arra kérte, írja le külsejét. Mirabeau így válaszolt: 
, Drága asszonyom, képzeljen el egy himlős tigrist!" 

—- Uraim — kezdte most beszédét -, a király szava 
kétségkívül méltó a legteljesebb bizalomra, erre kötelez 
minket közismert jósága és megbízhatunk erényeiben is. 
De uraim, a király szava, bármily megnyugtató is legyen, 
nem megfelelő biztosíték egy olyan minisztérium mellett, 
amely megtéveszti jJámborságát! Mindannyian tudjuk, hogy 
nagyobb óvatossággal elkerülhettük volna a zavargásokat, 
és tisztában vagyunk azzal is, hogy a franciáknak a 
királyba vetett hagyományos bizalma nem annyira erény, 
mint inkább bűn, ha kiterjed a kormányzat egészére! 
Valóban, ki hagyná figyelmen kívül, hogy éppen vak és 
ingatag  — meggondolatlanságunk  — vezetett — bennünket 
századról századra és mulasztásról mulasztásra egészen a 
jelenlegi válságig, amelynek fel kell nyitnia szemünket 
végre, ha ugyan nem akarunk az idők végezetéig lázongó 
és rab gyermekek maradni!...( 15) 

Mirabeau azt az ismert taktikát követte, amelyhez az 
ellenzék akkor folyamodik, amikor még nem képes nyíltan 
szembeszállni a legfelsőbb hatalommal: a király Jó, 
miniszterei azonban rosszak, és nyilván megtévesztik őt. 
Támadásának  hevességéhez valószínűleg hozzájárult 
Necker iránti ellenszenve i5. A Rendi Gyűlés megnyitása 
idején ugyanis fel akarta ajánlani szolgálatait a 
miniszternek, aki azonban bántó közömbösséggel kezelte 
őt. Mirabeau megsértődött, és most, a Nemzetgyűlés 


szószékén így mennydörgött: 

— Jobb belátásra kell bírni ezt a minisztériumot! 

Beszéde végén kijelentette: sem  Noyonba, sem 
Soissons-ba nem hajlandó elköltözni képviselőtársaival, a 
seregek visszavonását pedig nem a félelem, hanem a 
közérdek követeli meg. 

Az Alkotmányozó Nemzetgyűlés azonban nem a 
Necker-minisztériumot tartotta felelősnek a 
csapatösszevonásokért, és senki sem támogatta Mirabeau-t. 
Lubersac, a chartres-i érsek kijelentette, a király üzenete 
alaposabb megfontolást érdemel, és azt indítványozta, hogy 
a vitát halasszák el a következő ülésre. Ezzel a többség 
egyet is értett, és rátértek a napirendre. 

La Fayette márki lépett a szószékre, iratköteggel a 
kezében. 

A harminckét éves márki, teljes nevén Marie Joseph 
Paul Yves Roch Gilbert Motier, tizennyolc éves korában 
azzal lepte meg környezetét, hogy átkelt az óceánon, és 
csatlakozott a függetlenségükért harcoló amerikai államok 
hadseregéhez. Barátságot kötött George Washingtonnal, 
végigharcolta a függetlenségi háborút, s ezzel mindkét 
kontinensen nagy népszerűségre és hírnévre tett szert. 
Amerikai élményei egész életét meghatározták, a 
szabadság, a demokrácia és a liberalizmus lelkes hívévé 
vált. Eszméinek megvalósulását saját hazájában azonban 
csak egy alkotmányos királyság keretein belül tudta 
elképzelni. Hosszú élete során jottányit sem változtatott e 
meggyőződésén, amelyhez puritán, idealista szenvedéllyel 
ragaszkodott. Egyik életrajzírója, Arthur Higgs igen 
találóan jellemzi személyiségét: , Amikor pályafutása során 
a politikai hatalmat kellett volna gyakorolnia, ő csak arra 


volt képes, hogy személyes kiválóságáról tegyen 
tanúbizonyságot. A polgárháború hullámain egy regényhős 
hánykolódott, az élet választásai előtt egy puritán 
álmodozó jött zavarba, akinek minden fordulatnál el kellett 
volna  hallgattatnia a lelkiismeretét ahhoz, hogy 
államférfiként léphessen fel... Nem formálhat jogot a 
legnagyobb egyéniségeknek kijáró tiszteletünkre... A 
második listán azonban, a hű szolgálattevők és a tiszta 
jellemek között meg fogja őrizni az első helyet."(16] 
Georges Lefebvre, századunk egyik legnagyobb francia 
történésze 15 hasonló véleménnyel volt róla: , Őszintesége, 
önzetlensége és nagylelkűsége dicsfénnyel vette körül, de 
politikai tapasztalatok és valóságérzék helyett romantikus 
illúziók, és sajátos, fiatalos hiúság jellemezte. Inkább 
szimbólum volt, mint vezető." (17) 

Külseje meglehetősen átlagos volt. Vöröses haja, magas, 
csapott homloka és szelíd pillantású, nagy szemei miatt 
Jules Michelet, a forradalom történetírásának klasszikusa, 
tőle szokatlan rosszmájúsággal, egy jámbor birkáéhoz 
hasonlította La Fayette arckifejezését. Kortársai azonban 
inkább , nemes egyszerűség"-et olvastak le vonásairól, és 
nyugodt, komoly magatartásával sikerült elnyernie 
legtöbbjük rokonszenvét. 

A Nemzetgyűlés alkotmány-előkészítő bizottsága július 
9-én tette közzé első jelentését, amelyben kifejtette, hogy 
Franciaország leendő alaptörvényét olyan nyilatkozatnak 
kell megelőznie, amely az ember természetes jogainak 
számbavételével meghatározza az alkotmány alapelveit. La 
Fayette úgy érezte, eljött az ő ideje. Már 1789 januárjában 
elkészített egy tanulmányt az ember természetes jogairól, 
majd átadta Jeffersonnak, az amerikai Függetlenségi 


Nyilatkozat . megfogalmazójának, aki elolvasta, és 
jegyzeteket fűzött hozzá. — Az  alkotmány-előkészítő 
bizottság jelentése után La Fayette megígérte, hogy másnap 
közzéteszi tervezetét, majd még egy nap haladékot kért, és 
átdolgozta a januárban írt szöveget. 

Tizedikén Orléans hercegének valamelyik híve — talán 
maga Mirabeau, aki ekkoriban kapcsolatban állt a 
herceggel — felkereste La Fayette-et, és közölte vele, hogy 
katonai tapasztalatai miatt az udvar különösen veszélyes 
ellenfelének tekinti, majd felajánlotta neki a szövetséget 
Orléans  — hercegével.  , Orléans hercege számomra 
mindössze egy magánszemély — felelt — a márki jövőjét 
semmivel sem tekintem fontosabbnak a nemzet jövőjénél... 
Felesleges pártot alapítani, ha az ember az egész nemzet 
oldalán áll. Azt kell tennünk, ami helyes, anélkül, hogy a 
következményekkel törődnénk, és fel kell építenünk az 
épületet, vagy az utókorra kell hagynunk az építőanyagot, 
mások számára."118) Ilyen építőanyagnak tekintette La 
Fayette azt a tervezetet is, amelyet július 11-én a 
Nemzetgyűlés elé terjesztett. 

Beszéde elején elmondta, hogy választói utasításai 
egyelőre megfosztják a szavazás lehetőségétől, az 
auvergne-1 nemesség még nem ruházta fel korlátlan 
képviselői jogokkal, de annál fontosabbnak találja 
gondolatai közzétételét. Akár közvetlenül a nemzet elé 
tárja majd a Nemzetgyűlés ,a vitathatatlan igazságok 
manifesztumát", akár bevezetésként csatolja majd az 
alkotmányhoz, az alapelvek tisztázása elsődleges 
fontossággal bír, bármily egyszerűek és közhelyszerűek is 
legyenek ezek az elvek. Az ember természetes jogai 
kinyilatkoztatásának két gyakorlati célja van: egyrészt 


, emlékeztet azokra az érzelmekre, amelyeket a természet 
minden ember szívébe elplántált", másrészt , tévedhetetlen 
útmutatást ad majd a nemzet képviselőinek a kezébe, 
amely állandóan visszavezeti őket a természeti és 
társadalmi jog forrásaihoz" . 

—... Ahhoz, hogy egy nemzet szeresse a szabadságot, 
csak meg kell ismernie, és ahhoz, hogy szabad legyen, csak 
kívánnia kell! — hangzott el a felvilágosodás optimista 
hitvallása a Nemzetgyűlés előtt. 

La Fayette jó érzékkel hangsúlyozta, hogy nem áll 
szándékában azonnal elfogadtatnia tervezetét, csak el 
szeretné érni, hogy a Nemzetgyűlés küldje el megvitatásra 
különböző bizottságaihoz. 

— Remélem, első kísérletem arra ösztönzi majd a gyűlés 
több tagját, hogy elkészítsék saját tervezeteiket, amelyek 
esetleg jobban megfelelnek majd a gyűlés szándékainak. 
Ebben az esetben örömmel támogatom majd e tervezeteket, 
akár a sajátom rovására IS. 

Az ügyes szónoki fordulatot a hallgatók tapssal 
honorálták, és La Fayette rátért a tervezet szövegére. 

— A természet minden embert szabadnak és egyenlőnek 
teremtett; a társadalmi rend szükségszerű 
megkülönböztetései csak a közhasznosságon alapulhatnak. 

A márki januári tervezetében még nem volt szó a 
szabadságról, csak az egyenlőségről — az azóta eltelt 
hónapok eseményei azonban nyomot hagytak az ő 
eszmevilágán Is. 

- Minden ember elidegeníthetetlen és elévülhetetlen 
jogokkal született: a véleményszabadság, a becsületről és 
az életről való gondoskodás, a saját személyével, 
szorgalmával és képességeivel való szabad rendelkezés, 

gondolatainak minden elérhető eszközzel történő szabad 
terjesztése, a jólétre való törekvés és az elnyomatásnak 
való ellenállás jogával. 

Az aktuális politikai helyzetben különösen nagy 
jelentősége volt annak, hogy La Fayette az ellenállás jogát 
15 megemlítette. A Nemzetgyűlés egyre nagyobb 
figyelemmel kísérte szavait. 

— Az egyén természetes jogai gyakorlásának nincsenek 
korlátai, kivéve azokat, amelyek a társadalom többi tagja 
számára biztosítják e jogok gyakorlását. 

— Senki sem köteles engedelmeskedni más törvénynek, 
mint annak, amelyet személyesen vagy képviselői révén 
elfogadott, amelyet előre kihirdettek és jog szerint 
alkalmaznak. 

- Minden szuverenitás forrása a nemzet. Egyetlen 
testület vagy magánszemély sem gyakorolhat olyan 
hatalmat, amely nem ebből ered. 

- Minden kormányzat egyedüli célja a közjó. Ez 
megköveteli, hogy a törvényhozó, végrehajtó és 
igazságszolgáltató — hatalmakat pontosan elkülönítsék 
egymástól, szervezetük pedig biztosítsa a polgárok szabad 
képviseletét, a képviselők felelősségét és a bírák 
pártatlanságát. 

— A törvénynek világosnak, pontosnak és minden polgár 
számára egységesnek kell lennie. 

- Az adózást szabadon kell elfogadni, és megfelelő 
arányban szétosztani. 

— Mivel a visszaélések, valamint az egymást követő 
generációk joga szükségessé teszi az emberi intézmények 
felülvizsgálatát, lehetővé kell tenni a nemzet számára, hogy 
bizonyos esetekben rendkívüli gyűlésre hívja össze 


képviselőit, amelyen megvizsgálhatják és szükség esetén 
korrigálhatják az alkotmány hiányosságait. ( 19 ) 

A felolvasás végén lelkes tapsvihar tört ki a teremben. 
Trophime Gérard  Lally-Tollendal gróf, a liberális 
nemesség egyik képviselője meleg szavakkal fejezte ki 
saját és képviselőtársai elismerését: 

— A tervezet valamennyi elve szent, eszméi nagyok és 
fenségesek, a szónok pedig azzal a hévvel beszélt a 
szabadságról, amellyel egykoron meg is védelmezte!... 

Ez az utalás La Fayette amerikai tevékenységére újabb 
tapsvihart váltott ki. A márki tervezetének fő forrása a 
Philadelphiában tizenhárom évvel korábban 
megfogalmazott Függetlenségi Nyilatkozat volt. A francia 
La Fayette még a felvilágosodás legközismertebb 
alapelveit is amerikai közvetítéssel tette magáévá. 
Tervezete nagy hatást gyakorolt az Emberi és Polgári 
Jogok  Nyilatkozatának későbbi megszövegezésére: a 
Nyilatkozat 1., 3., 4., 6., 11. és 14. cikkelye többé-kevésbé 
megegyezik La PFayette fogalmazványának megfelelő 
bekezdéseivel. 

Lally-Tollendal azonban kétségeinek is hangot adott. 
Vajon az amerikai tapasztalatok, amelyekből La Fayette 
merített, megfelelő  példák-e Franciaország számára? 
Közzé lehet-e tenni az általános emberi jogokat, mielőtt 
még az alattvaló és az uralkodó viszonyának nagyon 1s 
aktuális problémáját rendeznék? Nem eredményezne-e 
túlzott elvárásokat, vagy éppen további zavargásokat a 
nyilatkozat elhamarkodott közzététele? Arra kérte a 
Nemzetgyűlést, adják át La  Fayette tervezetét az 
alkotmány-előkészítő bizottságnak, de ne tegyék közzé, 
amíg az alkotmány el nem készült. 


A képviselők többsége egyetértett Lally-Tollendallal. 
Indítványát megszavazták, és ezzel az ülés be is fejeződött. 


Az egyik képviselő még délután kocsira ült, és elindult 
Párizs felé. Joseph Guillotinnek hívták, ötvenegy éves 
orvos volt. Pár éven belül meglehetősen kétes értékű 
világhírre tett szert: 1790 januárjában azt az emberséges 
javaslatot tette a Nemzetgyűlés színe előtt, hogy a 
halálbüntetéseket — a felesleges szenvedés elkerülése végett 
- a továbbiakban egy Itáliában régóta ismert nyaktiló 
segítségével hajtsák végre. Javaslatát elfogadták, és a 
párizsiak — a doktor minden tiltakozása ellenére — 
hamarosan csak guillotine néven emlegették az elmés 
szerkezetet, mintha a doktor lányáról beszélnének. Pár év 
múlva — Victor Hugo szerint — már ezt vágták a szemébe: 
, le a Feuillants klub embere vagy, de a lányod 
jakobinus!" (20) (Az említett klub a mérsékelt alkotmányos 
monarchisták gyülekezőhelye volt.) 

1789 tavaszán a főváros elektorai előbb titkárukká, majd 
Párizs egyik képviselőjévé választották Gauillotint. A 
doktor továbbra is fenntartotta velük a kapcsolatot, és ezen 
a napon a lehető legsürgősebben értesíteni akarta őket az 
ülés eredményeiről. 

A párizsi városházán az elektorok gyűlése már második 
napja vitatkozott arról, van-e joguk elöljáró testületet 
választani és  polgárőrséget létesíteni.  Radikálisabb 
javaslatok is elhangzottak: vegyék saját kezükbe a város 
vezetését, létesítsenek kapcsolatot Franciaország többi 
nagyvárosával, —— döntéseiket — pedig — közvetlenül a 


Nemzetgyűléssel tudassák! Az egyik elektor, de Leutre azt 
követelte, ne ís oszoljanak szét ezen a napon, tartsanak 
permanens ülést, különben: 

—... Ez év július 13-ja még katasztrofálisabb lesz, mint az 
elmúlt év július 13-ja! — Akinek hirtelen nem jutott eszébe, 
mi is történt akkor, annak gyorsan megsúgták: ezen a 
napon pusztította el a vihar a termés nagy részét. 

Az elektorok többsége azonban még visszariadt a 
szélsőséges követelésektől. Éppen jókor jött Guillotin 
doktor, aki lecsillapította a kedélyeket. Elmondta, milyen 
kérdésekkel foglalkozott aznap a Nemzetgyűlés, közölte, 
hogy a Necker-minisztérium helyzete szilárd, s végül 
átadta az elektoroknak La Fayette és Lally-Tollendal 
aznapi beszédeit. Mindkettőt felolvasták, megtapsolták, és 
úgy határoztak, haladéktalanul ki is fogják nyomtatni. 

A hangulat megjavult. Mivel szombat volt, a vitát két 
nappal elhalasztották, és azzal a jóleső érzéssel távoztak, 
hogy nincs ok a pesszimizmusra, amíg a Nemzetgyűlés az 
emberi jogokról vitatkozik, és Necker a helyén van. 

Pedig Necker ekkor már nem volt miniszter. Abban az 
időpontban, amikor az elektorok ülése véget ért, már 
elhagyta Versailles-t, és Párizst nagy ívben elkerülve, 
feleségével együtt gyorskocsin száguldott az északi határ 
felé. 

Ezen a napon ugyanis egy harmadik ülésre is sor került, 
amelyen maga XVI. Lajos elnökölt. 

Az uralkodót környezete, felesége, fivérei és a 
minisztérium néhány tagja már hetek óta unszolta, hogy 
bocsássa el Neckert, és lépjen fel határozottabban a 
Nemzetgyűléssel szemben. XVI. Lajos azonban óvatos 
volt: előbb megfelelő mennyiségű katonát kívánt Versailles 


és Párizs köré gyűjteni, s egy határozott, kemény ember 
kezébe akarta adni a vezetést. Választása Breteuil báróra, a 
királyi család régi bizalmasára esett. Július 9-én a Necker- 
minisztérium a király indítványára tagjai közé választotta 
Breteuilt. A báró másnap már meg is érkezett Gisors-ból 
Versailles-ba, és hosszasan tanácskozott XVI. Lajossal. 
Megbeszélésük szerint a király 11-re összehívta 
minisztereit, Necker számára azonban nem küldtek 
meghívót. 

Az ülésen a király azt tanácsolta, ne várjanak további 
hadseregekre, hanem azonnal lépjenek fel a zavargások 
ellen. A tanács tagjai tudtak a francia gárdisták párizsi 
lázadásáról, az országszerte növekvő nyugtalanságról, és az 
15 tudomásukra jutott, hogy a főváros elektorai polgárőrség 
felállításáról tanácskoznak. A király javaslatát elfogadták. 
A kormány vezetését Breteuil báró vette át. Neckerrel 
együtt . buktak támogatói is:  Montmorin gróf, a 
külügyminiszter, Puységur gróf, a hadügyminiszter és 
Saint-Priest gróf, aki tárca nélküli miniszterként vett részt a 
kormány munkájában. La Luzerne gróf, tengerészeti és 
gyarmatügyi miniszter ezek után maga ajánlotta fel 
lemondását, amit a király el is fogadott. 

Madame de Staél, Necker lánya, a későbbi híres írónő 
szerint Breteuil báró a biztonság kedvéért le is akarta 
tartóztatni  Neckert, XVI. Lajos azonban ezt már 
feleslegesnek tartotta.(21) Valószínűleg eszébe jutott 1785 
augusztusa, amikor a bárónak sikerült rábeszélnie őt Rohan 
bíboros letartóztatására, s ennek következtében a 
, nyakláncper?" országos  botránnyá fajult. A király 
megnyugtatta Breteuil-t: Necker megígérte neki, hogy 
minden utasítását teljesíti. Néhány sort írt egy darab 


papírra, és elküldte a miniszternek. 

Jacgues Neckert az udvar vadul gyűlölte, a nép pedig 
istenítette, holott ez a kitűnő pénzügyi szakember és igen 
középszerű politikus egyikre sem szolgált rá. Magas, testes, 
ötvenhét éves férfi volt, fennmaradt arcképein kissé 
nagyképű mosollyal néz maga elé. Délután három órakor 
kapta meg a király levelét, amelyben felszólították, hogy 
haladéktalanul és minden feltűnés nélkül hagyja el 
Franciaország területét. Necker éppen ebédelt, családtagjai 
és vendégei körében. A levél elolvasásakor szeme sem 
rebbent — nyilván várta már ezt a fordulatot. A küldönccel 
visszaüzent az uralkodónak, hogy végre fogja hajtani az 
utasítását. A levelet zsebre tette, és folytatta az ebédet. 
Vendégei semmit sem vettek észre, még lánya, Madame de 
Staöl is csak másnap értesült a történtekről. Ebéd után 
Necker feleségével együtt kikocsizott, és pár óra múlva 
már hiába keresték. Teljesítette a király parancsát, elhagyta 
az országot, és két nap múlva már Brüsszelben volt. 

Itt egy ügyes sakkhúzást hajtott végre: levélben 
értesítette amszterdami üzletfeleit, a Hope-fivéreket, hogy 
távozása . semmiben sem módosítja a Párizs 
gabonaellátásáról aláírt szerződéseket, amelyekért továbbra 
15 személyes garanciát vállal. Ezzel a lépéssel — amely igen 
hamar közismertté vált - csak fokozta párizsi 
népszerűségét. Nem ez volt az első menesztése, és 
valószínűleg bízott közeli  visszatérésében. Egyelőre 
azonban feleségét Brüsszelben hagyta, és Caupette álnéven 
továbbutazott Liége-en, Kölnön és Frankfurton át Svájc 
felé. Július 20-án érkezett meg Baselba. Inkognitója dacára 
a városi elöljáróság diadallal fogadta, és ünnepélyesen 
megkoszorúzta , Caupette" urat. A nevezetes vendég a 


Háromkirályokhoz címzett fogadóban szállt meg, ahol még 
ezen a napon kis híján sor került a világtörténelem egyik 
legkínosabb találkozására, amelyet, ha színpadon látnánk, 
valószínűleg hatásvadász, erőltetett drámaírói fogásként 
utasítanánk el. 

Egy ismeretlen abbé jelent meg a fogadó 
tulajdonosainál, és közölte, hogy egy előkelő francia család 
részére kíván szállást foglaltatni. Amikor azonban 
meghallotta, ki költözött be az imént az egyik lakosztályba, 
sürgősen visszavonta a rendelést, és másik fogadót 
keresett. Megbízójának meglehetősen kínos lett volna, ha 
szállásán naponta kell találkoznia azzal a politikussal, 
akinek a megbuktatásában oroszlánrészt vállalt, s akinek a 
megbuktatása miatt menekülésszerűen kellett elhagynia 
Franciaországot. 

Polignac hercegnőről van szó, a királyi gyermekek 
nevelőnőjéről és Marie Antoinette legbelsőbb barátnőjéről, 
aki ezek után kénytelen volt a baseli Vademberhez címzett 
vendégfogadóban kipihenni az út fáradalmait. Versailles- 
ban még a Necker-ellenes, reakciós udvari klikk egyik 
vezető személyisége volt, s most egyesek szerint még arra 
is rákényszerült, hogy pénzt kérjen kölcsön egykori 
ellenfelétől. Ez azonban nem valószínű, hiszen a királyné 
bőkezűen megjutalmazta távozása előtt. De ezzel a 
kitérővel talán már túlságosan is elébe vágtunk az 
eseményeknek - térjünk vissza július 12-hez. 


JÚLIUS 12. — A FELKELÉS 


Az energikus Breteuil báró nem vesztegette az időt: már 
vasárnap reggel hozzálátott az új minisztérium 
összeállításához. Csak Barentin főpecsétőr és Villedeuil, a 
királyi udvartartás államtitkára maradt a helyén, a többi 
miniszteri posztra új embereket állított. A tengerészeti, 
külügyi s pénzügyi tárcát három jelentéktelen tisztviselővel 
töltette be, Arnaud de Laporte-tal, La Vauguyonnal és 
Chaumont de la Galaiziére-rel, hadügyminisztere pedig 
Victor Francois de Broglie marsall lett, a Párizs környékén 
állomásozó hadseregek hetvenegy éves főparancsnoka. Az 
új minisztérium legnépszerűtlenebb tagja Joseph Francois 
Foulon államtanácsos volt: a párizsiak őt tartották 
felelősnek az élelmiszerhiányért; tíz nap múlva, július 22- 
én vejével, Berthier-vel együtt népítélet végzett vele. 
Jefferson egyik levelében azt írta, hogy az új miniszterek 
közismertek voltak , török despotizmusukról", kijelentése 
azonban inkább a közhangulatot tükrözi, mint a tényeket. 

A Breteuil-minisztérium optimista volt: legsürgősebb 
feladatának a pénzügyek rendezését tekintette. Broglie 
megnyugtatta őket, hogy harmincezer katonájával 
kezeskedik Párizs nyugalmáért. Michelet így jellemzi az 
öreg marsaik: ,,... Ismertették vele a helyzetet és a veszélyt, 
elmagyarázták neki, hogy nem a harcmezőn van, hanem 
egy olyan város előtt, amelyben nyolcszázezer lélek, jutott 
el az izgalom legmagasabb fokára. Broglie nem hallgatott 
senkire. A hétéves háború foglya maradt; nem ismerve 
mást, mint a katonát és a nyers erőt, a polgár iránti 
megvetéssel eltelve biztos volt benne, hogy a nép azonnal 
megfutamodik, amint megpillant egy egyenruhát. Nem 
tartotta szükségesnek, hogy Párizsba küldje a seregeket, de 
körülvétette a várost külföldi ezredekkel, és ügyet sem 


vetett a nép ingerültségének fokozódására."12] Első 
helyettesének, Pierre Joseph Victor de Besenval bárónak 
július 5-i levelében megparancsolta, hogy ,,... vezénylő 
tisztjeinek a lehető legpontosabb és legmértéktartóbb 
parancsokat adja. Kizárólag védelmezőként lépjenek fel, a 
legnagyobb gonddal kerüljenek minden bajt, minden 
összecsapást a néppel, és csak a polgárok biztonságát 
veszélyeztető erőszakosság vagy fosztogatás esetén 
nyissanak tüzet." Ez a parancs még mindig érvényben volt, 
Broglie egy hét elteltével sem változtatott rajta semmit. 

A hadseregek tehát hetek óta vonulgattak fel s alá Párizs 
körül, egyre fokozva a nyugtalanságot, ugyanakkor 
azonban megtiltották nekik, hogy határozott fellépéssel 
elvegyék a lakosság kedvét az aktív ellenállástól. Broglie 
irracionálisnak tűnő rendeletei mögött a tizennyolcadik 
század hadászati elvei húzódtak meg: a zsoldosseregek 
fenntartása drága mulatság, az értékes legénységet kímélni 
kell, s ezért a hadvezér lehetőleg kerülje a véres, döntő 
összecsapásokat. A győzelmeket gyors  hadsereg- 
átcsoportosításokkal, a stratégiai pontok mielőbbi és vér 
nélküli elfoglalásával vívták ki; ha az ellenfél úgy látta, 
hogy — csökkennek győzelmi esélyei, — rendszerint 
visszavonult, vagy megadta magát. A francia katonatisztek 
azonban 1789 júliusában olyan ellenféllel kerültek szembe, 
, aki" nem ismerte, és nem tartotta tiszteletben a hadászat 
bevett szabályait. 

Necker bukása egyetlen napig sem maradt titokban a 
Nemzetgyűlés képviselői előtt. Voltak, akik már szombat 
este nem mertek hazatérni, és letartóztatástól rettegve, 
barátaiknál töltötték az éjszakát. Vasárnap reggel elhűlve 
látták, hogy Versailles-ban az őrséget megduplázták, az 
Orangerie elnevezésű pavilonba német ezredek költöztek, 
az udvarban futárok és hírvivők adják egymásnak a 
kilincset. Hamarosan kiderült, hogy a hadsereg megszállta 
a Párizs felé vezető utakat, a postaforgalom megszakadt, a 
sévres-i és Saint-Cloud-i hidakat lezárták. Ez a , blokád" 
persze nem mérhető XX. századi mércével, aki nagyon 
akart, el tudott jutni egyik városból a másikba, a 
Nemzetgyűlés képviselői azonban úgy érezték, mindennek 
vége. Hirtelen ráébredtek, hogy már napok óta gyanúsan 
vidámnak látták Artois grófját, a király fivérét és a 


Polignac családot, az udvar legreakciósabb tagjait. Szájról 
szájra járt a hír, hogy Beaupoil de Saint-Aulaire, Poitiers 
érseke nyilvánosan kijelentette: , Az nevet, aki utoljára 
nevet!" 

Ezen a napon a Nemzetgyűlés nem ülésezett, de azért 
este hat körül több képviselő felkereste a Hotel des Menus- 
Plaisirs nagytermét. Elnökük távol maradt, szabályos ülést 
nem tarthattak. Idegesen és borúlátóan vitatták meg a 
helyzetet, majd tanácstalanul szétoszlottak. Grégoire abbé, 
aki ezekben a napokban a Nemzetgyűlés egyik jegyzői 
tisztségét töltötte be, már el is rejtette a birtokában levő 
dokumentumokat. Tizenkilenc napja Mirabeau még 
büszkén kiálthatta oda Dreux-Brézé márkinak, hogy a 
Nemzetgyűlés csak a szuronyok hatalmának hajlandó 
engedni — és most minden jel arra mutatott, hogy eljött az 
idő, amikor valóban meg kell hajolniuk az említett hatalom 
előtt. 


Ezen a vasárnap délelőttön meleg, napfényes idő 
örvendeztette meg a párizsiakat. Az utcákon, sétányokon és 
parkokban tarka tömeg kavargott. Előző éjszaka plakátokat 
ragasztottak ki, amelyeken a hatóság rendre és nyugalomra 
intette . Párizs lakóit, s közölte velük, hogy a 
csapatösszevonásokra csak a közbiztonság fenntartása 
érdekében került sor. A plakátok persze inkább felizgatták, 
mintsem megnyugtatták az utca népét, és amint feltűnt 
valahol egy lovas őrjárat, gúnykiáltások, szitkok harsantak 
fel, és kövek repültek a katonák után. 

Necker elbocsátásának híre délelőtt kilenc körül érkezett 


meg a fővárosba. Először a bankárok és a tőzsdeügynökök 
körében terjedt el a hír. Dufresnoy, Laborde de Méréville, 
Boscary, Delessert, Prévőteau, Coindre és a pénz világának 
többi hatalmassága tisztában volt azzal, hogy Necker 
távozásával az állami értékpapírokba vetett bizalom is 
odalett, másnap a tőzsdén egyre többen akarnak majd 
megszabadulni részvényeiktől, az értékpapírok ára esni 
kezd, és az állami bank csődje elkerülhetetlenné válik. A 
bankárok szalonjaiban döntés született: nem nyitják meg a 
tőzsdét, amíg a helyzet nem tisztázódik. Egyik ügynöküket, 
egy bizonyos Madimer-t azonnal Versailles-ba küldték, 
hogy rendszeresen tájékoztassa őket a fejleményekről. 
Madimer-nek azonban aligha akadt a közeljövőben 
érdemleges  jelentenivalója, hiszen az események 
irányítását ezen a napon a főváros vette a kezébe. 

A legnagyobb tömeg — mint mindig — július 12-én is a 
Palais-Royalban kavargott, sétányait és kávéházait szinte 
ellepték a hírekre éhes párizsiak. Ez a díszes épületektől 
közrefogott pompás park a XVIII. század végén még 
egyáltalán nem volt olyan csendes, előkelő és nyugodt 
hely, mint manapság. Richelieu bíboros építtette a XVII. 
század első felében, halála után XIII., majd XIV. Lajosra 
szállt. A , Napkirály" azonban nem szerette a lázongó, 
zűrzavaros Párizst, udvarát Versailles-ba helyeztette át, a 
Palais-Royalt . pedig öccsének, Orléans hercegének 
ajándékozta. 1780-ig a palota és a kert a francia 
arisztokrácia zártkörű szórakozóhelye volt, ekkor azonban 
a népszerűségre törekvő Lajos-Fülöp, Orléans hercege, 
XIV. Lajos öccsének ükunokája megnyitotta a kertet egész 
Párizs előtt. Az épületek helyiségeit klubok, ékszerészek, 
könyvkereskedők és kávéház-tulajdonosok vették bérbe, a 


kert megtelt sétálókkal, a közeli tőzsde épületéből 
átszivárogtak a spekulánsok, idegyűltek a 
szabadkőművesek, akiknek a herceg a nagymesterük volt, s 
mivel a kertbe mint magántulajdonban levő területre nem 
hatolhattak be a rendőrség emberei, a  Palais-Royal 
vonzotta a prostituáltakat és a zsebmetszőket is. 

1789 nyarán a Palais-Royal látogatóit szinte elhalmozták 
röpiratokkal, volt olyan hét, amikor kilencvenkét kiadvány 
látott napvilágot. Az indulatok egyre jobban elszabadultak, 
egyesek székre állva szónokoltak, és a népet a kormány 
ellen uszították. Július 6-án a nyugtalanság már oly riasztó 
méreteket öltött, hogy Orléans hercege személyesen kérte 
fel a tüntetőket a távozásra, s mivel már őrá sem hallgattak, 
kénytelen — volt a katonaság segítségét kérni. 
Fegyverhasználatra ezúttal nem került sor, a tömeg a 
katonák láttán szétoszlott. Két nap múlva egy 
rendőrügynök le akart tartóztatni valakit a kertben, a tömeg 
azonban egészen a Petits-Péres templomig kergette, s 
elfogása után nemcsak a fülét vágták le, de még vissza is 
cipelték a Palais-Royalba, s bedobták a szökőkútba. Július 
9-én nyilvánosan elfenekeltek egy asszonyt, akit a nép 
ellenségének találtak, 10-én pedig ünnepséget és bált 
rendeztek a lázadó katonák tiszteletére, akik a Palais- 
Royalba vonultak. 

Július 12. délelőttjén a kertben La Fayette és Lally- 
Tollendal előző napi beszédeit terjesztették röpiratos 
formában. Necker menesztésének híre ide fél tizenkettő 
tájban érkezett meg, az első hírhozót azonban arisztokrata 
rémhírterjesztőnek minősítették, és  megfürdették a 
szökőkútban. Később azonban egyre többen megerősítették 
a szenzációt. 


Délben szokás szerint eldördült a park időjelző ágyúja, 
amelynek  gyújtózsinórját egy pontosan beállított 
nagyítólencse lobbantotta lángra, amikor elegendő 
napfényt kapott. Később ennek is jelképes jelentőséget 
tulajdonítottak: több könyvben olvasható, hogy a 
forradalom első ágyúját maga a Nap sütötte el, megadva 
ezzel a jelet a felkelésre. A Palais-Royal azonban esős 
időben is forrongani kezdett volna Necker elbocsátásának 
hírére, hiszen a népszerű miniszter bukásával a város 
valamennyi lakója úgy érezte, hogy közvetlen veszély 
fenyegeti. A gazdagabbak az államcsődtől, a szegények a 
kenyér árának további emelkedésétől, a reformok hívei 
pedig a Nemzetgyűlés  feloszlatásától tartottak. A 
felháborodás általános volt. Egyre többen és többen 
tódultak be a kapukon, hamarosan már a fákra is 
felkapaszkodtak, s a park valamennyi zugából rögtönzött 
szónoklatok buzdították a népet az ellenállásra. 

E szónoklatokat az adott pillanatban senki sem jegyezte 
fel, s előadóik közül is igen kevésnek maradt fenn a neve. 
Mindössze Poupart de Beaubourg-ról, Hulinről (akivel még 
találkozni fogunk) és Desmoulins-ről állíthatjuk biztosan, 
hogy július 12-én beszélt a Palais-Royalban. Desmoulins 
később a forradalom egyik legnevesebb újságírójává lett, s 
gondoskodott róla, hogy első , nyilvános szereplésének" az 
emléke ne halványuljon el. Egyes történészek, szerepét 
alaposan eltúlozva, őt tekintik a fegyveres felkelés 
kirobbantójának. 

Camille Desmoulins, egy pikárdiai ügyvéd huszonkilenc 
éves fia maga 15 megszerezte az ügyvédi diplomát, kliensek 
híján azonban meglehetősen szerényen éldegélt Párizsban. 
Napjait — kávéházakban töltötte, ahol fiatalos, 


szeretetreméltó magatartásával számtalan barátra és 
ismerősre tett szert. Megismerkedett a Nemzetgyűlés több 
képviselőjével, s egy ideig Mirabeau vacsoráin is részt vett. 
Július 12-én délután fél négy tájban hangzott el szónoklata 
a Palais-Royal-ban, amikor a forrongás tetőfokára hágott. 
A hagyomány szerint a Foy kávéházból rohant elő, és 
pisztollyal a kezében felugrott egy asztalra. Szavait később 
maga jegyezte le, s ez a tény — tekintetbe véve későbbi 
publicisztikai sikereit és szónoki sikertelenségeit — joggal 
ébreszthet kétségeket a szöveg hitelessége iránt. A 
lényegen azonban aligha változtatott, s valószínűleg a többi 
szónok is hasonló fordulatokkal élt: 

- Fegyverbe, polgártársak! Egy pillanatot sem 
veszíthetünk! Tudjátok jól, hogy a nemzet ragaszkodott 
Necker úrhoz, és mégis elbocsátották! Van-e ennél 
arcátlanabb kihívás? Ez az elbocsátás a hazafiak Szent 
Bertalan-éjének jelzőharangja! Ma éjjel a svájci és német 
zászlóaljak benyomulnak a városba, hogy álmunkban 
fojtsanak meg bennünket! És mi birkanyájként hagyjuk 
magunkat lemészárolni? Nem! Itt a döntő pillanat! 
Fegyverbe, fegyverbe! Viseljünk mindannyian kokárdát, 
hogy felismerjük egymást! Milyen színűt akartok, zöldet, a 
remény színét, vagy kéket, az amerikai szabadságharcnak, 
Cincinnatusnak és a demokráciának a színét? 

Hallgatói állítólag zöldet követeltek, mire Desmoulins 
letépett egy falevelet a feje feletti hársfáról, kalapjára tűzte, 
és így folytatta: 

— Barátaim! A jelet megadtam! Itt vannak a rendőrség 
kémei és csatlósai is, hát csak nézzenek meg alaposan! 
Igen, a szabadság kivívására szólítom fel honfitársaimat! 
Készen állok a dicsőséges halálra, de nem akarom láncra 


verve látni hazámat! Minden polgár kövesse példámat! 

A körülötte állók megéljenezték, ölelték, csókolták, 
majd vállaikra emelték az indulattól és a meghatottságtól 
könnyező fiatalembert. A  rövidáru-kereskedők és a 
divatárusok üzleteiből hamarosan zöld szalagok kerültek 
elő, akinek nem jutott, az a park fáiról tépte le a leveleket, 
és azokat tűzte fel ruhájára. A környező utcák járókelőit 
megállították, s azt követelték, tűzzék ki a zöld kokárdát. 

A tüntetők csoportja négy óra tájban indult el a Palais- 
Royalból. 

Necker menesztése nemzeti gyászt jelent! — e jelszó 
jegyében sorra bezáratták a tánctermeket és a zenés 
szórakozóhelyeket. A színházak igazgatóit küldöttségek 
keresték fel, azt követelve, hogy állíttassák le az előadást, 
és fizessék vissza a megváltott jegyek árát. Az Operában — 
amely ekkor még a Saint-Martin kapu közelében állt — a 
közönség már el is helyezkedett a nézőtéren, amikor az 
épületet elözönlő több ezer tüntető megakadályozta Grétry 
Aspasie-jának előadását. A függönyök előtt ideges, vagy 
éppen fellelkesült igazgatók és vezető színészek közölték a 
közönséggel — a rendkívüli eseményt,  — amelynek 
következtében nem tarthatják meg az előadást. 

Mire a közönség az utcákra özönlött, ott már tüntető 
tömeg vonult, ütemes  kiáltozásokkal éltetve a 
Nemzetgyűlést. Necker rúdra erősített arcképeit vitték, 
máshol szállt a füst: a gyűlölt minisztereket 
megszemélyesítő szalmabábukat égették. Az asszonyok 
zöld kokárdákat osztogattak a járókelőknek, mások 
mindenkit arra szólítottak fel, hogy éljenezze meg az 
elbocsátott minisztert. Jaj volt annak, aki nem tette meg! 
Egy korabeli metszeten felháborodott hazafiak ütlegelik 


egy testes hölgy lemeztelenített ülepét, aki állítólag leköpte 
Necker portréját. A zöld kokárda népszerűségéhez az is 
hozzájárult, hogy Necker alkalmazottai zöld libériát 
viseltek, így aztán Madame de Staél meg volt győződve 
róla, hogy a nép apja színeit viseli. 

A legnépesebb menet élén Necker viaszszobrát vitték, 
amit valószínűleg a  Palais-Royal-beli panoptikumból 
szereztek meg. A panoptikum tulajdonosa a német 
származású Curtius volt, aki 1770-ben nyitotta meg az első 
panoptikumot Párizsban. Állítólag a következő — 
képzavartól nem mentes — kijelentés kíséretében adta át a 
szobrot: , Barátaim, Neckert én a szívemben hordozom, és 
ha valóban ott élne, akkor most feltépném a keblemet, 
hogy átadhassam. De mivel csak képmásával rendelkezem, 
ez máris az önöké!" 

Necker szobra mellett hamarosan Orléans hercegének 
viaszmása is feltűnt, akiről — alighanem élelmes ügynökei 
jóvoltából — az a hír terjedt, hogy az udvar száműzette. (A 
herceg valójában Raincy-beli kastélyában töltötte a 
vasárnapot, egykori szeretője, a skót Mrs. Grace Dalrymple 
Elliott és Arenberg herceg társaságában.) A két szobor 
mögött, fekete zászlók kíséretében mintegy félezer ember 
vonult a Richelieu úton észak felé. A menet a bulvárt 
elérve jobbra fordult, majd a Saint-Denis úton át visszatért 
a Saint-Honoré útra, elhaladt a Palais-Royal előtt, és a 
Champs-Élysées felé áramlott. Ekkor azonban — este hét 
tájban — megjelent a színen a katonaság. 

A tüntetést a hadsereg fellépése változtatta felkeléssé. A 
Vendőme téren tartózkodó két dragonyososztag kísérletet 
tett a tömeg szétoszlatására. Egy francia gárdistát, aki a 
tüntetőkkel tartott, halálosan megsebesítettek, a tumultus 


azonban egyre növekedett, és a nép már-már elsöpörte a 
dragonyosokat, amikor azok erősítést kaptak. 

Besenval báró, aki Broglie marsall hadügyminiszteri 
kinevezése után a Párizs környéki csapatok főparancsnoka 
lett, a délután folyamán svájci és német ezredek, valamint 
négy ágyú kíséretében a XV. Lajos térre (a mai Concorde 
térre) vonult. Amikor tudomást szerzett a két utcával odébb 
tartózkodó dragonyosegység szorult helyzetéről, a Royal- 
Allemand elnevezésű ezred lovasait küldte a segítségükre. 
A lovasok megindultak a Saint-Honoré úton, a tüntető 
tömeg pedig pánikba esve menekült. Egy részük a 
Tuileriák kertjébe rohant, a többiek szétvitték a hírt a 
városban, hogy idegen zsoldosok már rá ií5 támadtak a 
franciákra. Egy Francois Pépin nevű házalót, aki Orléans 
hercegének a szobrát vitte, a kavarodásban leszúrtak. 
(Különös, hogy a viaszszobroknak semmi bajuk nem lett: 
Curtius pár napon belül mindkettőt épségben visszakapta.) 

Este nyolc körül járt az idő, júliusban ekkor még 
Párizsban világos van. A Tuileriák kertjét és a XV. Lajos 
tér környékét elözönlötték a Champs-Élysées-ről visszatérő 
vasárnapi kirándulók. A katonákat átkozták, kövekkel 
dobálták, mire  Besenval megparancsolta  Lambesc 
hercegnek, a Royal-Allemand ezredesének, hogy ürítse ki a 
Tuileriák kertjét. A huszárok oszlopba rendeződtek, és 
bevonultak a parknak a tér felé eső kapuján, egy 
forgóhídon keresztül. 

A bejáratnál egy székekből rakott torlasz fogadta őket. A 
tömeg hátrált, egy részük bemenekült a park fái közé, 
oldalról azonban, ahol a bejáratot magas teraszok vették 
körül, székeket, üvegeket és köveket hajigáltak a 
katonákra. Egyesek még egy közeli építkezéshez is 


elszaladtak  , munícióért".  Lambesc lovasai szorult 
helyzetbe kerültek: hátuk mögött már össze is csapott az 
áradat, és néhány polgár a híd elfordításával akarta elzárni 
előttük a visszavonulás útját. Lambesc erre , hátra arc"-ot 
vezényelt, s a huszárok kénytelenek voltak kardlappal utat 
vágni "maguknak a felbőszült, ordítozó tömegben, 
miközben a lovaikat rángatták, közvetlen közelből 
lövöldöztek rájuk, a teraszokról és a lépcsőkről pedig 
tovább záporoztak fejükre a kövek és a székek. Egy 
Chauvet nevű, hatvannégy éves polgárt a hídnál fellöktek 
és agyontapostak a lovasok, mások kisebb vágásokat 
kaptak, de a katonák közül is jó néhányan megsebesültek, 
mire sikerült kivergődniük a térre. 

A városban a futótűz gyorsaságával terjedt a hír: a 
Royal-Allemand ezred békés sétálókat rohamozott meg! 
Úgy látszik, valóban sor kerül a hazafiak Szent Bertalan- 
éjszakájára! Ferriéres márki emlékiratai szerint a Palais- 
Royalba maga Desmoulins hozta meg az összecsapás hírét, 
s a kertben még ezen az éjszakán megrendezték Chauvet 
gyászünnepségét. A francia gárdista holttestét a 
kaszárnyába vitték, mire bajtársai  bosszúszomjasan 
kivonultak az utcára. 

A városházán eközben spontán szerveződéssel létrejött a 
felkelés újabb központja, amely hamarosan átvette a 
vezetést a Palais-Royaltól. A párizsi elektorok ugyan csak 
másnapra terveztek ülést, estefelé azonban egyre többen 
megjelentek közülük a városháza tanácstermében. Jacgues 
de Flesselles, aki április 20. óta a kereskedők elöljárója volt 
(ez a cím többé-kevésbé a polgármesteri tisztségnek felelt 
meg), nem volt a helyén, s a huszonnégy városi tanácsos 
közül csak másnapra került elő néhány. Villedeuil, a város 


irányításával . — megbízott —— miniszter  — Versailles-ban 
tartózkodott, Berthier de Sauvigny-t, Párizs intendánsát 
sehol sem találták, Thiroux de Crosne, a rendőrfőnök 
lemondott, palotáját a párizsi nép hamarosan fel is dúlta. A 
tömeg elárasztotta a városháza épületét, beözönlött a 
nagyterembe, és fegyvert követelt az asztalokra menekült 
elektoroktól. A városi őrség háromszázhatvan puskáját 
megtalálták és szétosztották, egy ismeretlen mezítlábas 
polgár már vállalta is az őrséget, és  odatelepedett 
puskájával az ajtó elé. 

Az elektorok azon vették észre magukat, hogy akarva- 
akaratlan egy fellázadt város élére kerültek, mindenki 
nekik hozza a híreket, és tőlük várja az utasításokat. Este 
tizenegy felé fogadták el végre a nekik szánt szerepet: 
Delavigne vezetésével ülést tartottak, és hozzáláttak a 
rendeletek kiadásához. A polgárokat felszólították, hogy 
vonuljanak vissza saját választókerületeikbe, és reggel ötre 
hívjanak össze kerületi gyűléseket. Akinek van fegyvere, 
őrködjék saját utcája nyugalma felett, a felesleges 
fegyvereket pedig gyűjtsék össze a templomokban, és 
osszák szét a megbízható polgárok között. 

A felkelés első éjszakája a rettegés jegyében telt el. A 
polgárok és a dezertált gárdisták csapatai egész éjjel az 
utcákat járták, fegyvert keresve. Brun fegyverkovács Bar- 
du-Bec úti üzletébe állítólag pontosan harmincszor hatoltak 
be az éjszaka folyamán, és százötven kardot, negyvennyolc 
tucat kardpengét, ötvennyolc vadászkést, nyolc muskétát és 
tíz puskatámaszt vittek el az üzletből. Marcel Arlot 
fegyverkovács Grénéta úti műhelyéből a mester bevallása 
szerint huszonnégyezer livre értékű puskát, pisztolyt és 
kardot hordtak el. Egyetlen fegyvergyártó, puskaműves és 


vértkészítő sem tölthette nyugodtan az éjszakát. A 
Nemzetgyűlésnek benyújtott kártérítési kérelmük szerint 
összesen 115118 livre értékű árut vittek el tőlük. Semmi 
nyoma, hogy kárukat valaha is megtérítették volna. 

Az utcákon izgatott csoportok tartóztatták fel a 
járókelőket, mások az ágyukból verték ki a módosabb 
polgárokat, és pénzt követeltek tőlük, hogy lőport 
vásárolhassanak. A vaskerítések rúdjait kitördelték, a 
kovácsok az elkövetkezendő másfél nap alatt állítólag 
ötvenezer lándzsát készítettek belőlük. A zűrzavarban 
fosztogatásokra is sor került, a tetten ért rablókkal azonban 
a rögtönzött őrjáratok nem sokat teketóriáztak, hanem 
azonnal felakasztották őket. 

Mit tett ezalatt a katonaság? Besenval báró négy ezred 
élén a XV. Lajos téren tartózkodott. Broglie-tól nem kapott 
utasításokat, saját felelősségére pedig nem mert döntő 
lépéseket tenni. A Tuileriák-beli összecsapás után már 
kevésnek találta a rendelkezésére álló egységek létszámát, 
küldöncöt menesztett hát a Mars-mezőn (a mai Eiffel- 
torony helyén) állomásozó csapatokhoz, és elrendelte, hogy 
Bachmann lovag a Salis-Samande elnevezésű svájci ezred 
élén azonnal vonuljon át hozzá. Besenval azonban alaposan 
túlbecsülte a főváros szervezettségét, és meg volt győződve 
róla, hogy a hidak a felkelők kezén vannak, ezért 
Bachmannak megparancsolta, hogy ezredével azon a két 
kompon keljen át a Szajnán, amelyek az Invalidusok 
Épületével . szemben, a mai  Invalides-híd helyén 
vesztegeltek. Ekkoriban a Royal-hídtól nyugatra nem volt 
híd a folyón, a mai Concorde-hidat ugyan már két éve 
építették, de még nem volt használható állapotban. Egy 
kompra nyolcvan-száz katona fért fel, az átkelés teljes két 

órán át tartott, és az erősítés csak este tíz tájban jutott el a 
XV. Lajos térre. 

Besenval több őrjáratot küldött szét. Ezek egyike 
szembetalálkozott a néphez átállt francia gárdistákkal, akik 
azonnal sortüzet adtak le rájuk, hogy megbosszulják elesett 
társukat. Három lovas a helyszínen meghalt, többen 
megsebesültek. 

Az újabb összecsapás hírére Besenval hadrendbe állította 
a téren állomásozó ezredeket, és felkészült a harcra. Pár 
száz méterre tőlük, a sötét utcák mélyén ott forrongott 
Párizs, fegyverek után kutatott és készült az önvédelemre. 
A megerősített, ágyúkkal és lovassággal rendelkező királyi 
csapatoknak ekkor még egyetlen torlasz, egyetlen barikád 
sem állta el az útját, a lakosság még jóformán fegyvertelen 
volt, az ezredek azonban csak álltak a sötétbe burkolózó 
téren, egy lépést sem tettek, és várták a szabályos 
ütközetet. 

Miután fél egyig semmi sem történt, a tisztek 
átrendezték a hadrendet, majd Besenval kiadta a parancsot: 
tekintettel a lázadók számbeli fölényére, s a hozzájuk 
csatlakozott francia gárdisták egységeire, ki kell üríteniük a 
teret, és vissza kell vonulniuk biztonságosabb állásokba. 
Mintegy nyolcszáz méterre előttük állt a  Royal-híd, 
amelyet a párizsiak szedett-vedett őrjáratai aligha tudtak 
volna megvédeni egy hivatásos hadsereg támadása ellen. 
Besenval csapatai azonban , hátra arc"-ot csináltak, és nem 
kockáztatták még a kompon való átkelést sem. Besenval a 
Champs-Élysées-re húzódott vissza, a Salis-Samande ezred 
pedig a folyó mentén elhagyta Párizst, elvonult egészen a 
sévres-i hídig, és itt kelt át a túlsó partra. Mintegy tizenhat 
kilométeres menetelés után, hajnali ötre értek vissza Mars- 


mezei táborukba, amely légvonalban legfeljebb másfél 
kilométerre lehetett a XV. Lajos tértől... 

Éjfél után a francia gárdisták, a  Palais-Royalban 
összesereglett harcias polgárok kíséretében elindultak 
Besenval feltételezett állomáshelye felé, hogy szeme közé 
nézzenek az ellenségnek. Mire azonban kijutottak a XV. 
Lajos térre, ott már egyetlen lelket sem találtak. 

Besenvalt később többen is meggyanúsították, hogy 
szándékosan húzta az időt, titokban összejátszott a 
felkelőkkel, és ezért nem nyomta el időben a lázadást. A 
báró valóban nem árult el különösebb katonai szakértelmet 
(a rossz nyelvek szerint sokkal alkalmasabb volt Venus 
istennő, mint Mars hadisten szolgálatára), és nyilvánvalóan 
túlbecsülte a felkelők katonai erejét. A lázadókkal való 
cinkossággal azonban nem vádolható. Csak azt tett-e, amit 
- a helyzet kellő ismerete és egyértelmű, határozott 
utasítások nélkül —bármelyik átlagos képességű katonatiszt 
megtett volna a helyében: várakozott, majd kitért a 
kockázatosnak tűnő, döntő összecsapás elől. Visszavonult, 
és ezzel időt adott Párizsnak arra, hogy felfegyverezze 
magát, és megszervezze védelmét. 


JÚLIUS 13. — , FEGYVERBE!" 


Éjszaka sorra lángrakaptak a Párizst körülölelő városfal 
mentén szétszórt vámőrségek épületei és sorompói. Az 
állomásokat kisebb-nagyobb csoportok rohanták meg, 
mindent feldöntöttek, összetörtek és felgyújtottak. Két- 
három napon belül az ötvennégy vámállomásból negyven 


porig égett. A támadók többsége a párizsi szegények közül 
került ki, akik a vámőrök tevékenységének tulajdonították 
a drágaságot, de voltak köztük kereskedők, akik nem 
akartak több vámot fizetni, és csempészek is, akik — 
Jacgues Godechot szavaival élve — , nem értették meg, 
hogy a vámsorompók lerombolásával saját megélhetési 
forrásaikat is felszámolták".(23) A járókelők és az arra 
vonuló fegyveres csoportok nem akadályozták meg a 
rombolást, inkább egyetértően szemlélték az eseményeket. 

A mozgalom valószínűleg a Palais-Royalból indult ki. 
Egyes helyeken magát a városfalat is lerombolták, máshol 
viszont nem gyújtogattak, mert nem akarták a környező 
épületeket veszélyeztetni. Így menekült meg a Saint-Maur- 
1 állomás, amely egy porcelánégető-üzem, és a Folie-Méri- 
court-i, amely egy  hordóraktár mellett állott. Nem 
valószínű, hogy a fosztogatás vágya ösztönözte a 
támadókat, mert a vámtisztviselők több ezer livre értékű, 
elégett vagyontárgyaik miatt nyújtottak be kártérítési 
kérelmeket. Egy járókelő feljegyezte a támadók egyik 
, csatakiáltását": , Igyuk végre három souért a bort! Épp 
elégszer fizettünk tizenkét sout érte!" 

Ha valakinek az állandó ordítozás, lövöldözés és 
gyújtogatás dacára sikerült álomba merülnie ezen az 
éjszakán, azt hajnali ötkor a vészharangok kongása 
ébresztette fel. A városháza a Notre Dame, a hatvan 
választókerület pedig a kisebb templomok vészharangjait 
szólaltatta meg. Pergett a dob, az utcákon csengővel 
felszerelt városházi  küldöncök rohantak végig, és 
felszólították a polgárokat, hogy induljanak el a kerületi 
gyűlésekre. 

Ezeken az első, hajnali üléseken nagyon különböző volt 


a polgárok aktivitása. Volt, ahol ezerkétszázan is 
összegyűltek, máshol mindössze négyen képviselték a 
választókerületet. Az sem volt még világos, kit számítanak 
a választókerület , megbízható" polgárai közé. A Sainte- 
Elisabeth kerület az , ismert polgárok"-hoz, a Sépulcre a 
, tulajdonos polgárokéhoz", a Sorbonne az , igaz hazafiak"- 
hoz címezte felszólításait, a Saint-Merry választókerület 
pedig azokhoz fordult, , akik munkájukból élnek". 

A legtöbb helyen azonnal megindult a polgárőrség 
szervezése. A felégetett vámsorompók helyére őrségeket 
állítottak, az őrök pedig mindenkit feltartóztattak, aki 
Párizsból távozni akart, s akit gyanúsnak találtak, azt a 
városházára kísérték. 

Reggel hat óra körül nagy tömeg vette körül a Saint- 
Lazare apátságot, amelyben javító-nevelő intézet, más 
szóval fiatalkorúak börtöne is működött. Az apátság 
kiterjedt jótékonysági tevékenységet folytatott: naponta 
több száz munkanélkülinek juttattak táplálékot. Az atyák 
gazdagsága már régóta feltűnt a párizsiaknak, a városi 
hatóságok az élelmiszerhiányra hivatkozva júniusban nagy 
mennyiségű gabonakészletet koboztak el tőlük. Most a 
tömeg egyszerűen feltörte az épület kapuját, és 
megkezdődött a fosztogatás. 

A korabeli ábrázolások tanúbizonysága szerint a kapun 
át csak úgy özönlött be a nép, de voltak, akik a kerítésnek 
támasztott létrákon át hatoltak be az épületbe. A kivert 
ablakokon át záporesőként hullottak az utcán és az udvaron 
felgyűlt sokaság közé a legkülönbözőbb berendezési és 
használati tárgyak, az utcagyerekek könyvek és műkincsek 
halmai között turkálhattak. Az épület előtt gabonával 
megrakott kétkerekű kordék próbáltak utat törni a 


tömegben. Ötvenkét szekér gabonát szállítottak a piacokra. 
A pincékben a hordókból több mint kétszázötven hektoliter 
burgundi és roussilloni bort folyattak szét és ittak meg, s 
ezen felül elvittek hatszáz palack bort, nyolc hektoliter 
ecetet, huszonöt sajtot, három hordó olajat és öt hordó 
vajat. Az apátság teljes ezüstkészletét és könyvtárát 
széthordták, a bútorzatot darabokra törték. Az egyik polgár 
még a természetrajzi gyűjtemény csontvázát is hazavitte — 
később a rendőrség előtt nem sikerült elmagyaráznia, mire 
15 akarta használni különös zsákmányát. 

A szabad rablásnak csak a váratlanul elharapózó tűzvész 
vetett . véget, amelyet egyesek szerint maguk a 
kétségbeesett atyák idéztek elő. A pincéket elöntő 
bortengerbe több részeg belefulladt. A polgárőrök még 
másnap is találtak odalent részegen fetrengő alakokat, 
akikkel egy ideig sorra járták a börtönöket, majd miután 
sehol sem sikerült megszabadulniuk tőlük, felkötötték 
valamennyit. Ezekben a napokban a tolvajok és a rablók 
gazdag prédára tehettek szert, de megnőtt a kockázat is: 
tettenérésüket gyors akasztás követte. A Montmartre 
apátságát  átkutató polgárok az apátság kertjében 
akasztották fel egyik társukat, aki tyúkot lopott. 

A Saint-Lazare apátság kifosztásakor természetesen a 
fogházba zárt elítélteket 15 szabadon bocsátották. Ezután a 
tömeg a Force, az adósok börtöne felé indult. Itt azok 
raboskodtak, írja Louis Blanc, , akinek bűne a szegénység 
volt". A börtönigazgatónak mindössze ötven katona állott a 
rendelkezésére, és mivel hiába kért erősítést Besenvaltól, a 
legegyszerűbb megoldáshoz folyamodott: civil ruhát öltött 
és hazament. Katonái követték példáját, a kapus ajtót 
nyitott a tömeg előtt, és a rabokat kiszabadították. 


A Chátelet börtön foglyai ií5 tudomást szereztek a 
városban zajló eseményekről. Ezek a rabok már 
, hivatásos" bűnözők voltak, és mivel ezért őket senki sem 
akarta kiszabadítani, délelőtt fél tíz tájban fellázadtak. 
Botokkal és kövekkel támadtak őreikre, akik az utcán 
cirkáló őrjáratoktól kértek segítséget. A fegyveres polgárok 
sortüzet adtak le a bűnözőkre: négy fogoly meghalt, húszat 
sebesülten kórházba szállítottak, a többiek megadták 
magukat. 

Párizs utcáin teljes volt a felfordulás. Az üzletek és a 
műhelyek zárva maradtak, csak a pékségek és az 
italmérések üzemeltek, s a kovácsok gyártották 
fáradhatatlanul a  lándzsákat. Senki sem végezte 
megszokott napi tevékenységét, az irodák, törvényszékek, 
műhelyek és üzemek személyzete az utcákat járta. A 
falakat plakátok borították, amelyeken díjakat tűztek ki az 
udvar reakciós tagjainak fejére, vagy arra szólították fel a 
polgárokat, hogy fogják el Lambesc herceget, és azonnal 
vágják négyfelé. A herceg szerencséjére csak hintóját 
találták meg, ezt azonban el is égették a Gréve téren. 

A délelőtt folyamán egy [Lavaux nevű ügyvéd -— 
emlékiratainak tanúbizonysága szerint — felkereste kerülete 
tanácskozóhelyét, a Cordeliers kolostort. A 
könyvtárteremben egy testes szónok magasodott a 
körülötte állók feje fölé, és  , frenetikus hangon" 
fegyverkezésre buzdította polgártársait. Lavaux 
legnagyobb — megdöbbenésére egyik kollégáját, a 
harmincéves Georges Jacgues Dantont ismerte fel benne, 
akit mindeddig kifejezetten békés, nyugodt embernek 
ismert. Most ott állt egy asztal tetején, és szenvedélyesen 
bizonygatta hallgatóságának, hogy tizenötezer bandita 


gyűlt össze a Montmartre-on, és ezek az éj leple alatt a 
harmincezer katonával együtt meg fogják rohamozni a 
várost. Indulatosan, szinte őrjöngve szónokolt, amíg ki nem 
fulladt. Ekkor Lavaux odament hozzá, és elmondta neki, 
hogy Versailles-ból jött, ahol mindent csendesnek talált, 
semmi nyoma a közelgő támadásnak. Danton állítólag így 
felelt neki: 

— Nem ért semmit... A szuverén nép felkelt a zsarnokság 
ellen! Csatlakozzon hozzánk! Gondolja meg: a trón 
megdőlt, állása elveszett!... 

E kis jelenet hűen tükrözi a közhangulatot: a legtöbben 
hitelt adtak a leghajmeresztőbb rémhíreknek is, s ha akadt 
valaki, aki kételkedett a veszély közvetlen mivoltában, még 
az 15 mindent elkövetett, hogy polgártársai harciasságát a 
végsőkig fokozza. 

Megállás nélkül folyt a hajsza a fegyverek és a lőpor 
után. Az Arsenalt már reggel felkeresték, de csak annyit 
sikerült megtudni, hogy a lőport áthordták a Bastille-ba. 
Ekkor terelődött a felkelők figyelme először az erődre. 
Harmincöt hordó lőport ugyan a Bastille katonái az 
Arsenalban hagytak, Clouet és Lavoisier azonban, a 
lőporjövedelem igazgatói egy uszályra hordatták ezeket a 
hordókat. A XV. Lajos téren feltörték a Garde-Meuble 
elnevezésű bútorraktárt. Innen azonban csak muzeális 
értékű —— fegyvereket zsákmányolhattak: lándzsákat, 
alabárdokat, páncélokat, íjakat és ódon puskákat adtak 
kézről kézre. Ráakadtak IV. Henrik király fegyvereire, 
amelyeket talán még a vallásháborúk idején forgatott, 
elővonszolták azt a két ezüsttel díszített ágyút, amit a 
sziámi király küldött ajándékba XIV. Lajosnak, sőt, 
állítólag napvilágra került Bayard-nak, a legendás , félelem 


és gáncs nélküli lovag"-nak a dárdája 15. Ezek a fegyverek 
persze nem nagyon növelték a lakosság biztonságérzetét, 
így aztán újabb és újabb csoportok vonultak a városházára, 
hogy fegyvert és lőport követeljenek. 

A városháza előtti térség, a híres Gréve tér ezekben a 
napokban egy zsúfolt zsibvásárhoz hasonlított. A városból 
kifelé vagy befelé igyekvő, gyanúsnak bizonyult 
szekereket és hintókat ide irányították, ide hordtak minden 
elkobzott holmit, amit a köz javára kívántak értékesíteni, a 
különböző küldöttségek ládák, zsákok, kocsik, sőt, olykor 
egész birka-nyájak között próbáltak eljutni a bejárathoz, 
amely körül állandóan vadul kavargott a tömeg. 

Odabent, a nagyteremben reggel nyolc óta üléseztek az 
elektorok. Kettős feladat állt előttük: véget kellett vetniük a 
városban uralkodó anarchikus állapotoknak, a betöréseknek 
és a gyújtogatásnak, és meg kellett szervezniük a védelmet 
a királyi csapatok várható támadása ellen. Ezek az előkelő, 
békeszerető polgárok a párizsi forradalom vezetőinek 
szerepében napról napra radikálisabb intézkedésekre 
kényszerültek. Egyikük, Jean Henri Bancal des Issarts e 


szavakkal fejezte ki  dilemmájukat:  , Nincs más 
választásunk, mint a polgárháború szörnyűségei, vagy a 
rabszolgaság!" 


Az elektorok gyűlése túlságosan népes volt ahhoz, hogy 
hatékonyan kézbe vehesse a város irányítását. Létre kellett 
hozniuk egy kisebb testületet, amelyet állandó bizottságnak 
neveztek el. Ekkoriban került elő Jacgues des Flesselles, a 
városi tanács vezetője, a , kereskedők elöljárója". A Gréve 
téren nagy üdvrivalgás köszöntötte, amikor a sokaság előtt 
kijelentette, hogy úgy fog gondoskodni Párizs lakóiról, 
mintha a gyermekei lennének. Érkezését az elektorok is 


megkönnyebbülve fogadták, hiszen jelenléte szinte 
törvényes színezetet biztosított ülésüknek.  Flesselles 
közölte velük: csak akkor hajlandó elnökölni az ülésen, ha 
maga a nép választja meg erre a posztra! Nagy tapsot 
kapott, és a jelenlevők — a nép nevében — közfelkiáltással 
megválasztották az állandó bizottság vezetőjévé. A tagok 
közé sietve besorolták a régi városi elöljáróság fellelhető 
tagjait, Dominigue Louis Éthis de Cornyt, Párizs királyi 
ügyészét, egy törvényszéki írnokot, és négy városi 
tanácsost, hogy ezzel is mérsékeljék a bizottság illegális, 
forradalmi jellegét. 

Az állandó bizottság tagja lett még Moreau de Saint- 
Méry, az elektorok elnöke, és tizenegy elektor: La Salle 
márki, Fauchet abbé, aki pár év múlva a girondisták egyik 
vezető személyisége lett, Bancal des Issarts, Madame 
Roland későbbi rajongója, valamint Tassin, Leutre, 
Ouatremére, Dumangin, Giroust, Dufresnoy, Hyon és 
Jeannin. A választás idején a nagyteremben állandóan 
jöttek-mentek a polgárok, és egyikük, egy bizonyos Grélé 
azon méltatlankodott, hogy csak elektorokat választanak a 
bizottság tagjai közé. Erre őt 15 megválasztották. A város 
lakóival pár óra múlva plakátok tudatták az új elöljáróság 
névsorát. (24) Később a bizottságot tovább bővítették, tagjai 
közé választották Dussaulx-t, Legrand de Saint-Renét, 
Delavigne-t és más elektorokat. 

Az állandó bizottság első feladata a polgárőrség 
létrehozása volt, amely majd elveszi a királyi seregek 
kedvét a támadástól, s ugyanakkor helyreállítja a 
közbiztonságot is. Mivel Flesselles azzal csitította le a 
fegyvert követelő sokaságot, hogy a délután folyamán a 
charleville-i fegyvergyárból tizenkétezer puska érkezik 


majd a fővárosba, az állandó bizottság úgy döntött, hogy a 
hatvan választókerület  kétszáz-kétszáz megbízható 
polgárból állítsa össze a polgárőrség helyi egységeit. 
Később Flesselles újabb harmincezer puskát ígért, és a 
polgárőrség  — létszámát — negyvennyolcezerre, —— vagyis 
kerületenként nyolcszáz főre emelték. Antoine Barnave, a 
Nemzetgyűlés képviselője szerint e napon tizenháromezer- 
kétszáz, másnap harmincezer, harmadnap 
negyvennyolcezer polgárőr állott fegyverben, július 18-ra 
pedig már kilencvenezerre emelkedett a számuk. 

A polgárőrségbe csak a vagyonnal és párizsi lakással 
rendelkező polgárokat soroztak be. Egyes kerületekben 
még azt is megkövetelték, hogy az alkalmazottak — 
amennyiben polgárőrök akartak lenni -  munkaadóik 
írásbeli igazolásával bizonyítsák megbízhatóságukat. Így 
gyakorlatilag sikerült kizárni a bérmunkások nagy részét a 
polgárőrségből. Ezekben a napokban persze számtalan 
munkanélküli, . kóborló szegény jutott  puskákhoz, 
pisztolyokhoz, s a polgárőrség mindent elkövetett, hogy 
lefegyverezze őket. Nyilvánosságra hozták, hogy minden 
beszolgáltatott puskáért 3 livre-et, minden kardért és 
pisztolyért 12 sout fizetnek. A lakosság persze nem sietett 
megválni fegyvereitől, erre pár nap múlva már 9 livre-et 
kínáltak fel a fegyverzet átadásáért. Ez már hatott, s a 
Saint-Roch választókerület ily módon július  22-től 
augusztus 3-ig kétszázötven puskára és tizenkét pisztolyra 
tett szert. 

Először magától értetődőnek tűnt, hogy a polgárőrség 
jelvénye az előző napon elterjedt zöld kokárda lesz. 
Hamarosan azonban valakinek eszébe jutott, hogy a zöld 
nemcsak Necker színe, hanem Artois grófjáé is, a király 


fivéréé, aki az udvar egyik legreakciósabb tagjának 
számított, és akinek a Palais-Royal már díjat is tűzött ki a 
fejére. Így aztán a főváros színei mellett döntöttek: a 
polgárőrök egyenruhája kék és piros lett, és ezekből a 
színekből állott össze az új kokárda is. , A piros azt jelenti, 
készen állunk vérünk ontására, a kék pedig a mennyei 
alkotmány színe!" — fordította le a döntést a költészet 
nyelvére Desmoulins. (A kokárdák viselése különben a 
XVII. század végétől terjedt el a katonák körében. A színes 
jelvények segítségével a csaták forgatagában könnyebben 
megismerhették egymást az azonos oldalon harcoló 
egységek tagjai. A francia hadseregben 1767 óta fehér 
kokárdát viseltek, csak a királyi testőrök hordtak feketét.) 

De ki vezesse a  polgárőrséget? A városháza 
nagytermében a kandallón állt La Fayette mellszobra, 
amelyet Virginia állam küldött ajándékba Párizs városának, 
és ezért többen máris kiáltozni kezdtek, hogy csakis ő lehet 
a polgárőrség parancsnoka, senki más. La Fayette azonban 
Versailles-ban volt, s ezért a jelenlevő Aumont herceget, a 
Durfort dragonyosok alezredesét kérték fel a tisztség 
betöltésére. A herceg huszonnégy órás gondolkodási időt 
kért, s addig a polgárőrséget La Salle dOtffémont márki, a 
leendő  másodparancsnok gondjaira bízták. (Aumont 
másnap közölte, hogy nem vállalja a parancsnokságot.) 

A nap folyamán sorra érkeztek a városházára a 
legkülönbözőbb testületek küldöttségei, és valamennyien 
felajánlották segítségüket. Eljöttek a  törvényszékek 
ügyvédi testületei, a Charité kórház orvosai, a céhek 
képviselői; a tőzsde vezetői 2400 livre-t bocsátottak az 
állandó bizottság rendelkezésére. Párizsnak ősidők óta 
létezett egy sajátos, kisegítő rendfenntartó szervezete: a 


puskások, a számszeríjasok és az íjászok száz-száz fős 
csapata, hat-hat tiszt vezetésével. Most ezt a csaknem 
feledésbe merült testületet 15 újjászervezték. A forradalom 
számára a legnagyobb nyereséget azonban a Francia Gárda 
dezertálása jelentette. Amikor a gárdisták utasítást kaptak, 
hogy hagyják el Párizst, és vonuljanak Saint-Denis-be, 
testületileg megtagadták a parancsot, és az állandó 
bizottság rendelkezésére bocsátották magukat. Több mint 
háromezer, jól felszerelt hivatásos katona csatlakozott így a 
felkeléshez. 

Harcosokban tehát nem volt hiány — annál nagyobb 
szükség volt fegyverre és munícióra. A városháza körül 
kavargó tömeg izgatottan várta, mikor érkeznek meg a 
charleville-i fegyvergyárból azok a puskák, amelyeket 
Flesselles ígért. Délután végre ládákkal megrakott szekerek 
gördültek be a Gréve térre, a ládákon felirat díszelgett: 
, Fegyverzet". Flesselles kijelentette, hogy csak hivatásos 
katonák segítségével hajlandó szétosztani a puskákat, és a 
ládákat behordatta a városháza raktáraiba. Egyesek 
elrohantak a gárdistákért, a türelmetlenebbek azonban nem 
várták meg, amíg visszatérnek, hanem nekiestek a 
ládáknak, és valamennyit feltörték. Ekkor azonban különös 
dolog történt, amelyet tulajdonképpen máig sem tudunk 
kielégítően megmagyarázni: a ládákban csak hulladékot 
találtak, rongyokat és forgácsot. 

— Árulás! Árulás! — kiáltozták mindenünnen. Flesselles 
szorult helyzetbe került. Vajon csak az időt akarta húzni, a 
királyi hadseregek beavatkozását várva? Vagy, maga sem 
tudta, mit tartalmaznak a ládák? A tömeg fenyegető 
magatartása láttán mindenesetre megrémült, elveszítette 
fejét, és kapkodni kezdett. Kijelentette, hogy a karthauzi 


szerzetesek kolostorában van fegyver (hol is lenne 
másutt?), és még egy rendeletet is kiállított, amelyben 
felszólította az apátot, hogy minden birtokában levő 
fegyvert és lőszert szolgáltasson ki. A sokaság a 
kolostorhoz vonult, az apát azonban könnyűszerrel 
bebizonyította, hogy még egy árva pisztolyuk sincsen. A 
népharag újra Flesselles ellen fordult, akinek már saját 
kollégái — sem értették, — miért — rendelkezik olyan 
fegyverkészletekről, amelyek létezéséről nincsenek pontos 
információi? 

Egy helyen viszont egészen biztosan voltak fegyverek, 
és erről egész Párizs tudott: az Invalidusok Királyi 
Épületének  pincéiben több ezer puskát raktároztak. 
Említettük már, hogy invalidusoknak ekkoriban a rokkant, 
vagy nyugdíjas, mérsékelt harcképességgel rendelkező, 
idősebb katonákat nevezték. Egykori székházuk ma Párizs 
egyik leglátogatottabb idegenforgalmi nevezetessége: itt 
kapott helyet a hadtörténeti múzeum, a dómban pedig 
Napóleon nyugszik. 

Július 13-án több küldöttség is felkereste Sombreuil 
márkit, az Invalidusok hatvankét éves kormányzóját. Az 
állandó bizottság és a választókerületek megbízottai arra 
próbálták rábeszélni, hogy bocsássa a polgárőrség 
rendelkezésére a felügyeletére bízott fegyverkészletet. 
Sombreuil valamennyi küldöttségnek elmagyarázta, hogy 
ezt nem teheti meg, a makacsabbakat pedig elküldte 
Besenvalhoz. Besenval, aki ekkor már a Mars-mezőn 
tartózkodott, a hozzá folyamodók elől azzal tért ki, hogy 
semmit sem tehet, amíg  Versailles-ból nem kap 
utasításokat. 

Az utasítások azonban nem érkeztek meg. Broglie 


marsall vagy nem vette komolyan a párizsi eseményeket, 
vagy zavarba hozták az egymásnak ellentmondó 
híresztelések. A tisztázatlan helyzetben csak defenzív 
intézkedéseket tett, elsősorban a versailles-i udvar 
biztonságát tartva szem előtt. Kora hadászati szabályainak 
megfelelően nem bocsátkozott kockázatos 
összecsapásokba, inkább várt, amíg az udvar végleg el nem 
vesztette a játszmát. 

Besenval este felkereste Sombreuil-t, és közölte vele, 
hogy már nem bízik saját katonáiban sem, attól tart, nem 
lennének hajlandóak a népre lőni. Sombreuil semmivel sem 
tudta megnyugtatni a bárót. Mindketten tudták, ha a 
párizsiak  rátámadnak az Invalidusok Épületére, 
könnyűszerrel megszerezhetik a teljes fegyverkészletet. 
Sombreuil ugyan még a délután folyamán leküldte húsz 
katonáját a pincékbe, hogy a puskavessző és a kakas 
leszerelésével tegyék használhatatlanná az ott raktározott 
puskákat, a húsz katona azonban hat óra alatt még harminc 
puskát sem szerelt szét... 

A párizsiak támadását valószínűleg csak az késleltette, 
hogy váratlanul sikerült nagyobb mennyiségű lőporra szert 
tenniük. Egy invalidus és egy parókakészítő azzal a hírrel 
rohant a városházára, hogy a Szajnán egy lőporral 
megrakott uszály akarja elhagyni a várost. A hír igaznak 
bizonyult: Lavoisier és Clouet, a lőporjövedelem igazgatói 
az Arsenalban hagyott harmincöt hordó lőport vízi úton 
próbálták meg Rouenba juttatni. Az állandó bizottság 
küldöttei feltartóztatták az uszályt, és a rakományt a 
városházára szállították. Ettől kezdve nemcsak kiabálástól, 
harangkongástól és lövöldözéstől zengett Párizs: időről 
időre egy-egy ágyút is elsütöttek, Hogy tovább fokozzák a 


lakosság harciasságát. 

Az állandó bizottság az egyik elektort, Pierre Louis 
Lefebvre de la Roche abbét nevezte ki a városháza 
fegyvertárának vezetőjévé. Az abbé az Egyiptomi Szent 
Mária templom káplánja volt, több történetíró Lefévre 
dOrmesson néven emlegeti. Veszélyesebb megbízatást 
aligha kaphatott volna. Negyvennyolc órán át osztogatta 
égő gyertyák mellett a lőport, s eközben számtalanszor 
csak egy hajszálon múlott, hogy a felette ülésező 
elektorokkal és az épületet megtöltő több száz párizsival 
együtt a levegőbe nem röpült. Dühöngő, fenyegetőző, 
részeg csoportok rohantak rá újra meg újra, lőport 
követelve, a zárakat fejszékkel verték le, mit sem törődve a 
röpködő szikrákkal. Egyesek már a raktárban is lövöldözni 
kezdtek, az egyik golyó az abbé haját súrolta. Egy 
polgártárs égő pipával a szájában telepedett le a hordók 
között, és semmilyen könyörgésre nem volt hajlandó 
abbahagyni a dohányzást. Az abbé végül megvásárolta tőle 
a pipát, és kivágta az ablakon. Mire az első szállítmány 
lőpor elfogyott, új hordók érkeztek, és az abbé 
lelkiismeretesen folytatta tovább az  osztogatást. Az 
elektoroknak leadott jelentése szerint 13-án nyolc, 14-én 
negyvenhat, 15-én pedig negyvenkét hordó lőport osztott 
szét, összesen kilencvenhatezer livre értékben. Jelentése 
végén — ironikusan  — megjegyezte, hogy átvételi 
elismervényeket sajnos nem csatolhat a nyilvántartáshoz... 

Négy elektor közben felkereste a francia gárdisták 
kaszárnyáját, és a segítségüket kérte a polgárőrség 
megszervezéséhez. Estére már együtt vonultak a gárdisták 
a polgárőrökkel az utcákon, és a közbiztonságot többé- 
kevésbé helyreállították. A kétes elemeket lefegyverezték, 

a királyi kincstár és a tőzsde elé őrséget állítottak, a 
lakosságot pedig felkérték, hogy világosítsák ki ablakaikat. 

Az éjszaka azonban mégsem telt el nyugodtan. Egymást 
követték a rémhírek, az ijesztőnél ijesztőbb híresztelések a 
királyi csapatok közelgő támadásáról. , Minden elveszett!" 
— kiáltották éjjel kettőkor a városháza előtt. — , A Saint- 
Antoine úton tizenötezer katona közeledik! El akarják 
foglalni a városházát!" Legrand de Saint-René, az állandó 
bizottság tagja azzal nyugtatta meg a polgárokat, hogy 
ebben az esetben ő felrobbantja az egész épületet. 
(Valószínűleg nem tudta, hogy Lefebvre abbé kliensei ezt 
nélküle is bármely pillanatban megtehetik.) Hajnal felé az a 
hír terjedt el, hogy a Royal-Allemand ezred már ott harcol 
a párizsiakkal az egyik városkapunál, a Saint-Denis-i 
ezredek pedig északról közelednek Párizsba. A hangulat 
egyre feszültebb lett, egyes kerületekben hozzáláttak a 
barikádok építéséhez. A főbb utak mentén árkokat ástak és 
torlaszokat emeltek, az asszonyok vizet forraltak, a férfiak 
pedig köveket hordtak az emeleti ablakokba, hogy majd a 
támadó katonák fejére zúdíthassák. A Palais-Royalban 
sorra készültek a feketelisták, majd pénzjutalmat ígértek 
annak, aki Artois grófja, Broglie marshall, Lambesc 
herceg, Breteuil báró, Foulon vagy Berthier fejét elhozza a 
Caveau kávéházba... 

Éjszaka visszaérkeztek Párizsba az elektorok követei, 
akiket még reggel indítottak útnak  Versailles-ba. 
Elmondták, milyen nehezen tudtak átvergődni a fővárost 
körülvevő hadseregeken, és közzétették a Nemzetgyűlés 
legújabb határozatait. 

Bailly emlékiratai szerint a Nemzetgyűlés ezen a napon 
reggel kilenckor olyan hangulatban kezdte meg ülését, 
, mint egy család, amely elveszítette az atyját". Találóbban 
körvonalazta volna a helyzetet, ha így fogalmaz: mint egy 
család, amely a szigorú atya büntetését várja. 

Az ülés kezdetén felolvasták Montpellier,  Saint- 
Marcellin és Tarascon városok üzenetét, amelyek ezúttal 
meglehetősen csekély érdeklődést keltettek. Mindenki arra 
volt kíváncsi, ki lesz az első, aki szóba hozza majd az 
elmúlt nap eseményeit. A szónoki feladat méltó lett volna 
Mirabeau-hoz, ő azonban nem volt jelen az ülésen. Apja, a 
hetvennégy éves márki, aki egyaránt volt híres kiváló 
fiziokrata szellemű közgazdasági műveiről, és arról, hogy 
pokollá tette családtagjainak életét, július 11-én 
Argenteuilben meghalt. Fiát, akit többször is 
bebörtönöztetett, s aki ennek ellenére különös tisztelettel 
ragaszkodott hozzá, mélységesen megrázta halálának híre. 
Azonnal Argenteuilbe sietett, és nem vett részt sem a 13-i, 
sem a 14-i ülésen. 

Jean Joseph Mounier, egy harmincegy éves grenoble-i 
ügyvéd lépett a szószékre. Az alkotmányos reformok 
közismert híve volt, az előző év nyarán vezető szerepet 
játszott a dauphiné-i ellenzéki mozgalomban. A , labdaházi 
eskü"-t az ő javaslatára tette le a Nemzetgyűlés. 

Éles szavakkal körvonalazta a helyzetet: a nemzet 
ellenségei eltávolítottak egy erényes minisztert, a közhitel 
megsemmisült, a főváros utcáin vér folyik. A királynak — 
Mounier szerint — természetesen jogában áll tetszése 
szerint megválogatnia minisztereit, a Nemzetgyűlésnek 
azonban kötelessége felhívni az uralkodó figyelmét 


rosszindulatú  — tanácsadóira. — Beszéde végén azt 
indítványozta, hogy menesszenek küldöttséget a királyhoz, 
kérjék fel őt a Necker-minisztérium visszaállítására, a 
Nemzetgyűlés pedig folytassa az alkotmány vitáját. 
Mounier azonban a történtek ellenére is az erős végrehajtó 
hatalom híve maradt, s ezért óva intette képviselőtársait 
attól, hogy az események nyomására szembeforduljanak a 
monarchiával: 

— Soha ne feledjük, hogy nem szabad olyan alkotmányt 
elfogadnunk, amely csak a jelenlegi körülményeknek 
felelne meg!... Soha ne feledjük, hogy a királyi hatalom 
nélkülözhetetlen polgártársaink boldogításához! 

Mounier javaslatát többen is támogatták. Target, Párizs 
követe hangsúlyozta, hogy minél , viharosabb" a helyzet, 
annál nagyobb szükség van arra, hogy a képviselők 
megőrizzék hidegvérüket. Elsőként Lally-Tollendal gróf 
apellált az érzelmekre: ékes szavakkal ecsetelte Necker 
érdemeit, — akinek szerinte  , utolsó gondolata is 
Franciaország boldogsága volt!" Utána Virieu gróf lépett a 
szószékre és -— ügyet sem vetve Mounier és Target 
figyelmeztetésére — szenvedélyes, érzelmeket felkorbácsoló 
szónoklatot tartott: 

— Egy erényes minisztert egyszerűen felváltottak egy 
bűnös miniszterrel!... A trón lábai elé kell vinnünk az 
igazságot! — Követelnünk kell a régi miniszterek 
visszahívását, és az újak elbocsátását, akik nem szolgáltak 
rá bizalmunkra!... 

A Nemzetgyűlés lelkesen megtapsolta Virieu-t, aki azt 
javasolta, ismételjék meg a , labdaházi eskü"-t. Clermont- 
Tonnerre ezt már feleslegesnek tartotta, a , labdaházi eskü" 
szerinte örök időkre szólt: 


—... Vagy lesz alkotmánya Franciaországnak, vagy mi 
sem leszünk többé!... 

La  Rochefoucauld-Liancourt herceg, a liberális 
nemesség képviselője szerint a Nemzetgyűlés feleslegesen 
tenné ki magát a király elutasításának a minisztérium 
ügyében. Bölcsebb lenne csak a hadseregek visszavonását 
kérelmezni, a Necker-minisztérium tagjainak pedig a 
Nemzetgyűlés nyilvánosan mondjon köszönetet, hiszen ők 
tulajdonképpen saját hazafiasságuk áldozataivá lettek. 
Biauzat tovább mérsékelte volna az indítványt. Szerinte 
teljesen felesleges deputációkat küldözgetni a királyhoz, 
amíg a gyűlést és az uralkodót összekötő , csatornák 
fertőzöttek", foglalkozzanak csak tovább az alkotmánnyal, 
és mindössze a Nemzetgyűlés dokumentumaiban fejezzék 
ki együttérzésüket a száműzött miniszterekkel. Ez a 
javaslat azonban a hevesebb vérmérsékletű és radikálisabb 
meggyőződésű képviselők számára túlságosan is 
mérsékeltnek tűnt, s felháborodásuknak Grégoire abbé 
adott hangot. 

A negyvenkilenc éves Henri Baptiste Grégoire az alsó 
papság képviselőjeként lett a Rendi Gyűlés tagja. Vidéki 
plébános volt, és egy meggyőződéses keresztény 
szenvedélyével gyűlölt minden társadalmi 
egyenlőtlenséget. A régi rend egyházi vezetőit a krisztusi 
eszmények árulóinak tekintette, júniusban az elsők között 
hagyta el a papság üléstermét, és csatlakozott a harmadik 
rendhez. Három év múlva már a Hegypárt és a jakobinusok 
vezetőit támogatta, s a köztársaság kikiáltását követelte: ,,A 
királyok azok az erkölcsi rendben, amik a szörnyetegek a 
természeti rendben! ... A királyok története a nemzetek 
mártíromságának története!" Keresztény hitéhez viszont a 


forradalom  viharaiban is ragaszkodott: az 1793-as 
keresztényellenes kampány idején, amikor a párizsi érsek 
nyilvánosan lemondott, Grégoire büszkén viselte papi 
öltözetét a Konvent ülésein. 

Ez a tisztességes és bátor abbé a királyi hadseregektől 
körülvett Nemzetgyűlés szószékén olyan hangot ütött meg, 
amely már 1793 forradalmi intézkedéseinek hangnemét 
előlegezte meg. Kijelentette, hogy a nemzet minden 
szuverenitás forrása, s ezen az alapon ő elfogadhatatlannak 
találja azt az álláspontot, amely szerint a minisztérium 
összeállításának joga kizárólag a végrehajtó hatalmat 
(vagyis a királyt) illeti meg. Ráadásul azt indítványozta, 
létesítsenek vádbizottságot, amely a törvény legteljesebb 
szigorával kivizsgálja és a nemzet elé tárja a király 
valamennyi , perfid tanácsadójának" bűnlajstromát. 

Szavait döbbent csend fogadta. A képviselők előtt 
először vetették fel a király nélküli kormányzás és a 
forradalmi törvényszék gondolatát. Le Franc de 
Pompignan, a Nemzetgyűlés elnöke jutott először szóhoz, 
és megrótta Grégoire-t, akinek szavai szerinte , ijesztőbbek 
voltak annál, ami a béke szószólójához, és erélyesebbek 
voltak annál, ami egy képviselőhöz illik". Ekkor azonban 
felzúgott a terem, úgy látszik, Grégoire szavaival többen 
értettek egyet, mint az idős vienne-i érsek gondolta. Az 
abbé ismét szót kért, hogy tisztázza magát, a zúgás 
azonban erősödött, többen azt kiabálták, semmi szükség a 
magyarázkodásra, nagyon jól beszélt. A növekvő 
hangzavarban Grégoire letett szándékáról, a szószékről 
pedig Castellane márki tüzelte tovább a kedélyeket. 
Felszólította a Nemzetgyűlést, hogy tegyék közre a La 
Fayette által megfogalmazott Jogok Nyilatkozatát, amíg 


erre egyáltalán módjuk van. 

- Azt akarom, hogy minden polgár ismerje meg e 
nyilatkozatból jogait! Azt akarom, hogy mind a 
tanulatlanabbak, mind a vidékiek, sőt, még maguk a 
gyermekek is azt kiáltsák: íme, ez az a minisztérium, 
amelyik visszaél hatalmával! — A márki kijelentette, hogy 
élete legszebb napja volt, amikor a három rend egyesült, és 
ő nem is hajlandó elhagyni ezt a gyűlést — ,... csak 
szabadságom elvesztése, halálom, vagy a Nemzetgyűlés 
önkéntes feloszlása esetén! 

Ahogy az imént La Rochefoucauld és Biauzat beszéde 
felszólalásra ösztönözte Grégoire-t, úgy mozgósította most 
ez a nyíltan lázadó hang a reakció egyik hívét. Ménonville, 
egy nemesi képviselő sietett a szószékre, s kijelentette, 
hogy a Nemzetgyűlésnek nincs joga beleszólni a 
miniszterek kiválasztásába, különösen addig, amíg nincs rá 
bizonyíték, hogy Necker ténylegesen megkapta-e a király 
elbocsátó levelét. A Nemzetgyűlés felhördült, Fréteau 
parlamenti tanácsos azt kiabálta, hogy bizonyítékai vannak 
Necker menesztésére. Ménonville megpróbálta túlharsogni 
a zúgást és a nevetést, amikor azonban az új miniszterek 
érdekében akart beszélni, végképp felbomlott a rend. 
Többen felugráltak a helyükről, mindenki kiabált, voltak, 
akik gúnyosan követelték, engedjék csak szóhoz jutni 
, Foulon úr unokaöccsét". Ménonville még hosszasan 
beszélt, de már senki sem figyelt oda rá. 

Amikor a rend végre helyreállt, Le Chapelier bretagne-i 
ügyvéd lépett a szószékre, és képviselőtársait arra intette, 
ne töltsék hasztalan beszéddel a drága időt. Ami a vita 
tárgyát illeti, áthidaló megoldást javasolt: ha elismerik a 
király jogait miniszterei megválogatására, azt mégsem 


helyeselhetik, hogy XVI. Lajos a királyság határain túl 
száműz egy minisztert, akire a nemzetnek szüksége lenne e 
válságos napokban. Indítványozta, hogy küldjenek 
deputációt az uralkodóhoz, kérjék fel őt a csapatok 
visszarendelésére, és arra, hogy járuljon hozzá a 
polgárőrség megszervezéséhez. Javaslatát Antoine Barnave 
grenoble-i ügyvéd támogatta, de a vitának csak az vetett 
véget, hogy megérkeztek az első hírek Párizsból. 

Előbb Gouy dArcy alezredes, a  Saint-Domingue-i 
gyarmat képviselője mondta el, mit látott az előző nap a 
fővárosban, majd megérkezett Guillotin doktor két 
elektorral. — Ismertették —a legújabb eseményeket, 
beszámoltak a polgárőrség megalakulásáról. A képviselők 
többsége ezt helyeselte: , A népnek kell őrködnie önmaga 
felett!" — fogalmazta meg véleményüket Le Chapeller. 
Ezután egy levél érkezett Párizsból, amelyet az elnök 
hangosan felolvasott. A képviselők néma csendben 
hallgatták az egyre riasztóbb híreket: 

—... Tízezer ember áll fegyverben... hamarosan 
rátámadnak a Champs-Élysées-n állomásozó csapatokra... 
minden vámhivatalt kiraboltak... a fegyvertárakat 
kifosztották... a börtönökből kiengedik a rabokat... 

Azonnal döntés született: két küldöttséget választanak, 
az egyik, az elnökkel az élén a király elé járul, hogy 
felkérje őt  Necker visszahívására, a hadseregek 
eltávolítására és a polgárőrség elfogadására, a másik 
küldöttség pedig megviszi majd Párizsba az uralkodó 
válaszát. Le Franc de Pompignant ideiglenesen Grégoire 
abbé váltotta fel az elnöki székben, mert ő volt a gyűlés 
jegyzője. , Bátorságával lelket öntött a csüggedőkbe — írja 
Michelet a labdaházra emlékeztette őket, és felidézte a 


római szállóigét: Ha össze is omlik a világ, félelem nélkül 
borítsanak el a romok."(25] Amíg a küldöttség a királynál 
járt, az elektorok részletesebben ismertették a párizsi 
állapotokat. 

A küldöttség visszatért, a képviselők izgatottan lesték Le 
Franc de Pompignan szavait, aki azonban semmi biztatót 
nem mondhatott. A király a következőket válaszolta a 
Nemzetgyűlés kérelmére: 

- — Már ismertettem  szándékaimat azokkal az 
intézkedésekkel kapcsolatban, amelyekre a párizsi 
zavargások rákényszerítettek. Egyedül én ítélhetem meg 
szükségességüket, és semmiféle változtatást nem hajthatok 
végre. Vannak városok, amelyek maguk látják el az 
őrséget, de a főváros méretei nem tesznek lehetővé hasonló 
eljárást. Nem kételkedem  motívumaik tisztaságában, 
amelyek arra késztették önöket, hogy felajánlják 
szolgálataikat e lesújtó körülmények közepette, de 
jelenlétük Párizsban semmi jóra nem vezetne. Önökre itt 
van szükség, hogy fontos munkáik, amelyek folytatását 
lelkükre kötöm, gyorsabban haladjanak. 

A csalódás, az elkeseredés és a felháborodás moraja 
zúgott végig a termen. A király tehát megtiltja, hogy 
küldöttséget menesszenek Párizsba, s nem is hajlandó a 
képviselőkkel szóba állni a párizsi eseményekről! La 
Fayette szót kért, és határozottan szembeszállt a királyi 
üzenettel. Kijelentette, hogy az újabb események háttérbe 
szorították az alkotmány jelentőségét, s a Nemzetgyűlésnek 
a király , perfid tanácsadóit" kell felelőssé nyilvánítani a 
történtek miatt. 

Újabb vita bontakozott ki, s végül kijelöltek egy 
bizottságot, amely a következő határozati javaslatot 


dolgozta ki: 

, A Gyűlés, a Nemzet érzelmeit tolmácsolva, kijelenti, 
hogy Necker úr és a többi elbocsátott miniszter elnyerte 
nagyrabecsülését és sajnálatát; kijelenti, attól tart, hogy a 
király válasza a vészterhes események folytatódását 
vonhatja maga után, s ezért továbbra is sürgetni fogja a 
Párizs és Versailles körül váratlanul összevont csapatok 
visszarendelését és a polgárőrség megszervezését; újra 
kijelenti, hogy nem létezhet közvetítő a király és a 
Nemzetgyűlés között. 

A Gyűlés kijelenti, hogy a miniszterek, valamint a 
hatalom polgári és katonai megbízottai felelősek a Nemzet 
jogai és e Gyűlés dekrétumai ellen elkövetett valamennyi 
támadásétrt. 

A Gyűlés kijelenti, hogy a jelenlegi miniszterek és 
őfelsége tanácsadói, bármilyen rangban és állapotban is 
legyenek és bármilyen funkciót is töltsenek be, 
személyesen felelősek a jelenlegi és az elkövetkezendő 
szerencsétlenségekért; kijelenti, hogy az államadósság a 
francia becsület és hűség védelme alatt áll, a Nemzet nem 
utasítja vissza a kamatok fizetését, semmilyen hatalom nem 
mondhatja ki a xcsődxk gyalázatos szavát, semmilyen 
hatalomnak nincs joga megszegni a közhitellel kapcsolatos 
kötelezettségeit, bármilyen formában és elnevezéssel 
kerüljön is erre sor. 

Végül a Nemzetgyűlés kijelenti, hogy kitart korábbi, 
pontosabban június 17-i, 20-i és 23-i döntései mellett. Ezt a 
határozatot pedig a Gyűlés elnöke átadja a királynak, és 
nyomtatás útján közzé fogják tenni." (26) 

Ez már határozott és — tekintetbe véve a körülményeket 
- meglehetősen bátor állásfoglalás volt az udvarral 


szemben. , Őfelsége tanácsadói, bármilyen rangban és 
állapotban is legyenek" — e kitételnél mindenki a király 
fivéreire és a királynéra gondolt, s rajtuk keresztül a 
támadás tulajdonképpen az uralkodó ellen irányult. A 
képviselők elfogadták a határozatot, és azt is 
megszavazták, hogy az elnök hivatalos levélben értesítse 
Neckert és elbocsátott társait a történtekről. 

E nyílt kihívás után a képviselők többsége meg volt 
győződve arról, hogy az udvar le fogja tartóztatni őket. A 
veszéllyel azonban könnyebb közösen szembenézni, s ezért 
Montesguieu mácrki azt javasolta, hogy ne zárják le az ülést 
az éjszaka folyamán sem. Javaslatát elfogadták. A 
hetvennégy éves Le Franc de Pompignant viszont alaposan 
megviselte volna a virrasztás, s ezért úgy határoztak, hogy 
alelnököt választanak, aki az éjszaka időtartamára 
helyettesíteni fogja. A szavazás során a hétszáztizenegy 
jelenlevő képviselő közül ötszáznyolcvankilencen La 
Fayette-re adták voksukat, s az új alelnököt hamarosan 
lelkes taps köszöntötte. 

— Uraim! - szólalt fel a márki — más alkalommal 
emlékeztetném önöket alkalmatlanságomra és sajátos 
helyzetemre — itt arra utalt, hogy még mindig nem kapta 
meg riomi választóitól a korlátlan képviselői jogokat de a 
jelenlegi körülmények között érzelmeim arra késztetnek, 
hogy lelkesen elfogadjam az önöktől kapott megbízatást, s 
tiszteletre , méltó elnökünk mellett buzgón  ellássam 
feladataimat, hiszen elsődleges kötelességem az, hogy ne 
szakadjak el az önök békére és a közszabadság 
fenntartására irányuló erőfeszítéseitől! (27 ) 

E szép, de kissé bonyolult körmondat után ismét 
felhangzott a taps, és La Fayette elfoglalta az elnöki széket. 


A formális vitát fél tizenkettőkor felfüggesztették, az ülést 
azonban permanensnek nyilvánították. Éjfél körül új 
híreket kaptak Párizsból: minden csendes, a polgárőrség 
fenntartja a rendet. A bátrabb -— vagy álmosabb -— 
képviselők hazamentek, többen nyilván úgy gondolták, 
semmivel sem szolgáltak rá az azonnali letartóztatásra. 
Százegynéhány képviselő azonban a helyén maradt. 

La Fayette hajnalig pislákoló gyertyák mellett ült az 
elnöki székben, míg körülötte, a homályos teremben 
képviselőtársai a székekre és padokra heveredtek. Egyesek 
aludni próbáltak, másokat ébren tartott az aggodalom. 
Néhányan közülük valószínűleg ezt tekintették utolsó 
szabad éjszakájuknak, s attól tartottak, hogy a következőt 
talán már a Bastille-ban fogják tölteni. Arra azonban senki 
sem gondolt, hogy a Bastille-nak már csak órái vannak 
hátra, s másnap vele bukik az abszolút monarchia is. 


JÚLIUS 14. — AZ OSTROM 


Több történetíró hajlik arra, hogy a Bastille elleni 
támadást bizonyos kollektív népi bölcsesség vagy 
forradalmi ösztön művének tekintse. , A napvilággal együtt 
egy eszme emelkedett Párizs fölé — írja Michelet. — Egy 
fény a lelkekben, egy hang minden szívben: xMenj, és el 
fogod foglalni a Bastille-t!x ... A támadás egyáltalán nem 
volt ésszerű. A hit aktusa volt. Senki sem ajánlotta. De 
mindnyájan hittek benne, és mindannyian cselekedtek. 
Végig a hosszú utcákon, a rakpartokon, a hidakon, a 
bulvárokon a tömeg kiáltotta a tömegnek: sA Bastille-hoz! 


A  Bastille-hoz!...x És a  vészharangok  csengéséből 
mindenki ezt hallotta: 3A Bastille-hoz! c" (28) 

Hasonló megállapítást tesz a francia forradalomról írt 
kiváló történeti művében Kropotkin Is: ,,... A nép ösztöne 
volt az, amely már 12-én és 13-án megérezte, hogy az 
udvar tervében, amely a párizsi mozgalom leverésére 
irányult, a  Bastille-ra fontos szerep vár, és ezért 
elhatározta, hogy elfoglalja." (29) 

Edgar Ouinet, aki jól tudta, hogy a Bastille ostromlói 
közül senkit sem érhetett az a megtiszteltetés, hogy valaha 
ís az előkelő erőd foglya legyen, még költőibb és még 
abszurdabb következtetést vont le az eseményekből: , A 
Bastille nem a nép számára épült, az íróknak fenntartott 
fogság volt az, tehát az ész börtöne. A párizsi mozgalom 
első munkája e börtön felszabadítása volt... E perctől 
kezdve az ész szabaddá lett. Minden gondolkodó érzi, hogy 
ott érte is harcoltak." (30) 

A párizsi nép azonban nem a gondolatszabadság 
védelmében rohanta meg a Bastille-t. Egyszerűen fegyvert 
kerestek, hogy védekezhessenek a fővárost körülfogó 
hadseregek ellen. Július 12. éjjelén kifosztották a 
fegyverárusokat, és lefoglalták a városháza fegyverzetét, 
13-án felkutatták a Garde-Meuble készletét, végigjártak 
minden elképzelhető helyet, ahol fegyver található, még a 
színházak kelléktárait ií5 felforgatták. Mindössze két hely 
maradt, ahová még nem jutottak be, és e két helyen — 
mindenki tudta - bőségesen akadt fegyver: az 
Invalidusoknál és a Bastille-ban. 

Már 13-án kirajzolódtak a másnapi események 
körvonalai. Az Invalidusok  kormányzójától egyre 
határozottabban követelték a kerületek küldöttségei, hogy 


adja át fegyverraktárát a polgárőrség számára, s az Arsenal 
személyzetétől megtudták, hogy az itt raktározott nagy 
mennyiségű lőport áthordták a Bastille-ba. Az éjszaka 
folyamán hét alkalommal dördültek el lövések az erőd 
körül, és Launey kormányzó elrendelte a riadókészültséget. 
A Bastille helyőrsége , forradalmi ösztön" nélkül is sejtette, 
hogy nehéz nap előtt áll. 


Július 14-én a nap négy óra nyolc perckor kelt fel. Az 
égbolt felhős volt, délnyugati szél fújt a város felett, a 
hőmérséklet 22 fok körül ingadozott. 

Besenval bárót — saját emlékiratainak tanúsága szerint — 
hajnali öt órakor egy ismeretlen fiatalember verte fel 
álmából. , Báró úr! — kiáltott rá a párizsi haderők 
főparancsnokára. — Figyelmeztetnem kell, hogy kerülje az 
ellenállást! A vámsorompókat ma elégetik, ebben biztos 
vagyok, nem tehetek ellene semmit, ön pedig még kevésbé. 
Ne próbálja megakadályozni!" Besenvalt meghökkentette a 
jelenet, s emlékirataiban elismeri, hogy le kellett volna 
tartóztatnia a fiatalembert, de nem tette meg. Ékesszólása, 
lelkes arca, égő szemei inkább rokonszenvet ébresztettek a 
báróban, és hagyta eltávozni. Hogy ki volt ez a fiatalember, 
miért tartotta szükségesnek értesíteni a bárót a 
vámsorompók felégetéséről, és hogyan jutott be Besenval 
nyilván gondosan őrzött Mars-mezei főhadiszállására, erről 
nem adnak tájékoztatást az emlékiratok. Valószínűleg a 
Palais-Royalból jött, egyesek szerint Meillar-nak hívták, 
ennél többet azonban nem tudunk róla. 

Besenval szállásától, a Mars-mező École Militaire 


(Katonai Iskola) elnevezésű épületegyüttesétől mindössze 
pár száz méterre, az Invalidusok Épületének bejárata előtt 
hat óra tájban hatalmas tömeg gyűlt össze. Létszámát 
egyesek —— hét-nyolcezerre, — mások negyven-, sőt, 
nyolcvanezerre becsülték. Ott voltak a törvényszékek 
ügyvédei, a néphez átállt francia gárdisták, a 
választókerületek  polgárőrségei, Sévére de  Penvorn 
plébános egyházközsége élén jelent meg, és nem hiányzott 
a — Palais-Royal törzsközönsége sem. Ekkor már 
valamennyien piros-kék kokárdát viseltek, és azt 
követelték, hogy  Sombreuil márki, a kormányzó 
szolgáltassa ki nekik a helyőrség fegyvereit. 

Amikor a városházán tudomást szereztek a történtekről, 
Éthis de Cornyt, Párizs királyi ügyészét küldték az 
Invalidusokhoz. Hét felé ért el az épülethez, kocsija alig 
tudott átvergődni a tömegen. A nagy, rácsos kapunál 
tudtára adta az őrségnek, hogy a városháza követe, és be is 
engedték a kapun. Sombreuil kormányzó tisztelettel 
fogadta, elmondta neki, hogy az épületben levő 
fegyverzetért katonai és nemesi becsületével felel, és ezért 
senkinek sem adhatja ki, bármennyire i5 nagyra becsüli 
Párizs város elöljáróságát. Futárt küldött Versailles-ba, s 
amíg az új utasításokat nem hoz számára, semmit sem 
tehet. A tömeg azonban odakint egyre türelmetlenebb lett, 
és a hatvankét éves kormányzó merész tettre szánta el 
magát. Egyedül, fegyvertelenül kiment a kapun, és 
hangosan elismételte, amit Éthis de Cornynak mondott. 

Bátor gesztus volt, de tökéletesen értelmetlen. Vajon 
hányan hallották egyáltalán szavait a sokaságból? Egy 
pillanatra ugyan elcsendesedtek a közelebb állók, de 
amikor Sombreuil márki vissza akart menni a kapu mögé, 


újra kitört a kiabálás. , Minden késedelem új veszély! Kié 
hát a fegyverzet, ha nem a nemzeté?" 

Mielőtt még Sombreuil becsukhatta volna maga mögött 
a kaput, meglódultak az első sorok, és a nép minden 
irányból megrohanta az épületet. Lezúdultak az árkokba, 
majd fel a falakra és a kerítésekre, a kapuk kivágódtak, és 
az áradat beözönlött. Odabent, az ágyúk előtt égő kanóccal 
álltak a katonák, de nem tüzeltek, inkább maguk mutatták 
meg az utat a fegyvertár felé. Sombreuil-t félresöpörte a 
tömeg, egyesek azt kiabálták, fel kell akasztani a főkapura, 
de végül sikerült elmenekülnie. 

A fegyverzet a pincében volt, ahová új meg új 
hullámokban hatolt be a tömeg. Akik egyszer már 
lejutottak, nem tudtak feljönni, lökték, taszigálták egymást, 
tömegestől zuhantak le a lépcsőkön, vissza a zsúfolt 
pincébe. — Odalent alig lehetett — levegőt kapni, 
fájdalomüvöltés és sikoltozás töltötte be a helyiségeket. 
Többen elájultak, senki sem tudott eljutni a lépcsőkig, s 
végül, akik odalent voltak, arra kényszerültek, hogy 
szuronyt szegezve nyomják vissza a leözönlő sokaságot. 
Az újonnan érkezetteket végül nagy nehezen sorba 
állították, az ájultakat és a sebesülteket kihordták a 
pincéből, és az épület mellett a fűre fektették. 

Éthis de Corny gyalog tért vissza a városházára, ahol 
elmesélte a történteket. Az állandó bizottság elrendelte, 
hogy módszeresen osszák szét a fegyvereket a polgárőrség 
egységei között, az utasítást azonban nem lehetett 
végrehajtani. A legteljesebb zűrzavarban kapkodtak szét 
mintegy harminc-negyvenezer puskát, kezébe nyomták 
boldog-boldogtalannak, akár kérte, akár nem. Dorset 
hercegének, Nagy-Britannia követének két ott lézengő 


lakája állig felfegyverkezve tért haza, pedig csak nézelődni 
mentek az Invalidusokhoz. Camille Desmoulins is ott volt, 
egy szuronyos puskát és két pisztolyt sikerült szereznie. 
Nagyon kevés puska, jutott el a városházára. 

Lőport és töltényeket nem találtak az Invalidusoknál. 
Akinek puska jutott, rohant a városházára, hogy Lefebvre 
abbétól lőport követeljen. Töltényei azonban neki sem 
voltak. A városban egész nap fegyveresek szaladgáltak fel 
s alá, muníciót hajkurászva, az utcákon izgatott 
csoportosulások közepette vadidegenek osztogatták szét 
egymás között azt a néhány darab töltényt, amire valahol 
sikerült szert tenniük. Jean Baptiste Humbert, akiről 
később még bővebben lesz szó, apró szegeket vásárolt, és 
azzal próbálta megtölteni az Invalidusoktól kapott puskáját. 
Később, amikor a Bastille felé tartott, segélykiáltásokra lett 
figyelmes: egy asszony azt panaszolta, hogy fel akarják 
gyújtani a salétromraktárt, holott bárki annyit vihet a 
salétromból, amennyit csak akar. Humbert az asszonnyal a 
raktárhoz rohant, ahol egy parókakészítő két égő fáklyával 
a kezében éppen azon mesterkedett, hogy az épületet minél 
előbb — lángokba borítsa. . Humbert  — puskatussal 
gyomorszájon vágta, majd hozzálátott egy lángoló hordó 
oltásához. Ekkor két alkalmazott szaladt oda hozzá, s arra 
kérték, kergessen ki néhány , rossz szándékú embert" az 
épület irattárából, akik már több szekrényt összetörtek 
azzal az ürüggyel, hogy lőport keresnek. Humbert erre is 
vállalkozott, utána egy ismeretlen katonát megkért, hogy 
álljon oda őrködni a raktár kapuja elé, és rohant a Bastille- 
hoz. Ezt a jelenetsort csak azért idéztük fel bővebben — 
Humbert emlékiratai alapján —, mert igen jól érzékelteti a 
városban uralkodó állapotokat. 


Jefferson, aki külső szemlélőként hideg fejjel kísérhette 
végig az eseményeket, egyszerűen nem értette, miért 
engedte meg Besenval, hogy állomáshelyétől pár száz 
méterre egy jórészt fegyvertelen és teljesen szervezetlen 
tömeg elfoglalja az Invalidusok Épületét. Salmour gróf, a 
szász nagykövet, aki természetesen Besenval unokaöccse 
volt, az Invalidusok bevétele után átsietett a Mars-mezőre, 
és ott döbbenten tapasztalta, hogy a tisztikar a 
visszavonulás esélyeit latolgatja. Mi történt a katonákkal? 


XVI. Lajos 


Orléans grófja 


Artois grófja 


Nec ker 


Besenval báró 


Polignac grófnő 


Royalban 


Desmoulins szónokol a Palais 

A PNYTA bontása 


A XVIII. század második felében a francia hadseregben 
kiéleződtek a jórészt nemesi származású tisztikar és a 
közrendű legénység ellentétei. Az osztrák örökösödési és a 
hétéves háborúban elszenvedett francia vereségek után a 
tiszteknek már korántsem volt akkora tekintélyük, mint 
száz évvel korábban, XIV. Lajos tábornokainak győzelmei 
idején. A hadászat formális szabályai nem sok ötletességet 
és még kevesebb fantáziát kívántak, a tisztikar 
tehetségtelen, önállótlan előkelőségekkel töltődött fel. A 
legénységet sértette, hogy porosz mintára a francia 
hadseregben is bevezették a kardlapozást, s ráadásul egy 
1781-ben kiadott rendelet csak azok számára tette lehetővé 
a tisztikarba való bejutást, akik négy generációra 
visszamenőleg igazolni tudták nemesi származásukat. A 
közrendűek előtt ezzel elzárult a felemelkedés útja. A 
döntő tényező azonban alighanem az volt, hogy ebben a 
században még senki sem törődött azzal, hogy a 
legénységet ideológiai meggyőzéssel is az általa szolgált 
ügy mellé állítsa, s mivel a közkatonák ekkoriban még 
egyáltalán nem éltek olyannyira elzárva a civil lakosságtól, 
mint manapság, a forradalmi közhangulat rájuk sem maradt 
hatástalan. E júliusi napok során egyre többen álltak át a 
felkelők oldalára, a Salis-Samande ezred külföldi (!) 
legénységéből például 14-én és 15-én  hetvenöten 
dezertáltak. A helyzet odáig fajult, hogy a tisztek 
egyáltalán nem bíztak meg katonáikban, a legénység 
körében pedig a legvadabb híresztelések terjedtek el a 
tisztekkel kapcsolatban: a francia gárda egyik egysége meg 
volt győződve arról, hogy parancsnokaik meg akarják 
mérgezni őket. 

Besenval július 14. délelőttjén összehívta tisztikarát, 


hogy megvitassák a helyzetet. De mit lehetett várni ezektől 
a tisztektől, akik már két nappal korábban sem merték 
kiadni a parancsot a támadásra? Számukra azóta csak 
romlottak az erőviszonyok. A több mint hatszázezer fős 
város megszervezte polgárőrségét, a francia gárdisták 
csatlakoztak a felkeléshez, s amikor a nép az Invalidusok 
fegyvereit széthordta, a gárdisták a Szajna túlsó partján 
tüzelőállásba helyezték ágyúikat, hogy elvegyék Besenval 
kedvét a beavatkozástól. Az Invalidusok mozsárágyúit a 
polgárok felvontatták a Montmartre-ra, hogy biztosítsák a 
környéket a támadás ellen. Párizs már egyáltalán nem volt 
olyan , védtelen", mint két nappal korábban. 

Besenval egyik tisztje — a báró emlékiratai szerint — 
könnyekkel a szemében jelentette ki, hogy a katonái 
megtagadnák a parancsot, ha a felkelők ellen vezényelnék 
őket. , A tábornokok egyetértettek abban — írja Salmour, 
szász nagykövet - hogy Párizst lehetetlen térdre 
kényszeríteni, és hogy a visszavonulás az egyetlen ésszerű 
cselekedet." (31) 

Ezzel tulajdonképpen a felkelés sorsa el is dőlt: Párizs 
győzött. A hadsereg meghátrálása után XVI. Lajos akkor is 
rákényszerült volna a fővárossal és a Nemzetgyűléssel való 
kiegyezésre, ha a Bastille táján egyetlen puskát sem sütnek 
el ezekben a napokban. Július 14-én azonban még senki 
sem lehetett tisztában a történtekkel: sem Párizs, sem 
Versailles nem tudta, mi történt Besenval táborában. A 
Bastille bevétele már semmit sem változtatott a tényleges 
erőviszonyokon, de szimbolikus jelentősége igen nagy: 
ország-világ előtt nyilvánvalóvá tette a párizsi felkelés 
győzelmét és az udvar vereségét. 


Július 14. délelőttjén, amikor Éthis de Corny még nem 
tért vissza az Invalidusoktól, a városházán megjelent egy 
küldöttség a Saint-Antoine külvárosból. Drámai hangon 
közölték az állandó bizottsággal, hogy Launey kormányzó, 
a Bastille parancsnoka szemmel láthatólag harci 
előkészületeket tesz, az erőd tornyainak lőréseiből ágyúk 
meredeznek a külváros felé, nyilván ágyútűzzel akarják 
elárasztani a szomszédos utcákat. A bizottság már 
hozzászokott a rémhírekhez, hajnalban például azt közölték 
velük, hogy a Nemzetgyűlés épülete alá van aknázva, 
Párizst pedig a  Montmartre-ról fogják rommá lőni. 
Meglehetősen szkeptikusan fogadták hát ezt az új 
híresztelést, de azért összeállítottak egy delegációt, és 
elküldték a Bastille-hoz. 

Bellon, Billeford és Chaton, a delegáció tagjai tíz óra 
körül értek el az erődhöz, amely előtt már nagy tömeg 
gyűlt össze. A kormányzói udvarból nem az erődbe 
vezették őket, hanem a kormányzónak az erőd 
főbejáratával szembeni lakosztályába. Launey éppen 
reggelizett — ekkoriban fél tíz körül láttak hozzá a 
, dejeuner"-hez —, és barátságosan meghívta asztalához a 
küldöttséget. A delegáció tagjai köszönettel letelepedtek az 
asztal mellé, és udvariasan megkérték a kormányzót: a 
közhangulatra való tekintettel vonja vissza ágyúit az erőd 
lőréseiből, és tegyen nyilatkozatot békés szándékairól. 
Ennek fejében ők természetesen biztosítják Launey-t, hogy 
a környék népe nem támad rá az erődre. A kormányzó 
kedélyesen válaszolt: 

- A vámsorompókat ugyan elégették, de remélem, 


hídjaim épségben maradnak!... 

Azonnal kiadta az utasítást az ágyúk bevonására és a 
lőrések elfedésére, majd szívélyes hangulatban folytatták 
az étkezést. Launey megnyugodott: a lázadó főváros 
képviselői nagyon udvarias úriemberek, egyelőre semmi 
lehetetlent nem kívánnak tőle, úgy látszik, el lehet kerülni 
minden ellenségeskedést. Aligha sejtette, hogy utolsó 
reggelijét fogyasztja. 

Mialatt a kormányzó és a küldöttség tagjai nyugodtan 
falatoztak, odakint tovább nőtt a tömeg. Az utcáról egyre 
többen nyomultak be az átjáróudvarba, lőszert követeltek, 
sőt, itt-ott már felhangzott a kiáltás: 

— A Bastille-t akarjuk!... 

Hol késik a küldöttség? Csak nem ejtette foglyul a 
kormányzó a nép képviselőit? A növekvő izgalom 
közepette egyszerre csak arra lettek figyelmesek, hogy az 
erőd tornyain az ágyúkat visszahúzzák a lőrésekbe. Úgy 
látszik, már töltenek! Többen azonnal elrohantak a hírrel a 
környező választókerületek gyűléseire: a Bastille-ból lőni 
akarnak a népre! A Saint-Louis de la Culture kerület 
gyűlése úgy határozott, nem vesztegetik az időt a 
városházával, saját küldöttséget menesztenek az erődbe. Ki 
ismeri a Bastille-t? Jacgues Alexis Thuriot de la Roziére 
ügyvéd már többször 1s járt az erődben, egyik ügyfele, Jean 
La Corrége a Bastille foglya volt, őt küldték hát a 
kormányzóhoz. 

Thuriot fél tizenkettő tájban jutott be  Launey 
lakosztályába, ahol éppen befejeződött a — kissé elhúzódó — 
reggeli. A kormányzó őt is udvariasan fogadta, de kissé 
elhűlt, amikor az ügyvéd , a Nemzet nevében" arra kérte, 
hogy ágyúit hordassa le a tornyokból, és engedje be az 


erődbe a polgárőrséget. Micsoda képtelenség! Talán kapják 
vállukra a több mázsás ágyúkat, mint egy puskát, és 
szaladjanak le velük a huszonöt méteres tornyokból? 
Launey türelmesen elmagyarázta Thuriot-nak, hogy azok 
az ágyúk emberemlékezet óta a tornyokon vannak, s ő 
azokat a király határozott parancsa nélkül nem hordathatja 
le onnan. Tudja, hogy látványuk a városban nyugtalanságot 
kelt, ezért be is vonatta valamennyit. Az erődbe pedig nem 
engedheti be a polgárőröket, hiszen fejével felel érte. Ha 
nem indul támadás ellene, akkor ő becsületszavát adja arra, 
hogy a Bastille-ból senki sem fog ártani a párizsiaknak. 

Ezután a kormányzó átkísérte Thuriot-t az erődbe, hogy 
az saját szemével 15 meggyőződhessen arról, hogy nem 
készülnek támadásra. Vajon megütötte-e fülüket a kinti 
tömeg fenyegető zúgása, mialatt átsiettek a kormányzói 
udvaron? Ekkor már nagyon sokan összegyűltek az 
átjáróudvarban és a szomszédos utcákban. 

Launey felkísérte Thuriot-t a tornyokra, ahol az ügyvéd 
az ágyúkat töltetlenül, a lőréseket elfedve találta. Amikor 
azonban a mellvédhez léptek, olyan látvány tárult eléjük, 
hogy elállt a lélegzetük. Odalent a tömeg minden 
talpalatnyi helyet elfoglalt az erőd körül, s a környező 
utcákból új meg új csoportok áramlottak a Bastille felé. A 
távolban zúgtak a harangok, peregtek a dobok, és 
odalentről tisztán lehetett hallani a kiáltozást: 

— Ki a katonákkal! A Bastille-t akarjuk!... 

Thuriot feljegyzései szerint ekkor egy drámai párbeszéd 
zajlott le köztük. A megrettent Launey állítólag azzal 
vádolta őt, hogy csak kémkedni jött az erődbe, ő pedig, 
fennsőbbségesen elutasítva a rágalmat, megfenyegette a 
kormányzót, ha így beszél vele, , egyiküknek az árokba kell 


zuhannia". Ez a párbeszéd teljesen valószínűtlen, Thuriot 
nyilván csak a Bastille bevétele után találta ki. Odafent a 
tornyokon még semmi oka sem volt rá, hogy efféle 
, hőstetteken" törje a fejét. Inkább megmutatta magát a 
sokaságnak, nehogy őt is fogolynak higgyék, majd lement 
Launey-val az erőd udvarára. 

Itt, a tisztek és a legénység nagy része előtt ismét 
felkérte a kormányzót, hogy egyezzék ki a néppel. 
Támadás esetén előbb-utóbb úgyis fel kellene adniuk a 
Bastille-t, mi szükség hát a vérontásra? Az invalidusok 
hajlottak volna a szavára, de a tisztek kijelentették: 
megalázó lenne harc nélkül feladni a rájuk bízott 
erődítményt. Abban azonban mindenki egyetértett, hogy ők 
nem fogják megkezdeni az ellenségeskedést. Launey még 
azt 15 megengedte, hogy erre Thuriot előtt megesküdjenek. 

Thuriot fél egy körül hagyta el az erődöt. A tömeg nagy 
várakozással fogadta, amikor azonban kiderült, hogy a 
polgárőrség nem vonulhat be a falak közé, kifütyülték és 
lehurrogták. Az ügyvéd választókerületébe, majd a 
városházára sietett, hogy elmondja tapasztalatait. 

Távozása után egy másik férfi 15 kijött az erődből. Clouet 
volt, Lavoisier kollégája, az állami  lőporjövedelem 
igazgatója, aki a Bastille-ba áthordott lőporról íratott alá 
átvételi elismervényt Launey-val. Amikor lóra pattant, 
valaki elkiáltotta magát: 

— Szökik a kormányzó! 

A tömeg a Saint-Antoine úton utolérte Clouet-t, 
lerántották a lováról, és Saudray lovagnak, a polgárőrség 
egyik főtisztjének erélyes közbelépése nélkül alighanem 
darabokra tépték volna. Saudray szerencsére ismerte 
Clouet-t, kiszedte támadói keze közül, és a városházára 


kísérte, nehogy újra rátámadjanak. 

A tömeg türelmetlensége nőttön-nőtt, vadul kiabáltak, és 
az elöl állókat nekiszorították a kormányzói udvar 
kapujának. Itt egy fegyvertelen invalidus állt őrt, aki 
semmit sem tehetett a sokaság ellen, de a kaput két 
felvonóhíd védte, amelyeket csak a túlsó oldalról lehetett 
volna leengedni. A tornyokról jól látták, ha a nyomás 
tovább nő, az elöl állók előbb-utóbb behatolnak a 
kormányzói udvarba, s akkor ők kénytelenek lesznek tüzet 
nyitni. . Launey ugyan megtiltotta nekik, hogy 
figyelmeztetés nélkül tüzeljenek, de hát hogyan lehetne 
figyelmeztetni ezt a zúgó tömeget ekkora távolságról, a 
tornyok tetejéről? Az invalidusok vadul gesztikuláltak a 
Bastille falain, kalapjaikat lengették, és azt kiabálták, 
mindenki vonuljon vissza, de a nagy zajban ezt aligha 
lehetett megérteni. Valószínű, hogy egyesek bátorításnak 
vélték a katonák hadonászását. 

Egy Davanne és egy Denain nevű polgár az 
átjáróudvarban felmászott Riguet illatszerész boltjának 
tetejére, a tömeg biztatása közepette végigkúsztak a falon, 
és beugrottak a kormányzói udvarba. Hamarosan követte 
őket egy Aubin Bonnemére nevű katona, Louis Tournay 
fuvaros és Jean Armand Pannetier, aki fűszeres volt, de ma 
polgárőri minőségben érkezett az erődhöz. Behatoltak az 
őrszobába, a híd kulcsaira nem akadtak rá, de találtak 
néhány csákányt és kalapácsot, amelyekkel szétverték a 
felvonóhíd csigáit. A láncok megoldódtak, a híd a 
túloldalon lezuhant, egy embert agyonütött, másokat pedig 
megsebesített. Ezután már csak a kapuk zárait kellett 
leverni, és a tömeg beözönlött a kormányzói udvarba. 

Többen azonnal lövöldözni kezdtek a tornyok és a 


bejárat felé. A védők — már így kell neveznünk a Bastille 
katonáit — a lőréseken át kiabáltak feléjük, hogy vonuljanak 
vissza, különben lőni fognak, a támadók azonban hangosan 
követelték, hogy eresszék le az erőd felvonóhídját. Ekkor 
már nem volt más hátra: a kapu két oldalán levő lőrésekből 
sortűz zúdult a nép közé, és egy ágyú is eldördült. 


Délután fél kettő volt - a Bastille ostroma 
megkezdődött. 


Ki adta ki a tűzparancsot? Alighanem Deflue, mert 
Launey a tornyokon volt, a svájci tiszt viszont ott állt 
katonáival a kapu mögött.  Feljegyzéseiben kissé 


homályosan fogalmaz: ,,... az invalidusok tűzparancsot 
kaptak" — írja.122] Az erőd bevétele után ezek az 


invalidusok, hogy magukat tisztára mossák, mindent 
elkövettek a svájciak befeketítésére. Szerintük ők tüzeltek 
először, sőt, ha az invalidusok egyáltalán elsütötték 
puskáikat, erre csak azért került sor, mert a svájciak 
rákényszerítették őket. Annyi bizonyos, hogy a francia 
Invalidusok jobban húzódoztak a harctól, mint a svájciak, 
de akárki is adta ki a tűzparancsot, a támadás ténye 
nyilvánvaló volt, a helyőrségnek védekeznie kellett. Deflue 
szerint a támadók kezdtek előbb lövöldözni, s tekintetbe 
véve a közhangulatot, ebben semmi okunk sincs 
kételkedni. Ne feledjük, hogy már az előző éjszaka 
többször rálőttek az erődre. 

A Bastille körül hömpölygő tömegből csak kevesen 
láthatták, mi történt a kapunál, hogyan jutott be a nép a 
kormányzói udvarba. Akik hátrébb álltak, csak annyit 
láttak, hogy hirtelen megnyílik az út, majd az erődből 
sortűz dördül, s az udvart halottak és sebesültek borítják. 
, Árulás!" — kiáltozták. Többen úgy vélték, hogy a 


felvonóhidat a kormányzó eresztette le, hogy a nép 
odatódulhasson a puska-és ágyúcsövek elé. Később már az 
a hír terjedt el, hogy Launey nem a kormányzói udvar, 
hanem az erőd nagy felvonó-hídját engedte le, majd 
felhúzatta, és akik bejutottak, azokat halomra lövette. Ez 
nemcsak valótlanság, de képtelenség is: egy felvonóhidat, 
amelyet ellep a tömeg, nem lehet felhúzni. 

Az első sortűz után az ostromlók fedezéket keresve 
berohantak a környező épületekbe, a konyhába, a 
kormányzó lakosztályába, a kocsiszínbe, az istállókba s a 
kaszárnyába, s innen viszonozták a tüzet. Odabent, a kapu 
mögött a svájci különítmény és tíz invalidus tartózkodott, a 
többiek, Launey-val együtt a tornyokra siettek. A belső 
udvaron három kétfontos löveg állt, amelyeket négy-négy 
svájci kezelt. Egy újabb  sortűzzel könnyűszerrel 
visszaverték az ostromlók második rohamát is, majd a 
szakemberek  módszerességével hozzáláttak a kapu 
biztosításához. Két rést vágtak a felvonóhíd deszkáján, 
hogy ezeken keresztül az ágyúkkal végigsöpörhessék a 
kapu felé vezető utat, de a felvonóhíd ellensúlya miatt nem 
tudták a rés előtt elhelyezni az ágyúkat. Erre két kisebb, 
, amusette"-nek, vagyis játékszernek nevezett állványos 
puskát raktak oda, amelyeket kartáccsal töltöttek meg. Sok 
hasznukat azonban nem vették, mert az ostromlók többé 
nem mutatkoztak nagy számban a kapu előtt. A Bastille 
tornyain elsütöttek néhány ágyút, s a golyók — sokkal 
nagyobb ijedelmet, mint kárt okozva — a Saint-Antoine út 
kövezetére hullottak. 

Az ostromlók benyomultak az Arsenal és valamennyi 
szomszédos épület udvaraiba, megszállták a környező 
házak ablakait, sőt, egyesek a  háztetőkre is 


felkapaszkodtak, s a kémények mögül lövöldöztek. A 
sebesülteket a közeli Minimes kolostorba szállították, ahol 
gyors orvosi ellátásban részesültek. Az egyik sebesültet 
szőnyegre fektetve hurcolták végig a városon, hogy 
mindenki lássa, micsoda vérengzést rendeztek a Bastille 
katonát. 

Valakinek az az ötlete támadt, hogy a védők elől 
füstfüggönnyel kellene elfogni a kilátást. Többen 
elszaladtak egy közeli sörfőzdébe — tulajdonosa, Antoine 
Joseph Santerre később — a párizsi népmozgalmak egyik 
vezéregyénisége lett és hamarosan két szekér szénával 
jelentek meg. A rakományt meggyújtották, a szekereket a 
kapu elé gördítették, s a magasra szálló füst csakugyan 
megnehezítette kissé a kapunál védekezők dolgát. A 
tornyokon tartózkodók persze ügyet sem vetettek rá. 

Váratlanul egy fiatal nő került elő valahonnan, akire 
ráfogták, hogy Launey kormányzó lánya, és azt kiabálták, 
ott kell megégetni a kapu előtt, az apja szeme láttára. Már 
szalmát is gyűjtöttek az ájult nő alá, akinek semmi köze 
sem volt Launey-hoz: Montsigny kisasszonynak hívták, az 
egyik invalidus lánya volt. Életét az az Aubin Bonnemére 
nevű katona mentette meg, aki az elsők között hatolt be a 
kormányzói udvarba. 

A tűzharc során az ostromlók belátták, hogy 
puskalövésekkel nem sokat árthatnak az  erődnek. 
Tehetetlen haragjukban a legfantasztikusabb terveket 
szőtték. Santerre, a sörfőzde tulajdonosa azt javasolta, hogy 
foszfor és  levendulaolaj — keverékéből összeállított 
gyújtófolyadékot lőjenek fel fecskendőkkel a falakra, 
mások azt kiabálták, hogy futóárkokat kell ásni az erőd 
körül, ahogy azt a hadászat szabályai diktálják várostrom 


esetén. Egy csoport tűzoltófecskendők segítségével akarta 
használhatatlanná tenni az ágyúk kanócait, s hamarosan az 
égő szekerek füstjével elkeveredve, vastag sugarakban 
szállt fel a víz a tornyok felé, de az ágyúkig persze nem 
jutott fel. 

A városban mindenhol meghallották a Bastille ágyúinak 
dörgését, s az utcákon hangosan hirdették a vérszomjas 
Launey kormányzó gonosztetteit. Harcra kész fegyveresek 
meneteltek a Bastille felé, és megérkeztek az előkelő urak 
és hölgyek is, hogy hintóikat hátrahagyva, tisztes távolból 
színházi látcsöveiken át figyeljék a nem mindennapi 
látványosságot. Eljött Contat kisasszony, a  Théátre 
Francais ünnepelt primadonnája, Genlis grófnő pedig 
Orléans hercegének két fiával együtt Beaumarchais, a 
Figaró házassága írójának közeli házából figyelte az 
eseményeket. A herceg idősebbik fia, a későbbi Lajos- 
Fülöp király így tizenhat éves korában saját szemeivel látta 
a Bastille ostromát. 

Amikor a városházán az elektorok  Thuriot-tól 
megtudták, hogy a nép a Bastille-t követeli, összeállítottak 
egy küldöttséget Éthis de Corny és Thuriot vezetésével. 
Feladatuk az lett volna, hogy az erőd előtt a kormányzó 
békés szándékainak kihirdetésével lecsendesítsék a népet, 
de még mielőtt elindulhattak volna, meghallották a Bastille 
ágyúinak dörgését. Pár perc múlva már a városházán voltak 
az első hírvivők, hozták a sebesülteket 15. Benyomultak az 
állandó bizottság szobájába, Launey aljas árulásáról 
kiabáltak, forró  lövedékdarabokat mutogattak annak 
bizonyságaként, hogy a kormányzó fel akarja égetni a 
várost, és azt követelték, hogy a bizottság nyilvánítsa 
ostrom alatt állónak a Bastille-t. Az elektorok erre nem 


voltak hajlandóak — nem is lett volna sok értelme. Inkább 
abban bizakodtak, hogy még véget lehet vetni a fegyveres 
küzdelemnek, és egy újabb küldöttséget állítottak össze, 
Delavigne, Chignard, Boutilliers és Fauchet elektorokból. 
Írásbeli — utasítással is ellátták őket, amely a 
következőképpen szólt: 

, A párizsi polgárőrség állandó bizottsága, figyelembe 
véve, hogy minden fegyveres erő a város ellenőrzése alatt 
áll, arra utasítja a de Launey úrhoz, a Bastille 
parancsnokához küldött képviselőit, hogy vizsgálják ki, 
hajlandó lenne-e  bebocsátani az erődbe a város 
utasításainak engedelmeskedő párizsi polgárőrség 
egységeit, amelyek a jelenleg ott tartózkodó haderővel 
együtt ügyelnének az erődre."( 33) 

A népet azonban ez a határozott hangú utasítás nem 
nyugtatta meg, egyre nagyobb számban tódultak be az 
utcáról, fegyvert és muníciót követeltek, sőt voltak, akik 
nyíltan árulással vádolták az állandó bizottságot. 
Különösen Flesselles-t támadták, akinek még nem sikerült 
tisztáznia előző napi magatartását. Miért küldözgette 
jobbra-balra a népet, nemlétező fegyverkészletek után? 
Miért voltak rongyok a , Fegyverzet" feliratú ládákban? A 
Palais-Royalból érkezett két polgár azt követelte, Flesselles 
azonnal menjen velük a kertbe, és ott, a nép előtt adjon 
számot tetteiről. Flesselles felajánlotta nekik, hogy a 
Palais-Royal képviselőiként csatlakozzanak a Bastille-hoz 
induló küldöttséghez, de ilyen könnyen nem sikerült 
megszabadulnia tőlük. Minél többen szidalmazták, annál 
idegesebb lett, s minél idegesebb lett, annál biztosabbak 
voltak  bűnösségében.  Pitra elektor feljegyzéseiben 
olvashatjuk, hogy eltorzult hangon odaszólt hozzá: 


— Mit csináljak, Pitra úr? Nekem végem... 

Pitra megrettent: csak az hiányzik, hogy ilyeneket 
beszéljen! Még beismerésnek tekintik! Így aztán amikor 
Flesselles kijelentette, hogy a jelenlegi körülmények között 
nem hajlandó elhagyni a városházát, de az állandó 
bizottság szobájából átmegy a nagyterembe, Pitra is 
felpattant: 

— Gyerünk uraim! Menjünk a nagyterembe, hagyjuk 
dolgozni az állandó bizottságot! 

Megindultak a nagyterem felé, de fegyveres kísérőik 
segítsége nélkül aligha tudtak volna átnyomakodni a 
tömegen, amely úgy ellepte az épületet, mintha nem is a 
Bastille-t ostromolnák, hanem a városházát. , Hiába is 
próbálnám leírni a nagyteremben uralkodó állapotokat — 
írta Pitra emlékirataiban. — A körben emelkedő padsorokat 
és üléseket minden irányban megtöltötte a puskákkal, 
dárdákkal, kardokkal vagy éppen botra kötözött késekkel 
felfegyverkezett . nép. — Egyesek, — akik kegyetlen 
arckifejezésükkel még  öltözködésüknél is jobban 
emlékeztettek azokra a csavargókra, akiket az elmúlt 
napokban lefegyvereztünk, a terem közepére gyűltek; főleg 
ódivatú, vagy külföldi fejszékkel voltak felfegyverezve, 
amelyeket a  Garde-Meuble-ből szereztek; néhányan 
mezítláb, és csaknem nadrág nélkül, kőműveskalapácsokat 
szorongattak. Hangosan kiabáltak az elektorokkal, akik a 
terem túlsó végén kis csoportokban gyűltek össze, mert 
nem találtak ülőhelyet, és ebben a riasztó tumultusban 
hiába is próbálták lecsendesíteni az embereket." (31) 

Három foglyul ejtett invalidust cipeltek be diadalittasan 
a terembe, akik a Bastille helyőrségéhez tartoztak. Egy 
kocsmában akadtak rájuk, nyilván kintrekedtek az erődből, 


és bölcsen úgy döntöttek, hogy egy pohár bor mellett 
várják meg a vihar végét. Egyenruhájukról azonban 
felismerték őket. , Lőttek a népre! Akasztófára velük!" — 
kiabáltak a teremben. Az egyik invalidus szerényen 
felhívta a figyelmet arra a tényre, hogy nincsenek 
fegyvereik, de ezzel senki sem törődött. Életüket végül az 
egyik elektor mentette meg, aki kijelentette, hogy túszok 
gyanánt fogva kell őket tartani, amíg a küldöttség vissza 
nem tér az erődből. Ebbe mindenki belenyugodott, 
különösen az invalidusok, akiket bezártak egy biztonságos 
helyiségbe. 

Az állandó bizottság küldöttsége két óra tájban jutott el a 
Bastille-hoz. A tűzharc egyetlen percre sem szünetelt. 
, Lázadó tömeg sohasem tanúsított ennél bátrabb 
magatartást — írta egy szemtanú. — Nemcsak a katonák, a 
francia gárdisták, de a rosszul felszerelt, vagy fegyvertelen 
városi nép, a legkülönbözőbb egyszerű munkások sem 
törődtek a mellvédről lezúduló puskatűzzel, inkább úgy 
tűnt, gúnyt űznek belőle. Nem kerestek fedezéket, ott álltak 
a Bastille udvaraiban, oly közel a tornyokhoz, hogy maga 
Launey is többször hasznát vehette a kövezetnek s a többi 
törmeléknek, amit a tornyokra vitetett. Tagadhatatlanul 
nagy volt a zűrzavar és a fejetlenség. Mindenki a saját 
parancsnoka volt, és ment a maga feje után... Legtöbbjük 
kezében még sohasem volt fegyver, de az invalidusok, akik 
annyi ostromban és ütközetben vettek részt, azt állították, 
hogy még sohasem láttak ilyen puskatüzet. A fejüket sem 
merték a tornyok mellvédje fölé emelni." (35) 

A küldöttségre ügyet sem vetett senki. Delavigne, 
Chignard, Boutilliers és Fauchet abbé kiabált, lengették a 
zsebkendőjüket, de nem sikerült felhívniuk magukra a 


védők figyelmét. Megpróbáltak eljutni az erőd kapujához, 
ahol a szekér széna égett, de a lőrésekből sortűz dördült, és 
Fauchet ruháját kilyukasztották a golyók. Ezután a Saint- 
Antoine úton könyörögtek a fegyvereseknek, hogy kis 
időre függesszék fel a tüzelést, amíg megpróbálnak szót 
érteni a védőkkel. Ha az ostromlók közül néhányan 
engedtek is kérésüknek, a tornyok magasságáig nem hatolt 
fel a hangjuk. , Hamarosan abban a fájdalmas 
tapasztalatban volt részünk — írták jelentésükben, hogy 
elhullanak mellőlünk azok a polgárok, akik a mi 
kérésünkre hagyták abba a harcot."(36] A többiek ezután 
még hevesebben folytatták a tüzelést, halált kiáltottak 
Launey fejére, és esküdöztek, hogy földig rombolják az 
erődöt. 

A küldöttség — dolgavégezetlenül tért vissza a 
városházára. Amíg távol voltak, elfogták, és az elektorok 
elé vezették Besenval egyik küldöncét, akinél két levelet 
találtak. Az egyiket a báró Puget hadnagynak, a Bastille 
tisztjének címezte: 

, Kedves Puget, elküldöm Önnek a parancsot, amit 
szükségesnek tart. — Párizs, július 14. Besenval." 

A másik levélben ez állt: 

, Monsieur de Launey! Tartson ki a végsőkig; elegendő 
katonát biztosítottam hozzá! - 17839. július 14. 
Besenval." (37) 

Úgy látszik, Puget nem bízott feljebbvalójában, a 
Bastille kormányzójában, és határozott parancsot kért 
Besenvaltól az ellenállásra. Nem tudjuk, milyen hatást 
gyakorolt volna ez a levél Launey-ra és a helyőrségre, 
hiszen az is kiolvasható belőle, hogy Besenval egyetlen 
lépést sem fog tenni felmentésükre. 


Az elektorok és a városházán összegyűlt tömeg persze 
csak annyit vett ki a levélből, hogy a harc folytatódik. Az 
állandó bizottság Bancal des Issarts és Ganilh elektorokat 
azonnal Versailles-ba küldte, hogy számoljanak be a 
Nemzetgyűlésnek a történtekről, és hozzáfogtak egy újabb 
delegáció összeállításához. A nép azonban kevesellte 
ezeket az intézkedéseket, és haragja az elektorok ellen 
fordult. Pitra talán kissé túloz, amikor kijelenti, hogy ,a 
nap egyik csodája az volt, hogy a városházát nem 
gyújtották fel", de a zűrzavar tényleg rendkívüli lehetett. 
Az állandó bizottság szobája ismét megtelt, egy ács 
hosszasan magyarázta, hogyan kellene  katapulták, 
kődobáló gépezetek segítségével bevenni az erődöt, egy 
őrnagy pedig futóárkok készítését javasolta. Ezt a sok 
tanakodást már a teremben levő tömeg is sokallta, és egy 
öregember felkiáltott: 

— Barátaim, mit vesztegetjük az időt ezekre az árulókra? 
Gyerünk a Bastille-hoz! 

Helyeslés zúgott fel. A sokaság kizúdult az ajtón, és a 
bizottság tagjai kis időre fellélegezhettek. Már nem nagyon 
reménykedhettek a helyzet békés megoldásában, de azért 
elindítottak egy újabb küldöttséget az erődhöz, Éthis de 
Corny, Thuriot, Boucheron, Piguod de Sainte-Honorine, 
Francotai, Milly, Beaubourg, Joannon és Fils részvételével. 
Okulva az előbbi küldöttség kudarcából, magukkal vitték a 
francia gárdisták dobosát és egy hatalmas fehér zászlót, a 
parlamenterek jelvényét, hogy felhívják magukra az erőd 
védőinek a figyelmét. Új utasítást nem kaptak, azt vitték 
magukkal, amit Delavigne visszahozott. 

Három óra körül jutottak el az erődhöz. Az 
átjáróudvarból délre nyíló Orme-udvarban álltak meg, 


verték a dobot és lengették a zászlót. Boucheron és Piguod 
de  Saint-Honorine élete kockáztatásával még az 
átjáróudvarba is behatolt, ahol addig könyörögtek az 
ostromlóknak, amíg azok felhagytak a tüzeléssel. 
Boucheron ezután bement a kormányzói udvarba, és az 
erőd bejáratával szemben, kalapját lengetve azt kiáltotta, 
hogy küldöttségük a városháza nevében tárgyalni szeretne 
a Bastille helyőrségével. A tornyokból , egy színes kabátú 
egyén" (valószínűleg maga a kormányzó) visszakiáltott: a 
küldöttséget fogadják, de a tömeg vonuljon vissza! 
Boucheron visszament társaihoz az Orme-udvarba, akik 
újabb örömhírrel fogadták: fehér kendőt láttak lengeni a 
tornyokon, a mellvédnél álló invalidusok pedig kalapjukkal 
és puskáikkal integettek feléjük. Hát mégis van remény a 
békés megoldásra? 

Korán örültek. Hirtelen arra lettek figyelmesek, hogy a 
toronyból egy ágyút irányítanak feléjük, s ugyanebben a 
percben sortűz zúdult rájuk. Hárman azonnal meghaltak 
azok közül, akik a küldöttség közelében tartózkodtak, 
többen megsebesültek, Beaubourg elektor váll-lapját golyó 
tépte le. Mi történt? 

A tűzparancsot ezúttal egészen biztosan Launey adta ki. 
Utólag azzal magyarázzák a történteket, hogy mialatt az 
erőd egyik oldalán a küldöttség a harc beszüntetésére 
szólította fel a védőket, a másik oldalon, a Saint-Antoine 


úton tartózkodó fegyveresek - mit sem tudva a 
fejleményekről -— folytatták a tüzelést. A kormányzó 


mindebből azt az elhamarkodott következtetést vonta le, 
hogy a küldöttség fellépése csak  hadicsel, és 
megparancsolta, hogy nyissanak tüzet rájuk. Úgy látszik, 
igaza van Rivarolnak, a kor egyik legszellemesebb francia 


írójának, amikor így fogalmazott: , Launey kormányzó 
elvesztette a fejét, mielőtt még levágták volna." 

Az ostromlók, első meglepetésükből felocsúdva, a 
küldöttség tagjai ellen fordultak. Árulással gyanúsították 
őket, szuronyokat és kardokat szegeztek rájuk: 

—- Árulók! Azért csaltatok közel az erődhöz, hogy 
halomra lőjenek bennünket! 

Éthis de Corny állítólag így válaszolt: 

— Ilyen förtelmes és utálatos tervvel gyanúsítjátok 
barátaitokat, akiket a városháza a ti támogatásotokra 
küldött ide? Ha így volna, nem állnánk itt, mellettetek, 
kitéve egyazon veszélynek! Kezetekre adom magam 
túszként, fogolyként, vigyetek a városházára, majd ott 
meggyőződhettek az igazságról! 

Az állandó bizottság utolsó küldöttsége tehát csak annyit 
ért el, hogy mind a védők, mind a támadók kétszínűséggel 
gyanúsították. A tárgyalás végleg lehetetlenné vált, a 
döntést a fegyvereknek kellett meghozniuk. 

Mialatt a küldöttség a Bastille-nál időzött, a Gréve téren, 
a tolongó tömegben egy magas, izmos férfi próbált utat 
törni magának a városháza bejárata felé. Érdemes vele 
alaposabban is megismerkednünk, mert fellépése ezen a 
napon döntő jelentőségűnek bizonyult. Harmincegy éves 
volt, Pierre Augustin Hulinnek hívták. Egy párizsi 
posztókereskedő családjában látta meg a napvilágot, 
fiatalon belépett a hadseregbe, ahol altiszti rangot kapott. 
1782-ben annak az ezrednek a kötelékében szolgált, 
amelyet a francia kormány a genfi forradalom eltiprásával 
bízott meg. Hulin a felkelőkkel rokonszenvezett, és pár év 
múlva már a II. József ellen fellázadt Osztrák Németalföld 
hadseregéhez akart csatlakozni. Genfi tartózkodása idején 


ismerkedett meg Neckerrel, aki nem feledkezett meg róla 
miniszterként sem, és kineveztette a Saint-Denis melletti 
La Briche-ben működő , Királynéi Mosoda" vezetőjévé. 

A hagyomány szerint Hulin La Briche-ben, egy Fournier 
nevű szomszédjánál találkozott az előző nap reggelén 
Madame de Staéllal, Necker lányával, akinek megígérte, 
hogy bosszút áll , azokon a fattyúkon, akik elbocsátották 
apját". Ez a történet azonban nagyon regényesen hangzik, 
Madame de Staél 13-án indult útnak szülei után 
Brüsszelbe, és így aligha vesztegette La Briche-ben az időt. 
Hulint sem kellett  Necker lányának személyesen 
feltüzelnie a harcra: már július 12-én ott találhattuk őt a 
Palais-Royal szónokai között, a 13. és 14. közötti éjszakán 
pedig választókerületében teljesített polgárőri szolgálatot. 
14. délelőttjén ott volt az Invalidusok fegyverzetének 
szétosztásánál, majd a francia gárdisták egy csoportját 
rábeszélte, hogy menjenek el rendet csinálni a Saint-Lazare 
apátsághoz, ahol újra fosztogatásokra került sor. Ezután 
elindult a városházára, hogy intézkedéséről jelentést tegyen 
az állandó bizottságnak. 

A Gréve téren azonban nem volt könnyű átjutni. Mire 
sikerült átverekednie magát a városháza lépcsőjéig, a 
kapun özönleni kezdett a nép kifelé, s őt egyszerűen 
elsöpörték. Egy csoport francia gárdista előtt találta magát, 
akik ugyanolyan tehetetlenül sodródtak a tömegben, mint 
ő, s erre elkeseredett dühében így kiáltott feléjük: 

- Polgárok vagytok, derék francia gárdisták? És 
halljátok ezt a kiáltozást? Halljátok az ágyúkat, amelyekkel 
a gonosz Launey feleségeinket és gyermekeinket gyilkolja 
le, akik fegyvertelenül a Bastille köré gyűltek? Hagyjátok, 
hogy lemészárolják őket, amikor fegyvereitek vannak és 


erősek vagytok?! Barátaim! Jó emberek! — E szavaknál 
állítólag Hulin könnyezni kezdett a meghatottságtól. — 
Francia gárdisták! Birkaként mészárolják le a párizsiakat, 
és ti nem vonultok a Bastille ellen?! Ezek az őrmesterek, 
akiket mindenki tisztel, nem vezetnek oda benneteket? 

A körülötte állók valamennyien felé fordultak, helyeslő 
kiáltásokban törtek ki, és a gárdisták is fellelkesültek: 

— Vezess minket a Bastille-hoz! Követni fogunk! 

Hulin egy pillanatig tétovázott, de amikor a katonák 
oszlopba rendeződtek, és az őrmesterek is rászóltak: 
,, Vezess öregem!", a csapat élére állt. A hagyomány szerint 
még ezt 15 kiáltotta: 

— Becsületemre fogadom, hogy győzelemre vezetlek 
benneteket, vagy holtan hoztok vissza az erődből! 

Ezekkel az idézetekkel persze ugyanolyan csínján kell 
bánnunk, mint a Palais-Royalban két napja elhangzott 
Desmoulins-féle szónoklattal. Hulin szavait senki sem 
jegyezte fel elhangzásuk idején, s akik később papírra 
vetették, nem voltak ott a Gréve téren. A korabeli 
mentalitást és szónoki stílust figyelembe véve azonban 
semmi okunk feltételezni, hogy Hulin eredeti mondatai 
lényegileg különböztek volna a hagyomány által megőrzött 
szövegtől. 

Harminchat gránátos tartott Hulinnel a francia gárda 
Ruffevielle elnevezésű századából, huszonegy lövész, két 
káplár és két tüzér a Lubersac századból. Csatlakozott 
hozzájuk egy La Barthe nevű őrmester, Saudray lovag 
pedig, a polgárőrség egyik parancsnoka négy ágyút 
bocsátott a rendelkezésükre. Amikor kivonultak a térről, 
velük tartott három-négyszáz fegyveres polgár is. Ez a 
tekintélyes haderő, amely szabályos kettes oszlopban, 


büszkén menetelt az erőd felé, félúton találkozott Éthis de 
Corny visszatérő küldöttségével, akiket hangos szóval 
biztosítottak afelől, hogy el fogják foglalni a Bastille-t. 

Fél négy körül értek az erődhöz. Ekkoriban érkezett meg 
a Bastille-hoz egy másik fegyveres csoport is, amelyet 
Jacob Job Elie, a La Reine-Infanterie ezred negyvenhárom 
éves hadnagya vezetett. Elie tizennyolc éves korában lett 
katona, harcolt az amerikai függetlenségi háborúban az 
angolok ellen, és azok közé a kevesek közé tartozott, 
akiknek közrendű származásuk dacára is sikerült tiszti 
rangot elérniük. Vele együtt érkezett az erődhöz egy 
Francois Séverin Marceau nevű harmincéves katona, 
akiből később a köztársaság egyik leghíresebb tábornoka 
lett. 

Elie és Hulin, e két hivatásos és tapasztalt katona 
megpróbált némi tervszerűséget és szervezettséget vinni az 
ostrom zűrzavarába. Az ágyúkat előbb az úgynevezett Kis 
Arsenal mögötti Salétrom-udvarban (Cour des Salpétres) 
állították fel, ilyen távolságból azonban nem sokat árthattak 
az erődnek. A francia gárdisták sortüzének fedezete mögött 
előrenyomultak az Orme-udvarba, majd az átjáróudvarba, 
de a Bastille három méter vastag falai jól állták az 
ágyútüzet. Nem volt más megoldás: a kapura kell tüzelni, 
és ha a felvonóhíd lezuhant, meg kell rohamozni a 
bejáratot. 

A kapu előtt azonban még mindig ott füstölgött a 
szénásszekér. Elie egy Réole nevű kereskedővel és még 
néhány bátor emberrel együtt, a védők golyózáporában 
húzta félre az útból. A többiek az ágyúkat próbálták 
bevonszolni a kormányzói udvarba, ehhez azonban le 
kellett szerelni az ágyúcsövet a talpról, majd az udvarban 


ismét összeállítani a lövegeket. Némi nehézségek árán, 
négy óra felé sikerült két ágyút felállítani, mintegy harminc 
méterre a kaputól. Egy nagyobb, bronzból készült ágyút a 
szekerek számára készült felvonóhídnak szegeztek, egy 
kisebb, ezüsttel futtatott acélágyút pedig — alighanem a 
sziámi király XIV. Lajosnak szánt ajándéka volt, amelyet a 
Garde-Meuble-ből vonszoltak elő - a kis híd felé 
irányítottak. 

Launey a falakról jól láthatta, mi készül odalent. Ha a 
kapukat tűz alá veszik, a felvonóhíd előbb-utóbb lezuhan. 
A védőknek ezután már csak egyetlen sortűzre lesz idejük, 
és a bosszúvágytól égő sokaság elözönli az erődöt. A 
kormányzó végleg összeomlott; kapkodni kezdett, 
ügyefogyott kísérleteket tett a kapitulációra, s végül, saját 
tisztjei számára is váratlanul, feltétel nélkül feladta az 
erődöt. 

Valóban olyan reménytelen volt a védők helyzete? 
Deflue szerint semmi okuk sem volt a csüggedésre: a kapu 
még nem sérült meg, lőszerük bőven akadt, veszteségeik 
minimálisak voltak. Egyetlen invalidus esett el a tűzharc 
során, a többiek csak kisebb sérüléseket szenvedtek. Az 
sem világos, lőttek-e egyáltalán az ostromlók a kapuk elé 
állított ágyúkkal. Egyes kortársak szerint nem, mások 
szerint féltucatszor is elsütötték a lövegeket — ebben az 
esetben azonban meglehetősen rosszul célozhattak, mert a 
hidak épek maradtak. Vajon nem lehetett volna a 
tornyokról vagy a lőrésekből sortűzzel árasztani el az 
ágyúk kezelőit? A Bastille-nak saját lövegei voltak — miért 
nem kísérelték meg néhány lövéssel használhatatlanná 
tenni az ostromlók ágyúit? 

Ezekre a kérdésekre csak egyetlen válasz adható: Launey 

meg volt győződve róla, hogy mindennek vége, az 
invalidusok pedig nem akartak tovább harcolni. 

A hagyomány szerint a kormányzó fel akarta robbantani 
az erődöt. Már kézbe is vett egy kanócot, és elindult a 
Szabadság-torony pincéje felé, amikor Ferrand és Biguard 
Invalidusok (mások szerint Féraud-nak és Béguard-nak 
hívták — őket) szuronyt szegezve visszavonulásra 
kényszerítették. A  — történet —— éppenséggel nem 
elképzelhetetlen, de néhány gyanús körülmény kétségeket 
ébreszthet bennünk hitelessége iránt. Launey és Biguard 
nem sokkal élte túl a Bastille bevételét, sem pro, sem 
kontra nem tanúskodhattak, Deflue pedig semmit sem 
tudott az egészről. A történetet kizárólag az invalidusok 
beszámolójából ismerjük, amelyet az erőd elfoglalása után 
írtak, s amelyben hangsúlyozzák: ha ők nem akadályozzák 
meg Launey tervének végrehajtását, akkor ,a  Saint- 
Antoine külváros egy része és a Bastille szomszédságában 
lévő valamennyi ház felrobbant volna... Valószínű hát — 
bár nem bizonyítható, hogy az egész történetet az 
invalidusok találták ki, hogy a  — robbantás 
megakadályozásának érdemével ellensúlyozzák azt a 
tagadhatatlan tényt, hogy több órás tűzharcot vívtak a 
párizsi néppel. 

Annyi bizonyos, hogy az invalidusok kijelentették a 
kormányzó előtt: semmi kedvük életüket áldozni az erőd 
védelmében. Launey hallgatott rájuk, és Deflue minden 
tiltakozása ellenére átnyújtotta fehér zsebkendőjét, hogy 
lengessék meg a tornyokon. Rouf és Roulard invalidusok 
egy dobossal felmentek a mellvédhez, negyedórán át 
mászkáltak körbe-körbe a tornyokon, lengették a kendőt, a 
dobos pedig a chamade-ot dobolta. Ez a jel akkor szokott 


elhangzani a csatatereken, amikor az egyik fél tárgyalni 
akar. Az ostromlók azonban semmi jelét nem adták annak, 
hogy megértették a dobszó vagy a kendő jelentését. 

Amikor az erőd falain elcsendesedtek a fegyverek, a nép 
a kormányzói udvarban az ágyúk elé tódult, és a kapuknál 
hangosan követelték a felvonóhíd lebocsátását. Launey 
megpróbálta felvenni velük a kapcsolatot. Egy papírlapra a 
következőket írta: 

, Húszezer font lőporunk van, ha nem fogadják el a 
kapitulációt, fel fogjuk robbantani az erődöt, és az egész 
városnegyedet. Bastille, 1789. július 14. De Launey." 
Deflue a felvonóhídba vágott résen kinyújtotta a papírt, és 
meglengette. 

Odakint azonnal észrevették. De hogyan vegyék át? 
Több méter mély árok választotta el őket a felvonóhíd 
deszkájától. Egy Ribacourt nevű hivatalnok elszaladt a 
Tournel-les utcába, és Lemarchands ács üzletéből tizenegy 
deszkát hozott. A leghosszabbat átnyújtották a korlát felett, 
az egyik végére többen ránehezedtek, és egy Michel Beztier 
nevű varga megindult rajta a papír felé. Nem volt könnyű 
mutatvány, Bezier el is veszítette az egyensúlyát, és 
lezuhant az árokba, de egy kartörésen kívül más baja nem 
esett. A második vállalkozó személye bizonytalan, egyesek 
szerint egy Joseph Arné nevű asztalos jutott el a réshez, 
mások szerint Stanislas Marie Maillard törvényszolga vette 
át a papírt, és odavitte Hulinnek. 

Hulin és Elie természetesen hajlandó volt elfogadni a 
kapitulációt, és Elie állítólag tiszti becsületszavára meg 15 
fogadta, hogy senkinek sem esik bántódása a védők közül. 
De csak saját nevében nyilatkozhatott, az ostromlók 
többsége hallani sem akart a kapitulációról. Még mit nem! ? 


Halomra lőtték a polgárokat, és most fegyveresen el 
akarnak vonulni? Különben is: egyszer már volt szó 
kapitulációról, abba ií5 hagyták a tüzelést, és mi történt? 
Sortűz zúdult a parlamenterek közé! Egy ilyen hitszegő 
kormányzónak egyetlen szavát sem lehet elhinni! 

— Semmi kapituláció! Le a hidakkal! — zúgott a kiáltás. 

Deflue felment a tanácsterembe, ahol Launey a választ 
várta. Elmondta, hogy nem fogadták el a kapitulációt, majd 
abban a meggyőződésben, hogy a kormányzó betartja 
szavát és felrobbantja az erődöt, visszatért a kapu mögött 
álló katonáihoz. Launey azonban ekkor már az invalidusok 
befolyása alatt állt, akik — figyelembe sem véve a tömeg 
fenyegető magatartását — Elie ígéretére hivatkozva azt 
követelték, hogy adja fel a Bastille-t. A kormányzó 
engedett a nyomásnak, kivette zsebéből a kis felvonóhíd 
kulcsát, s átadta Guiard és Perreau invalidusoknak. Ezek 
negyedmagukkal a csigákhoz siettek, és Deflue legnagyobb 
meglepetésére leengedték a kis felvonóhidat. 

Délután öt körül járt az idő. Odakint az ostromlók éppen 
tüzelni akartak az ágyúkból, amikor a híd ereszkedni 
kezdett. Amint leért, Maillard törvényszolga gyorsan 
lecövekelte, és akik elöl álltak, felrohantak rá. A kapu még 
zárva volt, de pár percen belül ezt kinyitotta egy invalidus, 
és a nép beözönlött az erőd udvarára. A hagyomány szerint 
Joseph Arné lépett be elsőként az ostromlók közül. 
Odabent, a kapu két oldalán álltak a helyőrség tagjai, 
jobbra az invalidusok, balra a svájciak. , Tegyék le a 
fegyvert!" — harsant a kiáltás, és ők engedelmeskedtek. 

A Bastille ostromának egyik legfontosabb dokumentuma 
egy tizenhat oldalas röpirat. Címe: , Jean Baptiste Humbert 
órás egy napja, aki elsőnek hatolt fel a Bastille tornyaira." 


Szerzője, Humbert .  Langres-ban született, az 
órásmesterséget Svájcban tanulta ki. Az 1782-es genfi 
forradalom idején a városban tartózkodott, és öt év múlva 
demokratikus meggyőződéstől áthatva tért vissza 
Franciaországba. Harcolt a Bastille-nál, s egy hónap 
elteltével papírra vetette emlékeit. A röpirat hitelességét az 
ostrom öt közismert résztvevője aláírásával igazolta, de a 
belőle áradó naiv őszinteség miatt valószínűleg enélkül is 
hinnénk szerzőjének. Különösen a győzelmet követő 
percek — zűrzavaros hangulatát sikerült kitűnően, 
élményszerűen érzékeltetnie: 

,... Tegyék le a fegyvert! — kiáltottunk; valamennyien 
engedelmeskedtek, — egy svájci tiszt kivételével. 
Odamentem,  — megfenyegettem a szuronnyal, és 
megismételtem: Tegye le a fegyvert! Úgy válaszolt, hogy 
mindenki hallja: 3Uraim, higgyék el, hogy nem tüzeltem!x 

sHogy mered azt mondani, hogy nem tüzeltél, amikor az 
ajkad még mindig fekete a töltések elharapásától?x vágtam 
rá azonnal. Amíg ezt mondtam neki, megragadtam a 
kardját, s ugyanebben a pillanatban egy másik ember is így 
tett. Amíg vitatkoztunk, én és ez az ember, hogy kié legyen 
a kard, hirtelen észrevettem balra egy lépcsőt, amelyen 
három polgár öt-hat lépést felszaladt, majd sietve 
visszatértek. Azonnal elengedtem a kardot, és puszámmal, 
amelytől egy pillanatra sem váltam meg, gyorsan a 
lépcsőhöz szaladtam, hogy segítsek a polgárokon, akiket — 
azt hittem — valaki visszakergetett. Sebesen felszaladtam a 
toronyba, anélkül, hogy észrevettem volna, hogy senki sem 
követ, és a lépcsőn sem találkoztam senkivel. A torony 
tetején egy guggoló svájci hátát pillantottam meg; célba 
vettem, és rákiáltottam: sTedd le a fegyvert!x Meglepetten 


hátrafordult, lerakta a fegyvereit, és így szólt: xNe ölj meg, 
bajtárs! A harmadik rend híve vagyok, és védeni foglak 
utolsó csepp véremig. Tudod, hogy el kellett látnom a 
szolgálatot, de nem tüzeltem. c 

Amíg beszélt, elvettem a puskáját, majd gyomrának 
szegeztem a szuronyomat, megparancsoltam, hogy akassza 
a nyakamba a tölténytáskáját, amit meg is tett. 

Ezután odamentem az ágyúhoz, ami a Bastille felvonó- 
hídja felett állt, hogy a  lövegtalpról  lelökve 
használhatatlanná tegyem. De amint e célból vállamat 
nekivetettem az ágyú torkának, valaki rám lőtt [nyilván a 
lent tolongó tömegből — H. P.], a golyó kabátomon és a 
mellényemen  áthatolva a nyakamba fúródott, és 
eszméletlenül összeestem. A svájci, akinek az életét 
megkíméltem, bevonszolt a lépcsőre. Később elmondta, 
hogy a puskáját nem engedtem el, csak azt ejtettem le, 
amelyikre az Invalidusoknál tettem szert. 

Amikor visszanyertem az eszméletemet, a lépcsőn 
ültem, a svájci rázott, hogy magamhoz térjek, és az 
ingemből tépett ronggyal próbálta elállítani a sebemből 
ömlő vért. 

Igen gyenge voltam, és mivel le akartam menni, 
megkértem a sSvájcit, hogy támogasson, amit ő szívesen 
meg is tett. 

A lépcsőn félúton több fegyveres és fegyvertelen polgár 
jött velünk szembe. Látták, hogy csupa vér vagyok, és 
mivel azt hitték, hogy a svájci sebesített meg, meg akarták 
ölni. Ezt nem engedtem, és elmagyaráztam nekik a 
helyzetet. Szerencsére hittek a szavamnak, és a svájcira 
támaszkodva lemehettem az udvarra. 

Amikor leértünk, a svájcit nem engedték tovább, így 


egyedül kellett távoznom. Az emberek, látva sebemet és a 
vért, utat engedtek nekem. 

A Bastille konyhái felé egy törzsorvossal találkoztam, 
aki felszólított, hogy mutassam meg neki a sebemet; 
amikor megvizsgálta, azt mondta, hogy egy golyó van a 
nyakamban, amit nem tud kivenni, és rábeszélt, hogy 
nézessem meg egy kórházban. 

Az úton találkoztam egy egyénnel, aki a Minimes 
kolostorból jött, ahol csuklórándulását kezelték. Azonnal 
elvitt oda, ahol gondosan ellátták a sebemet. Golyót nem 
találtak benne. 

Rettentő szomjas lettem, adtak hát egy óntálat, telve 
vizes borral, ami visszaadta az erőmet. Így hát vidáman 
felkeltem, hogy sietek vissza a Bastille-hoz. 

Gyorsan felöltöztem, fogtam a puskámat és a 
tölténytáskát, de a kolostoriak, akik bekötözték a sebem, 
könyörögtek, hogy ne menjek vissza. Biztosítottak róla, 
hogy a mozgás sokat árt a sebemnek, és meg kellett 
ígérnem, hogy hazamegyek pihenni. Felajánlották, hogy 
hazavisznek, de ezt köszönettel elutasítottam. 

Az úton eszembe jutott néhány barátom, akik a 
Ferronerie utcában laktak; reggel tőlük indultam útra, és ők 
nagyon aggódtak, hogy elszántságom miatt bajba jutok. 
Elindultam hozzájuk. A Hurepoix utcáig négy fegyveres 
polgár kísért. Az úton sokan üdvözöltek, de amikor elértük 
az Augustins rakpartot, nagy tömeg ért utol minket. Engem 
gonosztevőnek véltek, és kétszer is ki akartak végezni. 
Mivel nem tudtam mindenkinek elmagyarázni a helyzetet, 
már majdnem megragadtak, amikor a rakpart egyik 
könyvárusa felismert. Kimentett a tömegből, és hazavitt. 
Nála lefeküdtem, és minden segítséget megkaptam, amire 


szükségem volt. 

Körülbelül éjfélig pihentem, ekkor azonban felébredtem 
a többször ismételt Fegyverbe! Fegyverbe!x kiáltásokra. 
Úgy gondoltam, szükség lehet rám valahol, felkeltem, 
felvettem a fegyvereimet, és elmentem az őrszobára..." (8 ) 

Kik foglalták el tulajdonképpen a Bastille-t? Erre a 
kérdésre viszonylag pontos válasz adható, mert az ostrom 
résztvevőiről pár hónapon belül három lista is készült a 
Nemzetgyűlés számára. Egyiken 871, a másikon 954, a 
harmadikon 662 név szerepel. Ennél persze sokkal többen 
mentek el július 14-én az erődhöz, s a listák azokat sem 
sorolják fel, akik választókerületükben, vagy a városházán 
szervezték a fegyverkezést. Valószínűleg jelentős számban 
, képviseltették magukat" a csavargó, bűnöző, társadalmon 
kívüli elemek is, róluk azonban nem készültek 
feljegyzések. Az erőd ostromlóinak létszáma tehát 800 és 
1000 körül lehetett. A harmadik lista foglalkozásukat és 
lakóhelyüket is feltünteti, s e 662 fő legfontosabb adatainak 
ismeretében az ostromlók társadalmi helyzetére is 
következtethetünk. 

Többségük, hozzávetőlegesen öthatoduk kiskereskedő, 
kisiparos és bérmunkás volt, vagyis azokból a rétegekből 
került ki, amelyekből pár év múlva a sans-culotte 
mozgalom tagjai  verbuválódtak. A  sans-culotte-ok 
heterogén, osztálysajátosságokkal és osztálytudattal nem 
rendelkező rétegét nem jelölhetjük a , munkásosztály" 
XIX. századi fogalmával, mert a francia forradalom idején 
a kistulajdonosok és a bérmunkások között még nem 


húzódott éles választóvonal. Az inas vagy a boltossegéd 
gyakran a mester, illetve a boltos házában lakott, asztalánál 
étkezett, kapcsolataikat össze sem lehet hasonlítani a fejlett 
kapitalizmus munkaadóinak és munkásainak viszonyával. 
A bérmunkások és a kistulajdonosok érdekei még nem 
kerültek szembe egymással: együtt küszködtek a gazdasági 
nehézségekkel, egymás mellett meneteltek a forradalom 
, hagy napjai7-ban, és együtt foglalták el a Bastille-t. 
George Rudé történész e nehézségek ellenére is kísérletet 
tett a bérmunkások és a kistulajdonosok elkülönítésére az 
erőd ostromlóinak listáján. Becslései szerint a 662 főt 
felsoroló listán 149 bérmunkás neve található, vagyis 
számarányuk nem érte el az ostromlók összlétszámának 
negyedrészét. 

Negyven körülire becsülhetjük a  közép- és 
nagypolgárnak tekinthető ostromlók számát, és nyolcvan 
körülire a katonákét. Paraszt egy sincs az ostromlók között, 
valamennyien párizsiak, de 6399-uk vidéken született, és 
csak később került a fővárosba. A női nemet egyedül Marie 
Charpentier . mosónő képviselte, a — Saint-Marcel 
külvárosból. A legidősebb ostromló a hetvenkét éves 
Crétaine polgár, a legfiatalabb egy nyolcéves, Lavallée 
nevű kisfiú volt. 

602 ostromlónak ismerjük a lakhelyét. Meglepően 
sokan, 419-en laktak közülük a Saint Antoine külvárosban, 
60-an jöttek a Bastille-t nyugatról körülvevő kerületekből, 
30-an a központi piacok vidékéről, és csak nagyon kevesen 
laktak egy-két kilométernél távolabb az erődtől. A 
legtöbben polgárőrként érkeztek a Bastille-hoz, csak 
minden hetedik ostromló nem volt feliratkozva a 
polgárőrök listáira. 


Igen szép számban képviseltették magukat a külföldiek: 
13 itáliai, 12 német, 12 belga, 1 holland és 1 svájci harcolt 
az erődnél. A támadók közül többen már kivették részüket 
a korszak demokratikus küzdelmeiből: heten harcoltak az 
amerikai függetlenségi háborúban, ketten pedig a genfi 
felkelés részesei voltak. 

A harcban nyolcvanhárom ostromló esett el, s később 
még tizenöten haltak meg a Bastille-nál szerzett sebeikben. 
A védők közül mindössze egyetlen invalidus esett el, és 
három sebesült meg. A Bastille bevétele jóval csekélyebb 
véráldozattal járt, mint az 1780-as londoni, vagy az 1789. 
áprilisi párizsi, Réveillon-féle lázadás. ( ?? ) 

Közismert tény, hogy az erőd bevételét véres jelenetek 
követték. A történetírók különbözőképpen ítélték meg 
ezeket az eseményeket. A konzervatívabb beállítottságúak 
abból a tényből indulnak ki, hogy a helyőrség feltétel 
nélkül megadta magát, s ezért minden atrocitást a 
vérszomjas csőcselék alantas és indokolatlan bosszújának 
minősítenek. Egyes baloldali történészek szerint azonban a 
nép kifejezetten nagylelkűnek bizonyult, hiszen saját 
veszteségeihez képest nagyon kevés katonával végzett az 
erőd bevétele után. Ne ítéljük meg saját korunk erkölcsi 
elvei szerint a XVIII. századi párizsi népet, inkább 
ismerkedjünk meg cselekedeteinek  tömeglélektani 
indítékaival. 

Minden ember hajlik arra, hogy kedvezőtlen helyzetének 
okát a külső körülmények helyett embertársai 
cselekedeteiben keresse. A párizsi nép 1789 júliusában 

meg volt győződve arról, hogy a kenyérárak emelkedését 
és a politikai nehézségeket egyaránt összeesküvők, 
gonosztevők okozzák. Akik arra képesek, hogy felverjék az 
árakat, és megbénítsák a Nemzetgyűlés munkáját, azoktól 
minden kitelik — még az is, hogy halomra öljék a 
párizsiakat, ha azok keresztül akarják húzni aljas terveiket. 
És kik lennének a mészárlás végrehajtására a 
legalkalmasabbak, ha nem azok a királyi katonák, akiket a 
kormány egyre nagyobb számban csődít Párizs köré? 

, AZ erőszak erőszakot szül — írja Elliot Aronson 
amerikai szociálpszichológus —, nem egyszerűen abban az 
értelemben, hogy az áldozat visszaüt az ellenségre, hanem 
abban a sokkal bonyolultabb és sokkal veszélyesebb 
értelemben is, hogy a támadó úgy akarja igazolni az általa 
elkövetett erőszakot, hogy eltúlozza ellenfele gonoszságát, 
és így nagyobb lesz annak a valószínűsége, hogy újra 
támadni fog (újra és újra)."(119) Semmi sem igazolja jobban 
e tételt az 1789-es párizsi eseményeknél. Az első 
összecsapás után rémhírek özöne árasztotta el a várost. 
Mindenki biztos volt benne, hogy a katonák a legvéresebb 
megtorlásra készülnek, hiszen nagy részük külföldi 
zsoldos! (Ne feledjük, hogy a XVIII. század vége a 
nemzeti érzés  ébredésének kora Európában.) A 
megtorlástól való rettegés újabb és újabb agresszív 
cselekményeket szült, s az agresszió egyre jobban 
megerősítette a — meglehetősen passzívan viselkedő — 
, ellenség? iránt érzett gyűlöletet. Amikor  Launey 
kormányzó nem tudta elkerülni, hogy katonái harcba 
keveredjenek a párizsiakkal, a napok óta felhalmozódott 
gyűlölet a Bastille és kormányzója ellen fordult. 

Amikor a nép beözönlött az erődbe, egyesek azonnal 


hozzáláttak a romboláshoz. , A tömeg dühöngött — írta 
Michelet —, a veszély elvakította és megrészegítette... Meg 
akarták semmisíteni a Bastille-t; kövekkel összetörték az 
óra számlapja mellett álló két rabszolgát; felrohantak a 
tornyokba, hogy az ágyúkat átkozzák; többen a köveknek 
estek neki, s összevérzett kézzel próbálták kitépni a 
falakból."(41) A bútorzatot összetörték, a berendezést 
megsemmisítették, az irattár tartalmát a levegőbe szórták. 

Elie és Hulin mindent elkövetett, hogy az agresszió ne 
forduljon a Bastille katonái ellen. Erélyes fellépésüknek 
köszönhető, hogy a kapitulációt követő pillanatokban 
mindössze egyetlen invalidust öltek meg az erődben. A 
többi katona mellé őröket állítottak, és megindultak velük a 
városháza felé. 

Elie haladt az élen, kardjára tűzve vitte a Bastille 
kapituláló levelét, mögötte a francia gárdisták kísérték a 
foglyokat. A Gréve tér és a Bastille közötti utcákon tolongó 
tömeg a foglyok azonnali kivégzését követelte, a levegő 
zengett a , Halál rájuk!" kiáltásoktól. Elie és társai 
fenyegetőzések, szidalmak és ütlegek kereszttüzében 
hatoltak előre. , Biztos vagyok benne -— írja Deflue —, hogy 
egy Riccard nevű tisztnek a foglyok védelmére tett 
erőfeszítései nélkül nem jutottam volna el élve a 
városházára." 182) 

A legnehezebb dolga Hulinnek volt, aki másodmagával 
Launey-t kísérte. Társát félúton elsodorta mellőlük a 
tömeg, s ettől kezdve Hulin egyedül próbálta elhárítani a 
kormányzónak szánt csapásokat. Még a kalapját 15 Launey 
fejére tette, hogy nehezebb legyen felismerni, de mindez 
mit sem használt: foglyát már a Saint-Louis templomnál 
kitépték kezei közül, hogy végezzenek vele. Ekkor még 


sikerült megmentenie a vérző kormányzót, a Gréve térre 
érve azonban már minden ereje elhagyta. ,.Itt van! Itt 
hozzák!" — zúgott a kiáltás. Az emberáradat majdnem 
összeroppantotta Hulint, a kavarodásban elveszítette lába 
alól a talajt, foglyát elsöpörték mellőle, s ő a végkimerülés 
határán egy rakás kőre rogyott, ahol elveszítette az 
eszméletét. Mire egy butélia bortól magához tért, Launey 
már nem élt: szuronyokkal keresztüldöfték, pisztolyokkal 
többször belelőttek és végül egy Desnot nevű szakács 
levágta a fejét. A korabeli jogszokás szerint a kivégzett 
bűnözők testét közszemlére szokták tenni, hogy a látvány 
mindenkit elriasszon a gonosztettektől. Launey fejét ennek 
megfelelően vasvillára tűzték, végigvitték a Saint-Honoré 
úton, felmutatták a Palais-Royalban, majd elvitték a Neuf- 
hídhoz, s itt meghajtották a legnépszerűbb francia király, 
IV. Henrik szobra előtt. 

Így végezte a szerencsétlen Launey, a Bastille utolsó 
kormányzója. Búcsúzzunk tőle Deflue szavaival: , Nem 
hiszem, hogy a kormányzót a nemzet árulójának lehetne 
tekinteni azért, mert átadott egy erődöt, amelyet még jóval 
tovább is megtarthatott volna, és több ezer polgár élete árán 
meg is védelmezhetett volna."(83]) 

Az erőd tisztikarából csak Deflue menekült meg, akit a 
városházára vittek, és Puget, aki kifordította tiszti kabátját, 
s elvegyült a tömegben. Miray alhadnagyot megölték, 
akárcsak Losme-Sabray számvevő tisztet, akit a Gréve 
téren saját élete kockáztatásával próbált megmenteni 
Pelleport márki, a Bastille egykori foglya. A közkatonák 
közül ötöt mészároltak le: egy invalidust — mint már 
említettük — az erődben, egy másikat a Tournelles utcában, 
egy harmadikat a rakparton, két svájcit pedig a 


városházáról vonszoltak ki és a Gréve téren akasztottak fel. 


A városházán teljes volt a zűrzavar. Az állandó bizottság 
szobájába zárkózott, ajtaja előtt dühöngő csoportok 
dulakodtak. Flesselles a nagyteremben ült az elektorok 
között, és reszketett a halálfélelemtől. , Láttam őt — írta 
Dussaulx elektor emlékirataiban —, amint utolsó kenyerét 
rágcsálta, a falat a fogai között maradt, és ő két órán át 
tartotta a szájában, anélkül, hogy le tudta volna 
nyelni."(4H) Szidták, átkozták, puskákat szegeztek rá, s 
csak azért nem lőtték le, mert a zsúfolt teremben másokat 
15 eltaláltak volna. Két bátor elektor vette közre, Dussaulx 
és Fauchet abbé. Az abbé már megjárta a Saint-Roch 
választókerület gyűlését, ahol két alkalommal is felszólalt 
Flesselles védelmében. 

, Flesselles... éppen az asztalán levő levelek pecsétjeinek 
feltörésével — foglalatoskodott —- írja  Pitra elektor 
emlékirataiban —, amikor a téren felharsanó kiáltások... a 
Bastille meghódítóinak érkezését hirdették. Meg kell 
jegyeznem, hogy ebben a percben, amelynek emléke 
sohasem fog elhomályosulni emlékezetemben, amikor sA 
Bastille-t bevették!x egyetemes kiáltás visszhangzott a 
teremben, láttam, hogy a kereskedők elöljárója elsápad és 
reszketni kezd..."(55) 

A következő percek hangulatát csak Michelet leírásával 
lehet kellően érzékeltetni. 

, Fél hatra járt az idő. A Gréve térről egy kiáltás száll fel. 
Nagy zaj tör ki a távolban, növekszik, közeledik, a vihar 
mennydörgésének gyorsaságával... A Bastille-t bevették! 


E zsúfolt terembe egy csapásra ezer ember tódul be, és 
tízezrek mögöttük. A gerendák recsegnek, a padok 
felborulnak, a korlátot az íróasztalra tolják, az íróasztalt az 
elnökre. 

Mindannyian fel vannak fegyverkezve, egyesek bizarr 
módon majdnem meztelenek, mások a legkülönbözőbb 
színekbe öltöztek. Egy babérkoszorús embert vállaikon 
hoztak be, ez volt Elie, körülötte a zsákmány és a 
foglyok."(16) 

Elie véres, szakadt egyenruhában volt, kalapját 
elveszítette, haja csapzottan lobogott, külseje láttán 
Pitrának a hadisten ábrázolásai jutottak eszébe. Egyik 
kezében a Bastille kulcsait, másikban a kormányzó 
kapituláló levelét hozta. Minden tiltakozása ellenére 
felállították a nagy asztalra, innen adta át La Salle 
márkinak, a polgárőrség vezetőjének a kulcsokat és az 
iratot, amelyeket a márki magasra emelt, hogy mindenki jól 
megnézhesse. Az ajtón újabb csoportok hatoltak be, egy 
fiatalember " szuronyhegyre tűzve hozta a Bastille 
nyilvántartási könyvét, Elie lábai elé dobták az erőd 
zászlaját, régi fegyvereket, és felajánlották neki a 
kormányzó ezüst evőeszközkészletét, amit ő természetesen 
visszautasított. 

Odakint a téren ismét felzúgott a sokaság: Launey 
érkezett meg, de a terembe már nem jutott fel. Pitra elektor 
emlékirataiban —— bevallja: — megkönnyebbült, —— amikor 
megtudta, hogy a szerencsétlen kormányzóval a téren 
végzett a nép. Attól tartott, hogy felhozzák a terembe, ahol 
életét aligha tudták volna megmenteni, s meggyilkolása 
után valószínűleg a foglyok következtek volna. Így viszont 
volt még némi remény megmentésükre. 


Ez persze nem ígérkezett könnyű feladatnak, mert a 
bosszúszomjas tömeg a halálukat követelte. La Salle nagy 
beszédet tartott, a nép megnyugtatására közölte, hogy az 
árulók akasztófán fognak meglakolni bűneikért, de erre 
csak bírói eljárás után kerülhet sor. Deflue szót kért, és 
elmondta, hogy mint katonáknak engedelmeskedniük 
kellett feletteseik utasításainak, de most társaival együtt 
megadja magát a nemzet és a város előtt. Bátor beszédét 
megtapsolták, s a hangulat kissé megenyhült. A jelenlevő 
francia gárdisták is kegyelmet követeltek a foglyok 
számára. 

A Bastille terorajza (a bástya lebontásakor feltárt építményekkel) 


I. A bástya falai 2. Régi városkapu 3. A régi városkapu lépcsői 4. Régi városfal 5. Egy réteg agyagból és 
két réteg kóből álló alapra épített föld alatti építmények, valószésülei egy templom maradványai 6. A 
templomhoz vezető lépcső, amely alatt három csontvázat találtak 7. Lejárat a kazamatába A. Sarok-torony 
B. Kápolna-torony C. Kincstár-torony D. Grófság-torony E. Kuút-torony F. Szabadság-torony G. Berta- 
udiére-torony H, Basiniére-torony I. Tanácsterem K. Könyvtár L. Kápolna M. Irattár N. Órszoba O. A 
Saint-Antoine kapu néven ismert régi városkapu P. A bástyához vezető régi kapu O. Felvonóbid a bejá- 
ratboz R. Kát-uwdoar S. Nagy udvar T. Konyhák U. Kormányzói udvar V. A kormányzó lakása X. A bás- 
tya Y. Ösvény a sánc mellett 1. Bejárat az átjáró-udvarba 2. Az invalidusok kaszárnyái a fegyvertár fölött 
3. Az Onne-udvarba vezető kapu 4. Boltok 5. Istálló és kocsiszín 6. Felvonóbid 7. Órszoba 8. Terasz 
9. Bejárat az Arsenal kertjébe 10. Kilátó 11. A külső árokba vezető lépcső ajtaja 12. A külső árokba veze- 
tó lépcső a fürdőszoba alatt 


Ekkor hozták be a terembe Montbarey herceget és a 
feleségét, akiket a városkapunál tartóztattak le. ,Az 
asszony elájult — írja Michelet -, a férfit az asztalra lökték, 
tizenkét ember karja alatt kétrét görnyedt... A szegény 
ördög ebben a különös testhelyzetben magyarázta, hogy ő 
már régóta nem miniszter, és fia nagy szerepet játszott 
tartománya forradalmában... La Salle parancsnok szót 
emelt érte, és amíg hallgatták, egy percre elengedték a 
herceget. La Salle, aki nagyon erős volt, ekkor felemelte, 
és elvitte a szerencsétlent... Ez az erélyes gesztus tetszett a 
népnek, és megtapsolta... Ebben a pillanatban a bátor és 
kiváló Elie rájött, hogyan lehet egy csapásra véget vetni 
minden pernek, minden ítélkezésnek. Észrevette a Bastille- 
ban szolgáló gyermekeket, és elkiáltotta magát: s Kegyelem 
a gyermekeknek! Kegyelem 19 (47) 

Fellépése nem maradt hatás nélkül: többen azonnal 
csatlakoztak a kegyelmet kérők kórusához, és a foglyok 
valamennyien megmenekültek. Megeskették őket, hogy 
ezután hűségesek lesznek a nemzethez, és elhagyhatták a 
városházát. Az invalidusok az Invalidusok Épületébe 
mentek, a svájciakat körbevezették és megvacsoráztatták a 
Palais-Royalban, azután szétosztották őket a különböző 
kerületek közt. Deflue harmadmagával a Saint-Jean-en- 
Gréve választókerület templomában töltötte az éjszakát, s 
másnap csatlakozhatott a polgárőrség egyik egységéhez. 

Flesselles nem volt ilyen szerencsés. Elhagyta a 
városházát, egyesek szerint a Palais-Royalba indult, hogy 
tisztázza magát, mások szerint — és ez a valószínűbb — 
hazafelé vette útját. Többen a nyomába eredtek, és a 
Pelletier rakparton egy ismeretlen pisztollyal agyonlőtte. 
Fejét levágták, s ugyanúgy körbevitték a városban, mint 


Launey-ét. A Bastille kormányzójának a zsebében állítólag 
egy levelet találtak, amelyben Flesselles ellenállásra 
buzdítja Launey-t, és kijelenti, hogy a  párizsiakat 
ígéretekkel és szavakkal feltartja, amíg a Bastille erősítést 
nem kap. Ezt a levelet sokan emlegetik, de látni senki sem 
látta — valószínűleg nem is létezett, csak utólag találták ki, 
Flesselles megölésének igazolására. 

, Vajon igazuk volt-e azoknak, akik a nép bizalmával 
való visszaéléssel vádolták? — kérdi Bailly emlékirataiban. 
- Az elektorok  ügybuzgalmát és állhatatosságát 
bizonyították, hiszen két nap és két éjjel dolgozott velük a 
közösség védelmén. Állítólag csak színlelte a szolgálatot, 
hogy késleltesse az előkészületeket, gyengítse a védelmi 
erőfeszítéseket, s időt nyerjen, amíg a segítség megérkezik. 
Balszerencsés pusztulását ne tetézzük könnyedén még az 
árulás vádjával 1s."(18) 

Ezen az estén több diadalmenet vonult végig Párizson. 
Az egyik menet élén a Bastille zászlaját és kulcsait vitték, 
egy felirattal: , A Bastille-t bevették, kapui feltárultak!" 
Lelkes üdvrivalgás fogadta városszerte a győzelem 
jelképeit, az emberek egymást ölelgették az utcán, sírtak és 
nevettek. Egy másik csoportosulás már ijesztőbb 
szimbólumokkal járta Párizst: Launey és Flesselles véres 
feje imbolygott előttük a magasban. 

Nem hiányozhattak a felvonulásokból a Bastille foglyai 
sem. A hét fogoly közül ugyan csak hármat kísérhettek 
végig a városon, mert a négy, hamisítás miatt bebörtönzött 
fogoly nem bízott benne, hogy sokáig tetszeleghet a 
zsarnokság áldozatának szerepében, és idején kereket 
oldott. A hosszú, fehér szakállt viselő Whyte de Malleville 
gróf azonban pontosan úgy nézett ki, ahogyan a párizsiak a 


Bastille foglyait elképzelték, és még az sem zavarta őket, 
hogy a gróf a Végtelenség őrnagya néven mutatkozott be 
kiszabadítóinak. Másnapra azonban nyilvánvaló lett 
elmebeli állapota, és a charentoni intézetbe szállították. Öt 
nap múlva követte őt egykori fogolytársa, Tavernier 15. 
Solages gróf járt a legjobban: érzelmes szónoklatokkal 
fejezte ki szabadítói iránt érzett háláját, és tűrte, hogy az 
Oratoire választókerület költségén etessék, itassák. Később 
visszatért Languedoc-ba, családjához. 

Estefelé nagy csoportosulás támadt a Neuf-hídnál. A 
tömeg körülfogott egy kilencven dragonyosból álló 
csapatot, s parancsnokuk hiába próbálta ékesszóló 
beszédben biztosítani őket békés szándékaikról, nem 
tágítottak. Váratlanul egy alacsony, égő szemű férfi 
furakodott a tiszt elé, és felszólította, hogy szálljon le 
lováról és adja át a fegyvereit. A tiszt elnémult ekkora 
arcátlanság hallatára, s nem tudta, mit tegyen, mire az illető 
megparancsolta a polgárőrség egyik jelenlevő tisztjének, 
hogy tartóztassa le a dragonyosok parancsnokát. A 
polgárőr képzelődőnek nevezte a férfit, mire az szidalmazni 
kezdte — őt, — megfenyegette, — hogy ellenforradalmi 
tevékenységéért feljelenti, majd hangos  szónoklatba 
kezdett. Kijelentette, hogy a dragonyosok árulók, , akik az 
éj leple alatt le akarnak minket mészárolni". Fenyegető 
fellépésének hatására a tisztek tétovázni kezdtek, majd az 
egység hátra arcot csinált, és visszatért táborába. 

Az ismeretlen férfit, aki szavaival meghátrálásra 
késztetett kilencven dragonyost, Jean Paul Marat-nak 
hívták, Artois grófja, a király öccse testőrségének orvosa 
volt. A szópárbaj után visszatért a Carmes elnevezésű 
választókerületébe, ahol a kerületi gyűlés alelnökévé 


választották. 

Este nyári eső zúdult végig a városon, és mintha a 
párizsiak diadalittas örömét is elmosta volna. Igen, a 
Bastille-t bevették, de még ott állnak a seregek a Mars- 
mezőn, a sévres-i és a Saint-Cloud-i hídnál! Egyesek ugyan 
arról beszéltek, hogy azonnal Versailles-ba kell menni, s a 
királyt rávenni Necker visszahívására, mások azonban 
biztosak voltak benne, hogy a fegyveres megtorlás nem 
késhet soká. Ismét rémhírek kaptak lábra, többen azt 
terjesztették, hogy csapatok közelednek Saint-Denis és 
Versailles felől. A főbb útvonalakon barikádokat emeltek, 
a Saint-Antoine külvárosban a városháza hozzájárulásával 
felszedték az utcák kövezetét, és torlaszokat emeltek 
belőle. Az utcákon őrjáratok cirkáltak, az ablakokat 
kivilágították, zúgtak a vészharangok, néha egy-egy ágyú 
15 eldördült. A polgárok többsége ébren töltötte az éjszakát. 

Pedig aggodalomra már semmi ok nem volt. Amikor a 
Bastille bevételének híre megérkezett a Mars-mezőre, 
Besenvál összehívta tisztikarát, és közölte velük, hogy 
haladéktalanul el kell hagyniuk a várost. A nagy sietségben 
még sátraikat is otthagyták, s mivel nem volt elegendő 
lovuk a szállításhoz, felszerelésük nagy része is az École 
Militaire-ban maradt. Este kilenckor a lovasság nyeregbe 
szállt, és elindult Versailles felé. Úgy tudták, hogy őrzik a 
városkapukat, de el voltak rá szánva, ha kell, akár 
fegyveres erővel is utat törnek maguknak. Ez volt napok 
óta az első alkalom, amikor a királyi hadsereg harcra szánta 
el magát — igaz, ez a bátor elhatározás a dicstelen 
visszavonulás során született meg. Ütközetre azonban 
ezúttal sem került sor: a grenelle-i kapu őrizetlen volt, s a 
katonák sértetlenül — bár bőrig ázva — érkeztek meg éjfél 


körül Sévres-be. 

Besenval katonáinak nagy része még a kardját sem húzta 
elő e júliusi napokban. A királyi hadsereg — eltekintve a 
Tuileriák parkja elleni, július 12-i dicstelen lovasrohamtól 
— tökéletesen passzív maradt, és ezzel győzelemre segítette 
a forradalmat. 


A nemzetgyűlés július 14. reggelén már nem volt 
teljesen védtelen: a párizsi hírekre kíváncsi versailles-i nép 
nagy tömegben tódult a Hotel des Menus-Plaisirs köré. 
Délelőtt kilenckor nyitották meg a vitát, Le Franc de 
Pompignan elfoglalta az elnöki széket, és a napirend 
szerint hozzáláttak La HFayette három nappal korábban 
felolvasott tervezetének megvitatásához. 

Úgy látszik, az abszolút monarchia híveit még nem 
bátortalanították el az elmúlt napok eseményei, mert La 
Fayette tervezetét nyíltan megtámadták. Custine gróf 
kijelentette, hogy semmi szükség sincs az egyéni 
szabadságjogok közzétételére, ezzel csak a zűrzavaros 
állapotokat tartósítanák, az alkotmány elé inkább ,A 
monarchia jogainak deklarációja" illene. Pierre Victor 
Malouet a katolikus egyház érdekében szólalt fel, és azt 
javasolta, hogy az alkotmányban hangsúlyozni kell ,,a 
keresztény, — katolikus, apostoli és római vallás" 
jelentőségét. 

A Nemzetgyűlés végül úgy döntött, hogy az 
alkotmánynak feltétlenül tartalmaznia kell az emberi jogok 
nyilatkozatát. Jérome Pétion de Villeneuve és Clermont- 
Tonnerre javaslatára abban iíi5 megegyeztek, hogy egy 


viszonylag kisszámú bizottságot választanak, amely 
azonnal — hozzá is lát az alkotmánytervezet 
megfogalmazásához. A képviselők többsége úgy 
gondolkozott, ha a Nemzetgyűlést hamarosan fel is 
oszlatják, legalább egy  alkotmánytervezet maradjon 
utánuk, amit a későbbi generációk továbbépíthetnek. 

Az alkotmánybizottságnak nyolc ,rendes" és nyolc 
póttagja lett. Mounier, Sieyés, Clermont-Tonnerre, Lally- 
Tollendal, Le Chapelier, Bergasse, Talleyrand autuni érsek 
és Champion de Cicé bordeaux-i érsek kapta a legtöbb 
szavazatot. La Fayette-et a póttagok közé választották. A 
szavazás után Le Franc de Pompignan elnök közölte, hogy 
kora reggel beszélt a királlyal, aki megígérte neki, hogy 
megvizsgálja a Nemzetgyűlés előző napi dekrétumait, és 
estig tudatja a képviselőkkel véleményét. 

Dél felé egy utazóruhás férfi jelent meg a képviselők 
között, és haladéktalanul szót követelt. Noailles vicomte 
volt, a Nemzetgyűlés tagja, aki ebben a pillanatban érkezett 
meg a fővárosból. Elmondta, hogy Párizsban minden 
forrong: százötvenezer polgárőr áll fegyverben, az 
Invalidusok Épületét a nép elfoglalta, a felkelők ágyukra is 
szert tettek, a városkapukat őrzik, maga is alig tudott 
átjutni az őrségen. Egyetlen percet sem szabad veszíteni, 
haladéktalanul ismertetni kell a királlyal a helyzetet. 
Kifejezte abbeli reményét is, hogy ez a küldöttség már nem 
fog üres kézzel visszatérni az udvarból. 

Az izgatott képviselők összeállítottak egy deputációt, 
amely Noailles vicomte-tal tagjai között azonnal elindult a 
királyhoz, hogy — ki tudja, már hányadszor? — felkérjék őt a 
hadsereg visszarendelésére. Mivel Le Franc de Pompignan 
a küldöttséggel tartott, ismét La Fayette ült az elnöki 


székbe, s felkérte a Nemzetgyűlést, hogy bátran folytassa 
munkáját, hiszen nemcsak saját méltóságának tartozik 
ezzel, de kötelessége is ezt diktálja. A képviselők úgy 
döntöttek, hogy megpróbálnak kapcsolatot teremteni 
Párizzsal, és megszavazták, hogy az ülés a következő 
éjszakán 15 permanens marad, egészen addig, amíg a 
közrend helyre nem áll. 

Megérkezett a városháza két követe, Ganilh és Bancal 
des Issarts. Ők már a Bastille ostromának kezdetéről is 
beszámolhattak a megdöbbent képviselőknek, akik előtt 
kijelentették: 

—- Haladéktalanul tettekre van szükség, hogy Párizs 
városát megkíméljük a polgárháború borzalmaitól! 

La Fayette biztosította őket, hogy a Nemzetgyűlés egész 
nap és egész éjjel azon munkálkodott, hogy az ország 
elkerülje a polgárháborút. A két elektor helyet foglalt a 
képviselők között, hogy megvárja a királytól visszatérő 
küldöttséget, és a gyűlés máris elhatározta, hogy az új 
hírekkel egy új küldöttség fog az uralkodó elé járulni. 

A király válasza hamarosan megérkezett: 

, Szakadatlanul azzal foglalkozom, hogy Párizsban a 
nyugalmat a megfelelő eszközökkel helyreállítsam. Ezért 
magamhoz hívattam a kereskedők elöljáróját és a 
törvényhatósági tisztviselőket, hogy összehangoljam velük 
a szükséges előkészületeket. Értesülve a polgárőrség 
megalakulásáról, utasítást adtam a főtiszteknek: álljanak a 
polgárőrség élére, hogy tapasztalataikkal segítsék és 
támogassák a jó polgárok ügybuzgalmát. Hasonlóképpen 
elrendeltem, hogy a Mars-mezei seregek hagyják el Párizst. 
A nyugtalanságnak, amellyel jelezték számomra a város 
zavargásait, ott a helye minden szívben, és érzékenyen 


érinti a sajátomat is." 

Hosszas csend fogadta az üzenet felolvasását. Mit 
jelentsen mindez? A király azt hiszi, Flesselles és a városi 
tisztviselők  eljöhetnek  Versailles-ba, s a párizsiak 
átengedik majd a polgárőrség vezetését a király tisztjeinek? 
A Nemzetgyűlés a legteljesebb bizonytalanságban folytatta 
az ülést. Az egyik neves képviselőt, Dupont de Nemours-t 
mindenesetre Párizsba küldték, hogy a fővárosiakkal 
ismertesse a király válaszát, a Nemzetgyűlés helyzetét, s 
közreműködjék a rend helyreállításában. 

Leszállt az éj, amikor megérkezett a legriasztóbb hír is. 
Wimpffen báró hozta: a párizsi utcákon a nép már Launey 
kormányzó levágott fejét hordja körbe! Az elszörnyedt 
képviselők — mit is tehettek volna egyebet? — este fél 
tizenegykor egy újabb küldöttséget menesztettek az 
uralkodóhoz, Juigné, a párizsi érsek vezetésével. XVI. 
Lajosnak azonban már valószínűleg elege volt a 
küldöttségekből, válaszán némi türelmetlenség érződött: 

, Uraim, önök egyre jobban gyötrik a szívemet a párizsi 
szerencsétlenségek recitálásával. Hihetetlennek tartom, 
hogy mindezek a hadsereg számára kiadott parancsaim 
következményei lennének. Tudják, milyen választ adtam 
előbbi küldöttségüknek. Nincs semmi hozzátennivalóm." 

A Nemzetgyűlés azonban fáradhatatlan volt, és úgy 
határozott, hogy másnap reggel ismét küldöttséget meneszt 
az uralkodóhoz. Az idős vienne-i érsek átadta az elnöki 
széket La  Fayette-nek, aki  Lally-Tollendal titkár 
segítségével hivatalos üzenetet fogalmazott a párizsi 
állandó bizottságnak. Ismertették a Nemzetgyűlés addigi 
sikertelen kísérleteit, s közölték, hogy másnap reggel 
megkettőzik erőfeszítéseiket, , amíg el nem érik azt a 


sikert, amit méltán remélhetnek, mind a panasz jogos 
mivoltára, mind a király igazságos szívére való 
tekintettel... "(9) A válasz lojális hangneme ellenére La 
Fayette személyesen közölte az elektorok küldötteivel, 
hogy a legnagyobb hiba lenne a király tisztjeit a 
polgárőrség élére állítani. 

A vitát éjjel két óra körül zárták le, Bancal des Issarts és 
Ganilh elindult Párizs felé. Mintegy száz képviselő az 
ülésteremben maradt. La Fayette már a második éjszakát 
töltötte álmatlanul az elnöki székben. 


JÚLIUS 15. — A GYŐZELEM 


Vajon mi volt az udvar terve? Miért adott XVI. Lajos 
olyan határozott, elutasító válaszokat a Nemzetgyűlés 
küldöttségeinek? Több kortárs emlékirata egybehangzóan 
állítja — bár nem maradt fenn olyan dokumentum, amellyel 
állításuk igazolható lenne -—, hogy a kormány konkrét 
akciótervet dolgozott ki a lázadó főváros és a 
Nemzetgyűlés ellen. E terv szerint Broglie marsall július 
14. éjjelén adta volna ki a parancsot Párizs katonai 
megszállására. Bailly emlékirataiban azt állítja, hogy a 
seregek egyszerre hét irányból hatoltak volna be a 
fővárosba. A megszállás után két nappal XVI. Lajos 
, királyi ülés"-en szólította volna fel a megfélemlített 
Alkotmányozó Nemzetgyűlést a június 23-án felvázolt 
kormányprogram elfogadására, majd — akár 
engedelmeskednek a képviselők, akár nem — hamarosan 
feloszlatta volna. A párizsi felkelés azonban keresztülhúzta 


az udvar számításait. 

XVI. Lajos sokat idézett naplója semmit sem árul el 
terveiről. E júliusi napokról mindössze az alábbi, 
szűkszavú feljegyzések olvashatók: 

, 11., szombat. Semmi. Necker úr távozása. 

12., — vasárnap. — Vecsernye és istentisztelet. De 
Montmorin, Saint-Priest és La Luzerne urak távozása. 

13., hétfő. Semmi. 

14., kedd. Semmi. 

15., szerda. Ülés a rendek termében, hazatérés 
gyalogszerrel." (50) 

E híres naplót annak bizonyságára szokták idézni, hogy 
a királynak fogalma sem volt arról, mi történik a 
fővárosban, és semmit sem értett meg a forradalom 
jelentőségéből. Ez a beállítás azonban eltorzítja a tényeket: 
XVI. Lajos naplóját magánemberként vezette, s nyilván 
feleslegesnek tartotta, hogy a királyság közismert politikai 
eseményeit is feljegyezze. Július 14-én többen is 
tájékoztatták a párizsi eseményekről: Noailles vicomte és 
Wimpffen báró értesülései egyaránt eljutottak hozzá, s a 
Párizsból érkező Lambesc herceg is közölte vele 
tapasztalatait. Ezek az információk azonban még nem 
győzték meg a királyt arról, hogy a felkelés 
győzedelmeskedett. Kifosztották az Invalidusok 
fegyvertárát? Megtámadták a Bastille-t? Mit számít 
mindez, amíg a kormány hadseregei ott állnak Párizs 
határában? 

Az udvar nyugodt maradt. A királyné, Polignac 
hercegnő és Artois grófja, a király fiatalabb öccse 14-én 
este meglátogatta a versailles-i kastély kertjének Orangerie 
épületében elszállásolt német ezredeket, és részt vettek a 


tiszteletükre rendezett díszvacsorán. A pohárköszöntők és a 
szónoklatok egymást követték, a katonák lelkesen éltették 
előkelő — vendégeiket,  tisztjeik feltétlen  odaadásukat 
tolmácsolták. A királyi család számára úgy tűnt, minden a 
lehető legnagyobb rendben van, a hadsereg segítségével a 
válság könnyűszerrel megoldható. 

XVI. Lajos már ekkor tudomást szerzett a Bastille 


2 az 


bevételéről, Launey és Flesselles haláláról. Besenval 
visszavonulását vagy ő rendelte el -— ahogy ezt a 
Nemzetgyűlés küldöttségének adott válaszában állítja —, 
vagy pedig utólag hagyta jóvá a báró intézkedését. Arról 
azonban nem tudott még, hogy ezredeiben egyre nő a 
dezertálok száma, és hogy a tisztek már a nyílt 
parancsmegtagadástól tartanak. A válság a maga teljes 
mélységében csak július 15. reggelén tárult fel előtte, 
amikor végre be kellett látnia, hogy a hadsereg 
szétzüllésével maga az abszolút királyi hatalom is inogni 
kezdett. 

La Rochefoucauld-Liancourt herceg, az Alkotmányozó 
Nemzetgyűlés liberális arisztokrata tagja meg volt 
győződve róla, hogy a király elől miniszterei eltitkolták a 
valóságot. Mivel a herceg az alkotmányos monarchia híve 
volt, minden erejével arra törekedett, hogy egyezséget 
hozzon létre az uralkodó és a Nemzetgyűlés között. Július 
15. reggelén, közvetlenül a király ébredése után bement az 
uralkodó hálószobájába — mint a királyi ruhakészlet 
nagymesterének, ide szabad bejárása volt és feltárta a 
helyzetet. XVI. Lajos megértette, hogy a hadsereg morális 
felbomlásával az utolsó fegyver is kiesett a kezéből. La 
Rochefoucauld-Liancourt herceg a király idősebb (és 
okosabb) öccsének, Provence grófjának segítségével 


meggyőzte az uralkodót arról, hogy ki kell egyeznie a 
Nemzetgyűléssel. 

A beszélgetés során a király felsóhajtott: 

— Micsoda lázadás!... Micsoda lázadás!... 

A herceg, aki a válság jelentőségét akarta hangsúlyozni, 
így szólt: 

— Ó, felség!... Mondja így: forradalom! 

Ez a párbeszéd szinte órák alatt közismertté vált, szájról 
szájra terjedt, és kissé el is torzult. Pár nap múlva már úgy 
adták elő a történetet, hogy a herceg éjjel hatolt be a király 
hálószobájába, és álmából ébresztette fel az uralkodót, 
hogy közölje vele: a Bastille-t bevették. XVI. Lajos 
meglepetten hebegte: 

— De hiszen ez lázadás! 

— Nem, felség — helyesbítette szavait udvariasan a herceg 
—, ez forradalom! 

A jelenet tagadhatatlanul drámaibbá és hatásosabbá vált: 
szemeit dörzsölő, álmos uralkodó, akit hű főnemese 
tiszteletteljesen, de határozottan felvilágosít az események 
jelentőségéről... Az ember szinte sajnálja, hogy nem 
történhetett így, hiszen a király már előző este mindent 
tudott. A párbeszéd ebben a formában azonban széles 
társadalmi körökben  tudatosította . hogy ezekben a 
napokban nem egyszerű lázadás zajlott le, hanem 
minőségileg újat jelentő eseményre került sor. 

A latin revolutio kifejezést, amely egyszerűen fordulatot 
jelentett, Kopernikusz elevenítette fel, amikor 1543-ban 
megjelenő főműve, a De  Revolutionibus — Orbium 
Coelestium (Az égi pályák körforgásairól) címében az 
égitestek mozgására alkalmazta. A XVII. században már a 
társadalmi és politikai változásokat is e néven emlegették. 


Megkülönböztetett jelentésre azonban csak a fÍrancia 
forradalom során tett szert, s ehhez La Rochefoucauld- 
Liancourt herceg kijelentése is jelentős mértékben 
hozzájárult. 

A herceg ezen a reggelen Artois grófja, a király fiatalabb 
öccse számára is figyelemre méltó hírekkel szolgált: 
közölte vele, hogy Párizsban vérdíjat tűztek ki a fejére. 
Ilyen sajátos megtiszteltetésben a francia királyi családnak 
még talán egyetlen tagja sem részesült a történelem során. 
A hercegnek nem került nagy fáradságába rábeszélni 
Artois grófját, hogy csatlakozzon fivéreihez, amikor azok 
megteszik az első lépést a forradalommal való kiegyezés 
felé. 


Ezen a reggelen a Nemzetgyűlés elnöke nem olvastatta 
fel a beérkezett leveleket, és a napirendet sem tették közzé. 
Felesleges lett volna — valamennyi képviselő tisztában volt 
az előttük álló feladattal: minél sürgősebben rá kell bírniuk 
a királyt a hadseregek eltávolítására és  Necker 
visszahívására. 

Sillery márki, Orléans hercegének egyik bizalmasa lépett 
a szószékre, és egy tervezetet olvasott fel, amelyet — ha a 
Nemzetgyűlés elfogadja — küldöttség terjeszt majd a király 
elé. A képviselők figyelmét főleg a következő mondatok 
keltették fel: 

— Ma reggel egy lisztszállítmány érkezett volna Párizsba, 
de a sévres-i hídnál feltartóztatták; ha ez a hír eljut a 
fővárosba, még tovább növeli a zavargásokat és a polgárok 
felháborodását!... Nem, felség, egyetlen percig sem hisszük 


el, hogy ez a kegyetlen rendelet öntől származik! Még van 
egy lehetőség a felizgatott nép lecsendesítésére. Felséged 
tudja, kitől származnak e perfid tanácsok. Távolítsa el 
magától, felség, a köznek e veszedelmeit! 

A tervezet azzal a kéréssel zárult, hogy ha a rend nem áll 
helyre, a király jöjjön el a Nemzetgyűlésbe, s itt majd 
védelemre és támogatásra talál. A márki aligha sejtette, 
hogy XVI. Lajos éppen erre készül. 

A felolvasás után heves vita bontakozott ki: a képviselők 
egy része túlságosan erősnek, mások pedig nagyon is 
mérsékeltnek találták Sillery kifejezéseit. Váratlanul egy 
jól ismert, dörgő hang kapcsolódott be a vitába. Mirabeau 
márki az elmúlt éjszaka tért vissza apja temetéséről, és 
most szenvedélyesen támogatta Silleryt: 

— Mondják csak el a királynak azt is, hogy az idegen 
hordákat, amelyekkel körül vagyunk véve, tegnap 
hercegek, hercegnők, kegyencek és kegyencnők látogatták 
meg, hízelgéssel, buzdítással és ajándékokkal halmozva el 
őket! Mondják el neki, hogy ezek a bortól és aranytól 
megrészegült idegen csatlósok egész éjjel Franciaország 
a Nemzetgyűlés feloszlatását emlegették! Mondják el neki, 
hogy saját palotájában az udvaroncok táncot lejtettek e 
barbár zenére! Ilyen jelenetek előzték meg Szent Bertalan 
éjszakáját! Mondják el neki, hogy az áldott emlékű Henrik 
I[IV. Henrik francia király — H. P.], az az őse, akit 
példaképéül választott, élelmiszert küldött a lázadó 
Párizsba, amelyet maga ostromolt, s most a mi királyunk 
kegyetlen tanácsosai nem engedik a törvényes úton érkező 
lisztet éhező és hűséges városába! 

A Nemzetgyűlés végül egy huszonnégy tagú 


küldöttséget választott, amelynek vezetőjéül La Fayette-et 
jelölte ki. A márkit felhatalmazták, hogy , bármilyen 
kifejezésekkel, amelyek hatással vannak a királyra", kérje 
fel XVI. Lajost a hadseregek visszavonására, a szabad 
élelmiszerforgalom biztosítására és Necker visszahívására. 
Mindezen intézkedések végrehajtásáról pedig a képviselők 
saját szemükkel kívántak meggyőződni Párizsban — vagyis 
azt is elhatározták, hogy felveszik a közvetlen kapcsolatot 
a fővárossal. 

A küldöttség azonban még nem hagyta el a termet, 
amikor La Rochefoucauld-Liancourt herceg váratlanul szót 
kért, és bejelentette, hogy egy örvendetes hír közlésére 
hatalmazták fel. Őfelsége saját elhatározása alapján úgy 
döntött, hogy személyesen keresi fel a Nemzetgyűlést, és 
már úton is van a Hőtel des Menus-Plaisirs felé. 

A képviselők hinni sem akartak a fülüknek. Lehetséges 
ez? Többségük nagyon is kényelmetlenül érezte magát a 
botcsinálta lázadó szerepében, s most végre lehetőség 
nyílik a hőn áhított kiegyezésre! A váratlan fordulat a 
radikálisabbakat is fellelkesítette. A király az elmúlt 
napokban egyre kurtább és barátságtalanabb válaszokat 
adott a Nemzetgyűlés küldöttségeinek - és most 
személyesen járul eléjük, mintha egyszerű kérelmező 
lenne! Micsoda győzelem! La Fayette küldöttsége azonnal 
fogadóbizottsággá alakult, és a király elé sietett. 

Először Dreux-Brézé márki, a szertartásmester lépett be 
a terembe, kalappal a fején. A képviselők padsoraiból 
felháborodott kiáltások röppentek felé: 

— Le a kalappal! 

A márki megrettent, alighanem eszébe jutott június 23-i 
megszégyenülése, és reszkető hangon bejelentette a király 


érkezését. Néhányan tapsolni és éljenezni kezdtek, mások 
azonban csendet követeltek, és tiltakoztak a 
, meggondolatlan  érzelemnyilvánítások"?" ellen. Ekkor 
hangzott el az a híres kijelentés is, amelyet egyesek 
Mirabeau-nak, mások  Lubersac  chartres-i érseknek 
tulajdonítanak: 

- Várjuk meg, amíg a király tudatja velünk a neki 
tulajdonított jószándékot! E fájdalmas percben szomorú 
tiszteletadással kell fogadni az uralkodót! A nép hallgatása 
lecke a királyoknak! 

A képviselők el is csendesedtek, de amikor a király 
belépett, és kiderült, hogy sem testőreit, sem minisztereit, 
sem udvaroncait nem hozta magával, mindössze két fivére, 
egy testőrtiszt, és néhány apród kíséretében jelent meg a 
gyűlés előtt, itt-ott ismét felhangzott a taps és az éljenzés. 
XVI. Lajos egyesek szerint elhelyezkedett a terem közepén 
a számára odakészített karosszékben, mások szerint állva 
maradt, és a következő beszédet tartotta: 

— Uraim! Azért hívtam önöket össze, hogy megvitassuk 
a legfontosabb államügyeket. A fővárosban uralkodó 
zavaros állapotoknál nincsen sürgősebb államügy, és olyan 
sincs, amely szívemet érzékenyebben érintené. A nemzet 
feje bizalommal jön képviselői körébe, tanúbizonyságot 
tesz aggodalmáról, s felhívja őket, hogy találják meg a rend 
és a nyugalom helyreállításának eszközeit. Tudom, hogy 
igazságtalan gyanúval illettek; tudom, hogy egyesek azt 
merészelik terjeszteni, hogy az önök személye nincs 
biztonságban. De hát szükséges-e vajon megnyugtatnom 
önöket e rosszindulatú híresztelésekkel kapcsolatban, 
amelyeket közismert jellemem eleve megcáfol? Nos, én, 
aki egy vagyok a nemzettel, önökre bízom magam! 


Segítsenek nekem ebben a helyzetben, hogy biztosítani 
tudjam az állam üdvét! Ezt várom a Nemzetgyűléstől, s 
népem közös boldogsága céljával egyesült képviselőinek 
buzgalma elegendő biztosíték számomra. Kiadtam a 
parancsot a hadseregeknek, hogy hagyják el Párizst és 
Versailles-t. Felhatalmazom és felszólítom önöket, hogy 
rendelkezéseimet tudassák a fővárossal! 

Lelkes éljenzés és taps fogadta a király beszédét. A 
képviselők figyelmét nem kerülte el, hogy XVI. Lajos első 
ízben nevezte őket Nemzetgyűlésnek. (Naplójában azonban 
később így jegyezte fel a történteket: , Ülés a rendek 
termében.") 

Le Franc de Pompignan mint a Nemzetgyűlés elnöke 
biztosította az uralkodót arról a tiszteletről és szeretetről, 
amellyel hű alattvalói körülveszik. Nyilvánvaló volt 
azonban, hogy a hadseregek visszavonása önmagában 
aligha lesz elegendő a zavargások megszüntetésére, s ezért 
az elnök felkérte a királyt, hogy fontolja meg azokat a 
változtatásokat, amelyeket a közelmúltban hajtott végre 
minisztériuma összetételében, hozzon létre , szabad és 
közvetlen"? összeköttetést a Nemzetgyűléssel, és engedje 
meg, hogy a képviselők küldöttsége azonnal Párizsba 
utazzon. XVI. Lajos teljes egyetértését fejezte ki a párizsi 
úttal kapcsolatban, és arról is biztosította az érseket, hogy a 
Nemzetgyűlés — mindig szabadon érintkezhet vele. 
Kölcsönös udvariaskodásukat — amellyel mégsem sikerült 
palástolni azt a tényt, hogy a király szóba sem hozta a 
minisztérium kérdését — a képviselők tapsa és éljenzése 
többször is félbeszakította. 

Amikor a király indulni készült, a Nemzetgyűlés úgy 
döntött, hogy a helyreállt bizalom jelképeként palotájáig 


kíséri az uralkodót. Ez a felvonulás hamarosan 
népünnepéllyé változott, mert a  versailles-iak is 
csatlakoztak a menethez. , Mintegy húsz képviselővel 
együtt láncot alkottunk, hogy a királyt el ne sodorja a 
sokaság — írja Bailly emlékirataiban. — A fák, a kerítések, a 
szobrok roskadoztak a nézők súlya alatt; az utat másfél óra 
alatt tettük meg. Az idő csodálatos volt, a béke visszatért a 
szívekbe, minden arcon öröm ragyogott, a király élvezte 
ezt az örömet, és hallgatta a nép áldásait. Egyetlen kiáltás 
töltötte be a levegőt, amíg a palotához értünk: Éljen a 
király!... Sohasem volt ennél szebb, ennél megrázóbb 
ünnep! "(51) A palota udvarán a gárdisták zenekara 
rázendített Grétry Lucille című operájának , Hol jobb, mint 
családunk körében?" című közkedvelt dalára, s ezzel a 
lelkesedést a tombolásig fokozta. 

Az általános ujjongásba olykor disszonáns hangok is 
vegyültek. Valaki például rátámadt Artois grófjára, akinek 
nem sikerült egyetlen gesztussal elfeledtetnie, hogy az 
elmúlt években az udvar egyik legreakciósabb tagja volt, és 
ezt kiáltotta felé: 

- Éljen a király, az ön véleménye ellenére is, gróf úr! 

Egy ismeretlen férfi pedig XVI. Lajoshoz furakodott, és 
így faggatta: 

- Ó, felség, valóban őszinte most? És nem fogják 
megváltoztatni a véleményét? 

— Nem változom én soha! - felelte a király. 

Az ujjongó tömeg benyomult a palota udvarára, és a 
képviselők távozása után 15 hosszasan éltette jóságos 
uralkodóját. (A több évszázados királyhűség oly mélyen 
meggyökeresedett a francia népben, hogy XVI. Lajosnak 
még három hosszú éven át kell majd hibát hibára 


halmoznia, amíg ezt a rajongó szeretetet sikerül gyűlöletté, 
hű népét pedig elszánt republikánussá változtatnia.) A 
tömeg látni akarta a királyt, aki el is határozta, hogy 
családjával együtt megmutatja magát a palota erkélyéről. A 
királyné megkérte első udvarhölgyét, Madame Campant, 
hogy keresse meg a kis dauphint — így nevezték a 
mindenkori trónörököst hadd ünnepelje őt is a nép. 
Madame Campan, aki emlékirataiban hűen feljegyezte az 
eseményeket, a négyéves fiúcskát Polignac hercegnő, a 
királyi gyermekek nevelőnőjének társaságában találta. 

Yolande Gabrielle de Polastron, Polignac hercegnő már 
a negyvenedik évében járt, de még mindig az udvar egyik 
legszebb asszonya volt. Fennmaradt arcképeiről egy ovális 
arcú, nyugodt szépség pillant ránk, akinek finom vonásai 
mögött rafinált magabiztosság bujkál. Marie Antoinette 
egyik legbizalmasabb barátnője volt, s ezt a helyzetet 
alaposan ki is használta: férjét hercegi rangra emelték, 
lánya 800 000 livre-ét kapott nászajándékul, családtagjait 
udvari méltóságokkal halmozták el, s a befolyásos 
Polignac-klikk fontos szerepet játszott a leghíresebb 
reformminiszterek, Turgot és Necker megbuktatásában. A 
hercegnő pazarlása és intrikái azonban hamar közismertté 
váltak, s az udvar egyik legnépszerűtlenebb személyisége 
lett. 

Amikor Madame Campan elismételte előtte a királyné 
üzenetét, az okos hercegnő azonnal tudta, hogy napja 
leáldozott. Marie Antoinette nem arra kérte meg, hogy 
hozza ki a kis dauphint az erkélyre, hanem arra, hogy 
küldje oda... A királyné tehát már nem akar — vagy nem 
mer — népszerűtlen barátnőjével együtt mutatkozni, nem 
vállalja nyilvánosan barátságukat. Egy kegyencnő számára 


ez maga a bukás. 

Polignac hercegnő Madame Campan előtt egy érzelmes 
nagyjelenetet rögtönzött, mert tudta jól, hogy az 
udvarhölgy minden szaváról beszámol a királynénak. 
Látványosan sírva fakadt, és ölelgetni kezdte a kisfiút. 

— Úgy látom, én már nem kísérhetem el a dauphint!... 
Milyen csapás ez számomra!... 

Madame Campan megígérte neki, hogy hamarosan 
visszahozza a —— gyermeket, de a —— hercegnő 
vigasztalhatatlannak tűnt: 

— Nem, nem... Értem én jól ezt a parancsot... Tudom, mit 


jelent mindez... - zokogta, és szeméhez szorított 
zsebkendővel kirohant a szobából, mint aki már nem bír 
fájdalmával. 


Madame Campan átadta a kisfiút szüleinek, majd furcsa 
ötlete támadt. Kapta magát, és lesietett az udvarra, hogy 
meghallgassa, hogyan fogadják az emberek a királyi 
családot. 

De vajon miből gondolta, hogy észrevétlen maradhat? A 
versailles-iak évek óta ott látták őt minden ünnepélyes 
alkalommal Marie Antoinette oldalán, most is azonnal 
ráismertek, és elárasztották a királynénak szánt jó 
tanácsokkal. 

- Jól ismerem önt! -— ragadta karon egy fekete 
csipkefátylat viselő nő. — Mondja meg királynéjának, hogy 
ezentúl ne ártsa bele magát a kormányzásba! Bízza férjére 
és a rendekre népünk boldogítását! 

— Igen, igen! — kiabált az arcába egy férfi. — Mondja el 
minél gyakrabban a királynénak, hogy ezekkel a rendekkel 
nem lehet úgy elbánni, mint az előzőekkel, akik nem 
törődtek a néppel! Mondja meg neki, hogy a nemzet 1789- 


ben már elég felvilágosult ahhoz, hogy tisztában legyen 
saját érdekeivel! Ma már nincs olyan polgári képviselő, aki 
féltérdre ereszkedve beszélne hozzá! Mondja csak meg 
neki! Megértette? 

Madame Campan halálra rémült, de szerencsére ekkor 
kilépett a palota erkélyére az uralkodópár, saját és Artois 
grófja gyermekeinek társaságában, s ezzel a figyelem 
elterelődött róla. Saját bevallása szerint , reszkető lábakkal" 
menekült vissza a palotába, de még hallotta, amint az 
iménti férfi így szól: 

— Ahá, Polignac hercegnő nincs mellettük! Pedig itt van 
Versailles-ban! Föld alatt áskálódik, mint a vakond ... De 
majd előrángatjuk rejtekhelyéről! 

Madame Campan természetesen azonnal elújságolta a 
királynénak a hallottakat. Tulajdonképpen meglehetősen 
ártatlan dolgokat mondtak neki, s az a tény sem lehetett 
újdonság számukra, hogy Polignac hercegnő közutálat 
tárgya, az udvarhölgy hírei mégis jelentős mértékben 
növelték az udvar rettegését. 

Félelmük magyarázata abban rejlik, hogy az udvari 
nemességnek, amely a versailles-i kastélyban elzárta magát 
a külvilágtól, fogalma sem lehetett a tényleges 
közhangulatról, akiknek pedig nincsenek kellő ismereteik 
egy bizonyos helyzetről, azok hajlamosak a szélsőséges 
ítélkezésre, az árnyalatok felméréséhez már pontos 
információkra lenne szükség. A királyi udvar ilyen 
információk híján az egyik szélsőséges álláspontról a 
másikra helyezkedett: előbb lebecsülte, majd túlbecsülte a 
forradalmi válságot. Előző este még egyáltalán nem vették 
komolyan a párizsi felkelést, és most, hogy kénytelenek 
voltak szembenézni a valósággal, elhatalmasodott rajtuk a 


pánik. Többen máris fontolóra vették a menekülés 
gondolatát, s voltak, akik kifejezetten rémeket láttak: 
Madame Campan állítólag meghallotta, amint a trónterem 
ablaka alatt három ismeretlen arról beszélget, hogy 
hamarosan nyoma sem lesz már a trónusnak. 

A királyi udvar alaposan eltúlozta a veszélyt: 
Franciaországban ekkor még senki sem törekedett 
köztársaságra. A műveltebb rétegek kifejezetten meg 
voltak győződve róla, hogy a köztársasági kormányzat csak 
az olyan kisebb államokban működhet, mint Svájc, 
Velence, vagy az ókori Athén — lám, az antik Róma is, 
amint városállamból birodalommá fejlődött, áttért a 
monarchikus kormányzásra! A francia nép pedig 
egyszerűen el sem tudta volna képzelni király nélkül az 
életét; a  nehézségekért legfeljebb a király ,rossz 
tanácsadói"-t okolták, az uralkodó személyéről képtelenek 
voltak rosszat feltételezni, s állandóan készen álltak 
rokonszenvtüntetésekre — amint ezt a versailles-iak példája 
igazolja. 

A Nemzetgyűlés is meg volt győződve arról, hogy a 
nemzet érdekei megkívánják a királlyal való kiegyezést. A 
képviselők a felvonulás után megelégedve tértek vissza az 
ülésterembe. Mindannyian egyetértettek abban, hogy a 
király fellépését és intézkedéseit azonnal tudatni kell a 
párizsiakkal, s megszavazták, hogy egy népes küldöttség 
azonnal induljon útnak a fővárosba. A királyi gárda egyik 
tisztje felajánlotta, hogy a gárdisták, védőőrizetet alkotva a 
képviselőkkel tartanak, a Nemzetgyűlés — azonban 
köszönettel elutasította ezt az ajánlatot. Még csak az 
hiányzik, hogy katonákkal körülvéve vonuljanak be 
Párizsba helyreállítani a békét és a nyugalmat! 


Egyesek úgy gondolták, hogy addig kell ütni a vasat, 
amíg meleg: Antoine Barnave, a fiatal grenoble-i ügyvéd 
azt javasolta, hogy kérjék fel a királyt a minisztérium 
feloszlatására és Necker visszahívására, hiszen: 

— A gyűlés méltósága megköveteli, hogy elébevágjon a 
párizsi nép követelésének! 

Mirabeau támogatta a javaslatot, Clermont-Tonnerre 
azonban nem értett egyet velük: 

— Egy ilyen boldog napon hagyni kell, hogy a király 
csendben élvezze a hű nép feletti uralkodás boldogságát. 
Isten óvjon attól, hogy a minisztereket védelmezzem, Isten 
óvjon attól, hogy elítélésüket megakadályozzam, de e 
boldog alkalommal nem illik a gyűlés méltóságához, hogy 
ily megvetendő miniszterekkel foglalkozzon! 

A többség egyetértett vele, és a vitát elnapolták. Az 
elnök pedig lezárta végre a Nemzetgyűlés leghosszabb 
ülését, amely megszakítás nélkül tartott több mint ötven 
órán át, július 13. reggeltől július 15. deléig. 

Hivatalosan nyolcvannyolc képviselőt választottak a 
küldöttség tagjai közé, de délután kettőkor száznál is 
többen foglaltak helyet a Provence grófja által 
rendelkezésükre bocsátott negyven hintóban. Ott ült Bailly, 
Clermont-Tonner-re, Lally-Tollendal, La Rochefoucauld- 
Liancourt, Sieyés, Juigné, Párizs érseke és még több neves 
képviselőtársuk. A küldöttség vezetője La Fayette volt, a 
Nemzetgyűlés alelnöke. A napfényes időben, a versailles- 
tak ünneplésétől kísérve a képviselők igen emelkedett 
hangulatban indultak Párizs felé. Útközben alkalmuk nyílt 
megtekinteni az egyik hadsereget, amelyik már megkezdte 
a visszavonulást, s ez még jobb kedvre derítette őket. 

Egyvalaki azonban hiányzott a küldöttségből, akit pedig 


az udvar a lázadás főkolomposai között tartott nyilván: 
Orléans hercege. Ez a testes, negyvenkét éves arisztokrata, 
akit hívei a liberális, alkotmányos meggyőződésű 
főnemesség  mintaképének akartak feltüntetni, saját 
népszerűségét és kiterjedt ügynökhálózatának minden 
eredményét tönkretette szánalmas viselkedésével. Július 
15. reggelén mint egy alázatos kérelmező , előszobázott" a 
versailles-i udvarban, hogy közölhesse az uralkodóval: 
semmi köze a zavargásokhoz. Breteuil azonban nem 
engedte a király elé, erre a herceg levelet írt, amelyben 
felajánlotta . XVI. — Lajosnak, hogy a nyugalom 
helyreállításának érdekében Angliába távozik. Részt vett a 
Nemzetgyűlés ülésén, majd este ismét az udvarba sietett, 
hogy tovább mentegetőzzék. A királyi család persze 
egyetlen szavát sem hitte el, hívei pedig, akik azt várták, 
hogy a válság kiéleződésekor majd a királyi hatalom 
megragadására tör, megvetéssel fordultak el tőle. 
Véleményüket legtalálóbban Mirabeau fejezte kit: 
— Ez az ember a bűn eunuchja: akar, de nem tud! 


Amikor Dupont de Nemours, a Nemzetgyűlés követe 
július 15-én éjjel két órakor a párizsi városházára érkezett, 
ítt , már csak Moreau de  Saint-Méryt találta, 
harmadmagával. A fáradhatatlan Moreau-ról az a hír járta, 
hogy ezekben a napokban összesen háromezer rendeletet 
adott ki. Ez persze fizikai lehetetlenség, de munkabírása 
valóban rendkívüli lehetett. Dupont de Nemours ismertette 
vele a király előző napi üzenetét: két tisztet fog küldeni a 
polgárőrség számára, s a  mars-mezei seregeket 


visszarendelt. 

A párizsiak nyilván észrevették már, hogy a Mars- 
mezőről elvonult Besenval hadserege, de ettől még nem 
lettek nyugodtabbak. A Saint-Antoine külvárosban — új 
támadástól tartva — a lakosság folytatta a torlaszok építését. 
Az üzletek és a műhelyek zárva maradtak, senki sem 
dolgozott. A Bastille ostromának halálos áldozatait e napon 
temették el, özvegyeik és árváik részére gyűjtést rendeztek. 
Az élelmiszerhelyzet volt a legaggasztóbb: a városnak 
mindössze három napra való kenyérkészlete volt. Az 
állandó bizottság tudta ezt, de óvakodott attól, hogy 
közzétegye; a nyilvánosság előtt azt állították, hogy Párizs 
két — hétre el van látva élelemmel. Gyors 
szükségintézkedésekre is sor került: a bizottság alapítványt 
hozott létre , jótékonysági műhelyek" létesítésére, ahol a 
munkanélkülieket foglalkoztatnák, fejadó bevezetéséről 
tárgyaltak, és a ,Jjó  polgárok"7-at felszólították az 
adakozásra. 

A nap folyamán igen sokan keresték fel a Bastille-t. A 
legtöbben el sem akarták hinni, hogy a híres erődben 
mindössze hét fogoly volt. A városházának ki kellett 
küldeni Louis Pierre Dufourny de Villiers-t, Párizs 
főépítészét, hogy vizsgálja meg a talajt és a falakat: 
nincsenek-e rejtett cellák, föld alatti pincék valamerre? A 
párizsiak alighanem némi csalódást éreztek, amikor az 
építész semmit sem talált. Kínzóeszközökre sem akadtak, 
bár egyesek meg voltak győződve arról, hogy az erődben 
talált középkori páncél és nyomdagép a foglyok kínzására 
szolgált. Később a pincékben régi csontvázakra bukkantak, 
de ezek minden bizonnyal az erőd egykori ostromai 
idejéből származtak. 


A város egész délelőtt várta a királyi hadseregek 
ellencsapását. Három elektor felkereste a Saint-Denis-ben 
állomásozó csapatokat, hogy kipuhatolják a helyzetet, de 
azzal tértek vissza, hogy sem harci előkészületeket, sem 
ellenséges hangulatot nem tapasztaltak. 

Délután kettőkor érkezett meg a nagy újság. Egy polgár 
állítólag Sévres-ből rohant a hírrel a városházára: a király a 
Nemzetgyűlésben járt, és a képviselők úton vannak Párizs 
felé! Először hinni sem akartak a fülüknek, de aztán kitört 
a lelkes öröm. Hát mégsem a katonák jönnek! Párizs ezen a 
délutánon nem is annyira a képviselőket, mint inkább saját 
győzelmét ünnepelte, amelynek csak most ébredt tudatára. 

Amikor a Nemzetgyűlés küldöttei három órakor 
kiszálltak hintóikból a XV. Lajos téren, itt már hatalmas 
tömeg kavargott. 

- Éljen a nemzet! Éljen az alkotmány! Éljenek a 
képviselők! Hozzák vissza Neckert! — zúgott a sokaság. A 
francia gárdisták és a polgárőrök a Tuileriák kertjébe 
kísérték a képviselőket, ahol az állandó bizottság négy 
tagja fogadta őket. Innen — La Fayette-tel az élükön — 
gyalogszerrel vonultak a városházára. A párizsiak ujjongva 
ünnepeltek, a képviselőket ölelték, csókolták, az 
ablakokból virágeső hullott. A Nemzetgyűlés tagjai 
csodálkozva nézték ezt az új fővárost, ahol mindenki 
fegyvert hord, piros-kék kokárdát visel, az utcákon pedig 
torlaszok és barikádok állnak. A Saint-Honoré úton a 
polgárőrség diadalmenetben és  zenekísérettel vezette 
eléjük Joseph Arnét, aki elsőként hatolt be a Bastille 
udvarába. A képviselők maguk is meghatódtak, s többen 
közülük megcsókolták a gárdisták zászlótt. 

A városháza nagytermében a Nemzetgyűlés tagjai 


tapsvihar kíséretében helyet foglaltak az állandó bizottság 
asztalánál. . Moreau — de  Saint-Méry ünnepélyesen 
köszöntötte őket, s elsőként La Fayette-et, a küldöttség 
vezetőjét kérte meg felszólalásra. A márki képviselőtársai 
nevében gratulált Párizs népének és az elektoroknak a 
kivívott . szabadsághoz. Elmondta, hogy a királyt 
félrevezették, de ennek a mai nappal végeszakadt, s ő 
őszintén reméli, hogy megviheti az uralkodónak a rend és a 
béke helyreállításának a hírét, amelyet az , teljes szívéből 
hallani kíván". Ezután, kirobbanó tapsvihar közepette, 
felolvasta a királynak a Nemzetgyűlés előtt elhangzott 
beszédét. 

La Fayette után Lally-Tollendal emelkedett szólásra. Az 
ő számára különösen nagy jelentősége volt annak, hogy a 
Bastille bevételének másnapján így ünneplik őt a 
városházán: apját, az ír származású Thomas Arthur de 
Lally grófot, aki a hétéves háború során vereséget 
szenvedett az angoloktól Indiában, árulással vádolták, a 
Bastille-ba zárták, és 1766-ban a városháza előtt fejét 
vették. Az igazságtalan ítélet ellen először Voltaire emelte 
fel szavát, s Lally-Tollendalnak csak 1778-ban sikerült 
végleg tisztáznia apja emlékét. Most a könnyekig 
meghatódva szónokolt: 

— Jó királyunkat félrevezették; mi feltártuk előtte az 
igazságot; szíve feljajdult, és ő eljött körünkbe; ránk bízta 
magát, vagyis önökre; a tanácsainkat kérte, vagyis az 
önökét. Diadalmenetben kísértük, és ő megérdemelte... 
Most a békének újjá kell születnie, és én elmondom a 
Nemzetgyűlés nevében a bizalom szavait, amelyeket az 
uralkodó e gyűlésen kiejtett: önökre bízom magamat! 

Lally-Tollendal hatalmas sikert aratott, megkoszorúzták, 


és az ablakhoz vezették, hogy a Gréve téren összegyűlt nép 
is megéljenezhesse. A párizsiak el is nevezték őt ,a 
legkövérebb érzékeny"-nek... (Elgondolkodtató 
szószerkezet. Úgy látszik, a korabeli Párizsban az 
érzékenység általánosabb volt, mint a jóltápláltság. 
Manapság valószínűleg ,a legérzékenyebb kövér"7-nek 
neveznék.) 

Lally-Tollendal után La  Rochefoucauld-Liancourt 
herceg szólalt fel, mégpedig elég ügyetlenül. Kijelentette 
ugyanis, hogy a király meg fog bocsátani a Francia 
Gárdának. A jelenlevő gárdisták ezen a kijelentésen 
felháborodtak, és öntudatos tiltakozásba kezdtek: 

- Nincs szükségünk a bocsánatra! ... A nemzetnek 
szolgálva a királyt szolgáltuk!... 

A jó hangulatot Clermont-Tonnerre állította helyre: 

— Látjuk jól, hogy a megtévedt katonák néha a szabadság 
zászlaja alatt 15 összegyűlhetnek... és ők nem is bűnösök!... 
A szabadság katonái nem dezertőrök! 

Juigné párizsi érsek azt javasolta, hogy azonnal tartsanak 
hálaadó istentiszteletet a Notre Dame-ban. Javaslatát 
elfogadták. Moreau de  Saint-Méry  záróbeszédében 
köszönetet mondott a képviselőknek, és ezt a napot a 
francia történelem tizenhárom évszázada legszebb 
napjának nevezte. Ugyanakkor megfogalmazta a párizsi 
nép követeléseit is: — Látni akarjuk a királyt! Magunk 
akarunk megbizonyosodni érzelmei felől. Jöjjön Párizsba 
testőrei nélkül, nekünk is adja meg azt a bizalmat, amit a 
Nemzetgyűlésnek megadott! Miért vannak még helyükön 
az aljas miniszterek? Miért nem hull az árulók fejére a 
megérdemelt halálbüntetés? Ezt az árat kérjük királyunktól 
szeretetünkért és bizalmunkért! 


Ezzel az ülés tulajdonképpen le is zárult volna, és az 
elektorok a képviselőkkel együtt éppen felálltak, hogy 
elinduljanak a Notre Dame-ba, amikor valaki felvetette: 
miért nem La Fayette a polgárőrség parancsnoka? Egy 
ismeretlen férfi elkiáltotta magát: 

— La Fayette legyen a főparancsnok! 

A termet megtöltő tömeg azonnal átvette az új jelszót. 
Moreau de Saint-Méry felvette a kandallópárkányról La 
Fayette mellszobrát, és a magasba tartotta. A meglepett 
márki szólni akart, az általános éljenzéstől azonban senki 
sem hallotta a szavait, így végül kihúzta kardját, s 
tisztelgett vele, hogy jelezze: teljesíti a nép kívánságát. 
Nem tudjuk, mennyire volt spontán és mennyire volt 
megszervezett ez a választás. La Salle márkira, a 
polgárőrség parancsnokára igen sok panasz érkezett az 
állandó bizottsághoz, s többen felvetették, hogy új 
parancsnokra van szükség. A közvélemény 
megdolgozásában La Fayette párizsi barátai — többek közt 
Brissot de Warville, a későbbi híres újságíró és girondista 
politikus — nyilván nagy szerepet játszottak, a márkit 
azonban valószínűleg váratlanul érte a megtiszteltetés. A 
párizsiak lelkesedése őszinte volt: La Fayette-ben az 
amerikai szabadságharc hősét és az emberi jogok első 
francia tervezetének megfogalmazóját ünnepelték. 

Amikor a tömeg lecsendesedett, új javaslat hangzott el: 

— Legyen Bailly a kereskedők elöljárója! 

— Nem, nem a kereskedők elöljárója! — kiabáltak mások. 
— Legyen Párizs polgármestere! 

Újra kitört az éljenzés. Az ötvenhárom éves Jean Sylvain 
Bailly, ez a hajlott hátú, hosszúkás arcú, magas homlokú, 
nagy orrú férfi a Francia Akadémia köztiszteletben álló 


tagja, tudós csillagász volt. Méltóságteljes, s ugyanakkor 
mértéktartó viselkedésével, tudományos tevékenységével 
és alkotmányos meggyőződésével nagy tekintélyre tett 
szert: a választások idején ő kapta a legtöbb szavazatot a 
párizsi elektoroktól, s megválasztásáról XVI. Lajos is 
helyeslően nyilatkozott. Június 17-én a Nemzetgyűlés első 
elnökévé választották, s három nap múlva az ő vezetésével 
zajlott le a híres , labdaházi eskü". Június 23-án, amikor a 
király megparancsolta a rendeknek, hogy külön termekben 
tanácskozzanak, elsőként Bailly szegült szembe az 
uralkodó akaratával. 

Most nagyon meghatódott. Könnyes szemmel, elfúló 
hangon tiltakozott: nem méltó ilyen megtiszteltetésre, öreg 
vállai nem képesek ekkora terhet cipelni! Senki sem 
törődött mentegetőzésével, azt a koszorút, amit Lally- 
Tollendal kapott előbbi szónoklatáért, most Bailly fejére 
nyomták. Ő levette, de erre maga a párizsi érsek illesztette 
vissza a homlokára: megilleti ez a tisztelet a Nemzetgyűlés 
első elnökét, akit most lelkes éljenzés közepette Párizs 
polgármesterévé nyilvánítottak. 

Ezután valamennyien elindultak a Notre Dame felé. 
Baillyt maga Hulin, a Bastille ostromának hőse vezette, az 
ünneplő tömegben négy gránátos nyitott utat nekik. A 
párizsi érsek a fülig kormos Lefebvre abbéval ment 
karonfogva, aki éppen az imént fejezte be a puskapor 
szétosztását, és még nem volt ideje tisztálkodni. La Fayette 
részesült a Gréve téren a leglelkesebb fogadtatásban: 
ölelték, csókolták, kezét szorongatták — le is késett az 
istentiszteletről, csak a szertartás végére ért oda a Notre 
Dame-ba. A tömeg azt követelte, hogy a márki a 

templomban tegye le parancsnoki esküjét, s ő bele is 


egyezett ebbe, azzal a fenntartással, hogy kinevezését a 
Nemzetgyűlésnek még meg kell erősítenie. 

Az istentisztelet után a képviselők többsége visszautazott 
Versailles-ba, s velük tartott néhány elektor is. Kilenc 
képviselő viszont — köztük Clermont-Tonnerre, Duport, La 
Rochefoucauld-Liancourt, . Latour-Maubourg, valamint 
természetesen Bailly és La Fayette — Párizsban maradt, s a 
Notre Dame melletti érseki palotában az állandó bizottság 
tagjaival megvitatták a legsürgősebb teendőket. Elsősorban 
La Fayette helyzetét tisztázták: kinevezésének legális 
színezetéhez feltétlenül szükség volt a király és a 
Nemzetgyűlés megerősítésére. A rendkívüli helyzetre való 
tekintettel abban egyeztek meg, hogy a márki a városban 
marad, és úgy tevékenykedik, mintha már valamennyi 
illetékes hatóság szentesítette volna kinevezését. La Salle a 
polgárőrség másodparancsnoka lett. A megbeszélés után 
visszatértek a városházára, s az új polgármesternek 
tapasztalnia kellett, hogy hivatala nemcsak 
diadalmenetekből áll. 

Estefelé a párizsiak nyugtalansága kiújult, és kisebb 
zavargásokban csapódott le. Miért nem maga a király jött 
el Párizsba? Miért nem hívták vissza máris Neckert? A 
Breteuil-minisztérium még mindig a helyén van! Nem 
valami újabb árulás rejlik emögött? 

Egy bizonyos Saint-Marc grófot kerülete a Bastille-hoz 
küldte, hogy vizsgálja meg pincéit, egy másik kerület 
polgárai azonban gyanúsnak találták viselkedését, 
letartóztatták és a városházára kísérték. Az állandó 
bizottság , a szokásos módon" mentette meg életét: egy 
napra bebörtönözték, majd másnap, amikor már 
megfeledkeztek róla, szabadon bocsátották. Ezután arról 


érkezett hír, hogy a nép lefegyverezte a Bastille közelében 
álló salétrom-raktár őrségét, mert még mindig föld alatti 
cellák és titkos alagutak után kutatnak. A városházára 
hurcoltak egy férfiruhába öltözött nőt, akit kémkedéssel 
gyanúsítottak, és minden vizsgálat nélkül fel akartak 
akasztani. Bailly személyesen sietett a védelmére, de azt 
kellett tapasztalnia, hogy megválasztása után néhány órával 
már senki sem hallgat szavára a Gréve téren, s csak Hay- 
nek, a polgárőrség egyik ezredesének segítségével tudta 
kiszabadítani az ájult asszonyt az önjelölt ítéletvégrehajtók 
markából. Ezután két ismerős foglyot, két nemzetgyűlési 
képviselőt kísértek Bailly elé, akiket akkor tartóztattak le, 
amikor el akarták hagyni a várost. Az egyik Lubersac volt, 
a chartres-i érsek... Bailly elnézésüket kérte az incidens 
miatt, és intézkedett, hogy békességben visszatérhessenek 
Versailles-ba. 

Éjjel két óra lett, mire elcsendesedett a város. La Fayette 
Párizsban maradt, de Bailly vissza akart térni egy napra 
Versailles-ba. Arra persze gondolni sem lehetett, hogy 
azon a hintón induljon útnak, amelyen Párizsba érkezett. 
Egy Leroux nevű elektor szerzett neki egy fiákert, de még 
így is több mint harmincszor tartóztatták fel az utcákon 
cirkáló őrjáratok. Szerencséjére Leroux vele tartott, s őt, 
mint Párizs egyik elöljáróját, igen sokan ismerték. Egyetlen 
kellemes meglepetés érte csak Baillyt ezen az éjszakán: a 
kocsis egyetlen sout sem fogadott el tőle: feletteseitől 
utasítást kapott, hogy a Nemzetgyűlés képviselőit ingyen 
szállítsa. 

Párizs újdonsült polgármestere hajnali ötre ért haza 
aggódó feleségéhez, aki már meg volt győződve róla, hogy 
férjét valami végzetes szerencsétlenség érte a fővárosban. 


,, Ludattam vele új tisztségemet — írja Bailly emlékirataiban, 
— s ettől kissé megnyugodott; én pedig lefeküdtem, hogy 
néhány órát pihenéssel töltsek, amelyre már nagy 
szükségem volt életem legfárasztóbb és legnyugtalanabb 
napja után." (52) 


JÚLIUS 16. — A VESZTESEK TÁVOZÁSA 


A július 15-ről 16-ra virradó éjszakán — egyesek szerint 
inkább 16. reggelén — fontos tanácskozásra került sor a 
királyi udvarban. XVI. Lajos családtagjai és miniszterei 
társaságában még egyszer át akarta tekinteni helyzetét, 
mielőtt végleg és  visszavonhatatlanul  kapitulál a 
forradalom előtt. 

Először az ellenállás lehetőségét vetették fel, de Broglie 
marsall, a hadügyminiszter ezt teljesen reménytelennek 
tartotta. A hadsereg demoralizálódása az elmúlt nap 
folyamán ijesztő iramban felgyorsult. A Mars-mezőről 
visszavont és sévres-ben elszállásolt katonákat a lakosság 
etette-itatta, s ez katasztrofálisabb következményekkel járt, 
mint egy elvesztett ütközet: a Salis-Samande ezredből már 
hetvenöten dezertáltak, s a többi katonát pedig úgy 
leitatták, hogy csak fegyverrel lehetett őket összeterelni. A 
helyzet nem volt sokkal biztatóbb más ezredeknél sem, 
ezért a királyi tanács kénytelen volt elvetni a fegyveres 
ellenállás gondolatát. 

Marie Antoinette és Artois grófja azt javasolta, hogy az 
udvar hagyja el Versailles-t, és néhány megbízható ezred 
védőszárnyai alatt vonuljon Metzbe, a német határ mellé. 

XVI. Lajos három évvel későbbi elbeszélése szerint 
Broglie marsall ellenezte a menekülési tervet: 

— Hát igen, eljuthatunk Metzbe — mondta. — De mit 
fogunk ott csinálni? 

Jogos kérdés. Az udvarnak semmiféle elképzelése nem 
volt arról, hogyan birkózik meg a válsággal, Metzben tehát 
ugyanolyan tehetetlen lenne, mint Versailles-ban. Ráadásul 
a királyi család még mindig nem szabadult meg az 
orléansista összeesküvés lidércnyomásától, s Provence 
grófja szerint fennállt annak a veszélye, hogy az uralkodó 
távozása után — a  — Nemzetgyűlés a királyság 
főkormányzójává választja Orléans hercegét. 

— Határozzunk végre, uraim! -— fakadt ki Madame 
Campan emlékiratai szerint a király. — Menjek vagy 
maradjak? Készen állok mindkét megoldásra. 

Nyilvánvaló volt, hogy csak egyetlen kiút van: elismerni 
a vereséget, és kiegyezni a forradalommal. A döntés akkor 
született meg, amikor a király La Rochefoucauld-Liancourt 
hercegtől értesült az előző napi párizsi eseményekről, 
Bailly és La Fayette megválasztásáról. Úgy látszik, a 
főváros tisztségviselőit már nélküle jelölik ki! XVI. Lajos 
belátta, hogy fenékig kell ürítenie a keserű poharat: vissza 
kell hívnia Neckert, és személyesen kell kibékítenie a 
párizsiakat. 

A királyné rossz előérzetekkel tért vissza lakosztályába, 
ahol Madame Campan már az utazás előkészületeit 
végezte: ékszereket csomagolt, és bizonyos kompromittáló 
tartalmú  levélkötegeket égetett. Marie Antoinette 
elkeseredetten közölte vele, hogy kár a fáradságért, az 
utazás elmarad. A király pedig Baillyhez küldte első inasát, 
és magához kérette Párizs újdonsült polgármesterét. 


Mire Bailly délelőtt a palotába ért, itt már a 
legkülönbözőbb rémhírek kaptak szárnyra. Az udvaroncok 
rettegve tudakolták: igaz, hogy Párizsban lemészárolják az 
arisztokratákat? Igaz, hogy a párizsi kerületek hatvan fős 
küldöttséget indítottak útnak Versailles felé, amelyet 
húszezer fegyveres polgár követ? Bailly megnyugtatta 
őket, hogy ilyesmiről szó sincs. A király is a párizsi 
állapotok felől érdeklődött, és közölte vele, hogy a 
fővárosba fog utazni. Bailly — előző esti tapasztalataira 
gondolva — féltette az uralkodót, és célzást tett a Párizsban 
elkövetett gyilkosságokra. Amikor Launey nevét említette, 
a király így szólt: 

— Ó!. . . Megérdemelte a sorsát! 

(Szegény Launey... Királya, akinek szolgálatában életét 
áldozta, több részvéttel is beszélhetett volna róla. Vajon 
miért haragudott rá XVI. Lajos? Azért, mert harcba 
bocsátkozott, vagy azért, mert legyőzték?) 

Bailly felvetette, hogy talán elegendő lenne, ha a király a 
Tuileriák kastélyába és a Notre Dame-ba látogatna el, ahol 
nagyobb biztonságban lenne, de XVI. Lajos így válaszolt 
neki: 

- A városházára fogok menni; ha már döntöttünk, 
csináljuk is végig! (53) 

A Bastille bevétele után két nappal, amikor udvaroncai 
körében az a hír járta, hogy Párizsban legyilkolják az 
arisztokratákat, ez meglehetősen bátor elhatározás volt az 
uralkodó részéről. Bailly életében először beszélt a 
királlyal, és most igen kedvező benyomásokkal távozhatott. 

Mielőtt elhagyta volna a palotát, Breteuil báró is 
magához hívatta. Gratulált neki a polgármesteri címhez — 
tudta, hogyan kell elegánsan veszíteni —, és közölte vele, 


hogy másnap elhagyja Versailles-t, a király pedig már 
reggel útnak indul Párizs felé. Bailly csak most tudta meg, 
hogy a párizsi látogatásra ilyen hamar sor kerül, és 
hazasietett, hogy megelőzhesse a fővárosban a királyt. A 


Nemzetgyűlésbe nem ment el, így az csak késő este tudta 
meg a hírt. 


Az Alkotmányozó Nemzetgyűlés reggel nyolckor kezdte 
meg az ülést. A válság csillapultával itt is visszaállt a rend: 
az ülés elején ismét felolvasták a beérkezett leveleket. 

Az előző nap Párizsban járt képviselők nevében Mounier 
szólalt fel, és Versailles-ban maradt kollégái számára ékes 
szavakkal ecsetelte a forradalmi főváros hangulatát: 

— Ó, uraim, micsoda fenséges látvány! A teret fegyveres 
és fegyvertelen polgárok bámulatos sokasága lepte el!... 
Nem volt még soha ily szép, ily megható népünnepély!... 
Párját ritkítja a történelemben! 

Mounier beszámolója hűen tükrözte a képviselők 
többségének véleményét: a bátor párizsiak határozott 
fellépése keresztülhúzta a király , rossz tanácsadóéi"-nak 
terveit, a vérontásért pedig természetesen Launey a felelős, 
aki tüzet nyitott honfitársaira. 

— És a nép elkeseredés szülte tettei közepette — fejezte be 
Mounier a szónoklatát könnyezve számos polgár halálán, — 
nehéz ellenállni az elégedettség érzésének, látva a Bastille 
lerombolását, ahol, a zsarnokság e rettenetes börtönének 
romjain, Párizs polgárainak kívánsága szerint nemsokára 
fel fog emelkedni egy jó királynak, Franciaország 
szabadsága és boldogsága helyreállítójának szobra! 


, Szobor vereségért" — új, eredeti gondolat. — jegyzi meg 
ironikusan Michelet. A képviselők tetszését azonban 
megnyerte az ötlet. Mounier beszédét megtapsolták, majd 
azt kérték, hogy Lally-Tollendal adja elő a városházán 
elhangzott beszédét. A szónoklat itt is nagy sikert aratott, 
és tervbe vették kinyomtatását. Ezután felolvasták La 
Fayette üzenetét, aki kérte, hogy erősítsék meg 
kinevezését. Mounier dicsőítő beszédet tartott a márkiról, 
, akinek neve mindkét világban drága a szabadság hívei 
számára". A szónoki fordulatot oly találónak érezték, hogy 
La Fayette-et ezután egyre gyakrabban emlegették , két 
világ hőse"-ként. A Nemzetgyűlés küldöttséget menesztett 
a királyhoz, amelynek tagjai megkérték az uralkodót, hogy 
erősítse meg Bailly és La Fayette kinevezését. 

Az ünnepi hangulatnak Mirabeau vetett véget, aki 
indítványozta, hogy kérjék fel a királyt a minisztérium 
feloszlatására. — Szenvedélyes — vita robbant ki. A 
nagyravágyó gróf meg volt győződve róla, hogy ha apja 
halála miatt nem kell visszavonulnia, most ő lenne Párizs 
polgármestere, s most radikális indítványával növelni 
kívánta népszerűségét. Javaslatával többen is egyetértettek, 
sőt, Barnave szerint Necker visszahívását 15 kérelmezniük 
kellett volna. Mounier azonban attól tartott, ha most nem 
tartják tiszteletben a végrehajtó hatalom önállóságát, ezzel 
veszedelmes precedenst teremtenek a jövőre nézve, és 
felszólalt az indítvány ellen. Kijelentette, hogy a 
hadseregek eltávolítása után semmi okuk sincs a további 
aggodalomra, és ismét elsődleges kötelességükké vált, 
hogy  respektálják a királyi előjogokat. — Necker 
visszahívásával kapcsolatos indítványukat csak akkor 
tehetik meg, ha a király a véleményüket kéri, különben 


jogbitorlást . követnek el, hiszen a minisztérium 
összeállításának joga kizárólag a királyt illeti meg. 

Kiegyensúlyozottabb belpolitikai helyzetben 
valószínűleg valamennyi képviselő egyetértett volna 
Mouniler-vel. Most azonban, amikor még nem lehetett 
tudni, mennyire őszinte a király, s nem kerül-e újra a 
Breteuil-minisztérium befolyása alá, véleményével 
hatalmas felzúdulást váltott ki. Mirabeau istentelennek és 
megvetésre méltónak nevezte felszólalását, amely szerinte 
kifejezetten a zsarnokságnak kedvez, s figyelmeztette az 
uralkodó jogait túlzott tiszteletben tartó képviselőtársait 
arra, hogy e jogok közt ott van a Nemzetgyűlés 
feloszlatásának joga is. Clermont-Tonnerre .  Mounier-t 
támogatta, a — többség — azonban  Lally-Tollendal 
felszólalásával értett egyet: 

— Uraim, amint hallottuk, az utcákon és a tereken, a 
rakpartokon és a piactereken egyetlen kiáltás szállt: 
, Hozzák vissza Neckert!" A tömeg könyörgött nekünk, 
hogy kérjük fel a királyt Necker visszahívására. A nép 
kérése parancs! Ezért kérelmeznünk kell Necker úr 
visszahívását. 

, A nép kérése parancs!" Egyes történészek szerint ezzel 
a kijelentéssel kezdődött a francia parlamentarizmus 
története. A rendi országgyűlések képviselői a kiváltságos 
testületek, a dinasztia, az állam vagy az uralkodó érdekeit 
hozták fel, amikor érvelni akartak — a Nemzetgyűlés 
viszont már a nép követeléseire hivatkozott, amelyeket 
akár az uralkodóval szemben is képviselniük kell. 

Szavazásra azonban nem került sor, mert megérkezett a 
miniszterek lemondásának híre. A sort Barentin főpecsétőr 
és Broglie marsall kezdte meg, majd Villedeuil, a királyi 


udvartartás államtitkára folytatta. 

— Miért nincs Breteuil neve a távozók listáján?! — kiáltott 
fel Lally-Tollendal. Az első miniszter hivatalos lemondása 
azonban már csak órák kérdése volt. A képviselők 
hamarosan azt is megtudták, hogy a király kiadta az 
utasítást: július 16. és 17. folyamán valamennyi hadsereg 
hagyja el Versailles és Párizs környékét. Broglie marsall 
négy svájci és egy német ezredet fog személyesen az 
északi határhoz vezetni. Clermont-Tonnerre mint a 
Nemzetgyűlés egyik titkára minderről levélben értesítette a 
Párizsban tartózkodó La Fayette-et, hogy a márki a hír 
közzétételével is igazolhassa a párizsiak előtt a király 
jószándékát. 

A Nemzetgyűlés ezen a napon még több kérdésről is 
tárgyalt. Mirabeau nagy szónoklattal fejezte ki az angol 
alkotmány iránti nagyrabecsülését, egyesek pedig azzal a 
különös javaslattal álltak elő, hogy a képviselők hordjanak 
ruhájukon valamilyen megkülönböztető jelet, amelyről 
bárhol felismerhetik egymást. Préfelne-t, Alencon küldöttét 
alaposan meg 1s tapsolták, amikor azt indítványozta, hogy a 
képviselők egész életükben viseljék e jelet. A rennes-i 
Lanjuinais azonban — pár év múlva a girondisták egyik 
legnagyobb szónoka lett — hiúságnak, a testületi szellem 
olyan megnyilvánulásának bélyegezte az indítványt, amely 
éles ellentétben áll az egyenlőség elvével. Ismét 
felvetődtek a minisztériummal kapcsolatos kérdések: 
mennyire avatkozhat bele a Nemzetgyűlés a minisztérium 
tevékenységébe? — Kinek, — vagy kiknek tartoznak 
felelősséggel a miniszterek? Hol van az a törvényszék, 
amely felelősségre vonhatja őket? (,.Itt! Itt!" —kiáltoztak 
többen.) 


Délután felfüggesztették az ülést, és csak este hatkor 
folytatták a vitát. Ekkor végre megérkezett a régen várt hír: 
La  Vauguyon külügyminiszter és  Breteuil báró 
lemondásával a gyűlöletes minisztérium végleg megbukott! 
A Nemzetgyűlés küldöttséget menesztett a királyhoz, hogy 
tolmácsolja valamennyiük köszönetét, s XVI. Lajos ezzel a 
küldöttséggel közölte elhatározását: Neckert visszahívatja, 
s másnap Párizsba utazik. 

A képviselők nagy megkönnyebbüléssel fogadták a hírt. 
Most már egyikük sem kételkedett benne, hogy a rend és 
az egyetértés hamarosan helyreáll. Azonnal két újabb 
küldöttséget indítottak útnak, az egyik Párizsba vitte az 
örvendetes újságot, a másik visszament a királyhoz, és 
engedélyt kért rá, hogy a képviselők elkísérjék az uralkodót 
másnapi útjára. A király beleegyezett a kíséretbe, s átadta a 
képviselőknek azt a levelet, amelyben felszólítja Neckert, 
hogy térjen vissza Franciaországba. A levelet a 
Nemzetgyűlés elnöke és titkárai is aláírták, majd 
visszaküldték XVI. Lajosnak, aki gyorsfutárral Brüsszelbe 
továbbította a levelet, Necker feltételezett tartózkodási 
helyére. 

Ezzel a király a Nemzetgyűlés utolsó kérését is 
teljesítette. Kapitulációja teljessé vált — már csak az volt 
hátra, hogy másnap ezt ország-világ előtt elismerje, és 
elfogadja azokat a forradalmi intézkedéseket, amelyeket az 
ellene fellázadt párizsiak léptettek életbe. A Nemzetgyűlés 
képviselői, akik két napja még a letartóztatástól rettegtek, a 
legteljesebb elégedettséggel térhettek nyugovóra. 


k 


Vagy mégsem voltak valamennyien elégedettek? Július 
16-án, késő este egy papi ruhába öltözött, bicegő férfi 
kereste fel Artois grófját, a király fiatalabb öccsét. Charles 
Maurice de Talleyrand-Périgord-nak nevezték, Autun 
harmincöt éves érseke, az Alkotmányozó Nemzetgyűlés 
tagja volt. Egyelőre még semmi sem hívta fel rá 
képviselőtársai figyelmét, akik valószínűleg 
képtelenségnek tartották volna azt a jóslatot, hogy 
valamennyiük közül ez a — meglehetősen világi örömöknek 
élő — érsek fogja legtovább megőrizni politikai befolyását, 
s a történelem minden idők egyik legsikeresebb 
diplomatájaként fogja számontartani nevét. 

Talleyrand már az előző napon kihallgatást kért XVI. 
Lajostól, a királynak azonban nem volt ideje fogadni őt, 
így most Artois grófján keresztül próbálta megközelíteni az 
uralkodót. A figyelmesen hallgató gróf előtt hosszasan 
elemezte a politikai helyzetet: a trón oly nagy veszélybe 
került, hogy időhúzással, kisebb engedményekkel már nem 
lehet megmenteni. Pontosan kitervelt, energikus, erőszakos 
eszközöktől sem visszariadó fellépésre van szükség. Ha a 
király hajlandó lenne őt, és még néhány megbízható, 
hasonló nézeteket valló barátját megjutalmazni bizalmával, 
a siker nem maradna el. Talleyrand tulajdonképpen azt 
sugallta, bízzák meg őt és barátait a kormányalakítással, s 
ők kísérletet tesznek az abszolút monarchia megmentésére. 

Artois grófjára hatott az érsek ékesszólása, azonnal 
felkereste a királyt, és közölte vele a hallottakat. Kis idő 
múlva azonban azzal tért vissza Talleyrand-hoz, hogy 
semmit sem tehetnek: a király mindenképpen el akarja 
kerülni a vérontást, és másnap ellátogat Párizsba. 

— Ami pedig engem illet, döntöttem — tette hozzá a gróf. 


— Holnap indulok. Elhagyom Franciaországot. 

Talleyrand-nak valószínűleg megvolt a véleménye arról 
az uralkodócsaládról, amelynek tagjai csak arra képesek, 
hogy a veszély pillanatában megadják magukat, vagy 
külföldre meneküljenek, de egyelőre udvariasan próbálta 
megfogalmazni ellenérveit. Gondolt már arra a gróf, hogy 
távozásával mind saját, mind gyermekeinek trónigényét 
veszélyezteti? Birtokai jövedelmét el fogja veszíteni, és 
gyanúba keveri itthon maradó családtagjait is. Az 
emigrációt legfeljebb a közvetlen életveszély indokolná, 
ilyesmiről — azonban — szó sincs, — a Palais-Royal 
fenyegetőzéseit nem kell annyira komolyan venni. A gróf 
elhatározása azonban szilárd maradt. Talleyrand erre 
finoman közölte vele, hogy ebben az esetben híveitől sem 
várhat támogatást: 

— Ha a király és a királyi hercegek úgy döntöttek, hogy 
nem veszik figyelembe saját érdekeiket és a királyság 
érdekeit, akkor számunkra sincs más hátra, mint az, hogy 
saját érdekeinkkel törődjünk... 

Azt is hozzátette: ne lepődjön meg a gróf, ha 
javaslatainak elutasítása után ő is támogatni fogja ,a 
dolgok új állapotát". 

— Éppen ez az, amit tanácsolhatok önnek — felelte Artois 
grófja. — Történjék bármi, nem fogom okolni önt, és 
mindig számíthat barátságomra. 

A beszélgetés véget ért. Talleyrand mélységes megvetést 
érzett az uralkodócsalád iránt. Életében először és utoljára 
próbált támogatni egy bukott politikai rendszert — hosszú 
élete és kanyargós pályafutása során soha többé nem 
vállalkozott ilyesmire. 

Artois grófja pedig, ígéretéhez híven, másnap elhagyta a 


királyságot. Meglehetősen optimista volt azonban, amikor 
abban reménykedett, hogy a következő tavasszal már 
visszatérhet: száműzetése pontosan huszonöt évig tartott. 

Ezekben a napokban nemcsak Artois grófja hagyta el az 
udvart: július 16-án és 17. reggelén sorra indultak az 
előkelő utazókocsik Versailles-ból a határok felé. Az 
emigráció első hulláma magával sodorta az udvari 
nemesség legelőkelőbb képviselőit: Condé, Conti, Enghien, 
Bourbon hercegeket, a királyné baráti körének olyan 
illusztris tagjait, mint Vaudreuil gróf, Vermond abbé, 
Guiche és Polignac hercegnők. , Franciaország három 
hercege és Szent Lajos véréből származó négy másik 
herceg — írja Joseph Weber, a királyné egyik kegyence, 
emlékirataiban — nem alázhatták volna meg mélyebben 
Párizs polgárait, mint így, amikor meneküléssel mentették 
meg életüket."(51) , Fájdalom, Párizs polgárai tőlük nem 
várt sztoicizmussal viselik el azt!" — jegyzi meg gúnyosan 
Carlyle. (55) 

Polignac hercegnőt a királyi család beszélte rá a 
távozásra. Amikor Marie Antoinette Madame Campantól 
megtudta, milyen fenyegetésekkel illették barátnőjét, 
felkereste a hercegnőt, és személyesen könyörgött neki, 
hogy hagyja el az udvart, ahol veszélyek leselkednek rá. 

- Mindentől félek már... Barátságunk nevében arra 
kérem: távozzék! Ne legyen ragaszkodása és barátságom 
áldozata! 

Madame Campan emlékiratai szerint a hercegnő 
tétovázott, de ekkor belépett a terembe a király, akit Marie 
Antoinette azonnal segítségül hívott: 

- Jöjjön, uram, segítsen rábeszélni e hűséges 
alattvalónkat arra, hogy el kell hagynia bennünket! 


- Kegyetlen végzetem arra kényszerít — mondta 
szomorúan a király -, hogy mindenkit eltávolítsák 
magamtól, akit szeretek és becsülök. Azért jöttem, hogy 
elrendeljem Artois grófjának távozását; önnek ugyanezt 
parancsolom. Szánjon engem, de ne veszítsen egyetlen 
percet sem. 

A hercegnő végül hagyta meggyőzni magát, és még a 
17-re virradó éjszakán útnak indult családjával együtt 
Svájc felé. Marie Antoinette-tel az utóbbi időben kissé 
eltávolodtak egymástól, a hercegnő távozása azonban 
felszította a királyné régi érzelmeit. A Polignac-család 
indulása előtt Marie Antoinette 500  Lajos-arany 
kíséretében a következő levelet küldte a hercegnőnek: 
, Isten Önnel, legkedvesebb barátnőm! Micsoda szörnyű 
szó ez! De így kellett történnie. Isten Önnel, nincs erőm 
megcsókolni önt." (56) 

Egy energikus és tetterős király a veszély pillanatában 
valószínűleg arra törekedett volna, hogy híveit maga köré 
gyűjtse. XVI. Lajos és Marie Antoinette viszont a rosszul 
értelmezett keresztényi önfeláldozás és áldozatvállalás 
gesztusával sok barátját eltávolította maga mellől, akikre a 
későbbiekben számíthatott volna. Az elharapózó vidéki 
felkelések az elkövetkező hetekben tovább növelték az 
emigrációt: a tíz nap múlva visszatérő Neckernek egyetlen 
hét alatt hatezer útlevelet kellett kiállítania. A versailles-i 
palota  — elnéptelenedett, az —— uralkodópár egyre 
magányosabban és egyre növekvő ellenszenvvel figyelte a 
forradalom eseményeit. 


A párizsi városházán reggel hétkor folytatódott volna az 
elektorok és a fővárosban maradt képviselők tanácskozása, 
az utcákon azonban ismét anarchikus állapotok uralkodtak, 
s az újdonsült elöljárók csak a legnagyobb nehézségek árán 
tudtak eljutni a Gréve térre. 

— Miért nem jött el a király Párizsba? Csak áltatja a 
népet hazug ígéreteivel! — kiáltozott az egyik elektor 
kocsiját körülvevő tömeg. 

La Fayette a városháza felé tartva az egyik utcasarkon 
nagy csoportosulásra lett figyelmes, és megkérdezett egy 
járókelőt, hogy mi folyik ott. 

— Semmi, csak egy abbét fognak felakasztani — hangzott 
a válasz. A márki kísérőivel együtt áttörte magát a 
sokaságon, amelynek hangadói közölték vele, hogy egy 
Roy nevű árulót ejtettek foglyul, s azonnal végre is hajtják 
rajta a nép ítéletét. A szerencsétlen áldozat hiába próbálta 
megmagyarázni, hogy őt nem Roy-nak, hanem Codier-nek 
hívják, és nem áruló, hanem hazafi, senki sem hallgatott rá. 
La Fayette látta, hogy érvekkel, és hatalmi szóval nem 
sokra menne, a közhangulat megváltoztatására azonban 
kitűnő ötlete támadt. Társaságában lévő kilencéves fiát 
kézenfogta, és felkiáltott: 

— Uraim, hadd mutassam be a fiamat Párizs népének! 
George Washington La Fayette a neve! 

Ki nem kíváncsi a híres emberek gyermekeire? 
Mindenki köréjük csődült, hogy megcsodálja a fiút, aki 
ilyen rendkívüli nevet visel, s ezalatt a márki kíséretében 
levő katonatisztek kivezették az abbét a tömegből. Később 
a városházán kiderült róla, hogy valóban az, akinek mondta 
magát. Akik az imént még fel akarták akasztani, most sorra 
megölelték és megcsókolták, az állandó bizottság 


igazolványt adott neki, és fegyveres kísérettel ellátva 
hazaküldték. 

A Gréve téren azonban újabb csoportosulás fogadta a 
márkit. Valószínűleg még a szava 1s elállt a csodálkozástól, 
amikor meghallotta, hogy a Cordeliers választókerület 
polgárőrei foglyul ejtették — a Bastille kormányzóját! 
Egyesek már azt kiabálták, hogy Launey feltámadt, de 
sebaj, szívesen levágják a fejét másodszor is. A foglyot 
fiákeren hozták, s La Fayette felháborodva ismerte fel 
benne Soulés elektort, akit az állandó bizottság július 14. 
éjjelén a Bastille felügyeletével bízott meg. Mi történt itt 
tulajdonképpen? 

A dolog úgy kezdődött, hogy a  Cordellers 
választókerület egyik őrjárata éjféltájt a Bastille felé indult. 
Állítólag saját szemükkel akartak meggyőződni arról, hogy 
a zsarnokság egyetlen áldozatát sem felejtették ott az erőd 
börtöneiben. A kaput azonban zárva találták, mire nagy zajt 
csaptak. Micsoda arcátlanság! A nép csak az imént vette be 
az erődöt, és máris kulcsra zárják a kaput a polgárok előtt? 
Soulés lesietett a bejárathoz, és megpróbált szót érteni a 
polgárőrök vezetőjével, akit a többiek csak Danton 
kapitánynak szólítottak. Elmagyarázta, hogy ebben a késői 
órában nem nyithatja ki a kapukat, és megmutatta az 
állandó bizottság által aláírt kinevezését. Danton azonban 
az okmányt papírrongynak minősítette: a városháza a 
néptől kapta szuverenitását és hatalmát, nem zárhatja ki a 
népet az erődből! A heves szóváltás azzal ért véget, hogy 
Danton egyszerűen letartóztatta Soulés-t, választókerülete 
őrszobájára kísérték, másnap pedig a Gréve térre hozták, 
hogy a nép ítélkezhessen a Bastille  , második 
kormányzója" felett 1s. 


La Fayette azonban nem rokonszenvezett a közvetlen 
demokrácia ilyetén megnyilvánulásaival, és Danton akciója 
mélységesen felháborította. Soulés-t kézenfogva felvezette 
a városháza lépcsőire, ahonnan tudatta a sokasággal, hogy 
ezt a , jó polgárt" az állandó bizottság nevezte ki a Bastille 
felügyelőjévé, és senkinek sincs joga letartóztatni őt. La 
Salle ünnepélyesen visszaadta Soulés kardját, La Fayette 
pedig kijelentette, ha nem tartják nagyobb tiszteletben az új 
hatóságok rendeleteit, kénytelen lesz lemondani a 
polgárőrség parancsnokának tisztségéről. Szónoklatával 
azonban csak részleges sikert aratott, mert Dantont a nép 
mint . a —— demokrácia bajnokát kísérte vissza 
választókerületébe. 

Az incidens meggyőzte az állandó bizottságot arról, 
hogy az erőd helyzetét sürgősen rendezni kell. Pierre 
Francois Palloy építész már az előző napon jelentkezett a 
városházán a Bastille lebontásának tervével. A képviselők 
tétováztak, hogy van-e joguk a király fennhatósága alatt 
álló erőd lebontatására, az elektorok azonban Párizs 
belügyévé nyilvánították a problémát, és megszavazták a 
Bastille megsemmisítését. La Fayette azonnal elrendelte, 
hogy a városban dobszóval hirdessék ki a döntést, és 
sajátkezűleg írta alá Palloy megbízólevelét. 

Az elektorok és a képviselők együttes ülésén döntések 
születtek "még a polgárőrség szervezetéről és a 
közbiztonság helyreállításának problémáiról. Létrehoztak 
egy ellátási bizottságot is, amely szükség esetén 
felszólíthatja a  polgárőrséget, hogy fegyveres erővel 
szerezzen élelmet a párizsiak számára. A képviselők ezután 
elhatározták, hogy visszatérnek Versailles-ba, átvonultak a 
nagyterembe, ahol szónoklatok és kölcsönös udvariaskodás 


közepette elbúcsúztak az elektoroktól. La Fayette persze a 
városházán maradt, és hozzálátott a polgárőrség szolgálati 
szabályzatának kidolgozásához. 

Nem sokáig dolgozhatott nyugodtan. Előbb egy érkező 
lisztszállítmány számára kellett őrségről gondoskodnia, 
majd arról kapott híreket, hogy hozzáláttak a Bastille 
lebontásához, de a nép bizalmatlanul viselkedik az 
építőmunkásokkal és az építészekkel. Az egyik 
polgárőrosztag két elfogott tisztet kísért a városházára a 
király hadseregéből, akik becsületszavukat adták, hogy 
semmit sem követtek el a nép ellen, mire La Fayette 
szabadon bocsátotta őket. Ezután egy Boisgelin nevű 
breton grófot hoztak a márki elé, akit a nemzet közismert 
ellenségének neveztek. Nem derült ki, mivel szolgált rá a 
gróf erre a címre, mert egy újabb fogoly kíséretében új 
tömeg áradt be a városházára, és a kavarodásban Boisgelin 
kereket oldott. Ezúttal a polgárőrség egyik tisztjét, egy 
bizonyos La Barthe-ot állították La Fayette elé, akit a 
Palais-Royalból azzal vádoltak, hogy fizetséget ígért az 
arisztokraták letartóztatásáért, de nem tartotta meg a 
szavát, és egyetlen garast sem fizetett ki a buzgó 
hazafiaknak. La Fayette az ígéretet nagyobb bűnnek 
tekintette a fizetség elmaradásánál, és La  Barthe-ot 
lemondatta a polgárőrségben viselt rangjáról. 

Kész csoda, hogy La Fayette-nek ilyen körülmények 
közepette egyáltalán ideje maradt a polgárőrség 
szabályzattervezetének elkészítésére, amit délután az 
elektorok elé terjesztett. Kijelentette, hogy a fegyelmezett, 
fegyveres polgárok szervezetét a királyság egész területén 
ki kell építeni, és azt javasolta, hogy e szervezetet ne 
polgárőrségnek, hanem nemzetőrségnek nevezzék. Az új 


elnevezéssel a márki a szervezet össznemzeti jellegét 
akarta hangsúlyozni. A nemzetőrség feladata a nép 
jogainak védelme és a rend fenntartása lesz. A végleges 
szabályzatot természetesen csak a  választókerületek 
képviselőinek közreműködésével dolgozhatják ki, a párizsi 
nemzetőrséghez csatlakozott katonák azonban máris 
letehetik az esküt ,a nemzetre, a királyra és a párizsi 
tanácsra". Az esküformulát La Fayette fogalmazta meg, 
gondosan ügyelve a sorrendre. 

Az elektorok gyűlése elfogadta a tervezetet, és a márki 
máris kiadta az eskü szövegét a számtalan polgárőregység 
küldötteinek. La FHayette javaslatára megváltoztatták a 
kokárdát is, Párizs városának vörös és kék színei közé 
beillesztették az uralkodó színét, a fehéret. így jött létre a 
háromszínű kokárda, amelynek mintájára hamarosan 
megszületett a francia nemzeti zászló, a trikolór. Talán 
ezen a napon fogalmazta meg La Fayette a nemzeti 
kokárdáról tett híres kijelentését is: , Be fogja utazni az 
egész világot." Napóleon katonái az elkövetkezendő 
huszonöt éven belül csakugyan elvitték a francia kokárdát 
Európa csaknem valamennyi országába, Egyiptomba, 
Szíriába és a karibi szigetekre, La Fayette azonban 1789- 
ben alighanem békésebb diadalútra gondolt. 

Késő délután Montlosier gróf, a Nemzetgyűlés egyik 
képviselője . kereste fel La  Fayette-et.  Útlevélért 
folyamodott, mert választóihoz akart utazni, hogy új 
utasításokat kérjen, s e zavaros időkben ajánlatosabb volt a 
párizsi forradalmi hatóságok igazolásával útra kelni. A 
márki készségesen kiállíttatta számára az okiratot, és 
megkérte, hogy az ő választóival is ismertesse 
megváltozott helyzetét. 


Ezután karonfogva kisétáltak a Gréve térre. Itt most is 
nagy tömeg hullámzott, a sétálgató és beszélgető katonák 
pedig, La  Fayette-et megpillantva rohantak vissza 
elhagyott őrhelyeikre tisztelegni. Hát igen, a fegyelem még 
némi kívánnivalót hagy maga után... 

— Látja? — kérdezte a márki Montlosier-től. — Inkább 
tisztelnek, mint engedelmeskednek nekem. Lehet, hogy én 
vagyok az elöljárójuk, de távol állok attól, hogy 
parancsnokuk legyek... 

Estefelé La Fayette emlékiratai szerint nyolcvanezres 
tömeg verődött össze a Gréve téren, és hangosan követelte, 
hogy a király jöjjön el Párizsba. Egyesek azt javasolták, 
hogy a párizsi nép vonuljon Versailles-ba, s erőszakkal 
hozza el a királyt. Ez a terv csak két és fél hónap múlva 
valósult meg, a tömeg egyelőre szétoszlott, La Fayette 
azonban mély gondba merülve töltötte az éjszakát a 
városházán. Mit tegyen? Utazzon el Versailles-ba, s 
személyesen győzze meg az uralkodót, hogy meg kell 
jelennie Párizsban? Az elektorok lebeszélték erről: szó sem 
lehet róla, hogy elmenjen, ő az egyetlen ember, akinek a 
szavára legalább néha hallgatnak a párizsiak! 

Tizenegy tájban az utcák elcsendesedtek. Az állandó 
bizottság tagjai hazatértek, csak La Fayette, a fáradhatatlan 
Moreau és néhány elektor maradt a városházán. 
Tehetetlenül — várták a holnapot, s csak abban 
reménykedtek, hogy a reggel meghozza Versailles-ból a 
kedvező híreket. 


JÚLIUS 17. — A KIRÁLY PÁRIZSBAN 


A párizsi városházára csak éjfél után egy órával érkezett 
meg a király elhatározásának és Necker visszahívásának a 
híre. La Fayette rádöbbent, hogy még nem értesítette az 
uralkodót kinevezéséről, akit pár órán belül neki kell majd 
fogadnia a város határánál. Gyorsan levelet írt hát, 
amelyben elnézést kért XVI. Lajostól, hogy , az események 
gyorsasága miatt" mindeddig nem jelenthette neki a 
történteket. Biztosította a királyt, hogy új helyzete őt lepte 
meg a legjobban, és e sorokkal zárta levelét: ,,... 
kifejezhetetlen boldogsággal töltene el, ha Felséged 
méltatna arra, hogy olvasson szívemben, s fellelje ott a hála 
és rajongás örök érzelmeit".157] Ez a rajongó hangvétel 
már annak az uralkodónak szólt, aki eltávolította maga 
mellől bűnös tanácsosait, eljön népe körébe, s aki minden 
bizonnyal az alkotmányt is szentesíti majd. 

La Fayette egy futárra bízta a levelet, és hozzálátott a 
fogadtatás előkészítéséhez. Nem kis felelősség nehezedett 
rá: a király testőrgárdája nélkül jön Párizsba, neki kell hát 
megtennie valamennyi biztonsági intézkedést. Rendeleteit 
futárok és szárnysegédek népes hada hordta szét a 
választókerületek nemzetőr-parancsnokaihoz, s reggelre 
már egész Párizs tudta, hogy a király hamarosan 
megérkezik. 

A nap másik főszereplője,  Bailly, Párizs új 
polgármestere Versailles-ban töltötte az éjszakát, de kora 
hajnalban felkelt, hogy hétkor útnak indulhasson Párizs 
felé. , Szomorúan hagytam el Versailles-t — írta pár év 
múlva emlékirataiban. — Boldognak éreztem magam egy 
nagyszerű hangulatú gyűlésben, amely méltónak bizonyult 
a reá háruló magasztos feladatokra. Nagy tetteknek voltam 


tanúja, némi részt magam is vállaltam belőlük. Emlékeimet 
magam mögött hagytam; ezen a napon véget ért 
boldogságom. Fényes napjaim és elégedett pillanataim 
azóta 1s voltak, de boldog soha többé nem voltam. 

Kocsiért küldettem. Megvárakoztattak, és nem tudtam, 
miért. Amikor kimentem, az udvar kocsisaival találtam 
szemben magamat, akik egy virágokkal és szalagokkal 
feldíszített fával ajándékoztak meg. Sajnáltam, hogy el kell 
hagynom Versailles-t, és a helybéliek is sajnálták ezt. Meg 
kellett engednem, hogy ezt a fát a kocsim elejére erősítsék; 
valamennyi kocsis csatlakozott hozzám, tűzijátékot lőttek 
fel, pedig már fényes nappal volt, s ez így tartott a főút 
végéig, nem tudtam megakadályozni.  Szeretetteljes 
ünneplésüktől meghatottan, s a késedelem miatt 
megkönnyebbülve váltam meg tőlük a főút végén. Az 
újságok sokat magasztaltak egyszerűségemért, hogy a 
város főtisztviselője létemre olyan kocsin érkeztem meg 
Párizsba, amelyet vulgárisan csak  séjjeliedényc-nek 
neveznek. Azóta a röpiratok nagyzolással vádoltak. Ami 
engem illet, úgy gondoltam, hogy a világ legnagyobb 
városa első tisztviselőjének személyét és szokásait tekintve 
egyszerűnek kell lennie, környezetét tekintve azonban 
előkelőnek, ahogy az egy hatalmas város képviselőjéhez és 
méltóságának letéteményeséhez illik. 

A XV. Lajos téren, ahol elváltam Madame Baillytól, 
bérkocsiba ültem, és a városházára hajtattam, ahová tíz 
órakor érkeztem meg. Itt mindenki a király fogadtatásának 
előkészületeivel volt elfoglalva. A tanácsosok kijelentették, 
hogy el akarnak különülni az elektoroktól, és bársonyból 
készült elöljárói ruháikat akarják felvenni. Mi sem volt 
nevetségesebb ennél a beképzeltségnél. Azt mondták 


nekik: 3Ha el akarnak különülni az elektoroktól, akik 
megmentették Párizst, természetesen joguk van hozzá.c 
Állítólag azt is követelték, hogy térden állva 
beszélhessenek; erre megmondták nekik, hogy sahhoz is 
joguk van, hogy ragaszkodjanak e megalázkodáshoz, de 
ebben az esetben az elektorok akarnak majd elkülönülni a 
tanácsosoktólx. Hozzá kell tennem, hogy az első kérést 
hozzám intézték mint az elöljáróság vezetőjéhez, de a 
másodikról nem tudtam. A tanácsosok végül nem tarthatták 
meg ezeket a szokásokat. Enyém volt a szó, és semmilyen 
hatalom sem bírt volna rá, hogy térden állva beszéljek. Ezt 
a pert már Versailles-ben megnyertem az egész nemzet 
oldalán, s nem azért jöttem Párizsba, hogy polgártársaim 
miatt elveszítsem." (581 

La Fayette válogatott tisztjei élén már délelőtt a király 
elé lovagolt, s hamarosan a városháza népes 
fogadóbizottsága is kivonult. Elöl ment Bailly, huszonöt 
elektorral és huszonöt városi tanácsossal, mögöttük La 
Salle márki vezetésével háromszáz nemzetőr menetelt. A 
városi tanácsosok a királyt a XV. Lajos téren szokták 
fogadni, az úgynevezett tanácskozási kapunál, a város 
terjeszkedésével azonban ez a kapu megsemmisült, és a 
menet ezen a napon Chaillot külvárosig vonult. A tűzoltók 
Szajna-parti . szivattyújával szemben helyezkedtek el, 
valahol a mai Trocadero park és a Modern Művészetek 
Múzeuma között. 

A hosszú úton Bailly megcsodálta a város hatalmas 
kulcsait, amelyeket Buffault és Vergue tanácsos vörös tálon 
vitt mögötte. Mint polgármesternek, neki kell majd átadni a 
kulcsokat a királynak. A felvilágosult Bailly azonban 
alighanem nevetségesnek találta, hogy egy 


hatszázötvenezer lakosú nagyvárosnak kulcsai vannak, 
mint egy raktárnak, s kötözködni kezdett a felfuvalkodott 
tanácsosokkal. 

— Mit fog csinálni a király a kulcsokkal — kérdezte tőlük 
—, miután átvette tőlem? 

— Vissza fogja adni önnek — szólt a válasz. 

— És én? 

— Megőrzi a kulcsokat. 

— Csak nem gondolják, hogy ezeket a nagy és nehéz 
kulcsokat az egész úton cipelni fogom? Eldobom az első 
sarkon!... 

— Őrizze meg jól! Nevezetes kulcsok ezek! Ezeket adták 
át ÍV. Henriknek! (59) 

IV. Henrik francia király párizsi bevonulása, amelyre 
1594. március 22-én került sor, a francia vallásháborúk 
véres korszakának a lezárását jelentette. Baillynek erről 
hatásos szónoki fordulat jutott eszébe, amelyet hamarosan 
felhasználhat, s azonnal fel is jegyezte magának. 

Először a képviselők érkeztek meg Párizsba. A 
Nemzetgyűlés -— egyrészt a tiszteletadás, másrészt az 
uralkodó védelmének céljából — száz főt jelölt ki tagjai 
közül a király kíséretébe, két-háromszáz képviselő pedig 
önszántából csatlakozott hozzájuk.  Chaillot-ba érve 
leszálltak hintóikból, s az elektorok közé vegyülve várták a 
királyt. Egyesek aggodalmaskodva közölték Baillyvel, 
hogy az előző napon elmulasztották megkérni XVI. Lajost, 
hogy szentesítse polgármesteri kinevezését. Bailly azonban 
nyugodt maradt, mert Poix herceg már korábban közölte 
vele, hogy a király jószándékkal van irányában. 

XVI. Lajos ezen a reggelen a versailles-i palota 
kápolnájában részt vett a misén, s magához vette a szent 


ostyát, hogy tiszta lélekkel nézhessen szembe az esetleges 
veszélyekkel. Mercy-Argenteau gróf, az osztrák nagykövet 
rábeszélte, hogy — minden eshetőségre készen — távolléte 
időtartamára nevezze ki öccsét, Provence grófját a 
királyság teljhatalmú altábornagyává. Tizenegy órakor 
indult el Párizs felé. Egy nagy, nyitott, nyolclovas hintóban 
helyezkedett el Villeroi herceg, Beauveau marsall, 
Villeguier herceg és Estaing gróf társaságában, a kocsi 
mellett csak néhány testőrtiszt lovagolt, a versailles-i 
nemzetőrök viszont jó darabig elkísérték. 

Párizs városából először a Chaillot kaput pillantotta meg 
a király. Négy nappal korábban itt is felgyújtották a 
vámhivatal épületét, s a megfeketedett romok aligha 
keltettek kedvező benyomást az uralkodóban. 

Három óra körül került sor a nagy találkozásra: XVI. 
Lajos  nemzetőröktől, képviselőktől,  elektoroktól és 
tanácsosoktól körülvéve kiszállt hintájából, és Bailly 
megtartotta híres szónoklatát, amelynek első mondatát 
azóta ís idézik: — Felséges uram, jó Párizs városának 
kulcsait hozom felségednek, ezeket adták át IV. Henriknek; 
ő népét hódította vissza, s most a nép hódítja vissza 
királyát. Felséged eljött, hogy örvendezzen a békének, amit 
visszaállított a fővárosban; eljött, hogy  örvendezzen 
hűséges alattvalói szeretetének. Az ő boldogságuk 
érdekében hívta felséged magához a nemzet képviselőit, 
akikkel együttműködve le fogja fektetni a közösség 
szabadságának — és virágzásának alapjait. Micsoda 
emlékezetes nap ez, amelyen, felséged eljött, hogy atyaként 
helyet foglaljon egyesült családja körében, hogy az egész 
Nemzetgyűlés elkísérje palotájába! Védelmezve a nemzet 
képviselőitől, körülvéve a nép végtelen sokaságától, 


felséged — magasztos arcvonásai érzékenységet és 
boldogságot — fejeznek ki, — míg körülötte csak 
örömkiáltásokat hallani, s csak az ellágyulás és szeretet 
könnyeit látni. Felséges uram, sem népe, sem felséged nem 
fogja sohasem elfelejteni ezt a nagy napot, a királyság 
legszebb napját, amely az uralkodó és a nép örök 
szövetségének korszakát jelenti. Ez az esemény egyedi a 
történelemben; felséged teszi halhatatlanná. Én tanúja 
voltam e szép napnak, s mintha minden boldogság 
letéteményese lennék, első feladatom azon a helyen, 
amelyre polgártársaim kívánsága juttatott, nem más, 
minthogy kifejezzem tiszteletüket és szeretetüket. ( 60 ) 

Később a király hívei azzal vádolták Baillyt, hogy 
szónoklata első mondatával megalázta az uralkodót, hiszen 
arra utalt, hogy a nép foglyul ejtette királyát. Maga Bailly 
15 mentegetőzik emlékirataiban, ahol azt állítja, hogy a 
, visszahódította" kifejezés mindössze a , visszakapta" ige 
hangsúlyozottabb változata. 

Bailly után Delavigne elektor köszöntötte az uralkodót, 
majd megindult a menet a városháza felé. Amerre útjuk 
vezetett, a XV. Lajos tértől a Saint-Honoré úton, a Roule 
úton és a rakparton át egészen a városházáig, a nemzetőrök 
három-, négy-, néhol ötsoros vonalat alkotva tartották 
vissza a mögöttük hullámzó tömeget. Bailly haladt elöl, 
utána a képviselők és az elektorok, akik két hosszú sort 
alkotva közrefogták a király hintóját. A hintó mellett négy 
nemzetőrtiszt, — előtte pedig La  Fayette lovagolt 
szárnysegédeivel. A márki polgári ruhában, de kivont 
karddal, tollas kalapban és kokárdát viselve ült lován. A 
menethez a XV. Lajos téren az ágyúkkal felszerelt francia 
gárdisták oszlopai, majd a vásárcsarnok fehérruhás kofái 


csatlakoztak,  kék-vörös szalagokkal, virágokkal és 
koszorúkkal feldíszítve. Peregtek a dobok, díszsortűz 
dördült, a katonazenekarok indulókat játszottak. 

—- Éljen a nemzet! Éljen Bailly! Éljen La Fayette! 
Éljenek az elektorok! Éljenek a képviselők! — 
mennydörgött a sokaság. 

És csak ritkán hangzott fel: 

— Éljen a király! 

XVI. Lajos csodálkozva nézte a hintóból a szeme elé 
táruló látványt: felfegyverzett nők, papok tűntek fel a 
tömegben, a Mathurin-szerzetesek rendjük zászlaja alatt 
álltak fegyverrel a kézben, máshol kapucinus barátok 
tisztelegtek előtte kivont karddal... Az utcasarkokon 
felvirágzott ágyúk meredtek felé, s a tömeg felett a Bastille 
zászlóit lengette a szél. 

Utólagos becslések szerint több mint százezer párizsi 
állott fegyverben ezen a napon. Harmincezren puskával, 
ötvenezren lándzsával voltak felszerelve, a többiek 
kardokat,  vasvillákat, kaszákat, pisztolyokat, késeket 
szorongattak. Egyenruhát még nem viselt a nemzetőrség, 
de a háromszínű kokárdát mindenki feltűzte. 

A tömeg meglepő fegyelmezettséget tanúsított. Egyetlen 
incidensre került sor: a XV. Lajos téren elsült egy puska, s 
egy ismeretlen nő, aki közel állt a hintóhoz, holtan esett 
össze. Minden jel arra mutat, hogy valaki merényletet akart 
elkövetni az uralkodó ellen, a kiegyezésre áhítozó 
elektorok és képviselők azonban  ,eltussolták?" a 
történteket. — Sietve  — kijelentették, — hogy véletlen 
szerencsétlenség történt, és nem indítottak vizsgálatot. 

Először a menet élén haladó Bailly érkezett meg a 
városháza elé, ahol gyorsan megkérték, adjon át az 


uralkodónak egy kokárdát. , Nem tudtam, hogy fogadja 
majd ezt a király — írja emlékirataiban — s helyénvaló-e 
egyáltalán ez a javaslat, de azért úgy éreztem, át kell 
adnom a kokárdát, és a király nem utasíthatja vissza." (61 ) 

XVI. Lajos kiszállt a hintóból, Bailly pedig e szavakkal 
járult elébe: 

- Felség, az a tisztesség ért, hogy felajánlhatom 
felségednek a franciák megkülönböztető jelét. 

A király tétovázott egy pillanatra, mire Bailly hozzátette: 

— Vegye át felség, ez az ön biztonságának talizmánja! 

Az uralkodó erre kalapjára tűzte kokárdáját, és 
megindult a városháza bejárata felé. A kapu két oldalán 
álló tisztek kardot rántottak, s magasra emelt pengéikből 
boltívet képeztek. Ez a sajátos megtiszteltetés a 
szabadkőművesek körében már régen közismert volt, 
, acélboltozat"-nak nevezték, s a távolból érkező, tiszteletre 
méltó személyiségeket szokták így köszönteni. Bailly 
azonban nem volt elragadtatva az ötlettől. Vajon tisztában 
van egyáltalán egy katolikus király a szabadkőműves 
szimbólumok. jelentésével? ,A kardok csengése — írta 
emlékirataiban —, a hangzavar, s még az örömkiáltások is 
valahogyan ijesztővé váltak, ahogy a boltozat alatt 
visszhangoztak, s nem csodáltam volna, ha a királyt ebben 
a percben elfogja a félelem. De ahogy a tömeg köréje 
özönlött, ő egy jó királyhoz méltó bizalommal haladt jó 
népe körében, s azt beszélik, hogy amikor de Beauveau 
marsall távol akarta tartani tőle a tolakodókat, így szólt: 
,sHagyja őket, nagyon szeretnek engem.x Ahogy belépett a 
terembe, kirobbant a taps, és felharsantak az sÉljen a 
király!x — kiáltások, valamennyi könnyes szem őt nézte, 
mindenki feléje nyújtotta a kezét, és amikor elhelyezkedett 


az odakészített trónon, egy szívszaggató kiáltás szállt fel a 
gyülekezet mélyéről: sKirályunk! Apánk!x E kiáltásra a 
taps, a lelkesedés és az éljenzés megduplázódott." ( 62 ) 

XVI. Lajosra mindez nem maradt hatás nélkül, őt 
ugyanis elsősorban érzelmi szálak kötötték népéhez. Nem 
ismerte úgy a franciák gondját-baját, mint IV. Henrik, nem 
tudott oly hatékony kormányzatot kiépíteni, mint XIII. 
Lajos, nem tisztelték félistenként, mint XIV. Lajost, s még 
arra sem volt képes, hogy válságos pillanatokban erőt 
vegyen gyengeségén, mint XV. Lajos - de minden 
törekvése arra irányult, hogy jó királynak tartsák és népe 
szeresse őt. Boldoggá tette, hogy trónralépése után 
legnépszerűbb őse, IV. Henrik szobrára táblát helyeztek 
Resurrexit (, feltámadott") felirattal, és amikor egy év 
elmúltával a tábla átkerült XV. Lajos szobrára, a királynak 
napokig szavát sem lehetett venni. Ezen a reggelen minden 
rosszra felkészülve indult útnak a lázadók főhadiszállása 
felé, s most itt ült könnyező alattvalói között, akik 
tomboltak a lelkesedéstől, hogy eljött közéjük. A 
nagyterem tömve volt emberrel, az első sorok letérdeltek, 
hogy a mögöttük állók is láthassák a királyt... XVI. Lajos 
szíve mélyéig meghatódott. 

Bailly bemutatott neki tizennégy elektort, akiket a király 
testőreivé jelöltek ki, amíg a városházán tartózkodik. 
Kivont karddal fel is álltak a trón két oldalán, de az 
uralkodó elrendelte, hogy tegyék vissza a tokba a kardot, 
majd szívélyesen megköszönte  Delavigne-nak az 
érkezésekor tartott szónoklatot. 

Bailly beszédet tartott, majd Moreau de Saint-Méry 
szólalt fel. 

— Micsoda látvány a franciák számára, hogy egy királyi 


polgár otthagyott minden pompát, és eljött, hogy népe 
hűségében keresse új dicsőségét! Születése, felség, 
biztosította számára a koronát, de ma csak erényei veszik 
körül!... íme, felség, ez az a nép, amelyet megrágalmaztak 
ön előtt... 

XVI. Lajos úgy meg volt hatva, hogy még az sem 
bántotta, hogy , királyi polgár"-nak címezték. E szavaknál 
megrázta a fejét és közbeszólt: 

— Nem hittem a rágalmaknak! 

— Az istentelen miniszterek azt mondták önnek, hogy a 
királyok boldogulásához nincs szükség a nemzetek 
boldogságára... Ó, felség, ön elutasította e felháborító 
elveket!... Ön meg fogja ígérni alattvalóinak fővárosa 
szívében, hogy a katasztrofális tanácsok  közvetítőit 
eltávolítja felséges személye mellől, és hogy az oly régen 
száműzött erény lesz ezután egyetlen tanácsadója!... 

Ez meglehetősen kemény hangvételű beszéd volt, méltó 
egy forradalmi elöljáróság vezetőjéhez: szinte előírta az 
uralkodó számára, hogy mit , ígérjen meg" alattvalóinak. 
Az általános lelkesedés közepette azonban ezek a kitételek 
nem keltettek megütközést, és Moreau de Saint-Méry 
szónoklata végén azt indítványozta, hogy emeljenek 
nemzeti jólét helyreállítója, a francia nép atyja" számára. 

Ezután Lally-Tollendal szólalt fel: 

— Nos, polgárok, meg vagytok elégedve? Íme, a király, 
akit hangos szóval követeltetek... — Beszédében még két 
mondatot kezdett e fordulattal: , íme, a király, aki...", s a 
királypárti történetírók — akár Baillyt és Moreau de Saint- 
Méryt -— Lally-Tollendalt is azzal vádolták, hogy megalázta 
az uralkodót. , íme, a király ..." — ez teljesen úgy hangzik, 


mint Pilátus kiáltása, amikor a fogoly Jézussal kiállt a nép 
elé: Ecce homo! Íme, az ember! XVI. Lajos azonban aligha 
érezte megalázva magát, hiszen Lally-Tollendal így fejezte 
be szónoklatát: 

-... És íme, a nép, felség, amely bálványozza önt!... 
Egyetlen ember sincs itt, aki ne lenne kész önért, s 
törvényes hatalmáért utolsó csepp vérét is kiontani! Nem 
felség, a franciák e nemzedéke még nem elég szerencsétlen 
ahhoz, hogy meghazudtolja tizennégy évszázad hűségét... 
Vesszenek a köz ellenségei, akik elszakítanák a nemzetet 
vezetőjétől! Király, alattvalók, polgárok, egyesítsük 
szívünket, akaratunkat és erőfeszítéseinket, s tárjuk a világ 
elé a legjobb nemzetek egyikének, egy szabad, boldog, 
győzedelmes népnek nagyszerű látványát, akit egy olyan 
igazságos, szeretett és tisztelt király kormányoz, aki 
hatalmát nem az erőnek, hanem erényeinek és szeretetének 
köszönheti! 

Ennél ékesszólóbban aligha lehetne biztosítani egy 
uralkodót népe odaadásáról. XVI. Lajos nem volt szónok, 
de most erőt vett magán, és így szólt: 

- Uraim, nagyon elégedett vagyok. Elfogadom a 
polgárőrség megalapítását, de legjobban azzal igazolhatják 
ragaszkodásukat, hogyha visszaállítják a nyugalmat, és a 
rendes — bíróságok — kezére adják a letartóztatott 
gonosztevőket.  Bailly úr, közölje a gyülekezettel 
szándékaimat. . Nagyon örülök annak, hogy ön 
polgármester, La Fayette úr pedig főparancsnok lett. ( 63 ) 

A nagy zajban persze csak a trónhoz közelebb állók 
hallották, mit mondott a király. Bailly ugyan elismételte 
hangosabban XVI. Lajos szavait, de a sokaság magát az 
uralkodót akarta hallani. Bailly felkérte, hogy közvetlenül 


szóljon a néphez, és a király egyetlen, szűkszavú 
kijelentésével . nagyobb sikert aratott valamennyi 
szónoklatnál: 

— Mindig számíthatnak szeretetemre ! 

A teremben kitört az éljenzés. XVI. Lajos a szomszéd 
terem ablakából megmutatta magát, kalapján kokárdával, a 
Gréve téren hullámzó népnek is. A látvány hatására elemi 
erővel robbant ki az a kiáltás, amelyet a bevonulás során 
csak szórványosan lehetett hallani: 

— Éljen a király! 

A forradalmi napok során felgyűlt feszültség lelkes 
örömben csapódott le. A párizsiak megfeledkeztek az 
élelmiszerválságról, a tisztázatlan politikai helyzetről, 
halottaikról, s tombolva ünnepelték királyukat. Amikor 
XVI. Lajos La Fayette társaságában kilépett a városháza 
kapuján, egy testes kofa a nyakába borult, a nemzetőrök a 
béke jeleként megfordítva lengették felé puskáikat, s a teret 
betöltötte az éljenzés. A király mosolyogva tűrte az 
ünneplést. Hintója csak lépésben haladhatott, állandóan 
megállították, kocsisát, inasait itallal kínálták, s mindenki 
saját szemével akarta látni az uralkodót. 

La Fayette nemzetőreivel a Jour-hídig kísérte a hintót, itt 
a király megköszönte a szolgálatait, és visszaküldte. 
Sévres-ben már várt rá a versailles-i nemzetőrség négyszáz 
fős csapata, amely egészen palotájáig kísérte. 

Marie Antoinette számára ez a nap rettegéssel telt el. 
Belső szobáiba zárkózott, majd elküldte inasait néhány 
udvaronc után, akiket látni kívánt. Az inasok azonban 
senkit sem találtak meg a királyné régi barátai közül — a 
versailles-i palota szokatlanul elnéptelenedett, díszes 
termeiben csend és félelem honolt. Marie Antoinette meg 


alfa 


volt győződve arról, hogy férjét nem engedik vissza 
Párizsból, és úgy határozott, hogy ebben az esetben 
gyermekeivel együtt a  Nemzetgyűlésbe — menekül. 
Kikészíttetett magának egy díszruhát, és hozzálátott a 
képviselők előtt tartandó beszéde megfogalmazásához: 
, Uraim, átadom önöknek uralkodójuk feleségét és 
gyermekeit. Ne tűrjék, hogy szétválasszák a földön, amit a 
mennyben kötöttek össze!" 

Csak este hat körül lélegezhetett fel, ekkor futott be 
Lastours, az első apród a kedvező hírekkel. Az uralkodó 
kilenckor érkezett meg, Marie Antoinette a palota 
lépcsőjén fogadta gyermekeivel, és a nyakába borult. 
Egyáltalán nem valószínű — bár sok történetíró tényként 
állítja -—, hogy amikor meglátta a kokárdát a király 
kalapján, így kiáltott fel: ,Nem tudtam, hogy egy 
közrendűhöz mentem feleségül!" Marie Antoinette 
semmiképpen sem sérthette meg ilyen gorombán a 
nyilvánosság előtt férjét, akit már elveszettnek hitt, és a 
kokárda jelentésével sem lehetett tisztában. 

XVI. Lajos jókedvű volt, és boldogan ismételgette: 

— Szerencsére egy csepp vér sem folyt... És esküszöm, 
hogy amíg én parancsolok, nem is fog francia vér folyni, 
soha!... 


Versailles-ban az Alkotmányozó Nemzetgyűlés ezen a 
napon megcsappant létszámban tanácskozott. A képviselők 
többsége Párizsban volt, fontosabb témát nem is vetettek 
fel az ülésen. A vita előtt felolvasták Besancon város 
levelét, amelyben az eseményektől kissé elmaradt 


tanácsosok a három rend egyesülése felett érzett örömüket 
tolmácsolták. Hol van már a három rend egyesülése!... A 
képviselők úgy érezték, hogy egy történelmi korszak 
választja el őket az egy hónappal korábban lezajlott 
eseményektől. Hát igen, a vidék nem tartott lépést a 
főváros eseményeivel, de most majd tudomást szereznek a 
történtekről... 

A képviselők azonban tévedtek: a vidék nem maradt el a 
fővárostól, hanem saját forradalmán munkálkodott. Az 
Avance-völgy parasztjai már áprilisban fellázadtak 
földesuraik ellen, május 6-án Cambrai-ban tört ki felkelés. 
Július 14-én, amíg a párizsi nép a Bastille-t rohamozta, 
Amiens-ben fegyvereket osztogattak szét a polgárok 
között, Laigle vidékén pedig zavargások robbantak ki. 
Július 17-én, amíg a király Párizsban járt, Ponthoise-ban 
fellázadt a nép, 18-án pedig a bourg-i parasztok már a 
challes-i kastélyt fenyegették. Pár nap múlva országszerte 
lángra lobbantak a majorságok, és a parasztok megrohanták 
a kastélyokat. A feudalizmus utolsó maradványai a francia 
falvak népének csapásai alatt semmisültek meg, s az 
Alkotmányozó Nemzetgyűlés tizennyolc nap elteltével 
kénytelen lesz szentesíteni a történteket, és augusztus 4-én 
el fogja törölni a nemesi kiváltságokat és a földesúri 
szolgáltatások nagy részét. 

Egyelőre azonban, július 17. estéjén a képviselők 
örömmel hallgatták a Párizsból visszatért Sallé de Choux 
elbeszélését. Ügyet sem vetettek a poissy-i polgármesterre, 
aki az ülés végén meghallgatást kért, és elmondta, milyen 
rémhírek nyugtalanítják a vidéki lakosságot. Az egyik 
képviselő közölte vele, hogy a tartományok rendjének 
fenntartása nem a törvényhozó hatalomra tartozik, hanem a 


végrehajtó és igazságszolgáltató szervekre. 

La Franc de Pompignan közölte a gyűléssel, hogy elnöki 
megbízatásának időtartama lejárt, s másnap adják le az új 
elnök személyét kijelölő javaslataikat az illetékes 
titkároknál. Az ülést feloszlatták, s a képviselők abban a 
tudatban tértek haza szállásaikra, hogy a válságnak vége, a 
forradalom befejeződött. 


Párizs a király távozása után lelkesen folytatta az 
ünneplést. La Fayette a katonai bizottság ülésére sietett, 
hogy — megfogalmazzák a nemzetőrség végleges 
szabályzatát, de oly kevesen gyűltek össze, hogy az ülést el 
kellett napolni. Mindenki az utcán volt, a sétányokról 
eltávolították a torlaszokat, s a szórakozóhelyek ismét 
megnyitották kapuikat. 

A Nemzetgyűlés képviselői, mielőtt még visszatértek 
volna Versailles-ba, a városházáról elsétáltak a Bastille- 
hoz. Fegyveres nemzetőrök kísérték őket, s a nép lelkesen 
éltette őket, amerre elvonultak. Köztük gyalogolt egy 
harmincegy éves arras-i ügyvéd is, Maximilien de 
Robespierre. . Néhány szónoklatával — már kivívta 
képviselőtársai elismerését (, Sokra viszi, mert hisz abban, 
amit beszél!" — mondta róla Mirabeau), utolsó felszólalását 
azonban június 24-én tartotta, s ezért a figyelem 
mostanában elterelődött róla. Örömmel szemlélte a Bastille 
bontásán dolgozó munkásokat, és érzéseit így tolmácsolta 
Buissart barátjának írt levelében: , Milyen kellemes hely 
most a Bastille, hogy a nép kezére került!" 


Befejezés 


1789. július 14. úgy él a köztudatban, mint a francia 
forradalom kezdetének dátuma, amikor a párizsi nép 
elfoglalta a zsarnokság börtönét, a Bastille-t, és ezzel 
megdöntötte az abszolút monarchiát. A tények ismeretében 
azonban ez a tétel némi módosításra szorul. A párizsi 
felkelés nem kezdete, hanem inkább csúcspontja volt annak 
a  felkelés-sorozatnak, amely 1787-17838 lázadásaival 
kezdődött, és csak a Bastille bevétele után kiteljesedő 
vidéki forradalommal ért véget. A párizsi felkelés 
győzelmének döntő tényezője nem a Bastille — 
tagadhatatlanul drámai és látványos — bevétele volt, hanem 
a hadsereg demoralizálódása, amely lehetetlenné tette, 
hogy az abszolutizmus fellépjen a forradalom ellen. A 
hadsereg tagjaira azonban nem a Párizsban eltöltött, 
viszonylag rövid időszak eseményei voltak döntő hatással 
- a közkatonák az 1787 óta tartó forradalmi válság 
folyamán ébredtek rá, hogy helyük a felkelők oldalán van. 
Az abszolút monarchia és a feudális maradványok tehát az 
1787-től 1789-ig húzódó  felkelés-sorozat egészének 
eredményeképpen váltak tarthatatlanná. 

Ami pedig a Bastille-t illeti, a párizsi nép nem azért 
foglalta el, mert a zsarnokság börtöne volt, hanem — 
különös paradoxon, de igaz — azért vált a zsarnokság 
börtönévé a kortársak és főleg az utókor szemében, mert a 
párizsi nép elfoglalta. 


1789. július 14. jelentősége nem az elavult és rosszul 
védett erőd elfoglalásában rejlik, hanem abban, hogy 
Párizsban ekkor egy új erő lépett a történelem színpadára. 
A városi néptömegeket, a kisiparosokat, kiskereskedőket és 
bérmunkásokat az ancien régime idején csak esztelenül 
lázongó csőcselékként, vagy a nemesi politikusok esetleges 
szövetségeseiként tartották számon - hogy önálló 
fellépésük döntően befolyásolhatja a politikai eseményeket, 
sőt, politikai rendszerek megdöntésére is képesek, ez csak a 
Bastille bevétele után vált nyilvánvalóvá. 


A nép győzelmének és a király kapitulációjának drámai 
hatása alól egyetlen kortárs sem tudta kivonni magát, s a 
Párizsban tartózkodó nagykövetek hamarosan világgá 
röpítették a forradalom hírét. 

, A nép rohamozott, és szinte pillanatok alatt elfoglalt 
egy száz fő által védett, hihetetlenül erős erődöt, amely már 
több szabályos ostromot kiállt, és még sohasem vették be" 
—írta Jefferson öt nappal az ostrom után John Jayhez 
címzett levelében.151) , A világtörténet évkönyveiben hiába 
keresnénk e forradalomhoz hasonlatos eseményt — 
lelkendezett a portugál nagykövet. — Aki nem látta, nem 
merné leírni, attól tartva, hogy mesének vélnék az 
igazságot. Franciaország királya egy hintóban, hatalmas 
tömeg szuronyaitól és puskáitól körülvéve kénytelen 
kalapjára erősíteni a szabadság kokárdáját." , Mostantól 
fogva Párizs városa megszerezte a maga számára a királyi 
címet" — írta Mercy-Argenteau osztrák követ. Salmour 
szász nagykövet kijelentette, hogy ,ez a fontos és 


rendkívüli forradalom minden bizonnyal jelentős változást 
eredményez Franciaország politikai rendszerében". Dorset 
hercege, a brit nagykövet a történelem legnagyobb 
forradalmának nevezte a Bastille bevételét. ( 65 ) 

A XVIII. század végének válságokkal küzdő 
Európájában hatalmas, visszhangja támadt a franciaországi 
eseményeknek. A párizsi nép elfoglalta a zsarnokság 
börtönét — kell-e lelkesítőbb és mozgósítóbb erejű jelenet a 
preromantikus nemzedéknek? Kell-e biztatóbb esemény a 
felvilágosodás híveinek? A brit Wordsworth, a német 
Klopstock, a magyar Batsányi versben köszöntötte a 
forradalmat, Berlin utcáin kokárdával sétálgattak a 
hölgyek, s Königsberg lakói csodálkozva látták, hogy a 
szigorú időbeosztással élő Immanuel Kant professzor még 
napi sétáját 15 hajlandó megszakítani, ha új hírek érkeztek 
Franciaországból. , Melyik angol szív nem örvendezik a 
Bastille lerombolásának?" — kérdezte Hannah More angol 
írónő, Jean de Müller svájci történész pedig kijelentette, 
hogy július 14. , a legszebb nap a római birodalom bukása 
óta". Ségur, a francia nagykövet így írt Szentpétervárról: 
, Franciák, oroszok, dánok, németek, angolok, hollandok az 
utcán örvendeznek, egymást ölelgetik, mintha nehéz 
láncoktól szabadultak volna"7.(66l A forradalom későbbi 
eseményei már alaposan megosztották az európai 
közvéleményt, 1789 nyarán és őszén azonban a lelkesedés 
még általános volt. 


Az a gazdasági, társadalmi és politikai berendezkedés, 
amelyet e könyv elején ancien régime-nek, régi rendnek 


neveztünk, a polgári fejlődés következtében már 
évtizedekkel a forradalom előtt bomlásnak indult 
Franciaországban. A Bastille bevételével kezdődő 
tízesztendős forradalmi időszak nem megindította, hanem 
felgyorsította ezt a folyamatot. Maga az , ancien régime" 
kifejezés a Bastille bevételét követő egy-másfél év alatt 
terjedt el, amikor a legszélesebb körökben is nyilvánvalóvá 
vált, hogy egy , új rend" fog kialakulni Franciaországban. 

A forradalom során először az ancien régime állama 
semmisült meg, s az abszolút monarchia átadta a helyét a 
nemzeti  — szuverenitás — elvén alapuló alkotmányos 
monarchiának. 

A régi rend társadalmi rendezőelve még 1789-ben 
elveszítette érvényességét: a Nemzetgyűlés augusztus 4-én 
eltörölte a rendi, tartományi, városi és testületi 
kiváltságokat. A forradalom évtizede alatt átrendeződött a 
francia társadalom: az arisztokrácia visszaszorult, a 
polgárság vezető szerepre tett szert, s a falvakban 
megerősödött a birtokos parasztság. 1789 után a 
közigazgatás, a Jjog- és a pénzügy átszervezésével, 
racionalizálásával az államot egységes politikai szervezetté 
alakították. 

A forradalom során eltörölték a gazdasági fejlődést gátló 
feudális maradványokat, az iparosodás folyamatát azonban 
a forradalmi körülmények inkább visszavetették, mint 
meggyorsították. A mezőgazdaság még évtizedekig 
megőrizte vezető szerepét, s a kapitalista iparfejlődés csak 
a XIX. század első felében alakította át azt a gazdasági 
szerkezetet, amelyet Franciaország az ancien regime-től 
örökölt. 


Talán érdekelni fogja e kötet olvasóit, ha befejezésül 
röviden áttekintjük e történet szereplőinek további életútját. 

A királyi család sorsa közismert. Két éven belül 
szembefordultak a forradalommal, szökést kíséreltek meg, 
majd amikor 1792 tavaszán háború robbant ki a német 
államok és Franciaország között, a közeledő idegen 
hadseregekbe vetették — minden reményüket. 1792. 
augusztus 10-én megdöntötték a királyságot, az uralkodót 
és családját bebörtönözték. Hamarosan kiderült, hogy 
összejátszottak az ellenséggel, s XVI. Lajost 1793 
januárjában, Marie  Antoinette-et pedig 1793 őszén 
kivégezték. A kis trónörökös rejtélyes körülmények között 
meghalt a börtönben. 

Provence grófja még idejében követte öccse, Artois 
grófja példáját: 1791-ben emigrált. Huszonhárom évi 
száműzetés és a napóleoni Franciaország veresége után 
XVIII. Lajos néven visszatérhetett a francia trónra. (XVII. 
Lajosnak a börtönben meghalt kis trónörököst tekintették.) 
XVIII. Lajos megértette, hogy az abszolút monarchia fölött 
mindörökre eljárt az idő, és alkotmányos keretek között 
kormányzott. 1824-ben bekövetkezett halála után azonban 
öccse, az egykori Artois grófja került a trónra, akinek 
ostobán  —— reakciós politikájával  — sikerült  — végleg 
kompromittálnia a Bourbon-dinasztiát. Az 1830-as francia 
forradalom űzte el trónjáról. 

Orléans hercege nem emigrált.  Látványosan a 
forradalom mellé állt, a királyság megdöntése után felvette 
a Philippe dÉgalité (, Egyenlőség Fülöp") nevet, és a 
konvent tagjaként rokona, XVI. Lajos halálára szavazott. 


Fia, a majdani Lajos-Fülöp emigrálása miatt azonban 
gyanúba került, letartóztatták, és 1793 őszén kivégezték. 

Necker a Bastille bevétele után diadalmenetben tért 
vissza Franciaországba. Népszerűségét, azonban hamar 
elveszítette, és amikor 1790 szeptemberében ismét 
elhagyta az országot, szinte észre sem vették végleges 
távozását. 

A forradalom radikalizálódásával az Alkotmányozó 
Nemzetgyűlés több tagja — Mounier, Lally-Tollendal, La 
Rochefoucauld-Liancourt — már nem értett egyet, és 
emigrációba vonult. Mirabeau miniszteri posztra pályázott, 
majd miután képviselőtársai bizalmatlansága miatt erre 
semmi reménye sem maradt, titkos kapcsolatot létesített az 
udvarral, és tanácsokkal halmozta el az uralkodót. 
Népszerűsége csúcspontján halt meg 1791-ben, holttestét a 
Pantheonban helyezték nyugalomra. A királyság bukása 
után azonban felfedezték az uralkodóval folytatott 
levelezését, és földi maradványait elszállították a 
Pantheonból. Talleyrand betartotta Artois grófjának tett 
ígéretét: saját érdekeinek szem előtt tartásával az új rend 
mellé állt. Ő indítványozta, hogy az egyház birtokait 
bocsássák áruba a nemzet javára, a Bastille bevételének 
első évfordulóján misét celebrált a nemzeti ünnepségen, s 
felszentelte a Rómával szembeforduló  , alkotmányos" 
püspököket, mit sem törődve azzal, hogy a pápa kiátkozta. 
1792-ben Angliába emigrált, de 1796-tól már francia 
külügyminiszter volt, hogy a diplomácia terén játszott 
vezető szerepét mind a konzulátus, mind a császárság, 
mind a bécsi kongresszus idején megőrizze. 

Az állandó bizottság tagjai is kanyargós pályát futottak 
be. Bancal des Issarts a Konvent tagja lett, Madame Roland 


hódolójaként a girondisták közé került. Egy kiküldetés 
során az áruló Dumouriez tábornok átadta az osztrákoknak, 
s a francia kormány csak harminc hónapos fogság után 
váltotta ki társaival együtt, XVI. Lajos leányának szabadon 
bocsátása árán. Fauchet abbé Calvados , alkotmányos" 
érseke lett. 1792-ben a Konvent tagjává választották, ahol a 
girondista párt vezetői közé került, s velük együtt végezték 
ki 1793 őszén. Moreau de Saint-Méryt a királyság bukása 
után letartóztatták, de sikerült az Egyesült Államokba 
menekülnie. Mivel rokonságban állt Napóleon első 
feleségével, Jozefin császárnéval, Napóleon uralma idején 
visszatérhetett Franciaországba. 

Desmoulins, a Palais-Royal július 12-i szónoka Marat és 
Hébert mellett a forradalom legnépszerűbb újságírója lett. 
1793 decemberétől a terror ellen fordult, s a forradalmi 
kormányzat Dantonnal együtt küldte a vérpadra 1794 
áprilisában. Thuriot, az utolsó követ, akinek sikerült 
tárgyalnia Launey-val, a Törvényhozó Nemzetgyűlés, majd 
a Konvent tagja lett. Tevékeny részt vállalt Robespierre 
megbuktatásában: 1794. július 27-én a Konvent elnökeként 
nem hagyta szóhoz jutni Robespierre-t, amíg ki nem 
mondták vád alá helyezését. 

Bailly és La Fayette, az alkotmányos monarchia hívei a 
köztársasági érzelmek feltámadása idején fokozatosan 
elveszítették népszerűségüket. 1791 végére mindketten 
lemondtak: La Fayette a hadsereghez került, Párizs első 
forradalmi polgármestere pedig visszavonult. La Fayette 
1792 nyarán fellépett a radikális demokraták ellen, 
kísérletet tett a királyság megmentésére, majd elhagyta az 
országot. Az osztrákok és a poroszok szemében azonban ő 
még a forradalom képviselője volt: öt évet kellett eltöltenie 


börtönben, amíg Napóleon itáliai győzelmei hatására ki 
nem szabadult. 1830-ban ismét vezető szerepet játszott egy 
forradalomban: lemondatta X. Károlyt, és a francia trónra 
segítette Lajos-Fülöpöt. Bailly nem élte túl a forradalmi 
kormányzatot: a királyság bukása után letartóztatták. Még 
1791. július 17-én, polgármestersége idején a nemzetőrség 
véresen összetűzött a republikánus tüntetőkkel, s Baillyt 
felelősnek tartották az  incidensért. A forradalmi 
törvényszék halálra ítélte, s 1793 novemberében 
kivégezték. Bailly bátran halt meg. Amikor az esőben, 
rongyokba burkolózva várt sorára a guillotine előtt, valaki 
gúnyosan rákiáltott: , Bailly, te reszketsz!" Az öregember 
csendesen így felelt: , Hideg van, barátom..." 

Hulin, a Bastille ostromlóinak vezetője Napóleon mellett 
harcolt Itáliában. Tábornokká és a becsületrend főtisztjévé 
nevezték ki, 1804-ben ő volt az Enghien hercegét halálra 
ítélő katonai törvényszék elnöke. Az oroszországi hadjárat 
idejére Napóleon a párizsi haderők főparancsnokának 
nevezte ki, s a császár távollétében államcsínyt megkísérlő 
Malet tábornok súlyosan megsebesítette. Joseph Arné, aki 
elsőként hatolt be a Bastille-ba, tüzérkapitány lett. 
Végigharcolta a rajnai, vendée-i, itáliai és egyiptomi 
hadjáratokat, 1799-ben elfogták az osztrákok, de miután 
becsületszavát adta, hogy többet nem fog fegyvert ellenük, 
szabadon bocsátották. A francia expedíciós hadsereggel 
Saint-Domingue szigetére ment, és ott is halt meg. Elié 
1793-ban tábornok lett, de öt év múlva leszerelt és 
visszavonult. Maillard, aki az árok felett átvette Launey 
levelét, vezető szerepet játszott a párizsi nép forradalmi 
megmozdulásaiban. 1789 októberében a párizsi nők az ő 
vezetésével vonultak Versailles-ba, hogy a királyi családot 


erőszakkal Párizsba költöztessék. Az 1792-es szeptemberi 
börtönmészárlások — idején az egyik —— rögtönzött 
, törvényszék" bírája lett, és több foglyot szabadon 
engedett, akiket közreműködése nélkül meggyilkoltak 
volna. 1794-ben tüdőbajban halt meg. 


És mi történt e könyv , főszereplőjével", magával a 
Bastille-jal? 

Palloy építési vállalkozó mintegy ezer munkást 
alkalmazott a bontáshoz, akikhez alkalmanként számtalan 
önkéntes csatlakozott. A lőszert, bútorokat, fegyvereket és 
iratokat áthordták az Arsenalba, és a munkát olyan iramban 
végezték, hogy 1790. február 6-án az erőd utolsó kövét 
ünnepélyesen  bemutathatták a Nemzetgyűlésnek. Az 
ostrom első évfordulóján már táncmulatságot rendeztek 
azon a helyen, ahol a Bastille állt. 

Palloy potom pénzért felvásárolta a bontási anyagot, és 
módszeresen  feldolgoztatott minden maradványt. A 
fémtárgyakból érmeket,  levélnehezékeket, tubákos 
szelencéket, dobozokat és tintatartókat csináltatott, a 
papírokból kártyákat és táblaképeket készíttetett, az erőd 
láncaiból — érmeket  kovácsoltatott a Nemzetgyűlés 
képviselői számára, a kis trónörökös pedig egy dominót 
kapott, amelyet Launey márvány kandallópárkányából 
faragtak. A kövek egy részét építkezésekhez adta el, a 
maradékból pedig kifaragtatta a Bastille modelljét. Ez az 
utóbbi készítmény igen kelendőnek bizonyult, és Palloy 
még nagyobb vállalkozásba kezdett. Több száz csomagot 
készíttetett, amelyek a következőket tartalmazták: egy 


Bastille-modell, az erőd kövéből faragva, egy burkolólap a 
cellákból, egy térkép az erődről, egy láncszem, Latude és 
Dussaulx emlékiratai, képek az erődben talált 
csontvázakról és a bontásról. A csomagokat a megyei, 
járási, városi és községi elöljáróságokhoz küldték, akiknek 
csak a szállítási díjat kellett kifizetni, de Palloy ezen is 
meggazdagodott. Az elöljáróságok pár évig féltve őrizték 
ezeket az emléktárgyakat, majd a Bourbonok 1814-es 
visszatérése után megszabadultak tőlük, s nagy részük a 
múzeumok birtokába került. 

A Bastille helyére tervezett emlékmű sohasem készült el. 
Az az emlékoszlop, amely ma a Bastille téren áll, már egy 
másik forradalom, az 1830-as júliusi felkelés emlékét idézi. 

